
VORWORT. 


Der erste Druck der Inländischen Reimchronik, die wir den 
verehrl. Vereinsmitgliedern hier in einer neuen Ausgabe übergeben, 
erschien im Jahre 1817 zu Riga: „Fragment einer Urkunde der 
ältesten Livländischen Geschichte in Versen , aus der Original-Hand- 
schrift zum Druck befördert, mit einigen Erläuterungen und einem 
Glossar versehen von Dr. Liborius Bergmann.** 220 Seiten 4°. 
Ein neuer Abdruck dieser Chronik schien keineswegs überflüssig: 
<lenn abgesehen von der beträchtlichen Lücke, deren Ausfüllung 
erwünscht sein dürfte, ist das Buch längst aus dem Buchhandel 
verschwunden, und hat sich bereits so selten gemacht, dass 
dem Verein alle Versuche, es behufs einer neuen Ausgabe zu 
erwerben , mislangen. Herr Hofrath Bähr in Heidelberg hatte 
die Gefälligkeit, das Exemplar, das Bergmann der dortigen Bib- 
liothek zum Geschenke machte, dem Vereine zur Benützung zu 
verschaffen. 

Von unserer Chronik sind bloss zwei Handschriften bekannt. 

B. Die Pergamenthandschrift, die Bergmann abdrucken lies«. 
Sie enthält 84 Blätter in Grossquart, in Spalten zu 32 Zeilen. 


IV 


Zwischen dem 20. und 21. Blatte (Bergmann S. 42. 43 ) fehlt 
eine ganze Lage von 10 Blättern. Ein Vorsetzblatt von Papier 
enthält folgende Aufschrift: „Der Kiterlichen Meister und Bruder 
zu Nieflant geschieht, wie sie von wegen des Christenglaubens, 
vom tausent hundirt und dri virzig iar an, biss uf tusent zwey 
hundirt neunzig iar mitt den heiden gott zur ere, inen zur seien 
Seligkeit gefochten haben.“ Im Ende der Handschrift steht: „Ge- 
schriben in der Kummentur zu rewel durch den Ditlcb von Aln- 
peke im MCCLXXXXVI. iar.“ Nach einer auf dem Vorsetzblatte 
befindlichen Notiz war die Handschrift früher Eigenthum eines 
Johann Alnpeke, wahrscheinlich eines Verwandten Dietleib’s. Sparer 
kam sie in den Besitz des Gubernialrathes von Bretschneider in 
Lemberg, von dem sie Bergmann im Jahre 1797 an sich brachte. 
Bergmann trug sich lange mit dem Gedanken, diese Handschrift 
herauszugeben. Da es ihm aber nicht gelingen wollte , einen 
Verleger dafür zu finden , so entschloss er sich endlich zu dem 
nicht geringen Opfer, sie auf eigene Kosten drucken zu lassen. 
Dieser Abdruck folgt der Handschrift Blatt für Blatt, Zeile für 
Zeile genau; aber auch den Text, versichert Bergmann, buch- 
stäblich treu wiedergegeben zu haben. Wenn ich einige Lese- und 
Druckfehler ausnehme , so habe ich keinen Grund gefunden , an 
der Richtigkeit dieser Versicherung zu zweifeln, und man mag 
daher immerhin seinen Abdruck als ein getreues Abbild der alten 
Handschrift ansehen. 

H. Cod. Palat. 367, Pergamenthandschrift des 15. Jahrhun- 
derts Fol. in Spalten, zu Heidelbeig enthält die livländische 
Keimchronik auf Blatt 192 a — 265 d vollständig. Voraus geht auf 
Blatt 1 — 172 d die Deutschordenschronik des Nicolaus von Jero- 
schin. Ich hatte mich bald überzeugt, dass diese Handschrift nur 
eine Abschrift von B ist , und glaubte mich daher darauf beschrän- 
ken zu dürfen, ausser einer Abschrift der ersten tausend Zeilen, 
namentlich die in B befindliche Lücke von 1280 Zeilen daraus 

V 

zu ergänzen. Denn der Gewinn, der dem Texte aus einer voll- 
ständigen Vergleichung erwachsen waere, würde doch in keinem 
Verhältnisse gestanden haben zu der Mühe, die diese Arbeit ver- 
ursacht hätte. Zudem schreckte die Schreibweise dieser Handschrift 
von einem Versuche ab: Anderes als schlechte, verderbte Formen 
hätte man kaum daraus entnehmen können. 

Über Heimath, Stand und Name des Dichters fehlen alle 
bestimmten Nachrichten. Um so eher dürfen daher einige Ver- 

t , 

muthungen hier ihre Stelle finden. Bergmann hielt den Verfasser, 
wie es scheint, für einen Schwaben. Ich glaube aber nicht, dass 
ihm für diese Ansicht naehere Gründe zu Gebote stunden; denn 
der Ausdruck den er gebraucht: „die Sprache, die natürliche Ein- 
falt der Ausdrücke verrathen das blühende Alter der schwaebischen 
Dichtkunst“ scheinen mir aus der Vorrede zu den „Fabeln aus 
den Zeiten der Minnesinger“ S. 10. entlehnt, und man bediente 
sich früher gern dieser Bezeichnung, wenn von mittelhochdeutschen 
Sprachdenkmälern des 13. und 14. Jahrhunderts die Rede war, 
mochten sie nun in Ostreich entstanden sein, oder am Rhein 
und in der Schweiz. Aber auch Mone theilt Bergmann’s Ansicht, 
und er spricht sich bestimmter darüber aus in seiner lehrreichen 
Anzeige dieser Chronik (Heidelberger Jahrbücher 1819. Nr. 8. 9. 
S. 116 — 117.) Seine beigebrachten Gründe entbehren aber der 
Beweiskraft. Denn die Behauptung , die Sprache in der livl. Reim- 
chronik sei schwaebisch, ist unrichtig, wenn darunter nicht eben- 
falls Mittelhochdeutsch im Allgemeinen zu verstehen ist; und die 
Ausdrücke und Redensarten , die als Schwaben eigenthümlich gel- 
tend gemacht werden, können ebenso gut andern Gegenden Deutsch- 
lands angehceren. Vielmehr scheint mir, dass in Mitteldeutsch- 
land , in Thüringen , Franken oder Hessen , des Dichters Heimath 
zu suchen sein wird. Dahin weisen die niederdeutschen Reime, 
wie Llven: wiven (wiben), weren (waeren): kören; man: 
van (von), sal (sol): al, künden: fründen (friunden), Horn- 

hüsen: Prüzen u. s. w.; ferner die Apocope des n in glizen 
(: vlize), vertrlben (: libe) und Anderes mehr. Auch die 
Redensarten , die Mone anführt , sprechen eher für diese Gegenden 
als für Schwaben. Aufs Eis führen, durch die Bank, sich finden 
lassen , und ähnliche , die schon modern klingen und noch jetzt 
gebräuchlich sind, dürften sich in erweislich schwäbischen Dich- 
tungen des 13. Jahrhunderts kaum finden, begegnen uns aber schon 
früh in den Sprachdenkmälern, die in jenen Landesstrichen, wo 
die neuhochdeutsche Schrift- und Umgangssprache ihre jetzige (*e- 
stalt erhielt, entstanden sind. 

Weniger sicher laesst sich die Frage beantworten, welchem 
Stande der Verfasser angehcerte. Dass er kein Geistlicher gewesen, 
geht aus zwei Stellen hervor, auf die schon Mone aufmerksam 
machte. Z. 1237 wird bemerkt: dem schwedischen Bischöfe, 
der sammt den Seinigen von den Osellern erschlagen wurde, habe 
sein Bannen wenig geholfen ; und Z. 6639 — 43 werden die Geist- 
lichen der Feigheit beschuldigt: „die pfafTen vorchten s6re den 
töt. Daz was ie ir alder site und wonet in noch vaste mite. Sie 
jehent, man sulle sich vaste wern: mit vliehen sie sich gerne 
nern.“ Weiter findet sich kaum eine Spur, woraus man auf den 
Stand und die Persönlichkeit des Dichters schliessen könnte. Wahr- 
scheinlich war er ein Ordensritter oder doch eines solchen Diensl- 
mann. An Ort und Stelle wird er wol gewesen sein, denn die 
Beschreibung von Heiligenberg, und der Kämpfe, die diese Burg 
mit den Heiden zu bestehen hatte, ist mit besonderer Vorliebe 
verfasst, und deutet auf eigene Anschauung; und aus der Schil- 
derung und dem Lobe des Meisters Kuno (Z. 11644 ff.) scheint 
mir persönliche Theilnahme zu sprechen. Auch die Beschreibung 
der Kämpfe und Schlachten, die zum Theil recht lebendig be- 
schrieben sind, im Gegensatz zu den übrigen Theilen der Erzäh- 
lung, die unbeholfen und nur wenig Talent verrathend, durch 
häufige Wiederholungen oft ermüdend wird , verrathen einen Mann. 

der im Kriegshandwerke geübt, das Schwert besser zu führen ver- 
stund als die Feder. 

Bergmann hielt den am Schlüsse seiner Handschrift genannten 
Dietleib von Alnpeke für den Verfasser des Gedichtes. Schon 
Mone hat widersprochen und neuerdings auch Paucker (Monu- 
menta Uvoniae antiquae 3,113 ft ); und mit Recht. Alnpeke gibt 
sich darin bloss als Abschreiber zu erkennen und in der Heidel- 
berger Handschrift fehlt daher diese Bemerkung. Der Chronik 
mangelt der eigentliche Schluss. Möglich, dass der Verfasser, der 
vielleicht im Kampfe vor Beendigung seiner Arbeit fiel, am Ende 
noch seinen Namen genannt hätte. 

Dem Verfasser haben schriftliche Quellen zu Gebote gestan- 
den. Er beruft sich öfter darauf: 2289. daz buoch saget uns für 
wAr; 4039. als ich daz buoch hoere sagen; 4078. sus saget uns 
daz buoch verwÄr; 9872. sus hoere wir daz buoch sagen. Für die 
früheste Zeit scheint er auch mündliche Überlieferungen benützt 
zu haben: 122 „als ich hAn vernomen von alten wlsen liuten:“ 
vorausgesetzt, dass meine Conjectur „alten“ für „allen“ richtig ist. 

Unsere Chronik war noch im sechzehnten Jahrhundert be- 
kannt. Der livländische Ritterschaftssecretär Moriz Brandis , ge- 
bürtig aus Maeveburg in Meissen, hat sie seiner zwischen 1590 
und 1600 verfassten „ältesten livländischen Geschichte“ (Monumenta 
Livoniae antiquae, dritter Band. Riga und Leipzig 1842. 4°) zum 
Theil fast wörtlich zu Grunde gelegt. Der gelehrte Herausgeber 
derselben, Dr. C. J. A. Paucker, hat die Parallelslellen fleissig 
gesammelt und unter dem Texte beigefügt. Mit Ausnahme des 
trefflichen Voigt, der sie in seiner Geschichte Preussens öfter be- 
nutzte , ist ihr von Seite neuerer Geschichtsschreiber noch wenig 
Aufmerksamkeit zu Theil geworden. Mit Unrecht; denn das dich- 
terische Gewand, worein jene Zeit Roman wie Heiligenleben, bib- 
lische wie Profan - Geschichte zu kleiden liebte, thut der histo- 
rischen Glaubwürdigkeit Keinen Eintrag, und Ottokar’s österreichische 


Chronik ist, obschon in Versen geschrieben, nichts desto weniger 
eine treffliche Geschichtsquelle. Die Iivländischc Reimchronik 
verdient schon als eines der ältesten historischen Denkmäler Be- 
achtung , ist aber auch für Sitten und Gebräuche u. s. w. der alten 
Bewohner Livland’s eine Fundgrube, die dem, der zu suchen ver- 
steht, nicht unerhebliche Ausbeute gewährt. 

Eine kritische Ausgabe zu liefern lag mir fern ; dazu war auch 
die Frist , die mir vergönnt war , zu kurz gemessen. Die hie und 
da angebrachten Verbesserungen geben sich für nichts weiter als 
Versuche, den Text verständlich und lesbar zu machen, und ich 
bin zufrieden , wenn man der vorliegenden Ausgabe diesen Vorzug 
zugesteht. 

Mtiittg-art , am 15. Juni 1844. 


Franz Pfeiffer. 

VlfOT, der himel und erden 
zem fersten liez gewerden 
und allez daz dar inne ist 
geschuof in vil kurzer vrist, 

sunne, müne , Sterne schln 5 

loufent nfech dem willen sin. 
tiere unde vische, 
vogel in lebender vrische 
diu hät er underscheiden. 

an juden unde an heiden 10 

hfet er hie vor in alden tagen , 
als manic buoch kan von im sagen, 
begangen manic wunder gröz , 
des sine güetc nicht verdröz. 

allen zungen ist zuo smad 15 

ze sprechen von des Wunders zal, 
daz got die menscheit an sich nam. 
waz saelden uns dfe von bequam 
daz kan nieman volle sagen, 

dfe von muoz ich der rede dagen 20 

allen menschen waz der ist 
geborn von Adämes vrist 
und noch zuo dem lesten zil , 
daz got ein ende machen wil 

der werlde an der lesten stunt. 25 

künde sprechen, waz ie munt 
en luft en erde ie gewan , 
und waeren wise als der man 
der Salomön genennet was ; 

Livl. Reimchronik. f 

künde sant, loup unde gras 
lobellch sprechen von der töt, 
die got an uns begangen höt, 

3 b die künden in nicht vollen loben, 
dö von solt unser herze toben 
nöch slner liebe zaller stunt. 35 

girde , wille , zunge , munt 
solde im staßte sin bereit, 
daz got began der kristenheit 
und uns von töde höt erlöst. 

daz ist ein saeleclicher tröst 40 

allen den die kristen sint, 

wan wir heizen gotes kint 

ob wir den namen Ören 

und uns von siinden kören, 

sö wil er uns ze löne geben 45 

dort bi im ein öwic leben. 

W^Ir suln ein rede heben an. 
dö got der kristenheit began 
mit sin selbes menscheit 

und die martere geleit, 50 

do erslunt er an dem dritten tage 

und löste manige sele üz clage, 

mit den er von hinnen vuor 

ze himel von der erde vluor ; 

dö sante er sinen heilegen geist 55 

zuo des gelouben volleisf. 
dannoch was vil manic lant , 
dö sin lob was umbekant: 
dö sante er sine boten hin. 

sin genöde was mit in 60 

swö sie quömen in diu lant 

da er sie hatte hin gesant, 

daz sie daz volk bekörten 

und den gelouben lörten. 

4 a des wart in manic widerstöz. 65 

got sine gnöde üf sie göz 

mit manigem grözen Zeichen, 
daz begonde erweichen 
sumeliche bcese heidenschaft , 
dö sie der apostelen craft 
ir gote sähen touben 
und ir gewaldes rouben. 
sumeliche warf der tiuvel nider, 
daz er niemäre wider 
gemachet wart von menschen hant. 
sus wart bekant vil manic lant 
dä man nü kristenliute sicht, 
dä ir hie bevor was nicht, 
ditz triben sie biz in den töt. 
dö nam sie got von aller nöt 
und hät in grözen lön gegeben, 
in himelriche ein öwic leben. 

Ez ist hie vor wol beschriben 

waz got mit in hät getriben. 
war umbe man sic loben sol 
unde mit vire öret wol 
in der reinen kristenheit 
daz ist iu dicke wol geseit ; 
dä von muoz ich der rede dagen. 
ich hän willen mör ze sagen , 
wie gotes güete hät gesant 
den kristentuom in manic lant, 
dar nie kein apostel quam, 
dö die got ze himel nam, 
doch was von ir Iöre 
bekart vil manic höre, 

4 b die näch ir zften beliben 

und vil manigen dar zuo triben, 
daz sie den touf enpfiengen. 
sumeliche selbe giengen 
unde enpfiengen den touf. 
daz was der söle ein höher kouf. 
alsus hät gotes wlsheit 

i * 

den kristentuom gemachet breit 
und mit siner gnäden gift 
wol erliuchtet mit der schrift, 
daz man dar abe bekennet wol 
waz man ze rechte tuon sol. 
wer näch der schrift wil rechte leben 
dem wirt ein saelec Iön gegeben 
mit gote in himelrlche; 
dä ist inan vreuden riche. 

Nu hän ich iu gesaget 
von gotes sune unt der maget 
Marien , der vrouwen min , 
der himelischen künegin, 
und wie sin gotlicher rät 
. hin und her geteilet hät 
den kristentuom in manic lant. 
nu wil ich machen iu bekant, 
wie der kristentuom ist körnen 
zuo Niflant, als ich hän vernomen 
von alten wisen liuten. 
daz wil ich iu bediuten 
bö ich aller beste kan: 
in gotes namen hebe ich an. 

Roufliute wären gesezzen 
riche und unvermezzen 
5 a an 6ren unde an guote. 
den quam in ir gemüete, 
daz sie gewinnen wolden guot, 
alse noch vil maniger tuot. 
got der wiste sie dar an, 
daz sie gewunnen einen man, 
dem vremdiu lant wären kunt. 
der brächte sie ze einer stunt 
mit schiften üf die Ostersö. 
waz sol ich dä von sagen mä? 
die Düne ein wazzer ist genant, 
des vluz g6t üz Riuzen lant. 


105 * 

dar tif wären gesezzen 
heiden gar vermezzen , 

Liven wären sie genant, 
daz stözet an der Sälen lant. 

daz was ein heidenschaft vil sür, 145 

sie wären der Riuzen nächgebür. 
dar umbe lac vil manic lant, 
die ouch heiden wären genant, 
die diutschen häten wol vernomen, 
daz man mit sorgen muoste körnen 150 

. zuo der selben heiden lant; 
doch wurden sie dar hin gesant 
von der starken winde craft 
gegen der selben heidenschaft. 

dö sie quämen sö nähen, 155 

daz sie die Düne sähen, 

dd mochtez anders nicht gesln, 

mit sorgen vuoren sie dar ln. 

dö man ir kümfte wart gewar, 

dö samente sich vil manic schar; 160 

5 b mit schiffen und ouch über lant 
quam manic heiden zuo gerant. 
alsö was ir aller muot, 
daz sie lip unde guot 

den kristen wolden haben genomen. 165 

dö die daz hatten vernomen , 
menllch quämen sie zer wer 
snelle gein der heiden her. 

mit schiezen und mit steinen 

/ 

• begunden sie die meinen 170 

wer in quam sö nähen, 
dö daz die heiden sähen, 
snelle hatten sie entsaben, 
daz sie ir nicht mochten gehaben 

wer; ir wart in kurzer stunt 175 

von schiezen sumelicher wunt. 
dö sprächen sie umb einen vride 
und lobeten den bi der wide. 

I 

I 

die kristen wurden ouch des vrö : 

mit gelübede sie giengen d 6 i$o 

zuo in vrilich uf daz lant. 

got der hatte sie gesant 

zuo der selben heidenschaft. 

die hatten guotes gröze kraft ; 

daz verkouften sie al dar 185 

ein teil baz danne anderswar; 

des wurden sie von herzen vrö. 

die heiden sprächen zuo in dö, 

daz sie vride naemen 

und dicke wider quaemen. 190 

wolde ouch ieman mit in körnen, 

der waere in den vride genomen. 

der koufslagen wölde dä 

lieber denne anderswä , 

der solde in willekomen sin. (95 

beide mete unde win 

* 1 

die koufliute schenkten dö 
den heiden unde wären vr 6 . 
der vride wart bestaetet wol, 

als man mit gelübde sol. 200 

Do vuoren sie ze lande wider 
unde quämen dicke sider 
ze Niflant mit maniger schar, 
sö man ir kümfte wart gewar 

sö wurden sie enpfangen wol . 205 

als man liebe geste sol. 

daz triben sie vil manigen tac, 

daz man koufes mit in pflac. 

do iz in gienc sö wol en hant, 

sie vuoren in daz selbe lant 2 10 

sechs mllen viirbaz, 
dä vil manic heiden saz, 
mit den sie iren kouf triben 
und alsö lange dä beliben 
biz sie bmveten ein gemach. 

mit urloube daz geschach 
bi der Düne üf einen berc. 
dä büten sie ein ärlich werc, 
eine burc s6 veste , 

daz die selben geste 220 

mit vride wol dar üfle bliben 
und iren kouf lange triben. 

Ickeskulle wart iz genant 
und 11t noch in Nfflant. 

6 b die wlle sie daz büweten 225 

die heiden nicht entrüweten, 

daz iz solde alsö geschehen, 
als iz sider wart gesehen. 

was als ich hän vernomen 
ein wtser man mit in körnen, 
der in sanc unde las, 
wan er ein reiner priester was; 
der herre hiez Meinhart, 
er was mit zühten wol bewart 
und was wlse unde kluoc. 
er hatte tugende genuoc, 
er künde sö gebären, 
daz im die liute wären 
beide willic unde holt, 
er künde geben riehen soit 
mit 16re und mit räte. 
vil manigen er bekarte, 
daz er die kristen liep gewan. 
dar under was vil manic man, 

möcht er die diutschen hän vertriben, 245 

ir enwaeren niemer kein beliben 
in dem lande eine stunt. 
sie rou vil säre der vullemunt, 
der an die burc bekomen was 

ze Ickeskulle als ich las; 250 

wan ir angest der was grdz, 
daz in würde widerstöz 
von der selben kristenheit. 


230 


235 


240 

diu wart von tage ze tage breit: 

von diutschen landen quftraen dar 255 

starker helde manigiu schar, 

7 a die ouch iren kouf triben 

und mit den andern dä beliben. 

was dä bl gesezzen 
ein heiden wol vermezzen, 

beide gewaldic unde rieh ; 260 

dä bi was er tugentlich. 
er hatte an mägen gröze kraft 
-in der selben heidenschaft. 
gol der sante sinen geist 

mit der genaden volleisl 265 

an den tugenlhaften man , 
daz er die kristen liep gewan. 

Kope der selbe hiez 
des ersten er sich toufen liez 
und siner vriunde ein michel teil, 
daz was der s61e ein saelic heil, 
von andern heiden quam ouch dar 
zuo priester Meinhart manic schar 
und enpfiengen den touf 
durch den himelischen kouf. 
dö dilz was ergangen sö 
die kristen wurden alle vrö. 
daz was der heidenschefte leit , 
daz Kope die kristenheit 
mit sinen vriundeo hatte genomen. 
daz wart vil schiere vernomen: 
in dem lande über al 
erhuop sich ein michel schal. 

Littouwen unde Riuzen 
begunden sich üf striuzen , 285 

Esten, Letten und üselaere. 
den was diu rede gar ze swsere, 

7 b daz der kristentuom was körnen 

zuo Niflant , als ir habet vernomen. 

der mörte sich von tage ze tage ; 290 


270 

daz was der heidenschefte clage. 
dar under lac vil maniger töt. 
sie brächten manigen in nöt 
beide stille und offenbar; 

daz ich iu sage daz ist wär. 295 

got liez doch bekllben 

an mannen unde an wiben, 

daz sie den touf enpfiengen 

und güetlSch dar zuo giengen, 

sumellche satzten sich des wider , 300 

als iu wirt gesaget sider. 

mit gotes helfe man die betwanc. 

Ditz was dar näch nicht über lanc 
der guote priester Meinhart 

mit in dö ze räte wart, 305 

daz sie in santen über sö. 
sie hetten gerne tröstes mö 
umb einen bischof in daz lant. 

Kope wart mit im gesant 

durch des kristentuomes heil. 310 

koufliute fuor ein michel teil 

in den hof ze Röme wart. . 

sie wären frceltch üf der vart, 

sie quämen gnaedeclichen dar. 

dä würben sie ir botschaft gar 315 

getriuwelich als in gezam. 
dö der bäbest sie vernam, 
er wart mit vlize vrägen sie, 
daz sie im rechte seiten, wie 

8 a ez in dem lande waere gestalt. 320 

„dä sint heiden manicvalt, 
mit den si wir verladen, 
sie tuon der kristenheit vil schaden: 
daz tuo wir, vater, dir bekant. 

Littouwen eine sint genant; 325 

diu heidenschaft ist höchgemuot, 
ir her vil dicke schaden tuot 

an der reinen kristenheit. 

daz kumt dä von, ir macht ist breit. 

dä bl 11t ein heidenschaft , 

diu hät von liuten gröze kraft. 

Semegallen sint die genant, 

die herent umbe sich diu lant. 

wer in ist ze mäzen 

vil nöte sie dem icht läzen. 

Sölen ouch heiden sint 

und an allen tugenden blint. 

sie haben! abgote vil 

und tribent bösheit äne zil. 

dä näch lit ein ander lant, 

die sint Leiten genant. 

diu heidenschaft hät spaehe site, 

6ie wonen nöte ein ander mite , 
sie büwen besunder in manigen walt. 
ir wip sint wunderlich gestalt 
und haben seltsseniu kleit. 

✓ 

sie riten als ir vater reit, 
der selben her hät gröze macht, 
wenn sie ze samene werdent brächt, 
dä lit bi des meres strant 
ein gegende , heizet Kurlant: 

8 b diu ist wol viimfzig mile lanc. 

vil kleine kristen mac än ir danc 
zuo dem selben lande körnen, 
in werde lip und guot genomen. 
öselaere daz sint heiden sür, 
die sint der Küren näehgebür. 
sie sint bevlozzen in dem mer, 
sie vürchten seiden gröziu her. 
des sumers, daz ist uns bekant, 
sie herent umbe sich diu lant, 
swa si üf dem wazzer mügen körnen, 
sie hänt vil manigen roub genomen 
den kristen und der heidenschaft. 
mit schiffen ist ir groestiu craft. 

Eisten ouch heiden sint. 

die hänt vil maniger muoter kint. 

daz kumt dä von, ir lant ist breit 

und alsö wlte enzwei geleit, 370 

daz ich des nicht volenden kan. 

sie hänt sö manigen rischen man 

und ouch besunder lande vil, 

nicht mär ich iu der nennen wil. 

Liven die sint heiden; , 375 

dä sol sie got von scheiden 

kürzlich , des wir haben w An , 

als er Kopen hät getän, 

der mit uns her körnen ist. 

den hät diu milde gotes lisl 380 

brächt zuo der kristenheit. 

sin gesiechte daz ist breit: 

daz ist almeistic zuo uns körnen 

und hät den touf an sich genomen.“ 

9* ÖEr bäbest hat in vurbaz sagen 385 

und der wärheit nicht verdagen, 
wie daz wsere zuo körnen, 
daz Kope hette den touf genomen. 
der herre Meinhart was recht 

und ein gelriuwer gotes knecht, 390 

daz sach der bäbest an im wol, 

daz er was genäden vol; 

dä von er liebe zuo im truoc. 

priester Meinhart der was cluoc : 

er hatte allez daz beschriben, 395 

waz got hatte mit in getriben 

von den ärsten zuo den lesten tagen, 

daz begunde er im allez sagen: 

wie gotes güete hatte gesant 

den kristentuom zuo Niflant, 400 

und wie der dä was becliben, 
als ouch hie vor ist geschriben, 
und wie diu ander heidenschaft 

mit gewaltiger craft 

sich wolde dä wider setzen. 405 

M lch wil iuch sorge ergetzen: 
swes iuwer wille gegen mir gert, 
des sit ir von mir gewert“ 
sprach der bäbest zuo im d6. 

des guoten tröstes wart vil vrö 410 

der herre und die geverten sin, 

die örsamen pilgerin. 

mit vreuden bäten sie zehant 

umb einen bischof in daz lant. 

dö der bäbest daz vernam, 415 

sin herze an vreude quam. 

9 b vil inneclichen sprach er dö : 

„ich bin der maere harte vrö. 

Meinhart, lieber sun min, 

du solt dä selbe bischof sin. 420 

ich gebe dir liute unde lant 

üf dine söle in die hant 

und gebe dir gewaldes vil. 

waz vürbaz pilgerine wil 

hin zuo Niflande körnen, 425 

die sin in gotes vride genomen.“ 
ze bischof er gewihet wart 
ö er dannen vuor üf die vart , 
des si nu lanc oder kurt. 

ditz geschach von gotes gebürt 430 

tüsent und hundert jär 

und dri und vierzic, daz ist wär. 

Kopen lieber nie geschach , 
wan dö er den bäbest sach. 

der bäbest gab im sinen segen 435 

und bat got ir aller pflegen. 

Sus vuor der herre wider dan 
ze lande als ein fröer man, 
und quämen gnaedecliche wider 
hin ze Niflande sider. 

dö man diu m®re vernam, 
daz ir herre der bischof quam , 
d6 wart gelobet Jösus Krist 
der alles lobes wirdic ist, 
und die liebe muoter sin 
Mariä die künegln. 
diu half dem lande sider wol, 
als ich iu nu sagen sol, 

10* mit pilgrinen manige schar, 
die durch ir liebe quämen dar 
und bctwungen daz lant. 
ez gienc im sadecllche en hant 
in dem lande manigen tac. 
mit gotes dienste er arbeit pflac. 
wie er sin dinc ane vienc 
und waz got mit im begienc, 
des wil ich iu ein teil sagen. 

Ez was in grözen hungers tagen, 
der milde unt der wise 
alle sine spise 

durch got den armen was bereif. 

des quam er selbe in arbeit. 

er leit von hunger grdze nöt. 

die koufliute im santen bröt, 

des im doch ze kleine was. 

vil kumberüchen er genas. 

ein Zeichen gotes an im geschach. 

sin amptman zen kästen sach, 

vil wol er die beräten vant. 

got hät eine milde hant: 

wer im icht gibet, er gildet wol, 

sin rechtiu mäze ist immer vol. 

dö des der herre wart gewar, 

er hiez die armen körnen dar: 

mit in teilt er die gotes gift. ’ 

er hielt sich näch der rechten Schrift. 

got spricht in dem öwangeliö 

zuo den riehen liuten sö: 

„waz ir den armen sunder wAn 
tuot, daz habet ir mir getAn. u 

10 b er lebete vridelichen 

mit armen und mit riehen, 
daz treib er drt und zweinzic jÄr. 
dö starb der herre , daz ist wAr , 
und nam ein saelic ende, 
vor aller missewende 
hatte er sich vil wol bewart 
zuo des tödes hinevart. 
die kristen clageten söre, 
si enhatten sin nicht mere. 

e santen boten über sA. 

den bevulhen sie nicht mA 

denn an dem bischof von Bremen, 
daz er sich lieze des gezemen 
und in zuo Niflande 495 

einen bischof sande, 
der dä verdiente gotes solt. 

ein vromen heit, hiez Bertolt, 

sant er in von dem stifte. 

daz was ein saelic gifte, 500 

wan er was ein heit zer nöt: 
er bleib bi sinen schäfen töt. 

Do wart den kristen Arst ein strit 
ze Niflant bi siner zit. 

den brächten Littouwen dar, 505 

üf ander sit der Riuzen schar 

zuo Kokehüsen üf daz velt. 

dä wart des tödes widergelt: 

dri hundert kristen töt beliben. 

die heiden wurden nicht geschriben: 510 

der bleib vil üf dem velde töt. 
diu walstat wart von bluote röt. 

11* Kope wart dä sAre wunt; 

er starp doch nicht zer seihen stunt. 

ze hüse er wider küme quam. 515 

ein rein ende er genam. 
er hatte vier wunden, 
und sprach ze manigen stunden: 

„vümf wunden got durch mich enpfienc. 

daz ez mir nicht als im ergienc, 520 

des ist min clage niuwe. “ 

er starb in guoter riuwe. 

ÖEr bischof Bertolt der began 
die Rige büwen als ein man , 

der gerne wolde bllben. 525 

die Letten unde Liven 

umbe zins sie satzten sich; 

daz was den kristen helflich. 

der guote bischof Bertolt 

dem was daz volc gemeine holt, 530 

wan er was tugende riche. 

vil getriuweliche 

riet er vür den kristentuom. 

die Eisten quAmen durch ir ruom. 

mit heres craft ze Rlge zuo 535 

vuor der bischof Bertolt duo 

und die • pilgerine. 

er tröste wol die sine 

und sprach: „gedenket helde guot, 

daz JAsus Krist sin reinez bluot 540 

vür uns an dem criuze göz. 

der heiden craft ist nie sö gröz, 

6 dan si uns über riten 
wir sullen sie bestriten. 

11 b wir sin durch got von himele hie, 545 

der sine friunde nie verlie 
in dekeiner slachte nöt. 
welch kristen dA beübet töt 
dem wirt daz öwige leben 

vür ditz kurze hie gegeben. 550 

der Wechsel wirt alsö gewant. 

des sl mtn söle iuwer pfant. 
ich wil selbe bi iu wesen, 
beide sterben und genesen.“ 

Des tröstes wurdens alle vrö. 
daz volc sich wäpente dö : 
sie zogeten gein in üf den sant. 
der Eisten her wart in bekant; 
die quämen herteclichen zuo. 
sie wären bezzer dö wan nuo, 

9 i 

daz hän wir wol bevunden 

sint zuo manigen stunden: 

wan uns ir helfe nöt geschach, 

harte lützel man ir sach, 

die sich drungen vür die schar. 

der bischof vor den sinen dar 

quam vil ritterliche 

wol einem herren gliche. 

sie suochten beider sit den töt. 

die kristen liten gröze nöt: 

der eilf hundert töt beliben, 

die andern wurden hin getriben. 

owe der clegelichen nöt! 

dä bleib der bischof Bertolt töt. 

man clagete in stille und oflenbär. 

geräten hatte er eilf jär. 

den Eisten was nicht gäch von dan, 

doch wären in sechs hundert man 

in dem strile töt geslagen. 

dö muosten ouch ir vriunde clagen 

dar ze hüs der töten lip : 

vil söre weineten ir wip. 

Die kristen hatten gröze clage. 
ze räte giengens alle tage 
biz daz sie boten santen hin 
zuo Bremen aber, daz man in 
hin zuo Niflande 
ein houbet aber sande 


17 


beide durch got und durch daz recht, 
ein heilic man, hiez Albrecht, 

der böt sich selber zuo der vart 590 

des Ersten hin ze Röme wart. 

der bäbest staetegte in zehant 

ze bischove in daz selbe lant. 

er sprach: „du solt ouch hän gewalt. 

sint diu lant sin alsö gestalt, 595 

stifte ein geistlichez leben 

näch dem tempel üz gegeben, 

die gotes ritter heizen dä 

als über mer und anderswä. 

den gebe man liute unde lant 600 

daz dritte teil in die hant 

näch rechte vrllichen 

vür eigen öweclichen. 

die suln in des stuoles schirme sin 

aller bäbeste unde min.“ 605 

ze hüs der herre wider vuor. 

vil tiure er sine vriunt beswuor, 

12 b daz sie mit im wolden varn 
und ir s 61 e wol bewarn 

in dem selben lande: 610 

sie möchten äne schände 

erwerben 6re unde guot. 

ir genuoge wurden sö gemuot, 

daz sie sich machten üf die vart, 

daz in vil wol ze liebe wart; 615 

wan ir guot wart dö vil breit, 

des noch erben sint gemeit. 

der bischof Albrecht legete vür 

den liuten dä des bäbestes kür, 

waz man der lande solde geben 620 

an ein geistlichez leben. 

daz understuonden helde guot, 

die hatten ellenthaften muot, 

dar zuo die wären minne. 

Ein vromer heit hiez Winne , 625 

der wart meister under in. 

i 

der satzte allen slnen sin 
ze tröste der kristenheit 
bl stnen ziten wart gereit 

daz hüs ze Sigewalden 630 

den jungen unde den alden , 

daz ez den liuten wol behaget. 

der selbe heit unverzaget 

böte daz hüs zer Winden 

den letteschen kinden. 635 

waz man ir helfe wolde hän 

dar zuo , daz wart zehant getän. 

er was von guotem räte. 

daz hüs ze Aschräte 

13* büte er dar näch zehant. 640 

er tröste wol daz arme lant 
mit siner grözen vrumekeit. 
daz was den valschen Riuzen leit. 

Seihen , Liven , Letten lant 

wären in der Riuzen hant 645 

vor der bruoder ziten körnen, 
der gewalt wart in benomen : 
er treib sie ze lande wider. 

i 

sie drungen in vil seiden sider. 

ergewan in Kokenhüsen an. 650 

dar sluoc er manigen rischen man. 

ir kunic lac dä selbe töt. 

die Riuzen liten gröze nöt. 

sus jaget er sie ze lande. 

wem aber dö diu schände 655 

geschach, daz er dem wibe entlief, 

durch nöt er jaemerlichen rief. 

sus ruortcn sich die helde guot. 

ein bruoder, der hiez Hartmuot, 

der ze Aschräten pfleger was; 660 

die besten liute er zuo sich las, 

mit den er wolde reisen, 

dä witewen unde weisen 

mit jämer mochten schrien näch. 

die Düne üf was im harte gäch; 665 

sie vunden manige bcese bach, 
dä sie besäzen ungemach. 

Zuo Gerzeke sie qudmen zuo, 
daz was eines morgens vruo. 

die burc gewunnen sie in an, 670 

sie 6luogen manigen rischen man , 

13 b daz er ach und owö rief. 

sie wecketen manigen der dö slief, 
daz im der köpf zebrochen wart. 

daz was ein ritterlichiu vart! 675 

sechs hundert Riuzen töt beliben; 

wip unde kint von dan getriben 

wurden von der kristenheit. 

die bruoder wurden des gemeit. 

vil riche sie ze lande 680 

vuoren öne schände 

beide mit schiffen und durch lant. 

dö was diu reise wol bewant 

dem armen kristentuome. 

die lebeten dö mit fuome. 685 

DEr guote meister Winne 
bl sinem besten sinne 
satzte einen, der was sür, 
von Sosat einen hunt gebär 

üf daz hüs ze Winden , 690 

den letteschen kinden 

ze helfe und ze tröste. 

dö den got erlöste, 

daz er nicht mör mochte 

und dem lande tochte, 695 

do erliez er in der arbeit. 
daz was dem müedinge leit 

und nam sich michel laster an: 
sin herze morden began. 

Eines tages ez geschach, 
daz er den meister vor im sach 
heimellch an eime räte stän 
mit einem reinen capellän. 

14 * dö sleich er verlingen dar, 

daz sie sin nicht wurden gewar: 
ze töde er sie beide sluoc. 
der mort was jaemerlich genuoc, 
daz in doch selbe nicht vergienc. 
vil snelle man in dar umbe vienc: 
man satzte in pinlich üf ein rat. 
vil lützel ieman viir in bat: 
daz düchte guote liute recht, 
ez waere ritter oder knecht, 
die gunden im des tödes wol, 
als man den ungetriuwen sol. 

Die bruoder von dem diutschen htis 
die enhatten kirchen oder düs 
dannoch in dem lande; 
die sint des äne schände, 
swertbruoder wären jene genant, 
mit ären twungen sie diu lan^. 
die wurden algemeine unvrö , 
daz ir vil lieber meister sö 
jaemerlichen was verlorn: 
sie hatten in ze vriunde erkorn. 
bescheidenlichen achtzen jär 
was er ir houbet sunder vär. 
gerechtekeit bilde er in gab. 
daz volgete im biz in sin grab, 
vil wol näch gotes werden 
bestatten si in zer erden, 
swes man den töden solde pflegen 
des bleib vil lützel underwegen: 
ir ieclicher sin gebet 

- näch im gelriuweltchen tet 

14 b mit vil guoter andächt. 

alsö wart er von hinnen brächt. 

ÜEr schal quam über al diu lant. 
die wlsen bruoder al zehant 
quämen dd ze räte. 
sie sprächen: „nicht ze späte 
wir suln ein houbet kiesen, 
wir möchten dran Verliesen, 
zöge wirz die lenge vür. 
got helfe uns selbe zuo der kür: 
iz muoz doch ze jungest stn.“ 
einen guoten bruoder, Volkwln, 
weiten sie zuo meister dö ; 
des wären rlche und arme vrö. 
er liebete sich den liuten. 
daz volc begunde in triuten. 
wärhaft mit sinen Worten 
er was an allen orten 
getriuwe unde staete. 
üf alle valsche raete 
achte er minner denn ein här: 
swaz er gelobete daz was wär. 

Die Eisten wurden des gewar. 
sie santen boten an in dar , 760 

umbe einen vride würben sie. 
den gab er in, ich sage iu wie. 
sie bliben alsö heiden. 
mit bruodern bescheiden 

quam er zuo in in daz lant. 765 

daz hüs begreif man al zehant 

Velin mit behendekeit. 

daz was den valschen Eisten leit. 

15* ze Darbet sante er bruoder dö ; 

des wären sie ze mäzen vrö. 770 

er sante bruoder ze Odenpö: 
ir ungedult wart deste mö. 

sie vielen äffe missest 

und vunden einen swinden rät: 

sie morten si alle üf einen tac. 775 

alsus der vride nider lac. 

der bruoder zwöne viengen sie 

ze Velin, wie iz den ergie, 

daz sie nicht beide hungers töt 

hüben, von der grözen nöt " 780 

half in ein heidenisch vrouwe guot. 
diu hatte tugenthaften muot: 

• • mit ir mannes räte * 

vruo unde späte 

quam sie dä sie lägen. 785 

mit spise ir nicht enpflägen 
die boesen Eisten durch ir haz. 

6ie sprach zornlich: „umbe waz 
läzet ir die diutschen leben? 

den töt wil ich in selbe geben.“ 790 

sö warf sie steine zuozin in, 
daz nieman prüeven mochte ir sin: 
dar under gab sie spise guot. 
alsus tröste si in den muot, 
des sie doch sint vil wol genöz: 
sie bleip vri, alles zinses blöz. 

Emme und Viliemes ir man 
ir beider söle ich guotes gan : 
sie hät min dicke wol gepflegen . 
got herre, dinen süezen segen 
15 b gip in vür alle pine 
durch die güete dine ! 

ÖErn meister disiu maere dd 
quämen, dö was er unvrö, 
mit im die kristen alle, 
von dem grözen valle 
wären sie betrüebet gnuoc. 
daz leit vil kuinberlichen truoc 
der guote bischof Albrecht. 

der was getriuwe unde recht; 810 

man möchte an in wol hAn gelAn 
den 6tuol ze Röme sunder wÄn. 
er hielt vil staete slniu wort; 
er was nicht beide hie und dort, 

als ein tiuschaere tuot. 815 

beide llp unde guot 

leite er vür die kristenheit. 

er was ze tugenden vil bereit 

und was der bruoder ander hant. 

er sprach: „ir slt her in ditz lant 820 

durch got vür iuwer sünde körnen: 
beide schaden unde vromen 
6ulle wir mit einander hAn. 

Ich wil iu immer bl gestAn 

mit llbe und mit rAte. 

ze des landes nöt vil drAte 
wil ich varen über sA, 
holen pilgerfne m6 
danne ir ie her wurde brAcht, 
gibet got als ichs hän gedAcht.“ 
der guote meister Volkwln 
dankete und die bruoder sin 
16* dem bischove Albrechte. 

sie spr Achen: „herre rechte, 
ir habet sö wol an uns getAn, 
ir sult unsern dienest hAn 
getriuwelichen immer mA. M 

Alsus huob er sich uf die sA. 
beide liute unde lant 
satzt er dem meister in die hant 840 

und alle sine mäge. 
sus gab er sich in wAge 
üf des meres ünde. 
vil manige tiefe gründe 

suochte er biz er über quam. 845 

got in in sin geleite nain. 

sus vuor der herre in Sachsen lant, 

wA er die guoten liute vant, 

die gruosle er minnecliche 

beide arme unde riche, 

und clagete in die sweere, 

wie kuinerlich iz waere 

zuo Nlflande gestalt, 

daz dA die heiden mit gewalt 

den kristen wolden an gesigen. 

er sprach: „dar zuo sult ir nicht ligen, 

und gedenket, helde guot, 

daz Jösus Krist sin selbes bluot 

vür uns wolde giezen. 

daz lAt in nu geniezen 

und vart durch sinen willen dar: 

dA wert ir aller sünde bar, 

des habet ir immer mere 

vor gote lop und öre. M 

daz wort bewegele manigen man 

alsö daz er den muot gewan 

vür alle sine missetAt. 

der herzoge üf den selben rAt 

viel, dö er die rede vernam. 

bischof Albrecht zuo im quam; 

mit dem gienc er ze rAte. 

er wegete in vil drAte, 

daz der herre al zehant 

geböt ze samene al sin Iant. 

er sagete in sinen willen dö : 

des was vil manic ritter vrö. 

daz criuze er zehant enpßenc. 

vil rischer helde dar zuo gienc, 

den des nie vor ze muote wart. 

sus gelobeten sie die vart 

hin zuo Nlflande. 

die vuoren si Ane schände. 

ÖAr under warb ouch um daz slu 
ze lande meislcr Volkwln. 
mit einem here in die Wie 

vuor er manigen boesen Stic 885 

biz er zuo dem lande quam. 

die gisele er von in d6 nam; 

die gäben si im än alle wer. 

daz er erwunde mit dem her 

daz tet er , unde vuor von dan 890 

ze hüse als ein vil sgelic man. 
do die Eisten daz vernämen 
ze samene sie dd quämen. 
sie sprächen: „wö der pine! 

suln uns die pilgerine 895 

17 a von unserm erbe triben 
mit Letten und mit Liven? 
daz ist bezzer vor bewart, 
wir machen eine hervart, 

daz nie wart grcezer macht 900 

von Eistlande vollen brächt, 

unde triben sie über sö, 

daz si uns gedringen nimmer mö 

üf der widerköre. 

geschiht uns michel öre • 905 

an Letten unde an Liven, 

die sul wir mit uns triben 

beidiu wib unde kint, 

nu si in der diutschen helfe sint.“ 

dä reiten sie sich vaste zuo 910 

beide späte unde vruo. 

Daz wart zer Düne vol vernomen. 
nu was ouch von Sachsen körnen 
der herzoge und die sine 

mit manigem pilgerine 915 

zuo Hige harte schöne 

näch gütlichem löne. 

des wären riche und arme vrö. 

vil minneclich enpfienc man d6 

die werden pilgerine. 920 

der meister und die sine 

leisten in geseüekeit. 

In was allez daz bereit 
daz in deme hove was: 

haber, heu unde gras 925 

man umbe vuorte vaste, 
des andern tages ze gaste 
17 b luot er den herzogen d6 

und al die sine, er was vil vrd, 

daz sie ze lande wären körnen. 930 

dar zuo wart manic man genomen , 

der sin gesinde nicht enhiez, 

die man der bete nicht erliez, 

si enmuosten mit in ezzen ; 

des enwsere nicht wol vergezzen. 935 

vil mildecliche man daz tete: 

guoten wln, bier unde mete 

hatte er sich gewarnet gnuoc. 

minnecliche man dar truoc 

swaz man guotes mochte hän. 940 

diu Wirtschaft wart alsö getän 

daz sie im alle seiten danc. 

rlche und arme durch die banc 

der pflac man vollecllch alsd, 

daz si alle in gote wären vrö. 945 

die geste vuoren an gemach. 

der meister umb daz sine sach: 

er sante boten gein Eistlant. 

er sprach: „ir sult des sin gemant, 

daz uns die heiden mit ir her 950 

ze htis icht vinden äne wer, 

und lät ouch Letten mit iu varn, 

daz die die wege wol bewarn, 

und werbet umbe maere. 

ez würde uns alze swaere, 955 

quaemen sie ungewarnet her.“ 

Ditz täten sie, daz was sin ger. 
die boten riten dräte. 

der melster gienc ze räte 

18* mit den bruodern unde sprach: 960 

„wir läzen disen tac gemach 
die guoten pilgerine hän. 
morne läze wir sie verstän 
diu ma?re. ich warne daz ist guot.“ 
die bruoder sprächen: „alsö tuot!“ 965 

des andern tages der meister nam 
die bruoder als iz wol gezam. 
zem herzogen quam er vruo 
er sprach im hoveliehen zuo: 

„wir haben, herre, mspre, 970 

die düchten uns ze swaere, 

denn daz iuch got hät her gesant 

ze tröste in ditz vil arme lant: 

sich reitet zuo diu heidenschaft, 

die Eisten wellen mit ir craft 975 

suochen her in unser lant; 

dä hän wir boten gegen gesant. 

dar umbe gebet uns iuwern rät, 

ob iz an iuwerm willen stät: 

wir legeten uns gerne viir daz lant 980 

6 uns der schade würde erkant.“ 
dö sprach der herzoge Albrecht: 

„entriuwen, meister, daz ist recht! 

swaz iuch dar umbe dunket guot , 

alsö stöt unser aller muot.“ 985 

der guote meister Volkwin sprach: 

„herre, ir müezet ungemach 
durch got von himelriche tragen, 
helft uns den pilgerinen sagen, 

daz ie der man gereit si. 990 

über kurzer mile drl 

18 b lige wir morne ze nacht. 

dä muget ir schouwen iuwer macht , 
waz wir pilgerine hän. 
ouch müezen schif wol mite gän, 
diu tragen splse unde träne.“ 

„ze wäre , daz ist ein guot gedanc “ 
sprach der herzoge Albrecht. 

„ez st ritter oder knecht, 
wä iuwer houbet rltet vor, 
wir volgen vaste dem spor 
biz in daz himelrlche.“ 
daz gelobetens alle gliche. 

Da reite man sich vaste zuo. 

des andern tages sanc man vruo 

messe über al die stat. 

der guote meister Volkwln bat 

die pilgerine über al, 

sö sie den grözen glocken schal 

drlstunt vernaemen , 

daz sie ze velde quaemen 

und unser vrouwen vanen war 

naemen. daz geschach vil gar. 

den nam der herzoge in die hant: 

den besten ritter den er vant 

in aller slner rotte gar 

deine tet er in dö dar. 

er sprach: „lät iu in bevolen sin 

bl gotes hulden unde min ! 

ich wil selbe bl iu wesen.“ 

der besten ritter üz erlesen 

viere er im ze helfe gab. 

er truoc des marschalkes stap 

selbe von des riches wegen. 

er sprach: „wir suln des heres pflegen, 

wil uns got genaedic sin 

daz wir den heiden viiegen pin.“ 

er suochte der besten ritter dö 

zwelve, die des wären vrö , 

unde schuof sie vor den vanen. 

des liezen sie sich gerne manen. 

vorriter sante man dä hin, 

leit sagen guot die let man in. 

die bruoder nämen dü die wege, 
daz volc sie hatten in ir pflege, 
der herzoge den meister nam 
bt sich, als iz wol gezam, 
und vrägete in der maere, 
wiez in den landen waere. 
beide gewonheit unde lant 
tet im der meister vil wol bekant. 

* 

sus wart daz her wagehaft, 
sie hielten doch geselleschaft 
harte züchtecliche 
beide arme und rlche; 
zen herbergen riten sie. 
daz volc sich vaste nider lie 
üf eine schoene wise breit, 
der herzoge und der meister reit 
umbe unde sähen; 
ze rechter mäze nähen 
hiezen sie die liute ligen. 
sie wolden wesen ungezigen, 
daz ir her waer huote vrl. 
in wonte 6re und wlsheit bl. 

19 b Des andern tages sie zogeten hin 

zuo Sigewalde. dä was in 
diu herberge wol bereit 
üf eine reine bach geleit, 
dem here wol ze mäze. 
stlge unde sträze 
wären harte wol bewart. 
der meister hatte nicht gespart: 
daz zuo Sigewalde was 
daz wart gevüeret üf daz gras, 
daz sie vuoren alle deste baz. 
daz liez vil maniger äne haz. 
dä lägen si an den dritten tac ; 
daz volc dä guoter ruowe pflac. 
die Llven zogeten vaste zuo. 

des dritten tages reit man vrtio 
ze Winden hoveliche. 
daz hüs was wol s6 riche, 
daz man sie lieplichen dä 
handelte als ouch anderswä. 
daz her quam ze samene dö; 
die werden geste wären vrö. 
die Letten und die Liven 
die wolden stsete hüben 
bt dem kristentuome. 
die Eisten wol näch ruome 
suoc.hten von ir lande her. 
sie vuorten schilt unde sper 
vil briinjen unde manigen heim ; 
den sach man liuchten durch den melm 
üf sligen unde üf sträzen. 
nu quämen wol ze mäzen 
20 1 des meisters wartliute dan. 

die santen einen rischen man 
vür sich ze warnunge. 
stolze helde junge 
harreten dannoch bi dem her. 
die kristen zogeten durch die wer 
die richte gegen der Emere zuo. 
dar quämen sie eins morgens vruo 
üf anderhalp der Eisten her. 
hei wie schütten sie diu sper 
dö sie einander sähen! 
daz was ze mäze nähen, 
daz ist noch manigem manne kunt. 
sie hinderte ein vil tiefer grünt, 
daz nicht ze samene die geschach , 
und in dem gründe ein bcese bach; 
des mochten sie ze samene nicht, 
man hörte beiderhalp geschricht. 
sie schuzzen vitzern unde sper, 
die kristen hin, die heiden her, 
sie würfen gegen widerstrlt. 

dö suochten wege, des was zlt, 
die Letten , den sie wären kunt. 
die brächten über wol gesunt 
der werden pilgerine schar, 
der meister und die bruoder gar 
wären mit in über komen. 
ouch hatten sich wol vor genomen 
die Letten und die Ltven, 
sie wolden bi in hüben: 
mit einer wunnecliehen schar 
quämen sie vil rische dar 
20 b vollecliche in lewen wis. 

die Eisten körten durch prls 

vrlllch üf der diutschen schar. 

des wurden sie durchdrungen gar, 

daz ir nicht vil ze samene was. 

man reit sie nider an daz gras 

als ob sie waeren ungegurt. 

dä wart vil manic man gehurt, 

daz er verr üz dem satel vuor 

und riten immer mär verswuor: 

sie wurden strites wol gewert. 

d6 clungen wol der diutschen swert 

daz iz den Eisten missehaget. 

die wurden ouch dä von verzaget, * 

sie muosten vliehen durch die nöt. 

ir lac vümfzän hundert töt, 

die andern machten sich enwec; • 

sie suochten brücken noch den stec, 

sie vluhen wiltnisse unde bruoch. 

sie sprächen: „nu ist der gotes vluoch 

vollecllch an uns ergän: 

daz wir den kristen hän getän 

daz ist uns wol vergolden.“ 

bliben ungescholden 

ir gote, daz was än ir danc. 

sie brächten jaemerllchen sane 

ir kinden unde ir wlben. 

die Letten und die Ltven 
die wären helde unverzaget: 
beide an dem strile und an der jaget 
entwurchten sie die heidenschaft. 
des half in got mit siner craft. 

21* die kristen dö die walstat 

behielden. meister Volkwin bat, 
daz nieman löste sinen heim 
biz daz gelegen waere der melm 
und ouch die jegere quaemen wider, 
man suochte üf unde nider 
ob dä ieman kristen laege, 
der dannoch lebenes pflaege , 
daz man im hülfe von der nöt: 
der enwären nicht wan sechzic töt. 
die endorfle man nicht sere clagen, 
sie wären dä durch got erslagen. 
umb daz öwecliche leben 
hatten sie den lip gegeben, 
dä bliben in der selben nöt 
zwöne bruoder bi in töt. 

Do gote daz lop geschach, 
die pilgerine an ir gemach 
zuo Rige karten dräte. 
näch des meisters räte 
lebeten sie vil gerne dö. 
sie wären gotes öre vrö. 
die Eisten würben umbe vride, 
in täten we des strites lide. 
den gab man in mit räte dö. 
des was diu meiste menie vrö. 
doch muote die von Jerwen daz ; 

; sie satzten üf ir alden haz 

gegen der armen kristenheit. 
dar näch des winters wart gereit 
mit eime her der meister dö. 
die pilgerine des wären vrö, 

21 b die Letten und die Llven mite, 
gar näch minneclSchem site 
suochten sie daz selbe lant. 
die öselaere man dar inne vant 
die stolzen beiden mit ir her. 
sie hatten gar än alle wer 
einen grözen roub genomen. 
die kristen wären dar körnen 
und wolden heren Jerwen lant. 
d6 daz maere wart bekant , 
daz die öselaere wären dä, 
sie Ilten näch in üf ir slä. 
do sie quämen in sö nähen, 
daz sie einander sähen 
die kristen und die heiden, 
ein strlt sie muoste scheiden, 
die öselaere satzten sich zer wer. 
vil wunderlichen diu zwei her 

t 

dar ze samene quämen, 

des grözen schaden nämen 

die öselaere, ir lac vil töt. 

den roub sie liezen stän durch nöt. 

vil lützel ir ze lande quam: 

die wären ouch an vreuden lam. 

ZlJo Karidal geschach der strlt. 
üf dem selben velde 11t 
der öselaere gebeines vil. 
der suoche ders nicht glouben wil. 
der herzoge Albrecht der was vrö, 
mit im daz volc gemeine dö. 
sie triben wlb unde man 
und grözen roub mit in von dan. 

22 a zuo lande herzoge Albrecht vuor. 
vil maniger lobte in unde swuor , 
er waere mit Ören dä gewesen, 
der söle helfe got genesen 
durch sine gröze erbarmekeit! 

Livl. Beimchronik. 

er was zc tugenden vil bereit, 
der meister gab die gisel wider, 
in die Wie dä quämen sider 
die Sweden dar mit grözer craft. 
die wurden bi in wonhafl. 

Ein bischof unde Volkes gnuoc, 
als sie diu sü dar über truoc, 
die buten in daz lant ein hüs. 
als diu katze mit der müs 
spilten die öselaere: 
den Sweden wart iz swaere. 
daz hüs gewunnen sie in an. 
niekein ir entran , 
sie sluogen si algemeine tüt. 
der bischof leit die selbe nöt. 
sö man die wärheit sprechen wil , 
dä half sin bannen mäzen vil. 
dö des der meister wart gewar, 
er sante boten zuo in dar 
und liez sie vrägen maere, 
waz ir wille waere 
gegen der kristenheit. 
die in der Wie wären gemeit, 
daz sie der SAveden wären vri. 
die öselaere in wonten bi ; 
den hatten sie gelobet daz , 
daz sie dem glouben trüegen haz : 
den wolden sie verkiesen gar. 
mit eime her der meister dar 
vuor näch vientlichem site, 
die Letten und die Liven mite, 
zuo Suntaken üf daz velt. 
die in der Wie durch widergelt 
quämen mit ir here zuo, 
vümfhundert wären der ze vruo 
des morgens unrecht üf gestän : 
die muosten dä daz leben län. 


1225 


1230 


1235 


1240 


1245 


1250 


1255 


35 


die gisel sie ze undanke d6 

gäben unde wären vrö, 

daz ir nicht mör geslagen wart. 

der meister öf der widervart 

körte dö ze lande 

vil gar än alle schände. 

sie hatten alle roubes gnuoc, 

jener sleifte, dirre truoc, 

s6 man in den reisen pfliget. 

dä was mit Ören wol gesiget. 

Die Eisten dö verkörten sich, 
sie wären grimmes muotes rieh: 
swä sie die kristen qu men an, 
ez waere kint, wib oder man, 
die giengen vor dem winde hin. 
ir was doch nicht vil under in, 
den kristen gloube waere bi. 
sus worchten sich die Eisten vrl 
und nämen ir abgote wider; 
den kristentuom sie sluogen nider. 
dö gieng ez in der selben nöt 
an eines armen mannes töt. 

23* der was ein diutsche , mäzen rieh; 
mit nälden bejagete er sich, 
von dorfe ze dorfe truoc er die. 
des amtes er sich begie. 
der quam an eine stat gegän, 
da er guote vriunde wände hän. 
der wirt in güetlichen enpfienc, 
daz doch ze boesem ende ergienc. 
er gab im zezzene unde sprach: 

„sorge nicht viir ungemach: 
ich behüete dich vor schaden, 
wir suln mit einander baden “ 
man machte in eine Stube warm, 
der wirt nam under slnen arm 
zwei biel, daz der gast nicht sach. 

3 * 

ze slnem wlbc er als6 sprach: 

„hilf mir slahen disen inan : 
des libes ich im nicht engan. 
du solt wesen vor der tür: 
nim war als er göt her viir, 
sö slA in an daz houbet sin. 
ich tuo dir denne helfe schin , 
daz er vil schiere töt gelit.“ 
daz gelobte si im An allen strit. 
daz was ein vil verwAzen rat. 
sie vollenvuoren mit der t At : 
vil jaemerlich morten sie in. 
ze pusche er wart gesleifet hin, 
dA bleib er ligende alsö blöz. 
daz wlb gienc mil eim kinde gröz. 
dar nAch sie schiere des genas: 
swaz wunden an dem töden was , 

23 b die sie und ir man im sluoc , 

daz kint die wunden an im truoc, 
ze glicher wis alsö der man. 
dA sach man gotes Zeichen an: 
der alle die werlt berichten sol 
der rach iz an dem Eisten wol. 
daz msere quam in manic lant; 
des wart ze Rome ein brief gesant: 
von Modele Wilhelm ein legAt 
daz selbe dinc geschriben hAt. 
die rede sage ich iu viir wAr, 
daz kint wol anderhalbez jAr 
mit den wunden lebte alsö. 
man sach die muoter seiden vrö. 
waz mac man dA von sprechen me? 
dem vater tet daz jAmer we. 
daz dorf Poderejal ö hiez, 
dA got daz Zeichen werden liez. 
diu geinöte Karkus ist genant, 
die hÄnt die bruoder in der hant. 

Düs andern järs daz criuze nam 
der greve Albrecht. euch über quam 
der heit von Orlamünde 
viir alle sine siinde; 
mit im vil manic ritter guot. 
sie hatten ellenthaften mnot 
ze strlten üf die heidenschaft. 
der greve mit vil grözer craft 
was körnen dä zuo Niflant. 
die bruoder täten in bekant, 
daz sie ir kümfte waeren vrö. 
man enpfienc sie lieplichen dö 
24 a beide arme und rlche. 
der meister willeciiche 
tet allez des sie gerten dö. 
des wäm die pilgerine vrö. 
dö sie gemaches hatten gepflegen 
unde ir müede was gelegen , 
der meister mit den sinen 
gienc zuo den pilgerinen, 
der greve vrägen dö began, 
wiez in dem lande waere getän , 
von weme die kristen ungemach 
liten. sä der meister sprach: 

„wir sin mit manigen landen belegen, 
diu alle strites öf uns pflegen, 
ein heidenschaft die Eisten sint. 
des rechten glouben sint sie blint: 
sie hatten den touf an sich genomen , 
nu ist iz leider dar zuo körnen, 
daz sie diu valschen apgot 
anbeten durch des tiuvels spot, 
swaz kristen in ir lande was, 
der wönic ie dekein genas, 
nu gebt uns , herre , iuwern rät. 
ir hceret wol, wie ez hie stät.“ 
greve Albrechi der sprach dö: 

„ich bin des von herzen vrö, 
daz ich die heiden suochen sol. 
ich getriuwe dem guoten gote sö wol, 
daz wir uns an in rechen sö , 
daz sie des nimmer werden vrö.“ 


24 b 




/ 


Dür meister und die bruoder sin 
und vil manic pilgerm, 

Letten unde Liven, 
die enwolden nicht beliben. 
dö suochte man gein der Eisten Iant: 
die heiden man dar inne vant. 
si enwolden nicht entwichen: 
harte stolzlichen 
brächten in die Eisten strit. 
daz guote hüs zuo Velin lit 
nicht verre von der walstat, 
dä man sie kampfes machte sat 
wol anderhalbe mile. 
in einer kurzen wile 
vierzön hundert töt beliben. 
ir höchvart wart in in getriben 
mit der bruoder helfe dö. 
die Letten und die Liven vrö 
wären unde höchgemuot. 
sie hatten öre unde guot 
erworben in dem striten. 
ouch gäben in den ziten 
die Eisten zehenden immer mö, 
in würde wol oder wö, 
von allem ir guote. 
der kristenheit ze huote 
suln sie bürge büwen. 
ich wil in wol getruwen , 
mochten sis erläzen sin, 
si envorchten nicht der helle pin. 
sie geben mildeclich ir bröt. 
sie büwen kirchen durch die nöt 

in dem kristentuome. 
näch gotlichem ruome 
25* leider selten daz geschieht: 

entwungen sie ir herren nicht, 
s6 man die wärheit sprechen sol , 
sö waeren sis erläzen wol. 

von Orlamünde greve Albrecht 

0 

der was ein pilgerin gerecht 
biz er ze lande wider quam. 

Des andern järs daz criuze nam 
von Wentlande her Barwln 
mit rittern unde knappen sin. 
schoene samenunge, 
stolze helde junge 
brächte er zuo Nlflande dö. 
des wären rlche und arme vro. 
sus breite sich diu kristenheit, 
daz was den Littouwen leit. 
der würfen dö ze samene sich 
viimfzön hundert, noch warn ich, 
daz sie der tiuvel vuorte: 
kein her sich nie geruorte 
sö vrevelllche in vremdiu lant, 
sö von den selben wart bekant. 
durch Semegallen vuoren sie. 
daz was dä vor geschehen nie, 
ez sol geschehen körne me. 
zuo Swurben vuoren si über sö, 
daz ist genant daz Osterhap, 
als ez Perkune ir abgot gap 
daz nimmer sö harte gevrös. 
sie wären küene unde lös. 
sus herten sie durch ösellant, 
sie stiften roub unde brant, 

25 b si engerten keiner suone. 
dar näch sie herten Möne. 
daz lac ouch in dem mer dä bl. 

sie wären ir gemüetes. vri , 
sie strichen üf daz selbe lant, 
daz nieman nähen nicht envant , 
vil gewaldeclichen dö ; 
sie machten manigen man unvrö. 
dar näch körten sie in die Wie; 
beide sträze unde sttc 
mit bluote sie beguzzen. 
die liute ir nicht genuzzen : 
swä sie sich hine körten 
daz volc sie sterben lörten, 
ez wsere wlp oder man, 
waz in mit nceten nicht entran. 
si envurchten niemannes drö. 
in daz lant zuo Jerwen d6 
sie riten vriliche. 
da enwas kein wirt sö rtche, 
er enwsere lieber anderswä 
gewesen, denne bi in dä. 
daz lant was guot unde gröz 
und dannoch waldes alsö blöz, 
daz in des Volkes kleine entran. 
sie sluogen manigen rischen inan , 
die sich wol mochten hän ge wert, 1485 

waer ir geliicke nicht verzert: 
dä wären sie von vorchten blint, 
des beide wib unde kint 
engulden mit vil grözer nöt. 

ir bleib vil in dem lande tot 1470 

26 a zuo der selben stunde, 
daz lant ze Normegunde 
herten sie ze htise wider, 
sie sluogen allez daz dar nider . 

daz sie bejagen künden. 1475 

vil manige tiefe wunden 

hiuwen sie mit vrier hant. 

sie herten ouch durch Sackellant , 

sö wider durch die Leiten hin. 

si enhatten nie sö gröz gewin, 
in geschach dar näch unheil; 
die verguldens in ein teil, 
zuo Remyn sie d6 quämen zuo; 
daz düchte die Liven alze vruo , 
sie wären uf ir schaden komen 
und hatten grözen roub genomen: 
rinder, pfert, wlb unde man 
sie triben stolzlichen dan. 

Diu maere quämen dräte 
eime bruoder zuo Aschräte, 
der dä pflegaere was. 
die besten liute er zuo sich las 
und zwelf bruoder wol bereit, 
in was der kristen jämer leit. 
hin zuo Lenewarte dä 
gähete er vil dräte sö. 
die Leiten quämen gein in dar 
mit einer vil gevüeger schar, 
er hatte nicht vierhundert man, 
mit den er strltes dö began. 
die Littouwen triben hin 
ze lande wart, dö volget in 
26 b bruoder Liuprecht mit der deinen schar, 
die wären grimmes muotes gar 
durch vriunt und durch ir mäge. 
sie achten keiner läge, 
sie wolden läzen dö den lip. 
si enlösten man unde wlp. 
sie quämen an dem dritten tag 
dä daz her der heiden lag. 
sie wären aller huote vrl : 
durch recht in wonte möede bl, 
ze ruowe stuont ir aller ger. 
verhouwcn hatten sie diu sper 
von den scheften alle, 
daz quam in ouch zuo valle. 

Wie bruoder Liuprecht balde sprach, 
do er die heiden vor im sach: 

„ir Letten unde ir Ltven 
ir sult ze samene bllben ! 
sehet an wlp unde kint, 
diu vor iu hie gebunden sint. 
ez ist bezzer hie gelegen töt, 
wir enhelfen in von dirre nöt.“ 
daz was ir aller wille gar. 
sie quämen mit der deinen schar 
harte bitterlichen zuo, 
die Littouwen sie ze vruo 
triben üz dem bette, 
dä gab vil maniger wette, 
daz er dar umbe töt gelac. 
beide stich unde slac 
swas dö wol veile, 
die Letten zuo ir teile 
27“ sluogen dä vil manigen man. 
waz den Liven ir entran 
die bruoder sluogen sie dar nider. 
sus gäben sie den roub wider 
mit grözer unöre. 
dri vluhen alsö söre, 
daz sie diu maere brächten hein. 
mir ist als ein hast wer drumbe grein! 
ir vliehen was vil wol gewant, 
sie hiengen selbe sich zehant. 
die getouften lobten Krist, 
der al der werlde lcesaer ist, 
sie lösten wib unde man 
und triben grözen roub von dan 
zuo lande vrcellche. 
den teilten sie gellche. 

Do gienc ez als ez dicke tuet : 
geschieht dem armen manne ein guot , 

daz iz der bcese nidet 
unde unsamfte lldet. 
die Riuzen nämen sich des an, 
daz der kristentuom began 
sich in dem lande mären: 
daz wolden sie verkären. 
ez was in von herzen leit. 
mit eime grözen her vil breit 
vuoren si üf den kristentuom. 
sie herten vaste durch ir ruom 
biz sie zuo Niflant quämen. 
gr6zen roub sie nämen 
üf die armen kristenheit. 
da ze Ymmenkulle man sie bestreit, 
27 b sie hatten verre gnuoc gevarn. 

vil hart begunden sie sich scharn. 

die kristen von der Rige zuo 

quämen eines morgens vruo, 

vil manic tiure pilgerin, 

der meister und die bruoder sin 

zuo in üf ein schoenez velt. 

die Letten unde Liven gelt 

in gäben vriliche. 

vil manige brünje rlche 

sach man dä durchstechen , 

ir helme vil ze brechen 

mit den diutschen swerten. 

die wile sie strltes gerten 

des wart in dä die hende vol. 

niunzehen hundert gäben zol, 

die wurden aldä töt geslagen ; 

die andern sach , man balde jagen 

wider heim ze lande. 

in tuot noch wä diu schände. 

sie vluhen vreisllche : 

vil manige banier rlche 

liezen sie üf der walstat. 

sie vluhen manigen bcesen pfat 

und dar zuo breite sträze. 
vil brünjen üzer mäze 
von stäle und von golde 
sie gäben dä ze solde , 

vil manigen heim liecht gevar. 1595 

die wege, die sie quämen dar, 
mit Schilden wurden wol bespreit. 
die kristen wären des gerneit. 

28* uf dem selben näch jagen 

viimfhundert Riuzen wart geslagen; 1600 

ze Rokenhüsen daz geschach 

sie Uten michel ungemach. 

ir künic den jämcrleis rief, 

wan im sin pfert nicht balde lief. 

sie riefen wäfen über al. 1605 

den selben jaemerlichen schal 

vuorten sie mit in von dan. 

sie liezen manigen stolzen man 

ze gisel vor der kristenheit, 

der nimmer pfert mär über schrei!. 1610 

SlJs breite got sin äre 
zuo Niflande säre : 
sin name wart ie baz bekant. 
nu was gelegen üsellant 

in dem mere bevlozzen. 1615 

des hatten sie genozzen , 

daz man sie suochte nicht mit her. 

des sumers harte kleiner wer 

bedurften sie, diu rede ist wär. 

des säzen sie vil manic jär 1620 

des glouben und des zinses vri. 

betrogenheit in wonte bl. 

des sumers herten sie diu lant 

mit schiffen , da ez in was bekant ; 

sie täten dicke schaden gr6z. 1625 

den meister säre des verdröz: 

der suochte rät in alle wls, 

wie man des winters über ts 
zuo dem lande quseme 
und in die vriheit naeme. 

28 b daz wart im dö gemaehet kunt, 
daz alsö stark gevrure der sunt, 
dä mit daz lant bevlozzen ist, 
zwö mile muoz man sunder vrist 

des sumers zit mit schiffen varn. 

» 

vor steinen muoz man sich bewarn, 
der lit dä maniger in dem mer. 
swer dä suochen wil mit her, 
ez wirt in winter kalden tagen 
ez mochte hundert her getragen, 
der meister wart der rede vrö. 
ouch quämen pilgerine d6 
zuo Rige werdecliche 
beide arme und riche. 

ÖEr greve dä von Arnstein 
der was der besten ritler ein 
in Dürngen unde in Vranken. 
got mochte im vil wol danken, 
daz er sö verre pilgerin 
durch sin öre wolde sin. 
dar näch schuof sich der winter hart, 
mit den pilgerinen wart 
der meister dö ze räte. 
er hiez gebieten dräte 
ein her dz über al diu lant. 
dä mit vuor er al zehant 
gein ösele , wan daz is >vas vast, 
er brächte manigen stolzen gast 
vür daz hüs zuo Möne dö ; 
des wurden die öselsere unvrö. 
dä was vil manic degen balt. 
die burc sie gewunnen mit gewalt. 

29« Sie sluogen in der selben nöt 
wol viimf und zweinzic hundert töt, 

beide wib , kint unde man. 
vil listecliche einer entran , 
der genöz behendekeit 
sin selbes bok in dar umbe reit, 
den warf er üf den rücke sin 
recht als ein ander pilgerin. 
er truoc in hin unde her 
alsö lange , biz daz er 
mit vuoge von dem here entlief, 
ich weiz wol daz er nicht enslief 
biz er zuo sinen vriunden quam, 
daz volc er ze samene nam , 
er sagete in diu maere dö. 
daz volc wart algemeine unvrö. 
durch vorchte satzte sich zehant 
daz volk gemeine in Üsellant. 
sin kint gab vil manic man ; 
die gisel vuorte man von dan. 
dö vuor der heit von Arnstein 
und ander pilgerine hein 
zuo lande wol mit Ören, 
got müeze ir saelde mören 
dä sis bedürfen beste ! 

A.Nder werde geste 
daz criuze enpfiengen , der was vil , 
sö man die wärheit sprechen wil , 
daz ir nie mö zuo Niflant quam, 
der meister Volkwin gerne nam 
tif die Semegallen. 
ez was im wol gevallen, 

29 b er mochte rechen dä sin leit. 
mit eime starken her vil breit 
vuor er zuo in in daz lant. 

Vesters den kiinic ze htis er vant, 
der quam mit grözer menie zuo. 
got der half den sinen duo 
gein den heiden, des was zit. 

ez muoste gän an einen strit. 
die Semegallen wären stolz, 
sie schuzzen vitzern sam den bolz, 
als man tuot zeinem mäle. 
phile unde sträle 

die diutschen schuzzen in dä wider. 

der beiden sluogen sie dA nider 

sechzehen hundert töt. 

die andern wichen durch die nöt. 

der meister in dem lande lac 

drl wochen. wie man sin dö pflac, 

des mochten sie wol nemen war , 

durch die er was geriten dar: 

swA der gast gebieten mac 

dA hAt der wirt vil swseren tac. 

die kristen wol mit Aren 

ze lande mochten kAren. 

sie triben grözen roub von dan , 

kinder, wib unde man 

und swaz man in dem lande vant. 

ze hös sie brächten vol die hant. 

zuo schiüunge vuoren hin 

die pilgerine. got sl mit in 

und helfe ir sAle üz aller nöt, 

sie sin lebende oder töt! 

30* ÖEn kunic Vesters rou sin leit. 
des andern järes wart er bereit 
mit eime her vil dräte. 
er vuor gein Aschräte. 
dÄ jaget er in der bruoder lant, 
er nam von roube vol die hant, 
im was vil liebe zuo der vart. 
ein bruoder, der hiez Marquart, 
was dä pflegaere dö, 
der was der m<ere mäzen vrö. 
er tet doch lützel dem gelich 
und sante boten umbe sich 

näch Letten unde näch Ltven, 
bt den er wolde bllben 
beide lebende unde töt, 
er enhulfe den armen üz ir nöt, 
die dä gevangen wären, 
er künde wol gebären 
zuo ernestltchen dingen: 
des muost im wol gelingen, 
die Semegallen triben dan 
ir roub. in volgen dö began 
bruoder Marquart und die sine, 
er wolde liden pine, 
er enlöste die kristen üz ir hant. 
er zogete näch , biz er sie vant 
des morgens üf der viurstat. 
nu merket , wie er die sine bat ! 


Ek sprach: „gedenket, helde guot, 
daz iuwer vleisch und iuwer bluot 
hie vor iu stät gebunden, 
zuo disen selben stunden 
30 b sul wir läzen hie den lip 

wir enloesen man unde wip. w 
des rätes wurdens alle vrö. 
harte grimmecllchen d6 
strites sie begunden. 
sie sluogen tiefe wunden 
mit speren und mit swerten. 
kampfes sie gewerten 
vil rische Vesters her. 
viimfhundert quämen der zuo wer , 
die sluogen si alle gemeine töt. 
er selbe entran mit grözer nöt: 
er greif zer wer in sine hant 
einen ungeschulten brant. 
bruoder Marquart wart sin gewar, 
vil snelle rante er üf in dar, 
als er in rechte hatte erkorn. — 

er was von Bürbach geborn 
und was von art ein ritter guot. 
sin öre hatte er wol behuot; 
in lobet dä noch vil manic man. 
der söle ich immer heiles gan! — 

* sin ors ein teil in über truoc: 

Vesters im üz dem munde sluoc 

ich enweiz des nicht wie manigen zan. 

üf eine burc er im entran. 

bruoder Marquart was des mäzen vrö, 

daz er im was entloufen sö. 

die kristen lobeten alle got. 

sie sprächen: „nu ist des tiuvels spot 

an der heidenschaft ergän. 

unser schepfer hät getän 

31 a gein uns vil gnaedecllche.“ 
sie lösten liepliche 
kinder, wlp unde man 
und triben grözen roub von dan ; 
sie brächten brünjen unde pfert 
ze hüse maniger marke wert. 

Die kristen wurden alle vrö. 
sie lobeten got von himele dö 
aller siner güete. 
dem meister daz gemüete 
stuont zuo Littouwen ; 
dä muoste man in schouwen. 
er vuor zuo Alsen in daz lant. 
ein michel her er vor im vant 
von den heiden über al. 
die quämen gein im äne zal 
mit ruome und ouch mit schalle 
zuo des tödes valle. 
der meister sprach den slnen zuo ; 

„gedenket, zieren helde, nuo , 
durch waz wir her körnen sin! 
daz lät noch hiute werden schln. 

weit ir äne schände 
komen heim ze lande, 

96 lät iuch nicht bedrouwen. 1815 

wir suln uns hinnen houwen 

mit gotes helfe und ouch mit wer.“ 

sie riefen über al daz her : 

„lät nu die rede ein ende hän, 

wir suln den Ersten kouf besten 1820 

mit spern und ouch mit swerten.“ 
zuo strlte si alle gerten 
31 b recht als ein hungeric vederspil. 
der heiden wart geslagen vil 
von den von Eistenlande. 
die Leiten wolden schände 
hän , si envaechten umbe prts , 
die Liven wären helde wis, 
die wol zuo strile tochten. 
sus wart der sig ervochten. 
zwei tüsent Littouwen 
wurden dä zehouwen, 
die hüben üf der walstat. 
die andern wären strites sat, 
sie vluhen dan in maniger wis. 
got gab den sinen dä den pris. 
die kristen wären alle vrö; 
zuo lande körten sie sich dö. 
got was vil wol ir lobes wert: 
vümf und zweinzic hundert pfert 
sie den heiden nämen. 
ze hüs sie wider quämen 
mit ellenthaftem muote. 
sus half in got der guote. 

Der guote meister Volkwin 1845 

vernam und ander bruoder sin 
von einem orden geistlich, 
der waere gerecht und örüch 
zuo dem diutschen hüse erhaben , 

32 * 

daz sie die siechen solden laben 
und ouch waeren ritter guot. 
dar want er allen slnen muot, 
daz sin orden quaune zuo in. 
des sante er an den bähest hin 
sö lange, daz sin wille ergienc, 
daz sie daz diutsche hüs enpfienc. 

Dm under bleib er leider töt, 
als ez got über in geböt; 
vil gar än alle die schulde sin 
mit im manic pilgerin, 
der was dö vil zuo Rlge körnen, 
die hatten dicke wol vernomen, 
wiez in dem lande was getän: 
die wolden in des nicht erlän, 
er envüere des sumers hervart; 
dar umbe er vil gebeten wart, 
von Haseldorf ein edel man 
der legete sinen vllz dar an, 
von Dannenberc ein greve guot: 
dä stuont vil maniges heldes muot 
hin zuo Littouwen, 

„ir müezet iuch dannen houwen“ 
sprach dd meister Volkwln, 

„des habet iu diu triuwe min.“ 

* 

daz hatten si alle wol vernomen. 

„dar umbe sl wir her komen w 

sprächen sie alle gliche, 

beide arme und rlche. 

den kriec in meister Volkwln lie. 

er sprach: „wir sin durch got ouch hie , 

der mac uns harte wol bewarn. 

wir suln gerne mit iu varn, 

slt iu sö nöt ze strltene ist. 

gebet uns eine wile vrist , 

ich bringe iuch kürzlich an die stat, 

dä wir des alle werden sat.“ 

32 b er sante boten gAn Riuzen lant 

nAch helfe, die quAmen im zehant : 
die Eisten mit vil maniger schar 
quAmen willecliche dar; 
die Letten und die Liven 
ee hüs nicht wolden bllben. 
die pilgertne des wAren vrö. 
sie würfen sich ze samene d6 
mit eime schoenen her vil breit: 
zuo Littouwen man dö reit 
durch velt und über manige bach. 
sie liten michel ungemach 
biz daz sie quAmen in daz lant. 
sie stiften roub unde brant 
mit maniger schar vil wiinneclich. 
sie herten vrilich umbe sich 
daz lant üf unde nider. 
gein Soule sie körten wider 
durch bruoch und über heide. 

0W6 der grözen leide, 
daz diu reise ie wart bedAcht ! 
üf eine bach sie wurden brAcht, 
dA sie die vinde sAhen. 
dA sach man lützel gAhen 1910 

vil manigen, der zuo Kige streit, 
der meister zuo den besten reit, 
er sprach: „nu stritet, des ist zit! 
al unser Are dar an lit: 

wir slahen die Arsten nu dar nider, 1915 

sö inüge wir vrilichen wider 
heim zuo lande rilen.“ 

„wir enwellen hie nicht str!ten w 
33 a sprAchen dö die heide wert: 

„ob wir Verliesen unser pfert, 1920 

sö müeze wir ze vuoze stAn.“ 

der meister sprach: „sö weit ir lAn 

diu houbte mit den pferden hie? M 

er sagete vor als iz ergie. 
die heiden quämen vaste zuo. 
des andern tages d6 wänden vruo 
die kristen dannen rlten, 
dö muosten sie strlten 
mit den heiden än ir danc. 
ir wer was in dem hruoche kranc, 
man sluoc sie nider sam diu wtp. 
mich jämert maniges heldes 11p, 
der äne wer dä wart geslagen. 
ir gnuoc sach man s6 verzagen , 
daz sie ze lande vluhen wider: 
die Semegallen die dar nider 
sluogen jaemerllche 
beide arme und rlche. 
der meister und die bruoder sin 
die täten heldes wer dä schln 
biz in ir ros gelägen töt. 
ze vuoz sie träten in die nöt: 
sie velten dannoch manigen man, 
ö man den sig an in gewan. 
der guote meister Volkwln 
tröste wol die bruoder sin. 
acht und vierzic der dä bliben, 
die wurden manigen warp getriben. 
die Littouwen sie mit nöt 
zuo lest mit boumen velten töt. 

33 b ir sölen müeze got bewarn: 
sie sint mit Ören hin gevarn, 
mit in vil manic pilgerin ; 
got müeze in allen gnajdic sin 
durch slnen jaemerllchen töt, 
und helfe ir söle üz aller nöt! 

Alsus nam meister Volkwln 
daz ende und ouch die bruoder sin. 
er was meister , hörte ich sagen , 
niunzön jär bl slnen tagen. 

ir hät daz alle wol verstän, 
waz got genäden hät begän 
bl siner zit, des weiz man vil, 
dä von ich nicht mö sprechen wil 
von dem grözen valle. 
die kristen wurden alle 
dä zuo Niflande unvrö. 
die bruoder santen aber dd 
boten , den was harte gäch , 
ze dem wisen manne von Salzach, 
der des diutschen hüses meister was. 

m 

dö man die brieve vor im las, 
er tröste die boten unde sprach: 

„wir sullen ditz ungemach 
durch got von himelriche tragen, 
ich sende in kurzlichen tagen 
alsö vil bruoder dar, 
daz wol erviillet wirt diu schar“, 
capitel er zehant geböt 
vil snelle durch die selbe nöt. 
vil minneclichen er dö bat 
liepllch an unsers herren stat 
34 a die kummentiure über al, 
daz sie disen grözen val 
hülfen üf richten. 

„wir müezen mit in pflichten“ 
sprach er, „sie sinl uns gegeben 
immer mö die wile wir leben: 
deist recht näch geistlicher kür. 
wir suln uns alle sehen vür, 
daz wir die besten bruoder dar 
senden.“ daz geschach vil gar. 
sie weiten einen under in , 
der hatte tugenthaften sin, 
zuo meister wider in daz lant: 
Herman Balke was er genant, 
man suochte die besten bruoder dö, 
die oueh der verte wären vrö: 









1965 


1970 


1975 


1980 


1985 


1990 


1995 


Diflilized by Google 


55 


vier und viimfzic helde wert. 

ors, kleider unde pfert 

gab man in vollentltchen. 

sie vuoren hovellchen 

gegen Niflande. 

dar quämen si äne schände. 

si enpfiengen wirdecliche 

beide arme und rlche; 

ir wart getröstet wol daz lant. 

die gotes ritter al zehant 

ir Zeichen legeten sie dar nider 

daz swarze criuze enpfiengen sie wider 

von dem diutschen hüse dö. 

des wart des landes meister vrö 

und alle , die von diutschem lant 

mit in wurden in gesant. 

34 b MEister Balke dächte dö, 

wie er sin dinc vuogte sö, 
daz im die liute waeren holt 
und daz er ouch gotes solt 
von keinen schulden verlür. 
daz legte er im vil dicke vür 
und körte an tilgende slnen muot. 
er was mit züchten wol behuot. 
wiez in dem lande was getän 
daz wart im allez wizzen län. 

Kevele unde Wierlant 
daz was in der bruoder hant 
eine guote wile gewesen , 
die iu hie vor sint gelesen, 
die ir Zeichen legeten nider 
und daz criuze enpfiengen wider, 
swertbruoder wären sie genant, 
sie hatten bürge unde lant 
der heidenschaft betwungen abe 
unde an guote gröze habe, 
daz wart dem diutschen hüse dö : 
des was daz lant gemeine vrö. 

INu hate der meister wol vernomen, 
wiez umbe Revele was körnen, 
daz künic Waidemär dar tif sprach, 
dar näch nicht lange ez geschach, 
boten wurden dö gesant: 
dem bäbeste täten si ez bekant. 
dö der bäbest des wart gewar, 
er sante sinen boten dar 
einen wlsen legät. 
der vant dar under einen rät, 

35* daz Harjen, Revele, Wierlanl 
dem künige wart in sine hant, 
der dö in Tenemarken riet, 
den bruodern er ein lant beschiel, 

Jerwen heizet daz lant, 

daz gab er in der bruoder hant 

vür eigen öwecliche. 

die selben gäbe riche 

gab der künic Waidemär 

dem diutschen hüse, daz ist wär, 

durch got von himelrtche; 

der lönet ez öwecliche. 

diu lantscheide wart beschriben y 

diu immer sider staete ist bliben ? 

die kein man gebrechen mac' 

biz an den jungesten tac. 

Nu lege wir die rede nider 
unde sprechen aber wider, 
wiez dem diutschen hüse enhant 
zem örsten gienc in Nlflant. 
von Darbete bischof Herman 
bl den ziten began 
zcisen mit den Riuzen. 
die wolden sich üf slriuzen 
gein dem kristentuome als 6. 
in tet ir unsaelde vil wö. 
sie täten leides im genuoc. 
dö er daz lange verlruoc 

die bruoder er ze helfe bat. 
der meister quam im üf der stat 
und brächt im manigen rischen heit 
beide küene und üz erwelt. 

35 b des küneges man quämen dar 
mit einer hovellchen schar; 
des was bischof Herman vrd. 
mit dem her sie körten dö 
vroelichen in der Riuzen lant. 
ez gienc in dä vil wol enhant. 
vür eine burc sie quämen d6, 
diu was ir kümfte unvrö. 

6turmes man mit in began, 
daz hüs gewunnen sie in an. 

Isburc diu burc hiez. 

der Riuzen man dekeinen liez, 

man enbrsechte in in not. 

welher sich ze were böt, 

der wart gevangen oder geslagen. 

man hörte ruofen unde clagen: 

. in dem lande über al 
erhuob sich ein michel schal. 

Die von Plezcouwe dö 
wären dirre msere unvrö. 
ein stat ist alsö genant, 
diu lit in Riuzen lant, 
dä sint liute harte sür, 
die wären diser nächgebür. 
von den wart nicht gespart, 
sie huoben sich üf die vart 
und jageten grimmelichen dar 
mit maniger brünjen liechtvar ; 
ir helme lüchten als ein glas, 
vil manic schütze mit in was. 
sie quämen üf der bruoder her; 
die satzten sich gein in ze wer. 

36* die bruoder und des küneges man 

die Riuzeo vrtllche riten an ; 
bischof Herman der was dar 
als ein heit mit slner schar, 
sich huob ein ungevüeger strtt : 
die diutschen hiuwen wunden wlt, 
die Riuzen liten gröze nöt: 
man sluoc ir achthundert t6t, 
die beliben üf dem wal. 

A 

b! Isburc nämen sie den val. 
die andern nämen dö die vlucht, 
man jagete sie äne zncht 
vaste hin zuo lande wert, 
die Riuzen manten söre ir pfert 
beide mit geisein und mit sporn ; 
sie wänten alle sin verlorn: 
der wec düchte sie gar lanc. 
der walt von jämersehalle clanc. 
zuo lande w r as in allen gäch: 
der bruoder her zogte hin näch. 
diu Mode ein wazzer ist genant: 
näch in über üf daz lant 
die bruoder vuoren mit gewalt; 
sie brächten manige degen halt. 

Die von Plezcouwe dö 
wären der geste unvrö. 
die bruoder sluogen ir gezelt 
vür Plezcouwe üf ein schcene velt. 
der bischof und des küniges man 
ir legerstat vil wol gewan. 
manic ritter unde knecht 
verdienten wol ir löhenrecht. 

36 b man liez gebieten in dem her, 
man solde bereiten sich ze wer, 
und liez sie dä bi verstän , • 
man solde ouch zuo sturme gän. 
die Riuzen wurden des gewar, 
daz stürmen wolde manic schar 

beide burc unde stat. 

die Riuzen wären strltes mal 

A 

dä vor bi Isburc worden: 

6ie böten sich dem orden, 
wan sie vorchten ungemach. 
umb einen vride man dö sprach, 
der vride wart gemachet dö 
mit den Riuzen alsö, 
daz Gerpolt, der ir künic hiez, 
mit sime guoten willen liez 
bürge unde guotiu lant 
in der diutschen bruoder hant, 
daz ir der meister solde pflegen, 
dö bleib daz stürmen underwegen. 

Do diu suone geschach, 
nicht lange sümte man dar näch, 
daz her brach üf gemeine dö. 
sie wären alle in gote vrö 
und gäben gote die öre: 
sie dankten im vil söre. 
dö daz her was bereit 
vrcelich iz von dannen reit, 
zwöne bruoder man dä liez, 
die man daz lant bewaren hiez, 
von diutschen eine deine macht, 
daz wart in sit ze schaden brächt: 
37* ir hörsehaft werte unlange vrist. 
ein stat in Riuzen lande ist, 
Nogarden ist sie genant, 
dem künige wart daz maere bekant, 
er huob sich üf mit maniger schar 
gein Plezcouwen, daz ist wär. 
dar quam er mit grözer macht; 
er hatte manigen Riuzen brächt 
ze leesene die von Plezcö. 
des wären sie von herzen vrö. 
dö er die diutschen ersach. 

nicht lange sümte er dar näch, 

die zwöne bruoder er verstiez 

der vogetle er sie erliez 

und alle ir knechte man vertreib. 

der diutschen keiner dä beleih: 

den Riuzen liezen sie daz lant. 

den bruodern gienc iz sus enhant: 

waer Plezcouwe d6 behuot 

daz waere dem kristentuome guol 

biz an der werlde ende. 

ez ist ein missewende, 

der guotiu lant betwungen hät 

und diu nicht wol besetzet lät: 

der claget wenn er den schaden hät, 

wan iz im vil lichte missegät. 

der künic von Nogarden kerte wider. 

• 

Iz stuont dar näch nicht lange sider. 
ein stat ist gröz unde wit, 
diu ouch in Riuzen lande lit : 

Susdal ist sie genant. * 

Alexander was genant 
37 b der bl der zlt ir künic hiez: 
sin volc er sich bereiten hiez. 
den Riuzen was ir schade leit; 
snelle wurden sie bereit, 
dö vuor künic Alexander, 
mit im vil manic ander 
Riuze her von Susdal. 
sie vuorten bogen äne zal , 
vil manige brünje wiinneclich. 
ir banier die wären rieh , 
ir helme wären liecht bekant: 
sus zogten si in der bruoder lant 
dä gewaldeclich mit her. 
die bruoder dö mit sneller wer 
brächten in daz gegenzil; 
ir was aber mäzen vil. , 

Zuo Darbete wart vernomcn 
könic Alexander waere komen 
mit her in der brnoder lant 
und stifte roub unde brant. 
der bischof des nicht enliez, 
des Stiftes man er snelle hiez 
llen zuo der bruoder her 
gegen den Riuzen ze wer. 
waz er geböt daz geschach. 
nicht lange sümten sie dar nach, 
sie quAmen zuo der bruoder macht, 
sie haten ze deine Volkes brächt ; 
der bruoder her was ouch ze dein, 
iedoch sie quömen über ein, 
daz sie die Riuzen riten an: 
strltes man mit in began. 

38* die Riuzen hatten schützen vil, 
die huoben d6 daz örste spil 
menltch vür des küneges schar, 
man sach der bruoder banier dar 
die schützen under dringen , 
man hörte swert da dingen 
und sach helme schröten. 
an beider stt die töten 
vielen nider üf daz gras, 
wer in der bruoder her was 
die wurden umbe ringet gar. 
die Riuzen hatten solhe schar, 
daz ie wol sechzic man 
einen diutschen riten an. 
die bruoder töten wer genuoc, 
iedoch man sie dar nider sluoc. 
der von Darbete quam ein teil 
von dem strite , daz was ir heil : 
sie muosten wichen durch die nöt. 
da bliben zweinzic bruoder töt 
und sechse wurden gevangen. 
sus was der strlt ergangen. 

Künic Alexander was vrö, 
daz er den sic behielt also, 
er k6rte wider ze lande, 
er liez doch dä ze pfände 
sumeltchen rischen man , 
der reisen nimmer m6r began. 
swaz bruoder in dem strite was 
geslagen, dä ich nu von las, 
die wurden sider wol verclagt 
mit manigem helde unverzagt, 

38 b die sich durch got hatten gegeben 
in der diutschen bruoder leben, 
der ist biz her von jenen tagen 
vil maniger in gotes dienst geslagen. 
sie habent ouch mit werender hant 
betwungen sider guotiu lant, 
als iu her näch wol wirt bekant. 
nu disiu rede ist volant. 

Master Herman Balke 
der was in dem walke 
mit Kiuzen und mit heiden. 
der muoste er sich beiden 
mit grözem urliuge wem 
und helfen gotes vinde hern. 
der bischof und des küneges man , 
swes er mit den began, 
daz truoc allez über ein 
als ez an den werken wol schein, 
daz buoch saget uns vür wär, 
daz ez werte sechsthalp jär, 
daz meister Herman Balke riet, 
dar näch er von der werlde schiet. 
umb sine grözen arbeit 
sol im von gnäden sin bereit 
des himelriches cröne, 
die gil got im ze löne, 

DAr näch wart ein vromer heit 
zuo diutschen landen üz erwelt, 
der hiez bruoder Heinrich, 
er was sinne und tugende rieh; 
er was von Heimburc geborn. 
der wart zuo meister gekorn 
39* in daz vor benamete lant. 

dar wart er vrcellch hin gesant, 

daz er von des ordens wegen 

Nlflandes solde pflegen. 

dö man zuo Nlflant vernam , 

daz des landes meister quam, 

man enphienc in s6 wol, 

als man ze recht den meister sol. 

swar er in diu hüs quam, 

die gunst er gerne von in nam. 

d6 er diu hiuser wol besach, 

mit den bischoven er d6 sprach, 

die in den landen wären. 

er künde sö gebären, 

daz sie sin alle wären vrö. 

er lebete mit in alsd: 

swes er von in begerte 

vil gerne man in gewerte. 

daz selbe er in wider b6t. 

swä er sach des landes nöt, 

dar was er willeclich bereit. 

er vorchte keine arbeit. 

anderhalbez jär er riet; 

dar näch er von dem lande schiet 

und vuor gein diutschen landen dö. 

des wären die bruoder unvrö. 

dä wart er des amtes lös. 

Einen bruoder man dö kös, 
der wart sider wol bekant 
von wtsheit über manic lant. 

er was grözer tugende rieh, 
von Grüeningen bruoder Dietrich 

39 b wart des landes meister dd. 
er was gotes öre vrd; 
daz hielt er späte unde vruo. 
waz sol iu lange rede nuo? 
dö er zuo Niflande quam , 
zuo meister man in gerne nam. 
daz wisten im die bruoder wol , 
als ich iu nu sagen sol: 
alle diu gelegenheit 
wart im genzllch geseit. 
dö er daz allez wol besach, 
dar näch unlange iz geschach, 
dö wart im wol bekant, 
daz dannoch in Kürlant 
die liute wären heiden. 
daz begunde im sere leiden, 
er truoc in slnem herzen 
dar umbe grözen smerzen. 
got der sante in sinen inuot, 
daz slt dem kristentuom wart guot, 
er wolde heren Kürlant. 
den bruodern tet er daz bekant; 
des wären sie von herzen vrö. 
mit aller macht sie hülfen dö, 
daz iz würde vollenbrächt , 
als der meister hatte gedächt. 

Ein tac wart dö geleit 
wanne man solde sin bereit, 
boten wurden dö gesant 
näch Letten und gein Niflant. 
die kristen vuoren gerne mite , 
daz was von alder her ir site. 

40* die bischove und des küniges man 
liez man die reise verstün. 
die vuoren willecltchen dar 

mit maniger hovellchen schar, 
ze Rige ir samenunge was. 
vil manigen heim als ein glas 
sach man in dem here körnen, 
leitsagen wurden dö genomen, 
die wol wisten Kürlant. 
bl daz mer üf den strant 
wart daz her wol geschart 
näch maniger banier üf die vart. 
daz her was lanc unde breit, 
dä mit man ordenliehen reit 
mit gewalt in Kürlant. 
ez gienc in dä vil wol enhant. 
sie santen inanige gröze schar 
in dem lande her unde dar, 
die alle brächten roubes vil. 
die rede ich iu nu kürzen wil. 
sie brächten manigen man in n6t. 
wer nicht envlöch , der was töt. 
die Küren des wären unvrö. 
an einen rät sie vielen dö: 
sie wolden vridelichen leben, 
sie solden sich dem meister geben, 
die eldesten sprächen under in : 
sie vielen üf den selben sin; 
sie santen boten in daz her. 
waz sol ich sprechen dä von mär? 
den meister liezen sie verstän, 
wie ir wille was getän. 

40 b des wart er von herzen vrft. 
er gab in einen vride dö 
mit der bruoder räte. 
daz her brach üf vil dräte 
und vuor vür einen guoten berc. 
dä wart getän ein schcene werc, 
ein ürlich burc gebüwet wol, 
der namen ich nu sprechen sol: 
Goldingen wart diu burc genant 

Livl. Heimchronili. 

und llt noch in Kürlant. 

dö daz hüs bereitet was 

rische bruoder man üz las , 

die der burc solden pflegen. 

von knechten manigen vromen degen 

liez man dä beliben 

mit kindern und mit wiben. 

der besten Kuren bleib ein teil 

mit den bruodern üf ein heil, 

die andern gäben gisel dö 

dem meister unde wären vrö, 

daz man sö giietlich sie enpfienc. 

dö der bruoder wille ergienc , 

daz sich gesatzte daz lant, 

als iu daz buoch tuot bekant , 

des was daz her gemeine vrö. 

sie Iobeten got von himele dö 

und die liebe muoter sin: 

diu was ouch dä ir helferin. 

Daz her vuor gegen Rige wider, 
die üf der burc wären sider 
aldä zuo Goldingen , 
mit arbeiten ringen 
die bruoder muosten lernen dö, 
in ungemache wesen vrö 
durch got von himelriche. 
dar näch kurzüche 
Anboten man begreif, 
dä von der Küren vreude entsleif: 
sie muosten geben dö den zins, 
man twinget einen harten vlins, 
daz er clieben muoz durch nöt: 
der Küren bleib vil maniger töt 
6 daz lant betwungen wart, 
beide weich unde hart 
muoste man in legen vür 
biz daz sie vielen üf die kür, 




2410 


2415 


2420 


2425 


2430 


2435 


2440 


■ Digwzed by Google 


67 


daz sie den touf enpfiengen , 
dar zuo sie nöte giengen. 
ze jungest nAmen si in an sich. 

De. Littouwen künic rieh 
Mindowen muote daz. 
er truoc den kristen grözen haz 
und nam sich drumbe laster an. 
ein her er samenen began , 
dA mit vuor er gein Kürlant. 
den wirt er dA ze hüse vant, 
als ich iu nu sagen sol. 

Mindowe wAnte des wol, 

’ daz sin wille solde ergAn. 
got der sin vriunt bewaren kan, 
der künde ouch die vil wol bewarn, . 
üf die Mindowe wolte varn. 
daz was ein burc in Kürlant, 

Anboten ist sie genant; 

41 b dar quam er hin mit grözer macht, 
er hatte manigen heiden brAcht 
mit im üf der bruoder schaden; 
er wolde den kristentuom verladen, 
ein wartman daz her besach: 
mit jagene hatte er ungemach 
biz er zuo Goldingen quam, 
die bruoder er beslten nam, 
diu maere saget er in vür wAr. 
sie achten minner denn ein hÄr 
des libes oder keiner dr6. 
sie liezen boten rennen d6 
nAch al den, die sie mochten hAn. 
die Küren wolden des nicht lAn, 
sie enwerten kint unde wlp 
ir herren und ir selbes 11p, 
dar zuo bürge unde lant. 
den bruodern quAmen sie zehant 
mit einer ernsthaften schar. 

ir herze stuont näch strite gar, 
in wes der span gevallen wol , 
des wären si alle sturmes vol. 
die bruoder wären ouch des vrö: 
vil snelle sie sich reiten dö, 
daz ir wol drizic wären, 
bruoder Bemet von Hären 
der nam den vanen in die hant, 
er sprach: „bruoder, sit gemant 
vil rechte waz der orden si: 
hübet iuwern vanen bi!“ 

Sie hatten wol vümfhundert man, 
• mit den Ilten sie von dan 
42" bi Anboten in ein holz. 

die Littouwen quämen stolz, 
die wären dä mit grözer macht; 
vil lute erschal ir heres bracht, 
dar quam vil manic heiden stolz, 
die bruoder hielten in dem holz 
und nämen rechte ir vuore war. 
Mindowe hiez die sine gar 
ribalde houwen; 
er wolde sie bedrouwen 
die üf der burc wären, 
die künden ouch gebären: 
herteclichen gein dem her 
reiten sie sich zuo der wer. 

Mindowe hiez ze sturme gän. 

dä sach man manigen heiden stän 

von den pferden üf daz gras. 

den bruodern dar zuo liebe was. 

dö sähen sie erst recht ir kraft: 

dä was vil michel heidenschaft , 

Mindowe drizic tüsent man 

hatte, stürmen er began , 

er treib sie herteclichen zuo. 

die bruoder sprächen: „nicht ze vruo 

ensprenge wir, deist unser vrome, 
biz ie der man sö nähe kome 
dem hüs, daz sie icht wider sehen, 
gote sol ein Öre nu geschehen 
vor der selben bürge hie.“ 

Uz jenem holze riten sie 

ein lützel umbe durch daz , 2525 

daz sie die pferde deste baz 
42 b mochten under riten. 

„nu sult ir helde striten“ 

sprach bruoder Bernet, „daz ist recht! 

ez si krump oder siecht 2530 

sö sult ir hüben bl dem vanen. 

ich enkan iuch anders nicht gemanen 

dan habet alle lewen muot.“ 

„wir sprengen nu, der rät ist guot.“ 

sie sluogen vrillch üf ir üp , 2535 

des clagete sit vil manic wip 

zuo Littouwen, daz ir man 

sö vruo von dirre werlde entran. 

die Küren dä mit heldes hant 

werten wol ir selbes lant. 2540 

sie hülfen Mindowen sö 

stürmen , daz er wart unvrö : 

man sach dä manigen walken gröz. 

die Littouwen des verdröz, 

sie wgeren lieber anderswä 2545 

gewesen denne bi in dä. 

dö machten sie sich üf die vlucht; 

vil vaste in volgte äne zucht 

bruoder Bernet mit dem vanen. 

die sinen künde er wol gemanen , 2550 

daz sie sich verjageten nicht: 

„ist daz, daz er sich wider sicht“ 
sprach er, „daz ist unser töt. 
wir varen schoene, des ist nöt, 

und nemen unser liute war.“ 2555 

* daz wart ir aller rät vil gar. 
den Küren daz vil wol behaget: 
sie kürten wider unverzagel, 
sie liefen von der burc her abe 

und nämen roubes gröze habe. 2560 

den brächten sie mit Ören hin. 
dö wart geteilt michel gewin. 
üf daz hüs sie riten dö. 

207 d die kristen wären alle vrö. 

vier bruoder bliben aldä töl : 2565 

daz wart guot rät in solher nöt. 
der Littouwen vil dä lac 
vervallen in des tödes slac 

■ 

vümfzön hundert unde mö. 

ir vriunden tet diu clage we. 2570 

Mlndowe hin heim ze lande 
vlöch. im tet diu schände 
und ouch der schade beide wö. 
er ensturmte in vümf wochen mö 
üf keine burc in Kürlant. 2575 

er liez dä harte liebiu pfant 
an vriunden und an mägen. 
im durfte nieman lägen 
vor Anboten möre. 

er vlöch dö vil söre , 2580 

daz im der geist erweret wart, 
diu pfert enwurden nicht gespart 
biz er zuo Littouwen quam, 
der reise er eine mäze nam 

vor Anboten wol ein jär; 2585 

die rede sage ich iu vür wär. 

Die bruoder vuoren an gemach, 
dö gote diu öre an in geschach 
sie lobeten sine barmherzekeit , 

diu ist manigem armen noch bereit. 2590 

die Küren wären ouch des vrö. 

sie hüben wert, die bruoder dö 
hatten manigen kumber gröz, 
des sie vil lützel doch verdröz 

durch got von himelrlche. 2595 

sie breiten . sUetecltche 

den glouben und die rechte ö: 

in wart dar umbe dicke wö. 

swes hüs in ze mäze was gelegen, 

der muoste rechter dinge pflegen 2600 

oder er lac dar umbe töt. 

sie liten manige herte nöt: 

sie wachten unde vasten, 

man sach sie seiden rasten. 

208“ sie hatten michel ungemach. 2605 

Ze einen ziten iz geschach, 
daz sie vuoren reise, 
gein engestlicher vreise 
quämen si äne wizzenheit. 
ir vinde hatten sich gereit 
die Littouwen mit gewalt. 
sie brächten manigen degen ball 
gegen in in Kürlant, 
dä vient sinen vient vant 
zuo houwene üf dem pläne. 
diu zwei her näch wäne 
quämen gein einander dö. 
die Küren wurden des unvrö, 
dö sie se rechte ersähen, 
wol zuo mäze nähen 
wären sie ungewarnet körnen, 
die setel hatten abe genomen 
die Littouwen über al, 
sie lägen an gemach ze tal. 
der heiden was vümftüsent man. 
die besten von den andern dan 
zuo dinge wären abe getän 
verre von iji üf den plän. 

die bruoder wären des gemeil: 
ir deine her was wol bereit 
zuo stritene algliche 
beide arme und rlche. 
in wart ein Zeichen dö gegeben, 
wie si in dem strtte solten leben, 
die diutschen alle gliche 
riefen got von himelriche, 
die Küren riefen näch ir site 
ir herzeichen vaste mite, 
sie ranten zuo in in daz dinc 
und sluogen manigen jungelinc, 
daz er des rätes gar vergaz. 
wer sunder satel üf gesaz 
der envorchte nicht die schände, 
er envluhe heim ze lande, 
die bruoder mit der diutschen schar 
208 b gedranc mit riten durch dö vil gar» 
swaz der heiden drete wider 
die Küren sluogen sie dä nider, 
sie muosten wichen durch die nöt. 
ir her lac mö denn halp töt. 
die heiden gäben üf die wer, 
sie riefen über al daz her: 

„der diutschen macht mit kreften kumt!“ 
dö wart manic heiden hals gedrumt 
sö daz er üf der erden lac, 
der keiner reise mör enpflac. 
alsus half got den vriunden sin. 
den heiden jaemerlichen pin 
gap der tiuvel üf der stät. 
wö dem, den er ze gaste bat! 

Dö des strites ende was, 
do irbeizten nider üf daz gras 
die bruoder unde ir helfer dö. 
von herzen wären si alle vrö: 
durch recht vergangen was ir zorn, 

sie hatten nieman dä verlorn. 
des wart gelobet J6sus Krist, 
der al der werlde ein loesaer ist : 
er was wol der 6ren wert. 

beide wäpen unde pfert 2670 

diu teilte man geltche. 

gote in himelrtche 

wart sin teil behalden. 

die jungen und die alden 

riten heim zuo lande 2675 

mit vreuden sunder schände. 

daz lant algemeine wart 

gebezzert von der herren vart. 

sie wären alsö manigen tac, 

daz man urliuges mit in pflac. 2680 

sie herten vaste umbe sich, 

tälanc arm, morne rieh. 

swaz vesten in dem lande lac 

die plnten sie nacht unde ta< , 

daz sie se gewunnen an. 2685 

* geslagen wart vil manic man 
208 c üf ietweder siten, 

als man pfllt in strlten, 
dö man urliuges pfliget. 

in wart vil seiden an gesiget: 2690 

got half in selbe in maniger wis, 

daz sie behielden wol den pris. 

die Littouwen herten dar, 

bl wilen gülden sie in gar. 

sie riten wider in ir lant, 2695 

sie stiften roub unde brant 

und gülden ir scherf vil wol. 

bi wilen gäben si ouch den zol 

beide liute unde guot. 

sie guzzen beider wege ir bluot , 2700 

daz täten si ouch in Niflanl. 
diu maere sint mir wol bekant. ' 

MAn seit von dingen, diu geschehen, 
als wir von andern hoeren jehen. 
ouch ist uns allen vil wol kunl, 
daz sprichet maniges menschen munt 
von dingen, diu in sint bekanl. 
waz Wunders dä zuo Niflant 
geschehen ist, solt ich ez sagen, 
ein wagen inüest daz bermil tragen, 
solt man iz allez schriben an, 
waz got Wunders hät getän 
in Niflant an der kristenheit. 
daz was der heidenschefte leit, 
daz gote sö dicke lop geschach. 

Mindowen herze in ungemach 
quam und anderr heiden vil, 
der ich iu einen nennen wil: 

Lengewin was er genant, 
sin name ist manigem wol bekant 
von alder her, ich sage iu wie. 
bi siner zit er nie gelie, 
sin herze was ie sturmes vol ; 
sin nachgebüre iz dicke wol 
bevunden. daz was in vil leit. 
er brächte maniger hande arbeit 
den kristen und den heiden zuo. 

• 208 d wer daz wizzen wolde nuo, 

wä von er was sö höchgemuot: 
im was ir hcechste kiinic vil guot, 
der herre was in Littouwen lant; 
er was Mindouwe genant. 

Lengewin betrouc sin übermuot, 
alsö noch vil manigen tuot. 
er greif dri rische bruoder an , 
mit den er urliugen began, 
die dö wären wol bekant. 
der eine Tusche was genant, 

Milgerin der ander hiez , 

der sich in triuwen vinden liez 2740 

näch siner 6 in rechtekeit; 
im was alle unvuore leit. 

Gingecke was der dritte name: 
er endorfte nie gewinnen schäme 

bl sines mannes zlten, 2745 

swä man solde strlten. 

der heit und oueh die bruoder sin 

liten maniger hande ptn. 

zuo dicken stunden iz geschach, 

daz man Lengewinen sach 2750 

in ir lande mit slnem her. 

daz widertälen sie mit wer: 

sie riten wider in sin lant 

und stiften roub unde brant. 

sie triben daz sö manigen tac, 2755 

daz beider siten töt gelac 

vil manic ungeloubic man. 

ze jungest Lengewin gewan 

den künic Mindowen an sin schar: 

der wider seite jenen gar, 2700 

die iu von örste sint genant. 

do in diu maere wurden bekant, 

daz in Mindowe wolde schaden, 

sie sprächen: „wir sin verladen. 

nu prüevet waz daz beste si.“ 2765 

„die kristen sint uns nähen bl“ 
sprach der eldiste under in: 

„wir riten an dem meister hin 
und nemen dar zuo sinen rät. 

der selbe man vil wlsheit hät : 2770 

und wil er uns enpfähen, 

wir wellen uns genähen 

vil gerne zuo der kristenheit. 

sö wir rechen unser leit 

mit manigem here in daz lant. 2775 

die stlge sint uns wol bekant*“ 

Milgrin der heit unverzaget 

sprach: „slt uns hAt wider saget 
Mindowe, sö müge wir nicht bestAn. 
dar umbe sö sülle wir nicht lAn: 

6 wir gerümen unser Iant, 
wir nemen der heidenschaft ein pfant, 
daz sie des alle sin unvrö.“ 
der dritte bruoder sprach alsö: 

„wir hAn uns manigen tag gewert: 

unser lant sint vil verherl. 

welle wir behalden unsern lip 

und dar zuo kinder unde wip, 

so lAz wir uns toufen in gotes namen.“ 

„der dinge sul wir uns nicht schämen “ 

sprAchen si alle gemeine dö. 

Des rAtes wAren sie vil vrö 
die vromen Littouwen wert, 
ir reinez herze doch begert 
in dem kristentuome. 
dö hatten sie mit ruome 
gebrochen gein dem kiinige sieh ; 
der was grimmes muotes rieh, 
si enmochten nicht beliben , 
wand sie wolden vertriben 
Mindowe unde Lengewin. 
dö mochtez anders nicht gesin, 
ob sie sich wolden vristen , 
si enkörten zuo den kristen. 
ouch sante in got den siiezen geisl 
von sinen gnäden aller meist, 
daz si an den meister riten dö. 
der was der werden geste vrö. 
ir saehe liezen si in verstAn , 

209 b daz sie den rechten glouben hAn 
wolden vür die heidenschaft. 

„uns wil ein kiinic mit siner craft 
von dem lande trlben. 
nu lAt uns bi iu bliben, 

des bite wir durch iuwern got ; 
wir leisten gerne sin gebot, 
wir haben wip unde kint, 
diu dä ze htise bliben sint, 
und ander vriunde, wer uns wil 
volgen, den gebet ouch zil, 
daz ir die weit enpfähen. 
wir wellen uns gerne nähen 
gein iu und zuo der kristcnheit: 
tuo wir der heidenschefte leit, 
daz wir iu wilkomen sin.“ 

D& meister sprach: „wir tuon iu schtn 
vriuntschaft willecllche. 
wir suln iuch machen riche 
an ären unde an guote. 
ir sult in unser huote 
sin und wer mit iu wirt brächt: 
ir habet des besten iuch bedächt.“ 
d6 sprächen die eilenden: 

„wir suln zuo lande wenden; 

laet uns got äventiure hän , 

iz wirt vil wol kunt getän. 

wir danken iu vlizliche, 

daz ir sö tugentllche 

uns, herre meister, enpfangen hät. 

unser sorgen wirt guot rät: 

wil uns got daz leben län, 

unsern dienst sullet ir hän , 

wir wellen mit hulde kären 

zuo lande mit disen mären 

diu wir von iu vernomen hän.“ 

von dannen schieden sie d6 sän. 

Dö sie quämen in ir lant, 
diu maere täten sie bekant 
vriunden unde mägen. 
zehant si begunden lägen 

209 c dem stolzen Lengewine. 
ich wsene daz Milgerine 
Gingecke unde Tusche 
giengen wol zuo brüsche 
in Lengewlnes lande, 
biz daz si got selbe sande, 
dA si im quämen sö nähen, 
daz si in mit ougen sähen: 
des wurden sie von herzen vrö. 
nicht langer sümeten sie dö, 
Lengewin der wart gehurt 
als er haete ungegurt 
üf daz pfert gesezzen. 
slner hörschaft wart vergezzen. 
ich weiz wol, daz er nicht enslief. 
Milgerin slnen bruodern rief: 

„nu bringet eine linen , 

daz wir Lengewinen 

uns machen wol ze mäzen.“ 

daz enwart ouch nicht geläzen: 

Lengewin wart gebunden 

zuo den selben stunden, 

daz im daz lachen gar vergienc. 

des habe er danc , der in dö vienc ! 

dö was Lengewin sö cluoc, 

daz er üf dem rucke truoc 

sine hende beide: 

des dächte er im vil leide. 

Do ditz was ergangen, 
Lengewin gevangen 
wart gevuort vil dräte 
mit eime snellen räte. 
hin in Milgerlnes lant 
Tüsche sprach al zehant: 

„hie ensol nieman sümen nuo! 
wer minen willen welle luo 
der volge uns risch von hinnen.“ 

sine möge wol mit sinnen 
antwurten im der rede dö: 

„der verte si wir alle vrö.“ 2890 

sus huoben sie sich üf die vart. 

209 d der pferde wart dd nicht gespart: 
sie riten beide nacht und tac, 
daz ir kein nie ruowe pflac. 

diu wSb und ouch diu kinder, 2895 

ochsen unde rinder 

unde allez daz sie häten 

triben sie gein Aschräten 

in einen wünneclichen walt 

dä nam diu stolze schar behalt. 2900 

ir volc sie bliben hiezen dä 

und riten an den meister sä 

und suochten aber sinen rät. 

sie sprächen: „herre , ob uns got hät 

ein pfant gegeben, weit ir uns daz 2905 

behalden? wir mügen deste baz 

alhie mit iu beliben 

mit kindern und mit wlben.“ 

„nu saget, stolzen helde guot, 

und lät uns wizzen iuwern muot: • 2910 

waz pfandes habet ir brächt?“ 
sie sprächen harte wol bedächt: 

„dä hän wir Lenge wlnen 
gebrächt an einer lincn.“ 

der meister sprach: „des waere ich vr6. 2915 

waer iuwer dinc gevallen sö, 

haetet ir alle die heidenschaft 

die besten hie mit iuwer kraft 

gevangen unde gebunden, 

die bruoder wol des iu gunden, . 2920 

daz ir die satztet üf ir recht.“ 

„daz sage wir iu, diu rede ist siecht.“ 

„nu tuot daz wir iu räten 
und ritet vollen dräten 
und bringet uns den selben man, 

der iu sö vil hät getän 
grözes widermuotes. 
wenn ir getrüwet guotes 
uns bruodern allen gliche , 
daz wizzet sicherliche , 
wir entuon iu keinen wanc, 
ir sullet haben immer danc , 

2 1 0 a daz ir sö mennecllche hät 
geworben nu mit dirre tät.“ 

Sie dankten alle gliche dö • 
dem meister unde wären vrö 
und riten danne dräte 
hin gein Aschräte 
in den vor genanten walt, 
dä ir gesinde hatte behalt, 
dö vunden dä die helde guot 
alle die vil wol behuot, 
die sie hatten dä gelän. 
des danktens gote von himel sän. 
sie wären mit einander vrö 
die nacht biz zuo dem morgen dö. 
dö der morgen ane brach 
und den tac man küme sach, 
sie nämen Lengewinen 
dö er lac in den plnen, 
und vuorten in zuo Rlge zehant. 
der meister, als iz w T as gewant, 
enpfienc sie liepllchen dö. 
er machte si alle gemeine vrö 
mit gruoze und mit stifte, 
er gab in ouch mit schrifte 
beide liute unde lant, 
daz wart sider manigem bekant. * 

ÖEr meister Lengewinen nam 
gevangen als im gezam; 
des was er von herzen vrö. 

er warb umb eine reise dö 
zuo Littouwen üf die heidenschafl ; 
er wolde dö bin mit grözer craft. 
des kiiniges man wurden ouch bereit 
von Revele, dö in wart geseit; 
sie vuoren willecllchen dar. 
dö ir der meister wart gewar, 
der lieben geste wart er vrö ; 
er enpfienc sie lieplichen dö. 

Letten nöch ir alten sile 
und Llven vuoren gerne mite. 

Tüsche und ouch die bruoder sin 
210 b die töten dicke triuwe schin , 

swö man ir dorfte zuo der nöt; 
ie der man sich selber böt 
zuo maniger hande vrumekeit 
ir staetez herze was bereit. 

Dö daz her bereitet wart 
der meister huob sich üf die vart. 
die niuwen kristen vuoren mite, 
sie westen wol des landes site. 
sie wörcn zuo den kristen körnen 
und haten an sich den touf genomcn 
mit allem ir gesinde gar. 
stt stuonden si an der kristen schar, 
dö man über die Düne quam, 
ie der vane sine rote nam 
ordenliche üf die wege 
und hielden die in stseter pflege 
durch bruoch und manigen bnesen walt. 
diu lant sint alsö gestalt, 
dö ist ouch manige bcesc bach. 
sie liten michel ungemach. 
ze jungest quömen sie dö hin ; 
daz wart vH maniges ungewin. 
sie bröchten manigen man in nöt: 
der nicht vlöch, der lac dö töt. 

Livl. Reimchronik. (j 

sie herten umbe sich diu laut, 
in Lengewlns hof quam gerant 
Gingecke mit einer gräzen schar, 
dar näch daz her quam allez dar 
und lägen dä die selbe nacht, 
sie hatten roubes vil dar brächt, 
des andern morgens reit man dö 
gein Rlge. daz her was alsö vrä , 
sie wären beider sit behuot, 
ir afterhuote diu was guot. 
d6 quämen Littouwen üf gerant, 
sie kärten wider al zehant. 
waz sol ich iu mär dä von sagen? 
Lengewins bruoder wart geslagen, 
die andern vluhen ze bruoche wert: 
in wart genomen manic pfert; 

210 c daz was in leit und ungemach. 

Bin des ein dinc zuo Rige geschach. 
Lengewln an eime tische saz 
mit den bruodern dä man az. 
an ein schulderbein er sach, 
des quam stn herze in ungemach. 
er sprach: „die Littouwen liden nöt, 
min bruoder ist geslagen töt, 
ein her in mlnem hove lac 
slt gester biz an disen tac: 
daz bein hät manigem slt gelogen.“ 
Lengewln was doch unbetrogen: 
als er dä vor hatte gesehen, 
näch slnem glouben iz was geschehen: 
diu reise was im umbekant. 
vil schiere ein bote quam gerant, 
d6 härte er wol diu maere, 
wie iz ergangen waere 
zuo Littouwen in dem lande, 
der sprach: „wir hän zuo pfände 
wlb unde kinder 

pferde, dar zuo rinder. 

ouch ist der manne vil geslagen. 

Lengewines bruoder wolde jagen 
die afterhuote üf daz her: 
sie satzten sich gein in zuo wer 
mit menlichem muote. 
d6 wart von der huote 
Lengewines bruoder erslagen: 
wem daz leit si, der mac iz ciagen 
zuo Littouwen in dem lande! 
er bleib dA sunder schände.“ 
dö Lengewln diu maere vernam, 
s!n herze in ein grdz jAmer quam, 
daz er sich selber nicht enhienc, 
ich weiz daz daz under vienc: 
daz quam dA von, er was behuot; 
man wolde von im haben guot. 

DEr meisler und sin geselleschaft 
210 d zuo Rige mit der gotes craft 
quam vil vroeliche wider, 
die von Revele riten sider 
mit vreuden hin zuo lande, 
sie hatten vol die hande 
mit Ören in der reise bejaget 
alse helde unverzaget. 
dö disiu reise was ergAn 
Lengewines vriunde sAn 
zuo samene quAmen mit rAte 
und würben daz vil drAte, 
daz si lösten Lengewinen 
üz sinen grözen pinen. 
dö wart gelceset Lengewin 
dar nAoh von den vriunden sin. 
alsus wart ir gedinge: 
vümfhundert ceseringe 
gAben sie vür in zehant 
und vuorten in wider in ir lant. 

DA was er inne manigen tac. 
sin herze grimmes muotes pflac 
slntemäl üf die kristenheit. 
im was sin alter schade leit. 
ze einen ziten daz geschach, 
daz man ein her vor Wenden sach; 
daz brächte Lengewin aldar. 
daz bleib ungewarnet gar; 
daz was ein wunderlich geschieht, 
daz des die bruoder westen nicht; 
des quam in helfe mäzen vil. 
wer iuwer houbet houwen wil 
der mac nicht lange türen: 
gewalt brichet müren. 
wer den strlt volherten mac 
der tuot den vinden bcesen tac. 
daz wart ouch zuo Wenden schin. 
der kummentür und die bruoder sin 
brächte zuo einem striten 
zuo grözen unziten: 

211 a er hatte wol vümfhunderl man. 
ein gewaldic her er an 
mit den selben rante 
waz half, daz er genante? 
die bruoder meist dä bliben töt, 
ir eine entran mit grözer nöt; 
der brächte heim diu maere. 
daz was in allen swaere. 
niune wurden dö geslagen, 
der zönde bruoder muoste tragen 
hin zuo Littouwen 
ein houbet abe gehouwen, 
daz sines kummentiures was. 
der klagete gote, daz er genas, 
dö man die andern bruoder sluoc, 
sö dicke als er daz houbet truoc, 
dannoch muoste daz selbe sin. 

dar zuo twanc in Lengewin, 
dem was zuo lande mit im gäch. 
er töte in sinem bruoder näch, 
dö mite wolde er den verklagen, 
den hatte des meisters her geslagen 
binnen des, dö ergangen was 
zuo Rige , als man iu ö las ; 
ich wil von disen dingen lön 
und wil ein ander maere bestön. 

ÜEr guote meister Dieterich 
von Grüeningen, staeter witze rtch, 
der hatte got von herzen trtit 
beide stille und tiberlöt. 
er minnete tugentllchen 
den armen und den riehen, 
man sach in alle zit bereit 
wö diu niuwe kristenheit 
betrüebet was an keiner nöt, 
dö envorchte er nicht den töt, 
er enwolde selber dar. 
ouch hatte er eine rische schar 
von bruodern und von knechten, 

21 1 b die wol torsten vechten. 
der riet zuo Nlflande 
mit sache maniger hande 
vollen drittehalbez jär , 
als ich vernomen habe vtir wör. 
die kummentiure von Niflant 
wurden von ime dö besant. 
sie . quömen , dö erz in enböt. 
er wart durch des landes nöt 
mit siner bruoder röte gesant 
da er den höhen meister vant. 
doch ö er üf den wec quam 
mit röte er einen bruoder nam, 
den hiez er des landes pflegen, 
er nam dö siner bruoder segen 

und huob sich vrceltch üf die vart. 
der wec wart dd nicht gespart 
biz daz er den hohen meister vant; 
stn botschaft tet er im bekant. 
wes er gerte, daz geschach. 
der höhe meister vil wol sach, 
daz er was ein wtser man , 
als ich vür wär vernomen hän. 
Niflandes er in erliez, 
gein Röme er in varen hiez. 
der dd höchmeister was 
die bruoder er zuo , samene las , 
die bl im wären an der stunt. 
in allen was diu sache kunt , 
daz der meister von Nlflant 
gegen Röme was gesant 
unde des ametes was lös. 

• dar fläch man einen bruoder kös 
zuo meister über Nlflant. 
der sile was im wol bekant, 
des man in den landen pflac , 
er was gewesen manigen tac 
in Nlflande, daz ist wär: 
dä von west er den siten gar. 

211 c bruoder Andres was er genant 
und was geborn von Stlrlant ; 
er was des llbes gar ein heit, 
zehant dö er wart erwelt, 
brieve wurden dö geschriben. 
unlange sie dö beliben , 
sie wurden gegen Nlflant 
mit guoten boten dö gesant. 
dö sie zuo Rlge wären komen , 
die brieve wurden dö genomen: 
der an des meisters stat was 
die brieve man vor im las 
und vor den andern bruodern dö. 
sie wurden algcmeine vrö. 

dö man s6 verre hatte gelesen , 
daz bruoder Andres solde wesen 
meister über Niflant, 
wan daz was in wol bekant, 
daz er was ein geistlich man ; 
sie wAm im gerne undertAn. 
do er die meisterschaft enpfienc 
liepllch er dA mit umbe gienc, 
wan er was gotes gnAden vol, 
sö ich die wArheit sprechen sol. 
wer in mit ougen ane sach 
in sinem herzen er jach, 
daz sö natiurllch man 
sin ougen nie gesaehen an. 
sin munt was süezekeite vol, 
als ich vil kurzllchen sol 
mit mtner schrift iu tuon bekant. 
sich vreute dA zuo Niflant 
junc und alt, daz ist wAr. 
er enwas nicht ein halbez jÄr 
gewesen in dem lande, 
er haete zuo slner hande 
die bischove alle gliche 
von Rlge und von der Wiche, 
der von Darbete nicht enliez, 
der der dritte bischof hiez, 
er enwsere mit im albereit 
211* zuo trcesten die kristenheit 
von der boesen heidenschaft. 
die ritter alle mit ir craft 

* 

von Revele die enliezen nicht, 
si enstüenden mit der selben pflicht. 
alsö truogen si über ein 
recht , daz under in nikein , 
zweiunge was als umb ein hAr; 
einen muot hatten sie gar. 
des wAren ir lant vil rlche, 
daz sie sö werdecllche 

mit einander lebeten dö. 
ouch was daz lantvolc allez vrö. 


Uö diu heidenschaft vernain 
daz der meister sö vridesam 
mit sinen vriunden künde sin , 
daz was in ein vil grözer pin. 
sie sprächen: „sit dirre man 
mit sinen vriunden alsö kan 
vriuntllche gebären, 
wir suln haben vären 
vor im, ditz ist uns guol. 
ist daz er vientlichen muot 
gein uns beginnet kören, 
unser schade mac sich mären.“ 
die Littouwen und Sameiten 
begunden sich bereiten 
näch disen selben Worten, 
die Semegallen ouch hörten 
den meister sö vermezzen , 
sie wären im nähe gesezzen. 


J 


MEister Andrös von Stire dö 
dächte , er würde nimmer vrö , 
er enrichte der heidenschaft 
ein gröz leit von siner craft. 
er truoc in bcesen willen zuo 
beide späte unde vruo. 
ze jungest er genante: 
sinen boten sante 
er zuo den kummentiuren al. 
die vogete mit der selben zal 
21 2 a quämen ze im vil dräte. 

er sprach: „mit iuwerm räte 
wil ich gein Littouwen varn. 
ir ensult nicht lenger sparn 
lip, guot unde liute , 
des bite ich iuch hiute. 


3225 


3230 


3235 


3240 


3245 


3250 


3255 


Digitized by Google 


89 

i 

wan uns got hät her gesant 

in siner lieben muoler lant, 3260 

daz sul wir breiten mit unser macht , 
mit staeter witze wol bedächt.“ 
die kummentiure sprächen dö: 

„mcister, wir sin der rede vr6 ; 

iuwer wille sol dar an 3265 

geschehen wol.“ zehant von dan 
riten sie vil dräte. 
näch des meisters räte 

I 

gebuten sie die hervart; 

des enwart nieman gespart. 3270 

i 

daz volc zuo widerstrlte 
vreute sich der zlte , 
daz iz solde reise varn. 
die bruoder mit vil stolzer schar 

quämcn dem meister dö. . 3275 

des was er von herzen vr6. 

alle des diutschen hüses man 

die riten mit einander dan. 

man sach helme und Schilde 

glitzen tif dem gevilde, 3280 

die briinjen blecken sam ein glas. 

der dä vil sunde r zal was. 
daz her was michel unde breit 
und ze strlle wol bereit. 

Dö daz her sich häte 
gelegert wol mit räte 
nöch des meisters gebot, 
er sprach, „genaedecllchcr got, 
sunder dich mir kan gewern 
nieman, ich enwelle hern 
die Littouwen und Sameiten. 
ouch soltu , herre , leiten 
2 1 2 l> mich an die Semegallen stir, 
die dä sint unser nächgebflr, 
daz ich die .betwinge 

und dir zuo dienste bringe. M 
dö daz her häte gelegen 
die nacht in unsers herren segen 
und der tac sich schouwen liez , 

der meister sän gebieten hiez 3300 

blAsen in daz herhorn, 

daz zuo dem Zeichen was erkorn. 

des galm was michel unde gröz. 

daz her sich al zehant entslöz 

und breite sich vil snelle. 3305 

man horte aber eines helle 

daz herhorn erklingen: 

daz her begunde üf dringen. 

dö daz dritte Zeichen wart 

gebläsen, sich huob öf die varl 3310 

der guote meister Andrös dö 

von Niflant als ein degen vrö, 

mit im daz her gemeine. 

sin samenunge reine 

wären alle vreuden rieh. 3315 

daz her begunde breiten sich 

hin zuo Nalsen in daz lant. 

man sluoe daz volc mit vrier hant, 

sam man tuot diu rinder. 

% 

inan', wlp unde kinder 
wurden wönic dä gespart, 
sus vuor daz her vil wol geschart 
durch Nalsen gein Liltouwen. 
der meister wolde schouwen 
wie künic Mindowe mochte , 
ob er zuo strite lochte, 
der künic in siner bürge lac. 
daz kristen her umbe bejac 
wart vil dicke ane gerant. 
sie widerguldenz mit der hant 
rechte vollecliche. 
sie vlizzen sich geliche, 

212 c daz daz lant wurde verherl. 

si gevluhen wol, die in gewert 
solden hän die legerstat: m 

er hatte sie gemachet mat. 
diu kristenheit was alle vrö , 
sie dankten got von himele dö 
und der lieben muoter sin. 
ir beider helfe wart dä schin. 
dö was roubes alsö vil 
genomen rechte äne zil 
zuo Littouwen in dem lande, 
si verwuosten ouch mit brande 
allez, daz was umb sie gelegen, 
sie hatten küre an allen wegen: 
dä nie kristen her hin quam, 
die bruoder man dä wol vernam. 

Dßr meister mit den sinen 
bruodern und pilgerinen 
scharten aber wol ir her , 
sie wolden vorwert sunder wer 
üf die Sameiten sin 
und bringen sie in grözen pin. 
man hörte dristunt den klanc , 
der Ciz dem herhorne dranc: 
dö was daz her vil wol bereit, 
gein Sameiten man reit 
mit dem selben here dö. 
des wart vil maniger unvrö, 
der von kindes ziten 
nie quam zuo keinen striten, 
der muoste liden den töt; 
dä zuo twanc in diu gröze nöt, 
und diu macht der kristenheit 
brächte in manic herzeleit. 
der schade, der dö was getän 
zuo Littouwen, den läze wir slän, 
der enwas nicht halp sö gröz. 
der Sameiten bluot man göz 

und sie mochten sich nicht wem. 

• * ..*» 

swer den lip wolde genern 
der muoste gar än alle zucht 
212 d in die weide nemen vlucht, 

in puschen und in bruochen 3375 

muosten sie vride suochen; 

und wer dar under wart begän, 

der muoste dä ze pfände län 

den hals , daz was in ungemach. 

vil manigen dort alsö geschach , 3380 

ich meine zuo der selben stunt, 

daz sit der Sameiten munt 

dä von clagte manigen tac. 

nicht märe ich iu sagen mac. 

diu kristenheit hatte vol ir hant 3385 

und diu lant vil gar verbrant 

und kärten wider ze lande 

mit roube maniger hande. 

dö sie zuo Kige quämen 

und die burger vernämen , 3390 

daz iz in wol was ergän , 

sie lobten algemeine sän 

got von himelriche, 

daz er gensedecliche 

in der selben hervart 3395 

die kristenheit hatte bewarb 

von der bruoder räte 

der meister gab vil dräte 

des roubes unserm herren teil , 

wan er hät in gegeben heil. 3400 

sines teiles was er wert: 

man gab im wäpen unde pfert. 

diu msere läze wir bestän 

und vallen uf ein ander sän. 

DEr meister Andräs von Stire 3405 

dächte nicht lenger vire 
halten mir der heidenschaft. 

er sprach: „herre got, din kraft 
höt mir vil wol bestanden bl, 

doch wirde ich nimmer sorgen vrl, 3410 

du engebest mir daz heil, 

daz ich der beiden erbeteil 

erwerbe mit den kristen : 

min leben wil ich nicht vristen.“ 

21 3 b MEister Andres der liez söii 3415 

sine bruoder verstön: 
daz er mit einer hervart 
wolde zuo Samegallen wart, 
der reise wurden sie vil vrö: 

daz lantvolc gemeine dö 3420 

hin und her wart gesant. 

dem meister quam daz her zehant. 

der meister und die bruoder sin, 

daz lantvolc und die pilgerin 

huoben sich üf die vart 3425 

hin gein Samegallen wart. 

dö sie quömen an diu lant, 

sie nömen roubes vol die hant 

und sluogen Samegallen vil. 

ditz buoch iu alle sagen wil. 3430 

der meister treib her unde dar 

mit siner ritterlichen schar 

swa er die beiden bi im vant. 

sus verwuoste er ir lant. 

hiute hie und morne dö. 3435 

die heiden westen rechte wö 

sie sich solden versehen, 

daz man vür wör mac voljehen. 

Die Samegallen dröte 

mit eime gemeinen röte 3440 

santen an den meister dö 
umb einen vride recht alsö, 
daz sie den zins muosten geben 

und in der bruoder vride leben. 
d6 der meister sie vernam, 
stn herze sän in vreude quam, 
er nam die Samegallen wider, 
den zins sie gerne gäben wider. 

Nu wil ich iu ein teil verjehen, 
waz mör Wunders ist geschehen 
an dem meister von Niflant. 
er was ze Littouwen wol bekant 
künic Mindowen, der dö riet 
zuo Littouwen über die diet. 
nu vuogte sichz, daz geschach, 

213 b daz man des küniges boten sach 
an den meister werben sö: 
künic Mindowe waere vrö , 
ob im diu saelde möchte geschehen , 
daz er den meister solde sehen : 
er wolde es immer wesen vrö. 
des küniges bote warb alsö. 
dö der meister hate vernomen 
den boten , der zuo im was körnen , 

• mit siner bruoder räte er reit 
über manige beide breit 
biz daz er quam in daz lant, 
dä er künic Mindowe vant. 
von dem wart er enpfangen wol , 
als man einen herren sol. 
diu küneginne ouch zuo im gienc, 
den meister sie lieplich enpfienc 
und alle die bruoder, daz ist wär, 
die mit im wären körnen dar. 
dar näch dö diu zit was körnen, 
als ich vür wär habe vernomen, 
daz man solde ezzen, 
nichtes wart dä vergezzen, 
daz man zuo Ören haben sol : 
dä mite pflac man der geste wol. 

ah* 

♦ 

m. 

dö dä was gezzen 
und nicht lange gesezzen , 
der kiinic dankete zehant 
dem meister dö von Nlflant, 
daz er zuo im was körnen, 
dö der meister hate vernomen 
des küniges sin biz an den ort, 
der meister hatte guotiu wort, 
er sprach zuo Mindouwen 
dem künigc von Littouwen: 
„würdest du ein kristen man, 
gröz öre ich dir denne gan: 
sö wil ich dir erwerben 
die cröne , ich ensterben.“ 

Dßr kiinic was der rede vrö. 
dem meister gelobte er dö 
213 c sines landes genuoc; 

guoten willen er ze im truoc. 
dö ditz allez was ergän , 
der meister und der kiinic sän 
ir gelübede machten sie sö, 
des die kristen wurden vrö. 
der künic einen heiden nam 
biderbe, als iz wol gezam, 
er was ein vil raetig man, ' 
dö der meister wolde von dan, 
der was Parmis genant, 
der reit gegen Niflant 
mit deme meister wider, 
der meister von der Rige sider 
einen bruoder sante hin 
zuo Röme wart üf den sin, 
als er gelobet höte. 
die boten riten dräte 
vaste hin zuo Röme wart, 
der wec wönic wart gespart, 
dö sie ze Röme quömen 

ir brieve sie nämen 
unde brächten die zehant 

dä man den bäbest vant. 3520 

dö die brieve wärn gelesen, 

der bäbest sprach: „ich wil wesen 

wiliic zuo dirre botsehaft. 

ich wil legen mine kraft 

dar an sö ich beste mac : 3525 

ditz ist mir ein vil lieber tac.“ 
der bäbest brieve schrlben liez 
umb die sache unde hiez 
sie den boten geben sider, 
dä mite die boten körten wider 
vaste hin ze lande wart. 

Parmls verdröz nicht der vart. 
dd sie zuo Rige quämen 
ir brieve sie nämen 
unde gäben sie zehant 
in des meisters Andres hant 
d6 der kapelän gelas 
213 d sö verre, daz gegeben was 

dem meister der kröne gewalt, 
dö vreute sich junc und alt. 
der meister liez dö machen 
mit vil riehen Sachen 
dem künige Mindouw T en 
und Marten siner vrouwen 
zwö krönen, gar von künsten rieh. 3545 

er hate näch bischove Heinrich 
hin zuo Priuzen lant 
sinen boten vor gesant. 
der bischof wart der maere vrö; 

zuo Rige an den meister dö 3550 

quam er vrceliche geriten. 

dö wart lenger nicht gebiten, 

sie huoben sich uf die vart 

gegen Littouwen wart. 

pfaffen unde bruoder dar 3555 

quAmen an des meisters schar. 

dö sie quAmen in daz lant, 

man toufte und wihete zehant 

den riehen künec Mindouwen 

und Marten sine vrouwen. 

der künic was der kröne vrö, 

dem meister gab er mit brieven dö 

rtchlich in sine hant 

richiu unde guotiu lant 

in sin künicriche sAn. 

dö daz allez was ergAn, 

der meister pfaffen und bruoder liez 

zuo Littouwen unde hiez , 

daz sie daz volc lörten sö, 

daz iz ze jungest würde vrö. 

der bischof und der meister sAn 

und aller beide undertAn 

riten wider in ir lant. 

sus wart diu reise volant. 

Nu wil ich aber vürder sagen, 
der meister krancte an den tagen; 
daz wart dem höhen meister kunt. 
er sante in vil sneller stunt 

214 d ein sinen bruoder Eberhart 
hin zuo Niflande wart, 
dö er quam zuo Niflant 
daz ampt gab im lif zehant 
meister Andrös, daz ist wAr. 
er hatte sechstehalbez jAr 
daz lant vil wol vorstanden; 
doch was er in den landen 
sit vil nA ein halbez jAr. 
der meister wiste her und dar 
des landes site mit triuwen wol. 
nicht mör ich dA von sagen sol. 
bruoder Andrös urloup nam 
von sinen bruodern, als iz wol zam. 

Livi. Reimchronik. 

und reit zuo Littouwen 
an slnen vriunt Mindouwen 
und ouch zuo der künigtn. 
dannoch wärn die bruoder sin 
in Littouwen wol behuot. 
des küniges muot was vollen guot 
dannoch zuo der kristenheit. 
der künic mit bruoder Andrüs reit 
vil getriuwellch üf die vart. 
der meister wol näch tugende art 
nam urloub von Mindouwen 
dem künige von Littouwen 
und reit vort zuo diutschem Iant.' 
alsus sl daz maere volant. 

Von Nlflant meister Eberhart 
gebüt eine hervart 
über al der bruoder lant. 
die kummentiure zehant 
brächten ime Volkes vil, 
mär danne ich sagen wil. 
dä mite vuor meister Eberhart 
zuo Sameiten wart. 
d6 er quam in daz lant 
man sach in roub unde brant 
ungevüegen stiften dä. 
deme here was nicht gä , 
wan iz was michel unde gröz. 

214 b der reise ez vil wol genöz 
unde quam zuo Rige wider, 
kurze wile ez ruowete sider. 

ÜEr meister aber mit eime her 
üf dem strande bi dem mer 
kürte hin gein Kürlant. 
diu reise im sus gienc enhant. 
er kürte gein der Mimele wart , 
daz er was allez vrö der vart: 
do si üf die Mimele quämen 

ir herberge sie nömen 
üf der Mimele gein dem mer. 
da legerte sich der bruoder her. 
der meister wider unde vort 
reit biz an der Dangen ort 
da sich diu wazzer sliezen 
und in ein ander vliezen. 
dö arbeite man sö lange, 
da diu Mimel in die Dange 
in ein ander sliezen 
und ze samene vliezen, 
daz daz hüs vollen quam» 
zehant er die besten nam , 
die er bl im hate, 
und besatzte dräte 
die burc mit guoten mannen, 
sit reit er von dannen, 
er hatte zuo der selben stunt 
über des wilden meres grünt 
mit koken vil der spitze bracht, 
als er hatte vor bedacht, 
dö wart daz hüs gespitzet wol, 
sö ich die wörheit sprechen sol. 

DEr meister mit den slnen reit 
zuo Rige wider und was gemeit. 
ez quam dar nach in kurzen tagen , 
als ich iu nu wil sagen, 
daz den meister verdröz 
der arbeite, er entslöz 
slnen muot den bruodern sin, 
er sprach : „ich wil iu tuon schln , 

214 c daz mir min Up nu kranket, 
und min kraft mir wanket: 
durch daz muoz ich ze lande varn. 
ist daz got mich wil bewarn, 
sö wil ich iu erwerben 
(ez ensi denn daz ich sterben), 

7 * 

daz iu ein meister wirt gesant 

näch iuwerm willen in daz lant.“ 

swaz ieman dä wider sprach, 

sin wille doch dar an geschach. 

mit röte er einen bruoder nam, 

der dem lande eben quam, 

und liez den an siner stat. 

die bruoder er gemeine bat, 

daz sie dem wseren undertön. 

er hatte als ein wiser man 

geraten anderhalbez jör 

und wönic mör, daz ist wär. 

do er ze diutschen landen quam , 

der höhe meister vernam , 

daz er nicht wolde ze Niflant, 

daz amt gab er al zehant 

eime tugenthaften manne , 

geheizen bruoder Anne. 

des amtes was er wol wert. 

bruoder, knechte, rischiu pfert 

wurden im mite gegeben. 

er hatte ein geistlichez leben. 

daz ingesigel von Niflant 

gab im der meister al zehant. 

dö reit der meister Anne 

mit manigem rischen manne 

hin zuo Niflande dö, 

man wart siner kümfte vrö : 

dö die bruoder haten vernomen , 

daz der meister was körnen, 

nicht lenger wart von in gebiten, 

gegen ime sie dö riten. 

die bruoder nicht enliezen 

ir menie sie hiezen 

den bruodern geselleschefte pflegen. 

214 d dö man sach manigen stolzen degen 
riten gein im tif den strant, 
enpfangen wart er zehant 

als den Ören wol gezam. 
ir friunt schaft er gerne nam. 
dä mite riten sie dräte 
unde quämen späte 
zuo Rlge zuo sant Uriän. 
im volgete manic man. 
man liez zuo den zlten 

niemande riten, 

* • 

die mit dem meister wären körnen 
(als ich vür wär hän vernomen), 

6 dan sie haten gesezzen, 
getrunken unde gezzen. 
dö daz ezzen was ergän, 
sie dankten dem meister sän 
unde riten in ir stat. 
daz volc im allez öre bat. 

ÜNder des der meister was 
zuo Rlge körnen , als ich 6 las , 
dö wart den von Samelant 
von der Mimele bekant, 
daz dä laege ein veste 
mit vil swseren gesten. 
sie sprächen: „dä welle wir hin varn, 
keinen man dä vor sparn.“ 
zehant wart ein rischer heit 
von dem Samen üz erwelt, 
der reit wol die richte 
und hatte in slner pflichte 
zwöne gesellen harte stolz, 
vil rische quämen si in daz holz, 
daz üf die Mimele stözet. . 
der ein sprach: „nu verdrözet.“ 

(er wolde alleine riten vort.) 
dö er gesprochen hate daz wort , 
er raorte daz pfert mit dem sporn: 
einen berc, den er erkorn 
hatte, risch er den üf reit 

und sach über die Mimele breit 
215 a eine burc gebüwet. 

er sprach: „iz berüwet 

alle die kristen, die hie sint. 3745 

sie dunkent mich der sinne blinl, 

sie sint sunder witzen, 

waenent sie hie besitzen. 

ich vreue mich, daz unser lant, 

daz Samelant ist genant, 3750 

hät sö manigen rischen man , 

der mit urliuge kan 

harte wol gebären. 

ditz kraejen nest wir zwäre 

wellen zuo kleinen stücken 3755 

in kurzer wile drücken. 

diu liute die dar üfTe sint, 

man, wib unde kint 

die welle wir mit ldzen 

die kleinen unde grözen 3760 

unsern goten senden; 

daz enkan nieman wenden.“ 

dä mite reit er al zehant 

dä er sine gesellen vant; 

den sagete er diu maere. 3765 

daz was in harte swaere. 

dö sie wider quämen 

zuo Samelant, sie nämen 

die Samen , die sie santen e * 

zuo der Mimele. „iz tuot uns w6“ 3770 

sprächen die boten alle dri: 

„uns wonen bcese geste bl. 
nu sult ir uns vil wol verstän, 
waz die bruoder hänt getän: 

sie hänt mit kranken dingen 3775 

(dar umbe in misselingen 

muoz) eine burc vollenbrächt , 

daz sage wir iu wol bedächt: 

die welle wir abe brechen, 

an ir übe uns rechen.“ 
die wlsten, die sie häten, 
ze samene sie träten 
von den andern zehant. 

21 5 b der edelste under in vant 
einen rät in allen, 
der was in wol gevallen. 
dä mite träten sie wider, 
zehant die besten säzen nider. 
dö ir sitzen was bereit, 
der eine sprach: „lät iu sin leit, 
daz die bruoder uns hän getän. 
disen rät sult ir verstän; 
ich gebiete iu bl der hoechsten kür, 
die iu dicke ist geleget vür, 
daz ist bl dem ltbe, 
daz nieraan belibe 
der den schilt getragen mac, 
üf einen bescheidenen tac, 
er envare gein der Mimele wart 
mit uns: nieman wirt gespart.“ 

Die Samen alle wurden vrö. 
ir antwürte was alsö , 
daz sie sunder widerwort 
mit vlize wolden alle vort. 
ir einer vrägen began, 
wie manigen schilt sie möchten hän. 
die Samen sprächen alle 
in vil grözem schalle: 

„wir bringen über daz gevilde 
vierzic tüsent Schilde, 
sö machtu prüeven , ob du wilt , 
ob immer der slnen schilt 
Unrechtes sich muge erwern. 
wir wellen ouch mit schiffen hem 
die dä hänl gebüwet. 
bl wäne ez sie berüwet.“ 

Nicht lenger von in wart gespart, 
diu schif, diu gein der Mimele wart 
solden , diu wurden schiere bereit, 
daz was den sinen nicht leit. 

i 

die Samen aber bäten 
die besten, die sie bäten, 
daz sie näcb in quaemen, 
wenne sie vernaemen 
215* daz si in der Mimele wären, 
dä mite begunden kören 
die Samen uf daz wilde mer. 
ein teil vuor ouch ir her 
• mit schiffen oben umb daz lant, 
daz ist daz vrische hab genant, 
dä mite körten sie dö 
zer Mimele unde wären vrö. 
dö sie mit schiffen quämen 
von dem mer, und vernämen 
die bruoder der Samen muot, 
der endüchte sie nicht guot. 
sie wären körnen zuo der zlt 
beide durch sturm und durch strtt. 

43 a dö sach man Samen also vil, 
daz sie wären äne zil. 
sie hatten dä mit schiffen 
die Mimele sö begriffen, 
daz man dar über mochte gän. . 
daz enwart nie mör getän. 
diu Mimele ist ein wazzer gröz. 
dö man schif ze schiffe slöz, 
dö wart ez zallen stücken 
bestellet sam si ein brücken 
haeten über die vluot geleit, 
daz was den bruodern vil leit. 

i 

sie bereiten wol ir wer. 
al die wile quam daz her 
der heiden dä von Samelant. 

sie träten abe sä zehant 
und nämen schilt unde sper: 
ze sturme stuont ir aller ger. 
sie drungen unde träten zuo 
der bürge; sumelich ze vruo 
hate des morgens üf gestän, 
der muoste dä ze pfände län 
den lib, den er dar hatte brächt, 
alleine er es nicht hatte gedächt, 
daz geschach doch manigem dä. 
slt enträten sie nicht sö nä. 
dö sie hatten verlorn 
ir liute, dö wart in zorn, 
daz ie diu reise wart gedächt. 
in disen dingen wurden brächt 
ir liute, die dä lägen töt. 
sän ir wlsten in geböt, 

43 b daz sie die töten branten 
und von hinnen santen 
mit ir wäpen ungespart; 
sie solden dort ouch hervart 
unde reise riten. 
des geloubtens bl den ziten; 
der rede volgeten sie mite, 
wan ez was der liute site. 
üf höher zehant sie träten, 
ir töten , die sie häten , 
die brantens mit ir ziuge 
(vür wär ich nicht enliuge): 
spere, Schilde, brünje, pfert, 
helme, ke^en unde swert 
brante man durch ir willen, 
dä mit solden sie stillen 
den tiuvel in jener werlde dort, 
sö gröz törheit wart nie gehört. 

Die bruoder üf der bürge dö 
wurden algemeine vrö, 

daz in got helfe hate gesant. 
die heiden, dö sie haten gebranl 
ir töten, dö riten sie dan. 
des was trüric manic man, 

der gewundet von dannen schiet. 3895 

den Samen dö fr beste riet, 

daz sie nicht verbseren, 

alle die dä waeren 

geworfen oder geschozzen 

die solde man unverdrozzen 3900 

vüeren wider zuo Samelant 
in schiffen vaste umb den strant. 

44 a diu schif wurden bereit 

und die gewunten drin geleit. 

sus vuoren sie von dannen * 3905 

mit schiffen und mit mannen. 

ÜEm meister von Niflant 
wurden brieve gesant, 
wiez zer Mimele ergangen was. 

dö man die brieve im gelas, 3910 

er sprach; „mich sol nicht trägen, 

min leben wil ich wägen 

durch dise Sache, die ich hän 

vernomen.“ er liez boten sän 

mit brieven riten in sin lant, 3915 

den kummentiuren tuon bekant, 

daz er die Samen wolde hern , 

unde wolde in daz bewern, 

daz sie den bruodern haten getän 

die zer Mimele wären gelän. 3920 

dö die brieve wären gelesen 

den kummentiuren: „ez sol wesen“ 

sprächen sie mit willen; 

„wir wellen gcstillen 

die Samen in vil kurzer stunt.“ 3925 

sie täten iren liuten kunt, 
daz sie wolden reisen , 

• witewen unde weisen 
machen mit der gotes craft. 
dö daz volc die botschaft 
hate gehört, ez vreute sich 
mit grözer vreude sicherlich 
unde wart vil wol gemeit 
und zuo der reise bereit. 

44 b dö quam ein hovelichez her 
der kristen bi daz wilde mer. 
der meister und die bruoder sin 
und dar zuo manie pilgerin 
wären vrö der hervart 
hin gein Samelande wart, 
der meister und die bruoder sin, 
daz lantvolc und die pilgerin 
zogeten hovelichen hin 
gein Samelant durch gewin 

allez üf des meres strant. 

% 

daz was den Samen unbekant. 

06 daz her zer Mimele quam, 
meister Anne zuo im nam 
der bruoder von der bürg ein teil, 
allez durch des heres heil, 
wan in wären bekant 
die stige dä zuo Samelant. 
daz lant ist umbe vlozzen, 
des hänt sie dicke genozzen. 
an eime ende daz wilde mer, 
dä enschadet in kein her; 
an den andern siten 
mac nieman gein in striten: 
dä vliuzet ein wilder wäc 
tief unde breit; er machet träc, 
die dä mit den schiffen varn 
des sumers, wie küme sie sich bewarn. 
gein der Mimele dä göt zuo 
ein hals; dä quämen sie vruo 

mit ir here hovelich. 

des vreuten die kristen sich. 

45 a dä was ein vil grözer hagen 
von den Samen vor geslagen, 
der was gröz unde dicke, 
dä enwären nicht deine ricke, 
dä wären boume s6 gröz , 
daz sit vil manigen verdröz. 
sie wären sö gevellet, 
daz ez was gestellet 
sam ez waere ein bolewerc. 
ez was ein ungevüegez werc, 
daz von den Samen was gemacht, 
vinster was ez sö diu nacht 
und gienc von des meres strant 
wan in daz vrische hab. zehant 
träten zuo die kristen , 
si enwolden nicht gevristen, 
si enhiuwen den hac enzwei. 
dar umbe gäben sie ein ei, 
daz täten sie gar äne wer. 
ordenlichen lac ir her. 

' dö sie hatten geslagen 

und gehouwen durch den hagen 
einen rüm ze mäzen gröz, 
daz her sich zehant entslöz 
unde körten in daz lant. 
dö wart den Samen bekant, 
daz sie wären verladen 
mit gesten, die in wolden schaden. 

Die kristen sluogen Volkes vil 
unde nämen äne zil 
roubes vol die hande. 
sie täten ouch mit brande 
45 b den Samen grözen schaden, 
sie hatten guotes vil geladen 
in dem lande, daz ist wär; 

sie triben ze samene gar 

den roub^ der dä genomen was. 

under des ze samene las 

der hoechste Same die vriunde sin. 

er sprach: „wir suln liden pln, 

wir engelden daz in kurzer vrist 

daz uns nu geschehen ist.“ 

der Samen quam ein michel schar. 

man wart an in wol gewar, 

daz si erzürnet wären. 

sie sprächen offenbäre: 

„wir wellen under riten 
den hagen zuo disen zlten, 
sö sol man den kristen 
an keinen dingen vasten, 
man gebe in vollecllchez gelt.“ 

„nu ritet vrisch üf daz velt , 
daz vor deme hagen ltt: 
dä s6 habe wir den strlt“ 
sprach der beste under in. 
zehant körten sie hin 
unde machten wider den hagen, 
dä daz her was durch geslagen ; 
wan sie westen daz wol , 
daz sie wolden den zol 
von den kristen nemen dä 
unde niergen anderswä. 

Die Samen wären bereit 
zuo rechen ir herzeleit, 

46 R daz in was geschehen, 
als iu nu ist verjehen. 
dö der meister vernam 
daz der Samen her zuo quam , 
er und alle die bruoder sin, 
daz lantvolc und die pilgerin 
satzten menllch sich ze wer 
snelle gein der heiden her. 

als ich daz buoch hcere sagen, 
die Samen wären vür den hagen 
komen mit vil maniger schar, 
do ir der meister wart gewar, 
lenger wart d6 nicht gebiten , 
durch der Samen her geriten 
von den bruodern wart zehant. 
man sach dä houwen manige hant, 
dä hörte man swert dingen, 
daz bluot sach man dringen 
durch vil manige briinje guot. 
sie guzzen beider wegen bluot. 
vil manic kristen hate dö heil: 
ir hieb sich dö ein teil 
aldä selber durch den hagen, 
ein teil wart ir doch geslagen. 
der meister hieb sich durch daz her 
vaste gein dem wilden mer. 
doch liez er in der selben nöt 
ein teil slner bruoder töt. 
swaz roubes vor genomen was . 
den Samen, als ich iezunt las, 
der wart in genzllche wider, 
ir wart ouch vil geslagen nider 
46 b 6 der strit ein ende nam. 

der meister mit noeten quam 
durch den hac bl daz mer. 
verschröten was im ouch sin her 
in der reise zuo Samelant, 
als iu nu ist bekant. 
die veigen lägen dö dä nider. 
meister Anne körte wider 
mit sinem her zuo Kürlant 
allez bl des meres slrant. 
dö er quam zer Mimele, 
man lobete got von himele, 
daz er uz dem strite quam, 
sin her er aber zuo im nam 

und quam zuo Rlge mit der schar, 
sus saget uns ditz buoch verwär. 
die kristen, die zuo Samelant 
wurden geslagen mit wernder hant, 
die bevelhe ich alle gote : 
sie stürben wol näch slme geböte. 

Zuo Sameiten was ein man 
b! der zlt, hiez Aleman; 
der was ein vil vromer heit 
von Sameiten üz erwelt. 
der truoc in sinem herzen 
bitterlichen smerzen 
unde dar zuo grözen haz. 
ich wil iu sagen durch waz: 
daz der kiinic Mindouwe 
und manic Littouwe 
kristen wären worden 
und der heiden orden 
hatten zuo rücke geleit, 
unde wären bereit 
zuo dienste genzllche 
gote von himelrlche. 

Aleman dö dächte 
(daz er sit vollenbrächte) , 
wie er mit grözen vreisen 
wolde rische reisen 
üf die vromen Küren 
die sine nächgebüren* 

Aleman gar unverzaget 
sprach: „ob ez behaget 
iu Sameiten , sö wil ich varn , 
mlnen lip nimmer gesparn, 
üf die Küren, die dä sint 
kristen, und dar zuo ir kint.“ 
der rät der was wol gehört 
von den Sameiten. er sprach vort : 
„wanne die Küren sint verliert 

unde von uns gar verzert, 
sö muoz Mindowe uns volgen ; 
swie gar er si verbolgen.“ 

Zßhant die Sameiten 
begunden sich bereiten 
hin zuo Kürlande wart, 
die besten wurden ungespart 
die zuo Sameiten wären; 
der reise sie nicht verbären. 
die Sameiten vuoren hin, 
zuo Kürlande stuont ir sin, 
mit eime here mäzen grüz, 
daz doch der verte wol genöz. 

47 b dö sie mit here quämen 
zuo Kürlant, sie nämen 


vol ir hende, daz ist wär. 

T • 

daz was den Küren vil swär, 

, k 1 

daz sie daz nicht enraochten 

T i • t » » 

erweren unbevochten. 


dö riten die Sameiten dan, 
sie vuorten wib unde man 

IV “ 1 

und dar zuo roubes möre. 
ditz muote die bruoder söre 
und die vil stolzen Küren, 
die vil wol künden türen 

ft' rtt ’Jm 

in striten und in reisen. 


sie sprächen: „die weisen. 


die hie nu sint gemachet, 
alleine uns helfe swachet , 
die welle wir rechen offenbär 

ü ai do* ifhtjup 

6 enstö daz ander jär.“ 

6t 'titih ni 

dö der Sameiten her dö quam 


zuo lande wider, dö vernam 

in t ff 

meister Anne diu maere, 


daz verheret waere 

*üfr v wi .sc 

Kürlant von den Sameiten. 

j qLT » jfjjl r flfl) llQ*i 

er gedächte bereiten 

r||f}| pjf) MQnflW* 

ein her nAch sinem willen, 
daz er dA mite gestillen 
möchte gar ir höchvart. 
er geböt eine hervart 
uz allen stnen landen 
den Sameiten zuo schänden. 

Di» hervart wart vollen gröz. 
des der kristentuom genöz. 

48 a zuo Rlge diu samenunge was. 
meister Anne zuo im las 
alle die rischen pilgerin 
von Rtge. er sprach: „nu tuot schin, 
daz ir daz kriuce hAt genomen 
durch der kristenheite vromen 
und bewtset iuch alsö, 
daz ir ze jungest werdet vrö.“ 

Eisten, Llven unde Liten 
, die endorfte man nicht biten , 
die wären alle bereit 
zuo der reise sunder leit. 
daz her daz zogete wol geschart 
hin zuo Semegallen wart, 
dö daz her quam in daz lant, 
der meister tet in bekant, 
daz sie solden mite varn 
er wolde ir dekeinen sparn ; 
ez waere in liep oder leit, 
sie muosten im sin bereit, 
die Küren , als ich hörte jehen , 
sie liezen sich mit triuwen sehen: 
an der selben hervart 
quAmen sie menlich unde hart, 
sus vuor daz her vroellchen hin 
gein Sameiten durch gewin. 
dö daz volc zuo beider slt 
zuo samene quam, ez düchte zlt 

Livl. Reimchronik. 

den meister und die vogete stn 
und dar zuo die pilgerin , 
daz mit Zeichen undersniten 
wurde daz volc näch slriles siten. 

48 b daz geschach al zehant. 

nu wären sie komen vür daz lant. 
die vogete scharten baz ir her 
und sterkten sie vil wol zer wer. 
die baniere wurden dö 
bevolhen den , die vollen vrö 
zuo deme strite wären 
unde ouch gebären 
künden mit s6 getänem spil. 
dä was Volkes rechte vil. 
dä sach man maniger hande snite, 
durch daz sich nieman under rite, 
der baniere was dä gnuoc, 
doch was daz lantvolc sö cluoc , 
daz ez von siner stete nicht 
kören wolde; in staeter ptlicht 
sie namen ouch ir herren war. 
dä sach man in vil stolzer schar 
daz her sich stellen zuo der zit , 
als ez solde in einen strit. 
leitsagen wurden dö gegeben 
den houbtliuten. daz quam eben 
in allen in der hervart. 
die wären in rechter art 
Littouwen unde helde guot; 
des wart daz her wol behuot. 
der eine der hiez Tüsche; 
der gienc dä wol zuo brösche: 
er was küene sam ein swin. 
der ander der hiez Milgerin. 
Gingecke der dritte hiez , 
der an vrumekeite liez 

49 a sich alle wege vinden. 

sine vlnde muosten swinden 

vor im zuo allen ztten 
in stürmen und in striten. 

Daz her sprengete zehant 
in der Sameiten lant 
unde tet vil grözen schaden, 
da wurden gar überladen 
die Sameiten zuo der zlt; 
daz liezen die Küren dne nit. 
barvuozen unde predigöre 
wÄren in dem selben here. 
da sach man den ürsten branl, 
den brante eins predigöres hant 
und eins barvuozen dar nach, 
zuo brennen was in allen gäch, 
die in der reise waren körnen, 
als ich vür war hän vernomen. 
daz her daz was wol bewart, 
an allen enden wol geschart 
und zuo strite wol bereit, 
al die wile ein rote reit 
hin unde her durch bejac, 
diu ander rote des selben pflac, 
diu dritte rote nicht vergaz, 
sie herten baz unde baz. 
dö ez an den abent gienc 
zehant die legerstat bevienc 
daz gröze her der kristenheit. 
die wile manic degen reit 
nüch bejage in die nacht, 
dö wart roubes vil gebracht , 

49 b man, wib unde kinder 

rj 7 

und allerhande rinder. 
swaz man triben und tragen 
nicht enmochte, daz wart geslagen. 

Des heres warte diu was guot 
unde dar zuo wol behuot. 

doch wurden in der warte 

die wartliute harte 

von den heiden an gerant. 

daz gülden sie mit mannes hant 

die der warte pflögen 

enliezen sich nicht trögen, 

si enmachten vollenclichen dö 

den heiden ire köpfe blö. 

des morgens dö der tac uf brach 

die wartliute man körnen sach. 

dö zogete daz her vort 

und herte beide her unde dort. ' 

daz triben si in dem lande 

mit roube und mit brande 

niun tage: allümbe 

die richte und die kriimbe 

wart dö vil wol gehert , 

wönic wart ez in gewert. 

daz her hatte vol die hant 

und verterbte gar daz lant. 

dö sprach meister Anne: 

„nu prüevet alle, wanne 
daz herhorn geblösen wir! 
sö bezale wir den wirt , 
und rtten hin zuo lande, 
wir haben vol die hande. 

50 a waz wir haben hie gehert 
des ist mözen vil gewert.“ 
daz horn zehant geblösen wart, 
dö bereite sich uf die vart 
daz her algeliche 
und was vreuden riche, 
daz ez im wol >vas ergön. 
dö mite körten sie sön 
mit allem ir roube zuo lande, 
dö körten sunder schände 
die Kuren wider in ir lant: 
sie hatten roubes vol die hant. 

dö daz gröze her dö quam 
zuo Semegallen, dö nam 
der meister die Semegallen 
unde dankte in allen, 
dä mite reit der meister dan 
(ime volgte manic man) 
unde quam zuo Rlge wider, 
al ir trüren lac dar nider. 

In disen ziten was gewesen 
zuo Röme , als ich iu wil lesen , 
der höhe meister Poppe guot 
an den päbest, wan sin muot 
stuont von der meisterschefte gar 
(des man sit wart wol gewar) 
und hatte daz behalden 
mit bete manicvalden, 
daz er mit röte muoste nemen 
einen bruoder, des sich nicht Schemen 
sin orden mochte an keiner stat. 
sinen capellän er bat 
schriben brieve zehant 
den kummentiuren in diu lant , 
die man ouch meister heizet, 
sin muot der was gereizet 
und sin herze enbinnen 
mit grözer gotes minnen. 
die brieve wurden gesant 
den lantkommentiuren zehant. 

Dö die brieve wären gelesen, 
sie wolden alle gehörsam wesen 
und quämen in kurzen stunden 
dä sie den meister vunden 
meister Poppen von Osternä. 
er enpfienc sie lieplichen sä. 
von Niflande was ouch körnen 
ein geistlich man vil wol vernomen, 

bruoder Anne was er genant, 
er was meister zuo Nlflant. 
dö sie ze samene quämen 
unde wol vernämen 
ires höhen meisters muot, 
ez endüchte sie nicht guot 
unde sprächen vil dar wider, 
er bewisete in doch sider, 
daz er urloub hatte erkrigen. 
zehant die bruoder alle swigen 
unde muosten volgen mite, 
dö kurn sie näch des ordens site 
von Nlflant bruoder Annen 
zuo meister vor vil mannen, 
die dä stuonden zuo der kür. 
dö trat bruoder Poppe vür 4355 

5l a und liez üf die meisterschaft. 
die enpfienc gar tugenthaft 
meister Anne von Nlflant. 
dö gab man im an die hant 

daz Zeichen, daz der meister treit: 4360 

daz was ein vingerlln vil feit. 

zehant was bruoder Poppe lös 

der meisterschefte , dö man kos 

meister Annen an sine stat. 

zehant getriuwellchen bat 4365 

meister Anne unde sprach: 

„ir bruoder, weit ir mir gemach 
tuon , als ich getriuwen , 
und loesen mich von riuwen, 

sö priievet, daz ir zehant 4370 

sendet hin zuo Niflant 

einen bruoder, der meister si. u 

die bruoder die im wären bi, 

die wurden des ze räte, 

daz man satzte dräte 4375 

den kummentiur von Künigesbere; 
vor dem vunden kein geberc 

die beiden in dem lande, 
er weste allerhande 
der heiden site unde tät. 
dem höhen meister wol der rät 
behagte unde sprach zuo in: 

„üf den selben stuont min sin.“ 
zehant der meister schrlben hiez 
brieve guot unde liez 
vüeren die gein Priuzen wart, 
daz ingesigel üf die vart 
51 b wart ouch gesant mit röte, 
die brieve quämen dräte 
zuo Priuzen hin, dä man vant 
bruoder Burkarden, der genant 
was von Hornhüsen. 
er künde gön ze Prüzen 
wol, mit der heidenschefte 
torste er sich beheften. 
dö bruoder Burkarden wurden kunt 
diu msere, er sprach zuo der stunt 
„swaz an den brieven ist gelesen 
dar zuo wil ich gehörsam wesen, 
swaz mlner meisterschaft behaget 
daz wil ich tuon gar unverzaget.“ 
zehant nam er von Niflant 
daz ingesigel ze siner hant. 
daz hatte meister Anne 
vil wol glich einem manne 
mör danne drl jär getragen, 
als ich vür wär hörte sagen. 

ÜEr guote meister Burkart 
vuor gein Nlflande wart, 
von Hornhüsen was er genant, 
tugent und öre was im bekant. 
dö er mit grözer arbeit 
alsö lange gereit, 
daz er quam üf des meres stranl, 

er körte sä zehanl 
gein der Düne rechte, 
bruoder unde knechte 
wären von Rige gein im komen; 
ouch wären, als ich hän vernomen, 
52 a hurgaere unde pilgertn 

dä mite, dä wart offen schin, 

daz sie des meisters wären vrö. 

sie enpfiengen in alsö, 

als ez sinn Ören gezam vil wol. 

sie sprächen: „meister, man sol 

iu schenken üf diser heide: 

win unde mete beide 

habe wir nu gein iu brächt.“ 

der meister antwurte in bedächt 

unde sprach: „got müeze iu geben 

lön und daz öwige leben! 

daz ir mich wol enpfangen hät, 

zuo verdienen ez mir stät.“ 

sie trunken unde wären vr6. 

dar näch körten sie dö 

zuo Rige in die guote stat. 

daz volc algemeine bat, 

daz got in müeste Sterken 

an allen guoten werken. 

Von Hörnhusen meister ßurkart 
wol näch tugentlicher art 
sine vriunde örte, 
daz in sin tugent lörte. 
er was den vriunden vridelich , 
den vlenden ein kempfe rieh, 
sinen nächgebüren gliche, 
arme unde riche 
gunden ime heiles vil. 
sin lob stuont äne zil: 
ze Priuzen und ze Niflant 
was sin lob vil wol bekant. 

52 b er sante zuo Littouwen 
dem künige Mindouwen 
sine gift , diu was guot. 
des vreute sich des küniges muot. 


Mlndowe des meisters nicht 
er envergulde ime daz 
mit einer guoten gifte ; 
ouch gruoste er in mit schrift e. 
diu vriuntschaft von in beiden 
was gröz. daz was den heiden 
nicht vil wol zuo mäzen , 
doch wolden siz nicht läzen. 


vergaz 


HJnes nachtes spÄte 
wart der meisler ze rAte, 
daz er zuo Rürlande 
wolt bi des meres strande 
und wolde beschouwen 
die burc , diu den Littouwen , 
die Sameiten sin genant, 
tet vil w6. er hiez zehant 
des morgens zuo bereiten, 
er sprach: „uns sol beleiten 
hin zuo der Mimele 
der gröze got von himele.“ 
alsus vuor er üf die vart 
vaste gein der Mimele wart, 
er reit als ein degen guot 
bi des wilden meres vluot 
alsd lange, unz daz er quam 
zuo der Mimele. dö vernam 
der meister, daz die heiden stolz 
gelegert hatten in ein holz, 

53 a der bürge harte vaste bi. 

er sprach: „wie ez dar umbe si, 
sie wellen morne vruo hern: 
mit gotes helfe welle wirz wern.“ 

dä wären bruoder über al , 
vierzic was ir aller zal ; 
er hatte ouch wol vümf hundert 
Küren üz gesundert. 

Da der morgen ane brach, 
der Sameiten her man sach 
stolz üf deme velde wesen, 
der meister sprach: „wir sin genesen 
dicke alsö grözer nöt.“ 
mit sinen liuten er sich böt 
wol mit triuwen üf daz velt. 
dä gab man gelt wider gelt; 
die heiden mit den kristen 
striten wol mit listen, 
der heiden der was alsö vil , 
daz sie hatten kein zil. 
vümf hundert was der kristen her , 
sie bedorften wol der wer. 
der heiden wart dö vil geslagen : 
wem daz si leit, der mac iz clagen. 
der meister der wart söre wunt 
von den heiden zuo der stunt. 
dä lägen zwelf bruoder töt , 
die Küren liten gröze nöt, 
ir kummentiur zwäre, 
bruoder Bernhart von Hären, 
gewundet wart vil söre 
und ouch bruoder möre. 

53 d zehant muoste der bruoder her 
mit vil menlicher wer 
houwen wider zer Mimele. 
nu bevelhe ich gote von himele 
die bruoder, die dä sint geslagen, 
ich enwil sie nimmer geclagen: 

sie habent ditz vil kranke leben 

, « 

nmb daz himelrlche gegeben, 
diu vreude diu muoz öwic stän , 

nimmer mör mac sie vergän, 
ir vreude muoz dä wesen gr6z , 
sie sint der merteraere genöz; 
daz ist sunder zwivel s6: 
mit gote s«ln sie wesen vrö! 

Dö der meister genas 
der wunden, als ich iezunt las, 
dö reit er hin zuo Rige wart, 
er wolde eine hervart 
tif die Sameiten 
mit slner macht bereiten, 
unde wolde in widergelt 
geben, daz sie üf daz velt 
hatten im zer Mimele brächt, 
des hatte er endelich gedächt. 
der meister liez dö sän 
sine bruoder daz verstän. 
sie sprächen alle gliche: 

„tuot sö genaedecllche 
und enbietet in diu lant: 
helfe wirt iu gesant.“ 
des guoten tröstes wart er vrö. 
ez stuont dar näch unlange dö , 

54 a boten wurden üz gesant 

zuo Rlge von Sameiten lant. 
die würben an den meister sö: 
die von Sameiten waeren vrö, 
daz man in gaebe einen vride 
und ouch von in nieman lide 
von keinen dingen ungemach. 
der meister zuo den boten sprach: 
„enthaldet iuch eine wile , 
ich wil in sneller Ile 
die bruoder besenden 
und mit irm räte enden 
iwer gewerb, daz ir hie tuot.“ 
der rät die boten duchte guot. 


4525 


4530 


4535 


4540 


4545 


4550 


4555 


4560 


i 


L_ 


Digilized by Google 


124 


man liez der geste pflegen wol, 
als man ze rechte boten sol. 
der meister boten riten liez, 

die kummentiure er körnen hiez. 4565 

swen der meister luot aldar 

die quämen willeclichen gar 

hin zuo Kige in kurzen tagen. 

waz sol ich lange rede sagen? 

ouch quam der erzebischof 4570 

zuo Kige uf der bruoder hof 

durch des kristentuomes heil, 

und burgaere ein michel teil 

wurden in den rät genomen. 

dö sie ze samene wären körnen, 4575 

sie bäten unsern herren got, 

daz er durch sinen grözen tot 

die Sameiten bekörte 

und sie den wec lörte, 

54*’ den Mindowe hate bestän, 4580 

der was dä vor ein kristen man 
bl kurzen tagen worden; 
er hate der heiden orden 
näch gotes lobe ein teil verzigen : 
nu läze wir die rede ligen. 4585 

des selben hatten sie gedächt, 
daz die Sameiten wurden brächt 
mit räte zuo der kristenheit. 
ez was im dennoch umbereit. 

doch wart zuo den stunden 4500 

durch bezzerunge vunden, 

inan solde in einen vride geben 

unde guotlichez leben 

mit in halden zwei jär: 

sö wurde man an in gewar, 4595 

wie zuo den kristen waere ir rauot. 

der rät sie alle dächte guot. 

dö sie hatten daz volant , 

näch den boten wart gesant. 

die sache liez man sie verstän , 

wie man den vride wolde hän. 

des wurden sie von herzen vrö. 

sie machten einen vride dö, 

der solde stön zwei jär 

mit den Sameiten, daz ist wär. 

der vride wart bestätigt wol, 

als man von rechte vride sol. 

die da mit dem bischof wären körnen, 

als ir hie vor hät vernomen, 

die körten mit im von dan. 

dä was vil manic man , 

55 a der des vrides was vil vrd. 
in ir stat sie giengen dö. 
den heiden den stuont ouch ir muot, 
als noch vremden liuten tuot, 
wider hin zuo lande; 
sie täten ir hande 
dem meister unde wären vrö. 
des landes site stöt alsö: 
wer dem andern tuot die hant , 
waer er über daz dritte lant, 
der haete getriuwelichen vride 
bi dem halse und bi der wide. 
dö ditz allez was ergän, 
sie schieden von der Rige sän 
und körten gein Sameiten wider, 
dö sie ze lande quämen sider, 
dö seiten sie ir künigen sö, 
daz sie der meister haßte vrö 
gemachet wol mit staetikeit; 
daz was den künigen nicht leit. 

Diu zwei jär, als ich iu wil sagen, 
endorfte nie kein mensche clagen, 
daz im von den heiden icht 
geschaehe an keiner geschieht 
dan allez lieb und allez guot. 

der vride der stuont wol behuot, 
man gienc diu zwei jAr unde reit 
zuo Sameiten Äne leit. 

ouch dorfle man die Sameiten 4640 

niergen geleiten 
in der gotes ritter lant, 
wan ez was alsö gewant , \ 

551’ daz sie Ane sorgen 

den Abent und den morgen 4645 

mochten wandern oflenbAr 
in koufunge diu zwei jAr. 
dö diu zit dö was vergAn , 
die Sameiten huoben an 

daz urliuge wider als 6, 4650 

sie tAten manigem vil wö 

slt, als ich iu sagen sol. 

höchverte wAren sie vil vol, 

sic hatten rischer manne vil. 

alsus sie griffen zuo dem spil: 4655 

die künige von Sameiten 

die liezen in bereiten 

ein getrenke, daz was gröz. 

dar zuo quam maniger ir genöz. 

sie trunken unde wAren vrö. 4660 

ir eldeste sprach alsö 
zuo den künigen über al: 

„ich vreuwe mich zuo diser zal , 
jö sehe ich rischer helde vil, 

durch -die ich sunderlichen wil 4665 

vreuwen mich, die wile ich leben. 

ir Sameiten ir sult streben 

umbe öre unde bejac 

üf die kristen nacht unde tac. 

ir hAt lange gnuoc gelegen, 4670 

urliuges sullet ir mör pflegen 

unde sult mit mannes hant 

den kristen wiiesten ir lant.“ 

der rede die künige wurden vrö 

unde sie gelobeten dö 
56 a in dem getrenke, sie wolden varn, 
ir gote solden sie bewarn. 

Do diu Wirtschaft was ergän, 
sie bereiten sich sän 
üz mit drin tüsent mannen, 
sus körten sie von dannen 
zuo den Küren in ir lant. 
ir bluotekirl der warf zehanl 
sin 16z näch ir alden site: 
zehant er bluotete allez mite 
ein quek, als er wol wiste. 
er sprach in sneller vriste: 

„ir Sameiten sit gemeit, 
ir sehet lieb unde leit 
üf diser selben hervart. 
doch sult ir wesen sö bewart, 
daz ir behaltet die oberhant. 
ir müezet nu ze Kürlant 
striten mit den kristen; 
dar umbe sult ir nicht vristen, 

. ir sult geloben daz dritte teil 
den goten, s 6 geschieht iu heil, 
werden iu die gote guot, 
sö werdet ir vil wol behuot. 
die gote die sint wol wert, 
daz man brünjen unde pfert 
und ouch rische man dä mite 
brenne näch unser site. M 
die Sameiten sprächen dö: 

„des rätes si wir alle vrö. 
ist daz wir zuo diser zit 
mit den kristen den strlt 
56 b behalden und die walstat 

und die bruoder machen mat, 
sö welle wir vil werde 
brünjen unde pferde 

unsern goten brinnen. 
nu rite wir von hinnen 
und versuochen unser heil, 
die Kuren, die dö sint sö geil, 
die welle wir un verborgen 
bringen zuo den sorgen, 
ir wlb unde ir kinder , 
ir pferde und ir rinder, 
ir megede und ir knechte 
die komen uns gar rechte, 
wir wellen teilen ir gewin, 
den sie haben under in 
disiu jör behalten 
den jungen und den alten, 
die in diser reise varn. 
der bruoder sol man nicht sparn 
und der diutschen allen, 
swö wir sie bevallen. 
nu rite wir, wan ez ist zit.“ 
zehant daz her ze beider slt 
brach üf unde zogete vort. 
die wile hatten gehört 
die bruoder zuo Kürlant 
(gotes ritter sint sie genant), 
daz die Sameiten wolden komen 
wönic durch ir aller vromen. 
sie santen boten dröle 
mit einem snellen röte 
57 a zer Mimele unde töten kunt 

bruodern und diutschen zuo der stunt, 
daz sie rische quaemen 

und Küren zuo in naemen. 

* 

D<> der bote zer Mimele quam, 
die botschaft , als ez wol gezam 
seit er den bruodern offenbar, 
des was vrö der jungen schar, 
die dü zer Mimele wären. 

die diutschen nicht vcrbären, 

sie enwolden reisen mite. 4750 

die Küren ouch näch ir site 

wären der reise vrö ; 

sie bereiten sich dö 

üf die vart mit vltze. 

man sach dä helme glizen, * 4755 

ir brünjen wären silber var ; 

sie. hatten eine stolze schar. 

dä mite riten si üf die vart. 

der wec wart von in nicht gespart. 

sie hatten guoten willen, 4760 

daz sie wolden stillen 

die heiden, die dä quämen. 

under des vernämen 

die bruoder von Goldingen dü 

inaere , der sie wurden vrö : 4765 

daz von der Mimele quieme 
in helfe unde naeme 
den wec gein Goldingen. 

„nu mac uns gelingen!“ 

sprächen die bruoder junge; 4770 

„unser herze und unser zunge 
57 b sol gote gerne sagen danc. 
unser sorge wirdet kranc ; 
wir wellen setzen uns ze wer 

wider der Sameiten her.“ 4775 

die von der Mimele quämen dö 

zuo Goldingen rechte vrö. 

bruoder Bernhart von Hären 

als ein degen zwärc 

rische huob sich üf die vart 5780 

mit sinen bruodern ungespart 

von Goldingen und der Mimele. 

sie bäten got von himele, 

daz er geleite in wolde geben 

und daz öwicliche leben. 4785 

die Küren vuoren vaste mite. 

Livl. Reimchronik. 9 

wer nicht enhatte daz er rite 
der lief ze vuoze allez näch. 
näch den Sameiten was in gäch. 

Dö die Sameiten haten gehert 
der Kören lant und ouch verzert 
allez daz sie vundcn, 
dö quämen sie zuo den stunden 
in eine gegenöte guot. 
vil stolz was ir aller muot , 
daz sie roubes haten genuoc. 
bruoder Bernhart der was cluoc 
und zöget den heiden allez näch 
mit sinem here; im was gäch 
üf die heiden an der zlt. 
er sprach: „bruoder, hie 11t 
der heiden her nähen bl. 
wer nu mit uns körnen si 
58" der denke an got, wan ez ist zlt: 
hie hebet sich ein starker strlt. 
wir wellen hie unser leben 
vör die gevangenen geben , 
die diser Sameiten hant 
denket vüeren in ir lant. 
ir bruoder und ir diutschen al, 
iuwer iegllcber sal 
got von himele ruofen an 
unde strlten als ein man.“ 
daz selbe sprach er al zehant 
den Kuren zuo: „nu sit gemant 
und strltet alse degene! 
ir wizzet die gelegene 
allenthalben rechte wol. 
ein wönic mör ich biten sol, 
daz ir mit triuwen strlten 
nu zuo disen zlten 
wider die heiden, die geranl 
sint mit macht in iuwer lant 

und iuch gar beroubet hänt. 
ist daz ir sie riten länt 
hinnen ungenozzen , 
si ensint s6 nicht verdrozzen, 
sie enkomcn aber wider 
unde legen dar nider 
iuwer lant und iuwer guot. 
nu wert iuch helde wol gemuot ! 
wir wellen sunder widerwort 
st riten üf des veldes ort , 
daz dä Schoten ist genant, 
bindet die helme üf zehant 
58 b und bereitet iuch ze wer: 
vor uns liget hie daz her.“ 

Die bruoder und die diutschen al 
und die Küren an ir zal 
bereiten sich ze strtte mite 
vaste näch des landes site. 
d6 sie bereitet wären, 
bruoder Bernhart von Hären 
nam die banier in die hant. 
zehant wurden an gerant 
die heiden von den kristen: 
man wolde nicht mär vristen. 
dö satzte sich der heiden her 
vil vaste an die widerwer. 
dä huob sich an beider sit 
ein vil ungevüeger strlt. 
dä sach man Küren vliehen 
und von dem strite ziehen 
alenzeln alsö lange , 
daz in grözem twange 
die bruoder beliben stäu. 
die diutschen wolden ouch nicht län, 
sie entraeten in die n6t 
bl die bruoder in den töt. 
die getriuwen Küren 

wolden ouch dä düren 

unde dulden ungemaeh. 

diu sper man dä vliegen sach. 

bruoder Bernhart und die bruoder sin, 

die Küren und die pilgerin 

die hiuwen unde vächten : 

vil manigen man sie brächten 

der heidenschaft in ungemaeh. 

daz röte bluot man dringen sach 

durch die brünjen in den sant. 

dö wurden mit werender hant 

dr! bruoder unde drizic geslagen 

und diutsche ein teil , daz ich clagen , 

üf der selben walstat. 

die kristen wurden strites mat. 

die Sameiten teilten d6 

pferde, unde wären vollen vrö 

und seiten iren goten danc, 

daz an dem strite in gelanc. 

ÖAr näch sie kürten dräte 
mit einem gemeinen räte 
mit dem roube in ir lan(. 
sie sprächen alle sä zehant 
umbe ein ander hervart: 

« 

wider üf die kristenheit 
zuo reisenne was in nicht leit. 
sie hatten wol genozzen, 
daz machte sie unverdrozzen. 
sie reiten aber zuo ein her, 
sie wolden Kürlant noch mär 
vertiljen, dan sie hatten vor. 
ir herze stuont vil höch enbor, 
daz sie der reinen kristenheit 
sö dicke täten herzeleit, 
doch ü ir her bereitet wart, 
die bruoder hatten nicht gespart 
sie besatzten wol die wege 
mit wartliuten in staeter pflege. 

59 b der eine vernam diu maere, 
wiez in dem lande waere, 
und war sie körten iren sin. - 
zehant er quam geriten hin, 
dekeine ruowe er nie genam, 
biz er zuo Goldingen quam, 
die wärheit seit er sunder wän. 
dä was vil manic betriiebet man 
um den unverclageten schaden , 
dä mit sie wären noch verladen , 
der in s6 niulich was geschehen , 
und daz sie hörten verjehen , 
die heiden quaemen dar mit her 
und daz sie haeten gein der wer 
sumellchen ungetriuwen man. 
ez wart in dicke schln getän 
sö man die bruoder dä nider sluoc, 
daz er sin houbt von dannen truoc. 
die getriwen bestuonden in der nöt 
und bliben bl den bruodern töt. 
ouch habet ir dicke wol vernomen, 
daz von dem strite sint abe körnen 
manc vrumer heit zuo rechter nöt, 
die veigen muosen ligen töt: 
daz ouch zuo Kürlanl geschach. 
dö man die zagen vliehen sach 
die küenen wurden überladen ; 
des muostens in dem bluote baden, 
sumeltchem was iz sö gewant, 
daz er quam abe mit werender hant 
örlich ze hüs und dä bl blöz. 
dar umbe was ir macht nicht gröz. 

90 a daz was in leit und ungemach. 
zehant der kummentiure sprach: 
„bruoder, nu habet iuch wol! 
ez geschieht, daz geschehen sol. 
unser sorgen wirl guot rät, 
an gotes gebot iz allez stät.“ 

V« schiere ein bote wart gesant 
zuo Rige. do er den mcister vant, 
dö warb er sine botschaft sän. 
d6 der meister hate verstän, 
daz man Kürlant wolde hem, 
er sprach: „wir suln uns aber wem.“ 
d6 wurden boten üz gesant 
näch Ltven, Leten, und gein Eistlanl. 
den bruodern und des hüses man 
wart ez allez kunt getän; 
sie wolden willeclichen varn 
mit manigen wünnecllchen scharn. 
der bischove liute wärn ouch gereil 
und snelle, dö in wart geseit: 
ieder voget sin schar üz las. 
zuo Rige diu samenunge was. 
do enwart lenger nicht gespart, 
der meister huob sich üf die vart 
mit den, die er dä mochte haben, 
dö sach man rennen unde draben. 
dekein ruowe nieman ennam 
biz man bi Goldingen quam. 
dA leiten sie sich üf daz gras, 
swaz bruoder üf der bürge was 
die wurden algemeine vrö. 
man enpfienc die werden geste dö. 
i>0 b der kummentiur hate nicht gespart, 
die stige wären wol bewart 
swä sie giengen in daz lant. 
vil schiere ein bote quam gerant, 
der sprach alsö: „die heiden körnen, 
daz hän ich viir wär vemomen. 
sie wellen zer Mimele in daz lant.“ 
dö vuoren gegen in zehant 
die mit dem meister wären körnen, 
ouch wurden Küren mite genomen , 
dä wären Semegallen mite, 

die westen wol der lande site. 
dö wart geordent wol ir her 
gein der heidenschaft ze wer. 
dem diu warte bevolhen was 
sin besten liute er zuo sich las 
und den die wege ouch wären kunt. 
sie riten manigen bcesen grünt 
durch; sie liten ungemach. 
ir her daz zogete allez näch. 
doch vunden si ein vil schoenez velt.. 
dä sluoc man üf vil manic gezelt 
b! einer wtinnecltchen bach. 
sie hatten dä die nacht gemach, 
des morgens vruo wart in bekant, 
ir wartliute quam ein teil gerant 
und brächten solchiu maere wider: 
man herte üf unde nider 
in dem lande mit grözer macht; 
die Littowen haeten heres brächt, 
daz die kristen keine wer 
haeten gein der heiden her. 

61 a dö der meister daz vernam, 

sine bruoder und wer mit im quam 
die nam er alle in den rät. 

„ir hceret wol wiez uns hie stät“ 
sprach der meister tugende vol, 

„ir habet alle daz vernomen wol, 
wiez umb die kristenheit stät, 
diu grözen schaden genomen hät. 
nu prüevet waz daz beste si. 
die heiden sint uns nähen bi: 
welle wir nu die bestän, 
so ensol sich sümen nu kein man , 
ir sult mir sagen iuwern sin.“ 
dö sprach ein heit, was under in: 
„meister, ir habet hie manigen man, 
wellen sie in der nöt bl iu stän.“ 

Binnen des d6 daz gesehach 
die lesten wartliute man saeh, 
stolze helde uz erlesen, 
die bl dem here wären gewesen, 
den kristen wart dö kunt getän, 
wie die heiden einen plän 
mit ir her verdecketen gar. 
ouch was man worden gewar 
maniger brünjen wünneclich; 
ir helme wärn von golde rieh , 
ez lüchte alsam ein Spiegelglas: 
swaz gesmides an in was, 
daz schein allez silber var: 
sie wurden maniger rote gewar, 
die herten unde branten. 
swaz sie der liute beranten 
61 b die wurden gevangen und geslagen. 
sus hörte man die wartliute sagen, 
dö der meister daz vernam, 
mit der bruoder räte er quam 
gein einer burc, diu hiez Warchdach. 
sin her reit schöne vor unde näch : 
man sach sie ordenlichen varn. 
er wolde den kristentuom bew'arn. 
an beiden slten wol bewart 
daz her was ouch ze wer gescharl. 
die von der bürge wurden dö 
des heres und der bruoder vrö. 
ir muot was getrceslet gar, 
dö sie des meisters wurden gewar. 

B> daz hüs üf ein velt 
die kristen sluogen schöne ir gezelt 
üf ein wünneclichez gras, 
swaz bruoder üf dem hüse was, 
der quam ein teil mit ir schar, 
der meister wart ze räte aldar: 

er wolde des morgens strlten , 

man solde nicht lenger btten , 

swä man die heiden möchte an körnen, 

ez gienge an schaden oder an vromen. 

dö der rat ergangen was, 

ein teil man rischer liute üz las 

und machte zwA rote, die wären guot. 

von der einen wart behuot 

daz her biz üf den andern tac. 

* 

sin oberstiu huote an gote lac, 
der alliu dinc berichten sol. ' 
er behuote die kristen ouch da wol. 

62 a diu ander schar wart dar gesant, 
wiez umb die heiden wäre gewant. 
die riten hin vil dratc. 
ez was des Abendes späte: 
vil schiere wurden sie gewar 
der Littowen eine gevüegc schar; 
sie wären gewesen üf der hach, 
dä man der kristen spor bcsach. 
sie hatten die vil wol besehen, 
dar an in leide was geschehen: 
von herzen was in ungemach. 
ir einer zuo dem andern sprach: 

„sie wellen rechen iren schaden 
und hänt den meister üz geladen.“ 
dA sprach ein ander, der reit dä bl; 
„ich W 2 ene zuo Nlflant nicman sl 
ze hüse bliben , des hän ich wän , 
als ich mich an dem pfade verstän: 
wir suln uns nicht süinen nuo.“ 

„diu nacht diu gAt uns vaste zuo 
sprach ein Littowe, der was cluoc ; 
„ich warne , wir haben gehert genuoc. 
waz wir haben hie gesehen 
daz sol man al dem here verjehen.“ 
sie manten ein wAnic baz ir pfert 
die richte gein ir here wert. 

daz sie nicht wurden an gerant, 
ich sage iu, wie daz was gewant, 
von den kristen zuo der stiint. 
sie hinderte ein vil tiefer grünt, 
dä waeren sie wol über komen, 
iedoch hatez in diu nacht genomen. 

62 b ze jungest quämen si üf ir spor. 
die Littowen drabeten vaste vor, 
sö schiere si quämen in daz her. 
waz sol ich sprechen dä von mör? 
diu maere täten si in bekant; 
vil schiere boten wurden gesant 
von ir künige über al daz her 
und täten daz in stiller wer. 
sie quämen ze samne an einen rät, 
jene Littowen man sagen bat, 
waz sie haßten dä vernomen. 
die von der slä wären komen 
die sprächen alle vil wol bedächt: 
„ein her ist von der Düne brächt, 
daz hät ein vil breitez pfat, 
ez tuot uns Littowen allen mat. 
haßtet ir ir wege als wir gesehen , 
ir hülfet uns der wärheit jehen. 
unser gote mügen uns helfen wol , 
den man vil wol getrüwen sol: 
sie kunnen dar zuo vil wol vromen, 
daz wir gesunt von hinnen komen.“ 

Do sie ir rede gehörten, 
vil schiere mit kurzen Worten 
berichten sie iz under in, 
daz si gein Littowen vüeren hin. 
mit jagene in vil wö geschach 
die nacht, sie hatten ungemach 
6 dan sie quämen durch den hagen. 
nicht lange dar näch begundez tagen, 
waz an den heiden was geschehen 

daz haten die krislen wol gesehen. 

63 a sie Melden dä bi üf einer bach 
als6 daz man ir nicht ensach. 
sie sähen daz her hin wec zogen, 
ir herze wänte sin betrogen, 
sie sprächen: „schiere körnen gerant 
die Littowen, dä sie haben gebrant, 
sie wellen daz lant betriegen. 
welle wir nu nicht liegen, 
sö müeze wir näch in in den hagen , 
daz wir diu maere wider sagen, 
wä die Littowen kören hin, 
und ob zuo lande stö ir sin: 
daz sulle wir allez wol besehen, 

sö müge wir der wärheil jehen.“ 

•> 

W Az sol iu mör dä von gesaget ? 
sie wären helde unverzaget. 
nicht lenger wart von in gespart, 
näch den Littowen üf die vart 
huoben sich die diutschen dö. 
in was diu warte bevolhen sö, 
si ensolden nimmer wider körnen 
ö dan sie haeten wol vernomen 
waz sie dem meister solden sagen, 
dö sie quamen durch den hagen. 
sie sähen wol die wärheit, 
daz daz her gein Littowen reit, 
nekein schar geleite sich nider, 

6 dan sie quämen ze hüse wider, 
nicht lenger sümeten sie dö, 
der bruoder wartliute wären vrö, 
ir oberste under in üz las, 
wer allerbest geriten was, 

63 b den Iiez er gein der bürge jagen, 
er solde deiü meister alsö sagen, 
die Littowen waeren hin wec, 
sie suochten brücken noch den stec 


5125 


5130 


5135 


5140 


5145 


5150 


5155 


Digilized by Google 


und vluhen rechte als die zagen, 
man künde si nimmer abe jagen, 
sie hseten den wec sö verre vor, 
daz saehe man wol an ir spor, 
sie meinen keine legirstat. 
den holen er sus sagen bat. 

DEr hole sümete sich nicht mer: 
gerichte gein der bruoder her 
huob er sich üf die vart; 
der wec wart dö nicht gespart. 
d6 er den meisler an gesach , 
näch gruoze er im der botschaft jach , 
wiez umb die beiden waere gestalt, 
er sprach: „sie sint durch den walt. 
ich wil iu die wärheit sagen, 
die Littowen kan kein her ab jagen.“ 
dö der meister hate gehört 
des boten rede biz üf daz ort, 
mit snellem räte er des nicht liez , 
näch den bruodern sän er hiez 
knechte ilen durch daz her. 
sie quämen schiere mit ir wer. 
dö die bruoder wären körnen, 
waz der meister hate vernomen 
von dem boten an der stunt 
daz tet er al den bruodern kunt. 
er sprach : „nu gebet uns iuwern rät , 
sit uns got her gesendet hät.“ 
dö sie häten vernomen, 
daz die Littouwen wären körnen 
sö verre üz dem lande, 
ez endüchte si keine schände, 
daz man sie riten licze. 
sie sprächen, daz man hieze 
daz her sich al bereiten sän, 
man solde läzen sie verstau, 
von weine diu botschaft wsere komen. 

„wanne sie die haben vernomen , 
sö sul wir suochen iren rät. 
viir wär, ez ist kein missetät. 

Do diu rede ergangen was , 
uf ein wünnecllchez gras 
hiez man die wlsten alle körnen, 
die diutschen wurden mite genomen. 
dö liez der meister sie verstän, 
wiez umb die beiden wsere ergän. 
er sprach: „die Littowen sint hin wec, 
si ensuochten brücken noch den stee 
und vluhen söre durch den hagen ; 
man künde sie nimmer abe jagen, 
daz hörte wir die wartliute jehen, 
die haben die wärheit wol gesehen, 
swaz iuwer wille s! dar an , 
daz läzet snelle uns verstän.“ 
sie dankten dem meister dö, 
sie sprächen: „herre, wir sin vrö, 
daz iuch got hät her gesant. 
haben uns die Littowen daz lanl 
gerümet vor, sö läzet sie varn, 
wir wellenz in her näch sparn , 

64 b wan ez uns baz gevallen mac. 

got gebe den beiden sinen slac ! “ 
die bruoder gäben dö den rät, 
man solde üf der selben stat 
wider gein der Düne varn. 

Kürlant solden bewam 
die man dar inne lieze, 
und wen der meister hieze 
der solde dä bliben. ditz geschacb. 
daz her algemeine öf brach, 
der meister und die bruoder sin , 
daz was ouch ein teil pilgerin 
unde wer mit dar körnen was , 
sin her besunder er üz las. 

die körten gein der Rlge zuo. 
dar quämen si eines morgens vruo. 
sie wurden wol enpfangen. 
sus was diu reise ergangen, 
sie lögen dö sö manigen tac, 
daz ir müede wol gelac 
und ouch gerastet wörn ir pfert. 
dö riten sie gein lande wert. 

Nicht lange dar nöch iz geschach , 
daz man die Semegallen sach 
gön an einen bcesen röt, 
den sie volvuorten mit der töt 
als6, daz sie verkörten sich, 
doch ein teil hovelich. 
den vogeten liezens alle ir habe, 
ez was ein vromer heit, hiez Schabe, 
der riet den Semegallen, 
daz sie den vogeten allen 
65* cnnaemen keiner hande guot; 
man solde sie lözen wol behuot 
riten dz dem lande wider, 
sus solden sie den vride nider 
mit den kristen legen sö. 
des rötes wurden si alle vrö, 
den in Schabe hate getön. 
nöch den Worten sante man sön, 
swö man sie in dem lande vant. 
vil schiere quömen dö gerant 
die vogete von Semegallen. 
man kundetez in allen: 
sie solden üz dem lande varn. 
ouch hiez man sie daz wol bewam , 
daz sie icht quaemen in daz lant. 
sie vuoren gein Rige zehant 
und seiten wiez in was ergön. 
der meister nam die bruoder sön , 
die zuo Rlge hörten zuo. 

er sprach: „bruoder, rätet nuo, 

ob wir die kummentiure län 

und die vogete ditz verstän , 

daz sie zuo uns komen her.“ 

die bruoder sprächen: „unser ger 

ist sö zuo disen zlten : 

tac unde nacht lät rtten 

gein Segewalt und gein Eistlant, 

ze Aschräten sendet ouch zehant.“ 

die boten riten ungespart 

näch den vogeten üf die vart 

und näch den kummentiuren algemein. 

sie quämen des schiere über ein, 

65 b do diu botschaft in wart bekant: 
sie vuoren gein der Rige zehant. 
dö sie der meister an gesach, 
näch gruoze er lieplich zuo in sprach: 
„wir sullen gän an einen rät: 
Semegallen sich verköret hät.“ 

Dßr meister dö die bruoder nam 
al zesamne, als ez im gezam, 
swaz ir gegenwürtic was. 
diu wort er sunder brief in las 
von den Semegallen, 
wie sie den vogeten allen 
haeten urloub gegeben 
und wolden sunder vride leben, 
er bat sie geben rät dar zuo. 
sie sprächen: „meister, büwet nuo 
ein hüs zuo in in ir lant: 
sie komen schiere in iuwer hant.“ 
der meister quam des über ein 
mit den bruodern algemein . 
er wolde büwen in daz lant 
des naehsten winters al zehant. 
nicht lange näch dem räte 
ieder man vil dräte 

snelle hin ze hüse reit. 

dar näch des winters wart gereit 

allez daz man solde hän. 

der meister hate ouch nicht gelän, 

swaz bischove in dem lande was, 

ir keinen er besite las, 

er wolde ir aller helfe nemcn. 

der bete endorfte er sich nicht Schemen , 

66 a sie tüten willeclichen gar. 
alle ir vogete quämen dar 
zuo Rige, dö manz in gebdt. 
sie wären vrö und Iobeten got, 
daz sie gein Semegallen 
durch got solden wallen, 
die von Revele quämen dö 
des küniges man und wären vrö, 
daz sie solden reise varn. 
von Jerwen dorfte man nicht sparn 
niemant zuo der selben nöt: 
sie quämen, dö manz in geböt, 
von Sakel und von der Päle 
die quämen al zemäle. 
swaz dä reise mochte varn , 

Llven, Letten, mit ir scharn 
vuoren gein der Rige zuo. 
dar quam daz her mäzen vruo 
von den landen, daz ist wär. 
man enpfienc sie liepliohen gar 
näch ir aller werdekeit. 
der meister selbe zuo in reit 
und schuof den gesten guot gemach, 
in grözer liebe daz geschach. 

Des andern morgens der meister nam 
ein teil bruoder unde quam 
zuo den, die dä wären körnen 
durch der kristenheite vromen 
unde durch ir söle heil. 


5310 


5315 


5320 


5325 


5330 


5335 


5340 


145 


er nam der besten üz ein teil 
und sprach in güetlichen zuo: 

„ir herren, gedenket nuo, 

66 b daz wir den vinden tuon ein leit. 
hie ist allez daz bereit, 
daz man zer spise haben sol 
zuo einer bürg; daz hän ich wol 
vollenclich zuo samne brächt, 
geschieht iz, als ich hän gedächt, 
s6 welle wir büwen in daz lant, 
daz Semegallen ist genant, 
dä gere ich iuwer helfe zuo, 
daz ir wellet räten nuo, 
wie diu spise mit uns kome.“ 
dö sprach ein ritter, der was vroine: 
„meister, hie sint vil sliten 
beide der Liven und der Liten 
und ouch dar zuo der Eisten: 
den minnesten und den meisten 
gebe man vil gelich ir teil, 
slt dar an sö gröz heil 
liget, als ir gesagel hät.“ 
dem meister was vil lieb der rät. 
zehant diu spise geteilet wart, 
dä mite huob sich üf die vart 
daz her gein Semegallen. 
vreude was mit in allen, 
die mit dem meister wären körnen, 
der Küren banier wart vernomen 
die mit ir here in stolzer var 
zuo der reise körnen dar. 
des vreute sich des meisters muot 
und ouch die rischen ritter guot. 

Do sie quämen üf daz velt 
zuo Terweten, manic gezelt 

67 1 wart dä vroelich üf geslagen. 

die Semegallen wären nicht zagen, 

Livl. Keimchronik. 

sie werten graben und tor 
die wtle diu kristenheit dä vor 
lac vil vromen helden glich, 
doch wurden ebenhcehe rieh 
gebüwet unde zuo getriben. 
ein krankez herze müeste erbiben. 
haet ez mit ougen an gesehen, 
sö ich der wärheit sol veijehen. 
man treib sie vaste uf den graben: 
zehant ein sturm wart erhaben, 
der was michel unde grüz. 
vil manigen süre des verdröz. 
der sturm der werte einen tac, 
sperwechsels vil man dä pflac. 
dä schöz man Semegallen gnuoc, 
daz man sie töt von dannen truoc. 
dö sie gestürmet häten 
gemeine sie abe träten, 
die von der bürge träten näch, 
näch den kristen was in gäch. 
sie schuzzen vitzern unde sper, 
die kristen hin , die heiden her. 
dä mite kürten sie sider 
üf ir burc risch hin wider, 
der bruoder her zehant üf brach, 
do ez den liechten morgen sach, 

, und vuor vürder in daz lant. 

dä büwete man al zehant 
ein hüs, daz hiezen sie Dobün. 
Terweten liezen sie stün. 

67 b Dßr meister was des hüses vrö; 

er besatzte iz alsö , 
als ez ime wol gezam. 
die splse man dö alle nam, 
diu mit der reise was gebrächt , 
als meister Burkart hate gedächt, 
und brächte si in die vesten. 

f 

slt las er öz die besten 

und die rischesten bruoder sin. 

er sprach: „ir sult hie gerne sin 

durch got und durch des ordens vromen.“ 

zehant knechte wurden genomen, 

die dar zuo quämen rechte 

(ez wären rische knechte), 

und bevalch in allen daz , 

daz sie zer wer nicht wapren laz. 

armbruste unde pfile 

wart in kurzer wile 

üf die burc gebrächt alsö , 

daz sie des alle wurden vrö. 

dä wurden graben ouch gegraben 

unde rinneboume erhaben. 

dä mite der meister vuor von dan. 

er hatte manigen rischen man. 

die Kuren mit urloube dö 

ze lande vuoren alle vrö. 

der meister mit den sinen reit 

zuo Rtge wider; er was gemeit. 

der meister die von Revele nam 

züchteelich , als im gezam , 

zuo Rige an der widervart. 

nichtes nicht wart dä gespart, 

68 a er pflac ir lieplich unde wol , 
als man werder geste sol. 
die ritter von Revele d6 
ze lande riten harte vrö. 

Die Littouwen al zehant , 
die Sameiten sint genant , 
quämen vor Dobönen stolz , 
als von eim armbruste ein holz, 
sie quämen mit einer rischen schar, 
ir brünjen wären silber var. 
sie vuoren söre mit gewalt, 
sie haten manigen degen halt 

zuo schadene den von Dobön. 
sie muosten dä ze sturme gön. 
die bruoder wären nicht ze laz, 
sie schankten baz unde baz 
ir gesten, die dä wären komen. 
die heiden hatten keinen vromen 
des schenkens , des man in d6 pflac. 
vil manic man dä nider lac, 
der viir daz htis quam gerant. 
üf höher si träten al zehant. 
geschenket wart in sö genuoc, 
daz man sie töt von dannen truoc. 
got von himel bewarle dö 
die bruoder üf der burc alsö 
unde ir knechte über al , 
daz dä in ir aller zal 
nie dekeiner töt gelac 
noch keiner hande smerzen ptlac. 
zehant die heiden körten hin 
ze lande, dein was ir gewin. 
ir töten vuorlen sie von dan. 
sie hatten manigen cranken man , 
der dä sö gewundet was, 
daz er der wunden nicht genas : 
der sanc vil jämmerlichen sane. 
vor Doben in alsö gelanc. 

Dö man begunde büwen 
Üobön, des sult ir getrüwen , 
dö was der winter harte kalt, 
sit dö die bluomen manicvall 
tiz der erden drungen 
und diu vogelin sungen 
(daz was näch östern), zehant 
der meister böt in siniu lant, 
daz sie der bürge naemen war 
mit triuwen und mit vlize gar. 
die bruoder wären des vil vrö , 

liepllchen sprächen sie dd: 

„wir wellen gerne durch got 
und durch iuwer gebot 

unsern llp hie wägen. 5495 

dä vor welle wir nicht trägen.“ 

die bruoder wurden dä gelän. 

ir aller oberste reit sän 

vaste gein der Düne wart 

mit slme here üf die vart 5500 

unde quam zuo Rige wider. 

sin her ze lande körte sider. 

den Littowen ir gemüete 

bran in zornes glüete, 

daz alsö vermezzen 5505 

die bruoder wären gesezzen 
69 * bl in, äne vore wort. 

sie sprächen : „hät uns der inort 
mit disen gesten überladen , 

die uns allen enden schaden! 5510 

wir wellen in manigen stücken 
in die vederen pflücken.“ 

j^Ehant ein her bereitet wart 
der Littowen üf die vart 

zuo Karschowen dräte. 5515 

dä büweten sie mit räte 

eine starke burc dä vor. 

sie suochten dicke vür daz tor, 

wie die bruoder möchten , 

ob sie zer wer icht töchten. 5520 

daz wart in widergolden 

alsö gar unholden: 

daz täten wol mit rechte 

die bruoder und ir knechte. 

sperwechsels vil man dä vant. 5525 

man sach dä manige rische hant 

von ir beider slten. 

sie wuochzeten und schrlten 

unde schuzzen vaste ir sper. 
ez was vil wol ir aller ger , 
daz ir ein dem andern taete not 
unde braechte im den töt. 
daz triben si endeliehe 
vruo unde späte gliche 
zwischen disen bürgen zwein. 
al die wlle wart in ein 
der meister, daz er wolde varn, 
sine bruoder bewarn , 

69 b die zuo Karschowen wären hüben, 
brieve wurden dö geschriben 
vaste hin zuo Eistlant. 
ir helfe quam im al zehant. 

UNder disen dingen, 
daz nicht misselingen 
dorfte der reinen kristenheil , 
von Hornhäsen meister Burkart reit 
hin gein Priuzen dräte. 
vruo unde späte 
hatte er arbeit äne zil. 
der arbeit dächte in nicht vil. 
dö er quam in daz lant , 
von bruodern wart er zehant 
lieplich und wol enpfangen. 
der marschalc quam gegangen 
zuo dem meister von Niflant. 
der tet im sine sache bekant , 
war umbe er was körnen dar. 
er bat die bruoder, daz ist wär, 
daz sie wolden eine vart 
varen gein Karschowen wart, 
der bete wären sie vil vrö. 
sie sprächen algemeine alsö: 
„sunder wanc wir sin bereit 
durch iuch lieb unde leit 
dulden ze allen zilen 

in reisen und in strtten.“ 
al die wlle quam geriten 
mit kriuzen näch des ordens siten 
drtzec bruoder in einer rote 

von diutschen landen; sie wolden gote 5570 

70 a endellchen dienstes pflegen, 
wau sie hatten sich erwegen 
vriunde, mäge und eigenschaft. 
si enwären dannoch nie wonhaft 

in keinen conventen gewesen. 5575 

von dem marschalc wart gelesen 

von Priuzen bruoder uf die vart. 

sus vuoren sie ungespart 

vaste gein der Mimele zuo. 

ez was wol ze mäzen vruo. 5580 

under des von Niflande 
bi des meres strande 
quam ein wüuneclichez her 
vil wol bereitet zuo der wer. 

Die Littouwen sähen wol , 
daz sie ungeviiegen zol 
garben vor der vesten 
mit den liuten besten, 
wenn sie ze sturme solden gän. 
sit liezen sie den sturm bestftn 
und bereiten sich ze strite 
zuo der selben zite 
und vuoren hin gein Kürlant. 
der meister gegen in zehant 
quam mit zwein schcenen hern , 
er wolde in ir gewalt wem. 
sin her was michel unde gröz. 
des ez doch w6nic genöz. 
dö daz her zuo beider sit 
sich bereite , daz ein stril 
sie beide muoste scheiden, 

die kristen und die heiden . 

70 b die Küren haten vor gedächt 
ein dinc, daz wart vollenbrächt 

zuo den selben zlten: 5605 

si enwolden nicht dä striten. 

ez was ein geraten rät , 

den sie volvuorten mit der tät. 

sie hatenz alsö üf gegeben: 

ist, daz die bruoder daz lebeu 5610 

Verliesen und die walstat 

und ouch ir helfe wirdet mal, 

s6 welle wir sunder herren wesen; 

der diutschen sol ouch nicht genesen 

die mit uns sin zuo Kürlant. 5615 

dä mite wichen sie zehant. 

dö daz die Eisten sähen, 

sie begunden gähen 

vaste mit in von dannen. 

die bruoder mit ir mannen 5620 

bestuonden unde wänten dö , 

daz ir her wacre alsö, 

als si ez hatten dar gebrächt. 

zuo vliehene was in ungedächt. 

dö sie dö helfe wänten hän . 5625 

dö hatte ir helfe sie ve,rlän. 

sie wurden umbe ringet gar 

von der heidenschefte schar. 

dö sie zer were griffen, 

dö was in entsliffen 5630 

endelichen gar ir wer. 

die Küren alle mit ir her 

hatten dö die vlucht gegeben; 

ouch wolden sumeliche ir leben 

7 1 a vriden vor den Eisten. 5635 

die künden vliehen leisten, 
als sie dicke hänt getän. 
dä wurden in der nöt gelän 
die bruoder und die Semen guot ; 
si enhatten alle keinen muot, 5640 

daz ieman solde vliehen dan. 
dA was harte manic man, 
der dö nicht enweste daz, 
daz die Kuren durch einen haz 

hatten gewichen in der n6t. 564,5 

daz gab vil manigem man den töl, 

der durch der kristenheite vromen 

was ze strlte dar bekomen. 

des wart umbe slozzen 

manic heit unverdrozzen , 5650 

daz er die bitter marter leit 
zuo Dorben üf dem velde breit , 
d dan er quam zuo der wer. 
die heiden vaste mit ir her 

hiwen die kristen al dar nider; 5655 

vil deine was diu wer wider , 

die dA tet diu kristenheit. 

der meister dA die marter leit 

mit anderhalb hundert bruodern sin. 

dA was ouch manic pilgerin , 5660 

der dA leit die selbe n6t 

durch got unde den starken töt. 


Do der strit ergangen was , 

‘swaz der kristen genas 

an bruodern und an knechten, 5665 

die nicht mdr mochten vechten , 

i 

71*' an Semen und an pilgerin, 

die muosten durch des tödes pin 
wichen, wie sie mochten. 

dA nam gar unbevochten 5670 

diu heidenschaft vil grözen roub. 

dannoch stuont vil schcenez loub 

in dem walde her unde dar: 

des nam diu kristenheit guot war. 

die sich wolden dd genern 5675 

und vor dem tdde sich bewern 
die namen in den walt den wich. 

vil maniger lernle dö den slich, 

dö in was misselungen. 

sus was daz her betwungen. 5680 

meister Burkart, daz ist wär, 

hatte vierdehalbez jär 

in Niflande meister gewesen, 

als ich viir wär hän gelesen, 

und mäzen vil möre. 5685 

man clagele in vil söre : 
er was ein degen üz erkorn, 
von Hornhüsen was er geborn. 

Dö der strlt ergangen was, 
als ich iu hie vor las, 
die liute , die dannen quämen , 
den wec sie wider nämen 
durch gröz ungevilde, 
alsö sie waeren wilde, 
ie der man ze lande wart, 
der wec wart dö nicht gespart, 
sie wären alle vreuden blöz , 
ir gemüete in zorne vlöz. 

72 a dö die Semen quämen 

zuo lande , sie vernämen , 
daz sie manigen vromen hell 
hatten verlorn gar uz erwelt. 
die clageten sie vil manige tage 
mit vil bitterlicher clage. 
ouch was der Natangen muot 
und der Priuzen mäzen guot 
und der Ermen alsö wol ; 
sie haten gegeben alle zol 
zuo Dorben in dem strite. 
si vernämen in der zite, 5710 

daz der marschalc ouch was bliben , 
der dicke häte getriben 
urliuge mit der heidenschaft 
mit einer wisen bruoder craft, 

zehant wurden disiu lant, 57 15 

diu iu hie vor sint genant , 

wagehaft al gemeine 

gröz unde deine 

und vernoierten sich gar 

von den kristen offenbar. 5720 

sehet, daz werte manigen tac, 

daz man nltlichen pflac 

urliuges von in allen. 

ez was in so gevallen. 

sit sante got der riche 5725 

sinen tröst genaedecliche 

den bruodern in Friuzen lant , 

daz sie mit menlieher hant 

und mit ganzem räte 

vruo unde späte 5730 

72 b die Semen und diu andern lant, 
die sich häten gewant 
von der kristenheit durch haz , 
betwungen baz unde baz 

und brächten sie ze kristen 5735 

mit urliuge und mit listen. 

In disen dingen haten gesaut 
die Küren in Littowen lant , 
daz si in helfe brachten 

und dar an gedrehten, 5740 

daz sie wol bezfte 

hatten von dem strite 

gewichen dä zuo Dorben, 

do ditz wart geworben , 

die Littowen al zehant 5745 

quämen hin zuo Kürlanl 

mit ir helfe wol bereit. 

die Küren wurden des gemeit 

und ir gemiiete steic vil hü. 

in ir lande dä lac dö 5750 

ein burc, was Sintelin genau! , 

dar wurden al zehanl gesant 
die Littowen, daz sie mit schaden 
die bruoder solden überladen , 
wan ez was der Küren muot, 
daz sie die gotes ritter guot 
üz dem lande wolden haben, 
des hatten sie vil wol entsaben 
unde satzten huote gröz. 
der huote niemanne verdröz. 
zehant die Küren undertAn 
wurden den heiden sunder wAu. 

73 a zehant dö reit ein bceser Kür 
(sin gemüete daz was sür , 
sin herze was der gallen vol , 
als ich iu nu sagen sol) 
mit verraetnisse hin. 
zuo Goldingen stuont sin sin. 

Utilie was er genant, 
untriuwe was im wol bekant. 5770 

d6 er zuo Goldingen quam , 
den kummentiur er zuo im nam, 
er vlehete süre unde bat, 
der bete er im nicht abe trat , 

er sprach: „herre, du solt geben 5775 

mir helfe, wan ich hAn ein leben, 

als ein rechter kristen hAt; 

ich enküre mich an die tAt , 

die die Küren hAnt getAn. 

dine helfe wil ich hAn , 5780 

wan ich wil bi den kristen wesen , 

mit in sterben und genesen: 

mit kinden und mit wiben 

wil ich mit dir beliben.“ 

der kummentür nicht enliez . 5785 

achte bruoder er hiez 

sich bereiten drAte 

mit einem snellen rAte. 

dA mite riten sie zehant 

üf ein hÜ9, daz ist genant 5790 

Warrach , durch der kristen vroinen. 

zehant wurden sie genomen 

harte jaemerllchen, 

man wolde in nicht entwichen 

73 b an keiner hande Sachen. 5795 

ein viur man hiez machen: 
dar inne wurden al zehant 
der bruoder ein teil von in gebrant. 

i 

5800 i 

l 

i 

I 

5805 


5810 

I 

I 

Diu burc, diu dä gebüwet was, 5b 15 

zuo Karschowen, als ich vor las, 
dä wären bruoder üfTe bliben, 
die daz urliuge triben 
mit vlize harte manige tage. 

den wart geoffenbäret mit sage 5820 

harte heimeliche, 

daz sich diu lant geliche 

hatten alle umbe getän, 

die in zuo helfe solden stän. 

des wurden sie vil gar unvr6. 5825 

doch stuont ir aller muot alsö, 


zehouwen wart ir ouch ein teil, 
got der gebe ir süle heil! 
sie liten marter, diu was gröz: 
dar umbe sint sie genöz 
der merteraere in himelrich. 
doch beleih vil wunderlich 
ein bruoder ungetoetet; 
er wart doch vil genoetet 
von den Küren manigen tac. 
vil wol er in daz wider wac, 
d6 er üz ir banden quam: 
vil manic Kür sin ende nam 
von slnenthalben , daz ist wär. 
ditz tet er allez oflenbär. 
dise rede wil ich län 
und wil ein ander bestän. 

74“ daz sie nicht wolden lAzen 
die burc , üf der sie sAzen , 
die wile sie mochten haben bröt. 

slt twanc sie hungers nöt, 5830 

dö nicht spise und helfe quam , 

daz ie der man den wich nam 

alenzelen, wA sie wisten 

die bruoder und die kristen. 

sus quAmen si zuo der Mimele. 5835 

si behuotte got von himele 

mit siner grözen majestAt. 

stn helfe sunder zwivel st At 

allen den gerechten hi , 

von welcher hande zunge er st. 5840 

DEr kummentiure nicht enliez, 
die bruoder er gemeine hiez 
bringen wider in ir lant. 
dA mite nam man al zehant 

unde brAchte si alle wider. 5845 

die von DobAnen sider 

liezen ire burc ouch stAn 

unde huoben sich sAn 

wider zuo der kristenheit. 

daz was den Semegallen nicht leit. 5850 

Von Hornhtisen meister Burkart, 
der zu Dorben geslagen wart, 
der hatte an siner stat gclAn 
einen bruoder, den ich sAn 

iu allen wil benennen , 5855 

waz ob ir sin bekennen ! 
der was Juries genant 
unde riet zu Niflant 
74 b mit der bruoder rAte 

vruo unde spAte, 5860 

daz er den liuten wol geviel : 
züchte er genzüchen wiel. 

er was zuo Segewalden 
den jungen und den alden 
kummentiure vür gewesen , 
daz mac ich waerüchen lesen. 

Bftuoder Juries der nain 
sine bruoder, als ez gezam, 
unde bat sie geben rät, 
den er volbraechte mit der lät 
als6 , daz diu kristenheit 
vergaeze gar ir herzeleit, 
daz zuo Dorben was getän. 
den rät sie gäben ime sän . 
daz er eine hervart 
besende rasch und ungesparl. 
bruoder Juries nicht enliez, 
sine boten er hiez 
rlten in siner bruoder lant. 
die boten riten al zehant 
und täten diu maere kunt 
den kummentiuren zuo der stunt. 
die kummentiure nicht enliezen . 
ir lantvolc sie hiezen 
und ouch die diutschen dä mite 
reisen näch des landes site. 
zehant diu reise wart bereit, 
in waere lieb oder leit 
üf die vart gein den Küren, 
den bcesen und den süren. 

75 a diu samenunge zuo Rtge was. 

bruoder Juries üz den bruodern las, 

wan er was an des meisters stat, 

einen bruoder, den er bat 

mit der bruoder räte, 

daz er wolde dräte 

vort riten mit dem her 

gein Kürlande bl dem mer 

unde haete sine gewalt 

Ober junc und über alt, 
die zuo der reise wären körnen, 
do er die rede hate vernoinen , 
der bete er gewerte dü 
den meister unde was des vrö, 
daz er die Küren solde hem. 
er sprach: „wir wellen bewern 
den Küren iren iibermuot; 
wir wellen in gote sin behuot.“ 
dä mite kürte er bi dem mer 
vaste hin mit sime her. 
bruoder Juries von der Rige reil 
zuo Segewalde: im was leit, 
daz er nicht solde reisen mite. 


Al die wile in guoter sile 
quam daz her in Kürlant. 
daz wart zuo Goldingen bekant 
den bruodern, die dä wären, 
sie sprächen ofTenbären: 

„uns wil got ergelzen 
leides, wir wein uns setzen 
wider die bcesen Küren 
unser nächgebüren.“ 


sie nämen , die sie mochten hän , 
knechte, Küren und riten sän 


gein dem here , daz dä quam, 
der meister in dem here nam 
und enpfienc die bruoder wol 
von Goldingen. er sprach: „ich sol 
hoeren , waz ir rätes gebet, 
mir ist lieb, daz ir noch lebet.“ 
näch räte kerte er zehanl 
vür ein hüs, daz was genant 
Sinteles , daz lac in bi. 
dä wären üfTe sorgen vrl 
Litlowen , die verdienten solt ; 
den Küren wären sie vil holt. 

d6 der kristen her d6 quam 
vür die burc , die ruowe ez nam 
die nacht biz an den morgen vruo. 
dö trAten sie der bürge zuo 
mit eime sturme , der was gröz , 
des diu kristenheit genöz. 
ze sturme was in allen gAch, 
die graben vulten sic dar nAch 
mit holze und enpranten daz. 
vil maniger üf der bürge saz, 
der von Littouwen was körnen, 
als ir hie vor habt vernomen, 
der gerne gegeben haete solt 
und dar zuo Silber unde golt, 
daz er möchte sin entriten 
von den bruodern unbestritcn. 
dö der grabe was enprant, 
daz viur steic al zehant 

76“ in die burc mit flammen gröz. 

* daz viur al umbe und umbe flöz. 
dannoch stuonden gar zer wer 
die Littowen gein der bruoder her 
al mitten in der gliiete. 
vil grimme was ir gemiiete, 
wan sie Uten gröze nöt 
und sÄhen den gewissen töt, 
den sie nicht mochten umbe gAn: 
daz leben muosten sie dA lAn, 
in der glüete man sic sluoc. 
daz her ouch üz dem viure truoc 
roubes vil, daz ist wAr. 
waz Küren was über eilt jAr , 
die wurden alle töt geslagen 
und wider in daz viur getragen, 
swaz der jungen Küren quam 
üz dem viure, man die nam 
gevangen und dar zuo diu wlp, 
diu dA wolden iren ltp 

5940 

5950 


5955 


5960 


5965 


5970 

generen vor dem brande, 

die muosten ire hande 

den bruodern bieten umb daz leben. 

daz wart vil manigem dö gegeben. 

Dö man die burc hate verbrant, 
daz her daz körte zehant 
zuo Asseboten vür daz hüs. 
sie wären stille sam ein müs 
die üffe der bürge wären, 
ir schallen sie verbären, 
wan sie hatten wol gehört, 
wie ez was ergangen dort 
zuo Sintels den Littouwen. 
si enmochten dä nicht drouwen, 
sie gäben sich in der bruoder hant. 
man nam ir kinder vür ein pfant 
von den besten allen, 
sit liezen sie ir schallen , 
daz sie hatten vor getän. 
die bruoder von Goldingen sän 
gein ir bürge körten wider, 
daz gröze her daz zogete sider 
zuo Rige harte wol gesunt. 
dö lobele al der kristen munt 
got und die liebe muoter sin , 
daz ir helfe was worden schin 

al der armen kristenheit. 

• * » 

In wurden andriu maere geseit, 
daz diu Littowen her unde dar 
herten mit vil maniger schar 
dä zuo Niflande 
mit roube und mit brande, 
zehant sich machte üf die vart 
der bruoder her gar ungespart 
unde nam die spise mite 
rechte näch des landes site. 

wer dä wol geriten was 
die besten er vil snelle üz las 
unde rante üf die wege, 
die die heiden zuo ir pflege 
solden wider ze lande varn; 
die wege wolden sie bewarn. 
der bruoder her dä zogete näch, 
üf die heiden was in gäch. 

77 1 zehant die wartliute guot 
die warte hatten wol behuot 
unde quämen gerant: 
den bruodern täten sie bekant, 
sie sprächen: „wol üf dräte 
mit einem snellen räte! 
daz her der heiden ist uns bl: 
wiez dar umbe gestellet si, 
nieman vromer sol verzagen: 
vür wär wir iu diu maere sagen.“ 

Die bruoder nicht enliezen, 
ir volc sie allez hiezen 
sich bereiten, ez waer z!t, 
sie wolden bringen in den strlt 
die von Littowen wären körnen, 
der bruoder her wart dd genomen 
und geordenieret wol, 
als man gein dem strfte sol. 
d6 der bruoder her dö was 
bereitet , als ich itzunt las , 
die besten drangen bi den vanen, 
nieman dorfte den andern manen: 
sie wären alle gemanet wol , 
als ich itzunt sagen sol. 

Dir bruoder her die heidenschaft 
bestuont mit menlicher craft 
und brächten in strltes genuoc. 
die heiden wären ouch sö cluoc , 

daz sie daz wider gülden gar. 
der heiden nam sich üz ein schar 
üf einem ende, dä sie striten 
mit vil menlichen siten. 

77 b der sluogen sie ein teil dar nider , 
daz lantvolc vlöch vaste sider 
in vil kurzer wile dan. 
dö vlöch man über man. 
die heiden wären nicht s6 laz , 
sie entürten sich ie baz 
in zorne gein der kristen schar: 
die durchhiuwen sie gar, 
sie machten einen rüm vil gröz , 
des die kristen alle verdrö^. 
dö daz her durchhouwen was 
von den heiden, als ich las, 
der bruoder und der pilgerin, 
do enmochte ez anders nicht gesin, 
si enmüesten von der walstat 
wichen, wan sie wären mat 
von den heiden worden al. 
dä nam diu kristenheit den val. 
die pilgerine gar unvrö 
gein der Rige wichen dö, 
wan sie treib dar zuo diu nöt; 
sie sähen vor ir ougen töt 
vil manigen jungen rischen man. 
sus körten die pilgerine von dan. 
dö die bruoder wurden gewar, 
daz sö wönic was ir schar 
unde ir zehene lägen töt, 
dö twanc sie diu gröze nöt, 
daz sie muosten wichen dä näch. 
von der walstat was in gäch. 
daz spil daz was vergozzen gar, 
des nämen sie vil guote war 

78 a und wichen zuo Lenewarten hin. 
betrüebet was ir aller sin. 

daz ir helfe was s6 kranc: 

sie muosten wichen sunder danc. 

die heiden nämen roubes vil, 

mör, dan ich iu sagen wil, 

unde gäben schcenen teil 

iren goten, daz sie in heil 

unde helfe hatten brächt. 

zehant körten wol bedächt 

die heiden hin ze lande. 

sie hatten vol ir hande 

roubes alle dä genomen, 

als ich von wärheit hän vernomen. 

die kristen wurden alle d6 

von dem strite gar unvrö. 

die rede läze wir nu wesen, 

der veigen mac keiner genesen. 

Ein alt Sprichwort hän ich vernomen . 
daz manigem ze tiure ist körnen: 
wenn ez dem manne missegät, 
daz nöte ein schade eine stät, 
er enbringe zwöne oder dri. 
der rede nu geswigen si. 

Die Öselaerc wären vrö, 
daz die bruoder hatten sö 
bl der Düne den strit verlorn, 
daz was in liep und nicht zorn. 
sie wurden des ze räte 
mit einander dräte, 
daz sie vrlllch würden leben 
und wider die gotes ritter streben, 
in was dö von herzen leit , 
daz diu reine kristenheit 
in ir lande hate behalt: 
sich tet umbe junc und alt, 
swaz der öseleere was. 
der kristen bl in nicht genas 

in ir lande übef al. 

des quam vil maniger sit in val. 

als iu selben ist bekant. 

die wile was zuo Niflant 

ein bruoder an des meisters stat, 6125 

der rechtekeite nie abe entrat. 

der vernam diu maere, 

daz al die Öselaere 

ha?ten den touf geleget hin: 

daz düchte in gröz ungewin. 6130 

sine boten al zehant 

wurden wol mit vlize gesant 

an des kiiniges dienestman: 

helfe er bat mit triuwen hän 

von den rittern, daz ist wär. 6135 

die boten würben offenbär 
zuo Revele die botschaft. 
dö wart gelobt mit mannes crafl. 
daz die ritter wolden körnen 
durch der gotes ritter vromen 
und ouch durch die kristenheit. 
zehant ein tac in wart geleit 
üf des kahlen winters tage, 
vür wär ich iu daz allen sage, 
die boten körten dö wider 
zuo Rige. der meister sider 
79 a sande in al der bruoder lant 
und tet in offenbär bekant, 
daz er zuo Ösele wolde hern: 
nieman möchte daz bewern 
denne got alleine, 
sit half diu lügende reine 
und ir kint Jösus Krist , • 
daz dar näch in kurzer vrist 
wart ein winter also kalt, 6155 

des manic Öselser enkalt. 
des winters macht diu was so gröz, 
daz sie die wilden sewe beslöz 

An allerhande stücke , 
sam ez waere ein brücke 
zwischen ösele und Eistlant. 
d6 wurden al zehant besant 
von Revele manic heit guot. 
zuo reisene stuont ir aller muot. 
der bruoder man ouch quAmen , 
dö sie diu maere vernAmen, 
alle willeclichen gar, 
rlche und arme, manigiu schar, 
die bischove nicht enhezen, 
mit triuwen sie hiezen* 
ir liute reisen vaste mite, 
daz was dö ir aller site. 

Do daz her ze samne quam , 
einen grözen wec ez nam 
gein der öselaere lant. 
daz wart in harte snel bekant. 
ir lant lit zwö mile in dem mer, 
dar quAmen die bruoder mit ir her. 

79 b zehant sach man den brant vil gröz, . 
sin rouch als ein sturmweter döz 
über al der öselaere lant. 
ir jAmer mörte sich zehant. 
man sach ouch manige rische schar 
heren her unde ouch dar, 
dA von die Öselaere 
wurden vreuden laere. 
swaz ir immer wart berant, 
daz leben liezen si vür ein pfant. 
dA tet man in vil grözen schaden, 
roubes wart dö vil geladen: 

Letten, Liven, Eisten 
nAmen wol den meisten 
roub, der ie genomen wart, 
daz tAten sie gar ungespart: 
sie nAmen al ir sliten vol, 

als ich die wärheil sagen sol. 
dä mite körten sie zehant 
vür einen hagen , der ist genant 
Carmeie, mit mannes craft. 
der meister hatte iz s6 geschaft, 
daz man des suontages vruo 
traete deme hagen zuo. 
dö der suontac dö quam , 
ie der man sin wäpen nam: 
dä mite träten si an den hagen. 
sie wurden risch dar abe geslagen. 
ergrimmet wären söre 
alle die Öselere. 
die kristen triben aber wider 
in den hagen mit siegen sider 
80* die öselsere zuo der stunt. 
dä wart sumelicher wunt , 
daz er uf die erden saz 
und strltes immer vergaz. 

Du* triben sie verre uf den tac. 
der Öselaere ein teil dä lac 
löt vor deme hagen nider. 
doch salzten sich zer were wider 
die in dem hagen wären , 
sie künden wol gebären 
menliche zuo der nöt. 
zehant der meister geböt, 
daz man die guoten schützen 
solde dä benützen, 
die schützen rische nämen 
ir armbruste unde quämen 
vür den hagen mit grimme, 
dä hörte man jämerstimme 
schrien die Ösehere über al. 
die kristen machten einen schal 
unde träten an den hagen, 
der umb die Öselaer was geslagen. 


6200 


6205 


6210 


6220 


6225 


' 6230 


6235 


169 


den gewunnen sie mit gewalt 
und sluogen beide junc und alt: 

daz in dem hagen was gewesen, 6240 

der sach man mäzen vil genesen. 

Dö der öselsere hagen 
was von dem brandern üz geslagen, 
dö sach man roubes alsö vil, 

daz der roub was äne zil, 6245 

den diu kristenheit dä nam. 
daz her genzlichen quam 
80 b bi den hagen, der dä was 
gewunnen, als ich itzunt las. 

dä lägen die bruoder mit ir macht 6250 

gewaldeclichen zwö nacht. 

die kristen truogen unde triben 

swaz in dem hagen was beliben 

mit guotem vlize in daz her. 

die öselaer hatten keine wer. 6255 

do ez quam an den dritten tac, 

der bruoder, der des heres pflac, 

der was in eime räle. 

d6 quam ein bote dräte 

von den öselaeren dar, 6260 

er sprach: „wir sin alle gar 

von disem her verdrücket, 

unser macht ist uns entzücket. 

wir hän gesehen, daz er gesiget 

der der bruoder her nu pfliget , 6265 

swä er sich hin köret. 

wir sin alsö gesöret, 

daz wir daz immer mügen elagen: 

Volkes ist uns vil geslagen. 

nu wiset mich wä der meister si.“ 6270 

sie sprächen alle: „er ist hie bi,“ 

und wisten in dar mit der hant. 

dö dem meister wart bekant, 

daz ein öselaere quam, 


170 


zehant er einen bruoder nam, 
den hiez er gen vil dräte 
näch der bruoder röte 
und bringen den öselair vür sich, 
dö gienc der bruoder tugende rieh 
81 a näch dem öselsere 

und hörte siniu maere. 

dö er in wol hate vernomen , 

er hiez in vür den meister koinen. 

D& öselsere quam zehant, 
er sprach: „herre, ich bin gesant 
zuo dir durch einen ganzen vride, 
den gelobe wir dir bi der wide. 
breche wirn immer möre 
wider dine löre , 
sö tuo mit uns swaz du will, 
du solt wesen unser schilt 
und unser rechter herre als 6. 
ez engeschicht uns nimmer mö.“ 
der meister antwurte ime dö: 

„sage den öselseren sö, 

daz si in mime vride körnen 

zuo mir, ez mac in wol vroinen.“ 

der öselsere wider quam, 

al sine besten er zuo sich nam 

und körte zuo dem meister wider. 

zehant dö wart geleget nider 

diu vöde von in beiden. 

dö gienc ez an ein scheiden. 

der meister der nam gisele guot, 

wan er hat einen wisen muot, 

und körte dö ze lande wider. 

ich weiz wol, daz selten sider 

sö gröz roub genomen wart. 

ez körten wider ouch tif der vart 

die ritter, die dar wären körnen 

von Hevele durch der bruoder vromen. 

81 b sie hatten alle vol ir hant 
und riten wider in ir lant. 
der bischove dienestman 
körten ouch vrceltchen dan 
in ir lant gemeine 
gröz unde deine 
unde brächten roubes gnuoc. 
der bruoder man wären sö cluoc, 
daz sie ir sliten baten vol 
roubes; daz tet in vil wol. 

Dßr meister mit den slnen 
bruodern und pilgerinen 
körten hin zuo Rige vrö. 
ir muot der stuont in allen hö. 6325 

dö sie zuo Rige quämen wider, 
dö Iac ir trüren allez nider. 
bruoder Juries was gewesen 
zuo Niflant, als ich hän gelesen, .. > 

meister an des meister stat. * 6330 

des amtes er nicht abe trat 
biz daz meister Wernher quam 
von diutschen landen unde nam 
die meisterschaft an sine gewalt. 

in liebte beide junc und alt. 6335 

der höhe meister Anne hatc in gesaut 

zuo meister dar ze Niflant 

mit siner bruoder räte. 

er riet vruo unde späte, 

als sinen eren wol gezam. 6340 

in disen dingen dö vernam 
kiinic Mindowe maere, 
diu wären in vil swaere, 

82 a wan er dannoch kristen was, 

als ich vor von ime las. 6345 

von Sameilen wären gesanl 
boten in der Littowen lant 
an den kiinic Mindouwcn , 

der dä riet zuo Littouwen, 
unde an Traniäten. 
besunder sie den bäten, 
daz er botschaft würbe 
daz sie in nicht verdürbe. 
Traniäte sprach zuo in : 

„saget mir iuwern sin.“ 
die boten sprächen alsö: 
die Sameiten waren vrö , 
daz kiinic Mindowe wolde län 
die kristen under im vergän 
und würde wider heiden. 
sus solde er sich scheiden 
von der toufe, die er hät: 
daz waere der Sameiten rät. 

TRaniäte zuo in sprach: 
„ir Sameiten habt gemach , 
wir gän hin an Mindouwen 
und vlöhen unde drouwen 
sö lange , daz im wirdet leit 
zuo aller siner kristenheit.“ 
zehant sie sich beviengen 
mit handen unde giengen 
an den künic Mindouwen 
und Marten sine vrouwen. 
Traniät und die Sameiten 
nicht lenger sie beiten , 

82 b dö sie zuo im quämen , 
an eine stat si in nämen 
unde sprächen alsö: 

„die Sameiten sint unvrö 
durch dich und durch din öre : 
du solt nu ir lere 
volgen, sich, daz wirt dir guot. 
von irenthalben wirt behuol 
allez daz dir gehceric ist, 
daz du läzest varen Krist, 

dä mite du bist betrogen, 
ez ist waerlichen gelogen 
waz dich die bruoder hänl geirrt , 
von dtnen goten dich hänt bekört. 
din vater was ein künic gr6z, 
bl den zlten sinen genöz 
mochte man nicht vinden: 

0 

wiltu nu dinen kinden 
und dir machen ein joch 
alsö wol als du doch 
mochtes immer wesen vrl! 
dir wonet ein gröziu törheit bt. 
wenn die kristen hänt verdrücket 
die Sameiten, so ist entzücket 
dln öre und al din riche: 
sö muostu endeliche 
eigen wesen und diniu kint. 
wie bistu so rechte blint! 
du bist ein wiser künic genant , 
daz ist dir doch unbekant. 
wiltu der kristen werden vrl, 
sö stänt dir die Sameiten bt, 

83 a die dich mit triuwen meinen, 

du solt dich des vereinen 
und köre dich von der kristenheit. 
läz dir mit triuwen wesen leit, 
daz du ein künic lobelich 
gewaldic unde dä bi rieh 
häst dine gote verlän, 
die dinen eldern hä nt gestän 
bi in manigen Sachen, 
wiltu die gote swachen 
und dich halden zuo der kristenheit? 
tuo hin und läz dir wesen leit, 
daz du des ie gedachtes 
und ouch ie vür gebrachtes! 
du solt mit triuwen wesen bi 
den Sameiten, swie ez si 

umbe den kristenluom gestalt, 
daz räten beide junc und alt, 
die dir Ören gunnen. 
die sinne sint dir entrunnen. 
wir hAn verwAr daz vernomen, 
daz örste daz wir mit dir komen 
zuo Letten und zuo Nfflant, 
sö komen sAn in dine hant 
diu lant von in beiden: 
sie wellent werden heiden.“ 

Do der künic sö vernam , 
den kristen wart er wider gram 
und volgete gar ir rAtes mite 
und hielt sich an der heiden site. 
daz was der vrowen also zorn. 
den sie ze vriunde hatte erkorn 
83 b (der w r as bruoder Sivert genant, 6440 

geborn was er von Diirngen lant), 
dem tet sie die rede kunt 
undc sprach zuo der stunt : 

„ich wil an den künic gAn 

und wil in biten, daz er sAn 6445 

dich mit vride lAze varn 

ze lande, ouch wil ich nicht sparn . 

swaz ich dir geholfen mac. 

owö, daz ich disen tac 

ie gelebete, daz ist mir leit! 6450 

gröz herzeleit ist mir bereit.“ 

diu vrouwe gienc al zehAnt 

dA sie künic Mindouwen vant. 

der bete sie alsus began: 

„herre, sende disen man 6455 

zuo Rlge sinem meister wider 
und lege dan den vride nider: 
daz ist vil wol din öre.“ 

„ich volge diner lere 
sprach der künic al zehant. 

sus wart der bruoder dö gesaut 
zuo Nlflande dröte 
mit vrouwen Marten röte, 
kiinic Mindowe liez zehant 

über alliu stniu lant 6465 

alle die kristen vöhen 
und ouch ein teil erslahen. 
er hatte boten ouch gesant 
an den kiinic zuo Riuzen lant. 

die quömen ime dröte wider 6470 

unde sageten im sider, 

84 a daz die Riuzen waeren vrö, 
daz sin gemiiete stüende alsö. 
der Riuzen boten wurden zehant 

an künic Mindowen ouch gesant. 6475 

die gelobeten im helfe gröz. 

den künic der maere nicht vcrdröz. 

ZEhant Mindouwe began 
einer reise, sam ein man, 

dem sin gemüele ist bitter, 6480 

üf die gotes ritter. 

dö der tac der reise quam 

den Mindowe mit den Riuzen nam, 

dö körte er hin vil dröte 

mit sinem mögen Traniöte. 6485 

sie hatten ein vil grözez her 

unde wolten sunder wer 

al der gotes ritter lant 

zuo Letten und zuo Niflant 

verwüesten und verterben 6490 

und ouch ir volc ersterben, 
zehant daz her sich strakte hin 
gein der Düne durch gewin. 

Mindowe hattez sö vernomen , 

die Riuzen solden gein im körnen. 6495 

die Riuzen die quömen nicht, 
ich enweiz durch waz geschieht. 

zehant dö Mindowe quam 
vor Wenden unde daz vernam , 
daz in die Riuzen alle wls 
haeten geleitet üf ein is 
(daz sult ir also verstAn: 
daz sie in wolden eine lAn 
84 b heren in dem lande 

mit roube und mit brande), 
er sprach: „TraniAte, sage, 
du bceser man und rechter zage, 
nu hAnt die Riuzen mir gelogen , 
den meister hAstu mir gezogen 
zuo einem unvriundc zuo: 
waz rAtes gibestu mir nuo? 

Letten, Llven und diu lant, 

diu du gelobtes in min hant, 

diu kören sich an mich nicht ein hAr: 

ditz reisen mac mir werden swAr. 

ich wil kören al zehant 

wider in min eigen lant 

und wil al min reisen lAn.“ 

sin her brach üf allez sän 

und vuor hin zuo lande wider. 

ez mochte in sere riuwen sider , 

daz er TraniAtes rAt 

ie gevolgete mit der tAt, 

dö er dö zuo lande quam, 

sin vrowe in lieblichen nam 

üf ein ende unde sprach: 

„do ich mit ougen dich gesach 
körnen von der hervart, 
dö sach ich, daz din Hb vil zart 
was betrüebet harte; 
nu weste ich arme Marte 
gerne, wie ditz waere ergAn: 
daz lAz mich, herzelieb, verstAn.“ 

DEr künic sprach al zehant: 

„dö ich quam in Letten lant 

85* vür ein wlchbilde mAzen gr6z 
und mir duz nieman üf slöz , 
alse TraniAte 
mir gelobet hAtc , 
und diu lant wider mich 
algemeine salzten sich, 
dö wart betrüebet mir der muot. 
ouch düchte mich daz mAzen guot, 
daz die Riuzen quAmen nicht, 
mit den ich stAn in staeter pflicht 
an minem gelübde, daz ich tete 
mit aller min er vriunde bete 
und ouch durch TraniAten, 
der mir daz wolte rAten: 
dar umb muoz ich betrüebet sin.“ 

„Nu prüeve, lieber herre min, 
daz ich dir arme Marte sagen, 
ditz muoz ich von schulden clagen, 
daz du TraniAtes rät 
hAst volvüeret mit der tAt, 
daz dich vil wol mac riuwen. 
ich sage dirz entriuwen: 
haetes du gevolget mir, 
ez waere nu geliebet dir. 
der meisler hAt geöret dich 
und al din volc unde ouch mich 
mit maniger hande Sachen: 
er liez dir gesmide machen 
nAch künicltchen Aren, 
die rechtekeit er lAren 
liez dich sine pfaffen. 
nu volgestu einem affen, 

85 b ich meine TraniAten , 
der dich hAt verrAten. 
noch beköre dtnen muot 
und volge mir, ez wirt dir guot.“ 
der künic zuo der vrowen sprach, 

Liv!. Reimchronik. 1'^ 

do er ir staetekeit gesach : 

„vrowe, ditz hän ich getän. 
dise rede läz bestän , 
sie enkan dir nicht gevromen 
noch mir ze keinem vromen komen. 
ich hän versmaehet die kristenheit, 
ez si dir lieb oder leit : 
den meister den hän ich verlorn 6580 

unde die heidenschafl erkorn. 
ez ist nu ze späte: 
ich bin dlnem räte 
unhcerie gar ze dirre stunt. 

vrowe, nu habe dinen munt. 6585 

ez käre swar ez käre: 

Traniäten läre 

und der Sameiten volgen ich, 
des sich endelich an mich. 

ich weiz wol, daz ich hän 6590 

törllchen genuoc getän: 
des sol alles werden rät; 
din läre nu ein ende hät.“ 



was liebes vil geschehen, 


als iu hie vor ist verjehen: 
des hatte er gar vergezzen* 
er hatte nicht gemezzen , 
waz ären unde wirdekeit 
der meister hatte an in geleit, 
dö er im die crone erwarp. 
diu wirdekeit an im verdarp , 
daz er Traniäten rät 
vollenbrächte mit der tät, 
daz er meister Wernher 
enpfienc als6 mit sinem her. 

Bi des zlten ez geschach, 
daz Mindowe den vride brach, 
der meister was ein wlse man, 

er greif stn dinc menlichen an 
und legete huote vür daz lant. 
swaz im der stige wart bekant , 
die von Littowen giengen dar, 
der liez er aller nemen war. 
al zehant dö ditz geschach, 
der Riuzen her man wol besach: 
daz wolde ze Darbete in daz lant. 
dö daz dem meister wart bekant, 
er sante rische bruoder dar 
und manigen heit , daz ist wär. 
dö sie ze Darbete wären körnen, 
der Riuzen her wart vernomen 
bl der stat mit maniger schar, 
die Ilten sere, daz ist wär. 
ö dan daz volc quam zer wer, 
die Riuzen machten mit ir her 
des tages manigen man unvrö. 

Darbeten sie gewunnen dö 
und branten an der selben stunt 
die stat vil gar in den grünt, 
ein burc in nähen bi was: 
wer dar üf quam, der genas. 

86 b luomherren und der bischof 
quämen üf der bürge hof. 
die diutschen bruoder quämen ouch dar, 
man wart ir helfe wol gewar. 
der Riuzen her was vil gröz: 
den bischof sere daz verdröz. 
daz her sich gein der bürge böt, 
die pfaffen vorchten söre den töt. 
daz was ie ir alder site 
und wonet in noch vil vaste mite, 
sie jehent, man sulle sich vaste wem: 
mit vliehen sie sich gerne nern. 
die bruoder träten an die wer. 
sie schuzzen gein der Riuzen her. 
daz ander volc sie riefen an, 

üf der burc was manic man, 
die zuo der were griffen d6. 
des wären die tuomherren vr6. 
die Riuzen süre des verdröz, 
daz man sö vaste üf sie schöz: 
ir schützen schuzzen vaste wider, 
von der burc sie körten sider, 
sie wären der reise vrö. 
liut unde guot sie nämen d6 
und tlten wider in ir iant. 

ÖEr meister hate die wile gesant 
in stniu lant über al. 
im was Volkes äne zal 
mit manigem rischen bruoder körnen , 
als ich viir wär hän vernomen. 
mit dem her huob er sich hin 
gein Darbeten üf dem selben sin , 

87* er wolde der Riuzen her bestän. 
sin wille mochte nicht ergän: 
die Riuzen wären in ir lant. 
dö daz dem meister wart bekant, 
er was der maere gar unvrö, 
daz im daz her entran alsö. 

Darbet ist iu vil genant, 
nu wil ich machen iu bekant 
mit mlner rede in kurzer vrist, 
wä diu stat gelegen ist. 
ir habet hie vor wol vernomen, 
wie der kristentuom ist komen 
mit gotes helfe in Niflant: 
nu wil ich iu tuon bekant 
von dem lande in kurzer vrist, 
wie daz underscheiden ist. 

V0„ Rlge ein bischof ist genant, 
der hät bürge unde lant 
in slnem gestifte wol gelegen, 
daz wizzen, die dä wonens pflegen: 

Sälen, Ltven, Letten lant 

stät ein teil in slner hant. 

daz ander teil wart gegeben 

an daz geistliche leben 

den bruodern von dem diutschen hüs. 

die habent bürge vür die clüs 

gebüwet in diu selben lant, 

diu iu itzunt sint genant. 

des guotes ist nicht beliben, 

diu lantbescheidunge sl beschriben. 

diu stat zuo Rige ir vrlheit hät, 

als an iren brieven stät. 

87 b d6 man daz allez wol beschreib, 

daz des nichtes nicht beleih, 
und der kristentuom was körnen 
zuo Nlflant, als ir hät vernomen, 
dö büwet man durch den kristentuom 
in daz lant zwei bischtuom. 

Darbet einez ist genant , 

daz iit bt der Riuzen laut; 

daz ander heizet Läal. 

in ist gegeben wol ir zal 

an liuten und an guote 

den stiften ze huote. 

der ander teil der bruoder ist. 

daz wart hie vor mit grözer list 

mit brieven underscheiden wol, 

als man diu lant teilen sol. 

wä heide wechset oder clä, 

acker, walt oder sä, 

des ist zuo Eistlant nicht beliben, 

ez si allez wol beschriben. 

dä wonet ouch gräwer münche leben, 

den ist ir vrlheit dä gegeben, 

daz in dar an genüeget wol. 

got man an in ären sol. 

wä der orden ist gegeben 

dä halten sie vil wol ir leben. 


6685 


6690 


9695 


6700 


6705 


6710 

i 


6715 


6720 


1 

i 

i 


Digitized by Google 


182 


ftEvele daz guote lant 
gehoeret an des kliniges hant, 
der Tenemarken hät gewalt. 
daz lant ist alsö gestalt: 
ez lit nähen hi dem mer 
und ist hie vor mit manigem her 
88 a von Tenemarken über riten. 

der selbe kiinic hät ez erstriten , 
daz ez der kiinige eigen ist 
und hat gewesen lange vrist. 
daz lantvolc Eisten sint genant, 
die dienent in des küniges hant. 
der hät dar inne bürge guot, 
dä von daz lant ist wol behuot, 
dar üfTe ist vromer ritter vil, 
als ich die wärheit sprechen wil. 
die hät der künic belohnet wol. 
wer daz guot besitzen sol, , 
der mac wol Erlichen varn. 
sie helfent wol daz lant bewarn. 
dä ist ouch manic vromer knecht, 
der wol verdienet sin 16hen recht, 
sie heizent al des küniges man 
und habent dicke schin getän 
ir helfe gein der heidenschaft. 
ir houbtman der hät die craft, 
wenn er wil von des landes wegen , 
er bringet manigen stolzen degen 
zuo den bruodern an ir schar, 
man wirt ir helfe wol gewar 
an manigen stunden in der n6t. 
ir ist geleget maniger töt 
bl den bruodern als ein heit, 
sie sint kiiene und üz erwelt; 
wenn sie in die reise körnen, 
ir helfe wirt vür guot genomen. 
eteswenne ist daz geschehen, 
daz man die Riuzen hät gesehen 

88 b heren in des küniges lant: 6760 

die bruoder hülfen in zehanl 
üf die Riuzen mit ir her, 
s6 wart ze kranc der Riuzen wer. 
die bischove, die ich hän genant, 

(ich wil si iu aber tuon bekant: 6765 

von Rige und von Lüal, 

von Darbete ist des dritten zal) 

sie hülfen wol mit irre craft 

urliugen üf die heidenschaft ; 

wenn sie der meister lät verstän, 6770 

sö sendent sie des stiftes man 

und ir lantvolkes vil. 

als ich die wärhcit sprechen wil, 

sö ist dicke daz geschehen, 

daz man sie selben hät gesehen 6775 

in der reise, daz ist wär, 

heren mit der bruoder schar 

durch got von himelriche; 

der lontes in üwicliche. 

nu ist iu ein teil bekant, 6780 

wie geteilet sint diu lant, 

wie die bruoder umb sich hern 

und muosen vor den heiden wern 

mit gotes helfe ir lant. 

nu wil ich machen iu bekant, 6785 

da ich die rede hie vor liez. 

meister Wernher er hiez, 

der zuo Nlflande riet, 

dö diu ungetriuwe diel 

Mindowe unde Traniät 6790 

gäben üf die kristen rät, 

89“ die wolden sie vertrlben gar: 
des wären sie vereinet gar. 

Sameiten unde Küren 

wärn bcese nächgebüren 6795 

b! Goldingen und zer Mimele. 
doch half in got von himele. 

daz sie verwuosten Kürlant, 
als iu her näch wol wirt bekant. 

ÖEr guote meister Wernher 6800 

sante boten umb ein her 
in Niflande über al. 
im quam Volkes michel zal 
von den landen manige schar 

hin zuo Rtge, daz ist wär. 6805 

dö daz her was allez körnen 

zuo Rige, als ir habt vernomen, 

der meister wart des libes kranc. 

des was betrüebet sin gedanc, 

doch sach er gotes willen an: 6810 

der im die siuche häte getän, 

an den liez er al sin dinc. 

ez was vil manic jungelinc 

von bruodern in die reise körnen. 

der wart einer dö genomen, 6815 

daz er des heres solde pflegen. 

sie huoben sich in gotes segen 

bl daz mer üf den strant 

und quämen hin zuo Kürlant. 

zuo Goldingen wart ez vernomen, 6820 

daz von Rige ein her was körnen, 
die bruoder wurden alle vrö. 
nicht lange sümten sie sich dö, 

89 b der kummentiur nicht enliez, 

sine bruoder er sich wäpen hiez. 6825 

ir wäpen wurden an geleit, 
mit siner schar er snelle reit 
da er daz her von Rige vant. 
im wären die wege wol bekant. 

dö die von Goldingen wären körnen, 6830 

sie wurden gerne mite genomen 

vür Lasen; sus was ein burc genant, 

diu lac dannoch in Kürlant. 

dä körte hin der bruoder her. 

die Kören satzten sich ze wer. 
ez quam in doch deinen vromen. 
dö daz her was allez komen, 
ein harter sturm wart erhaben, 
man truoc daz viur an den graben, 
den bruodern liebes vil geschach. 
der Kören burc man brinnen sach 
nicht anders, dan ez waere strö. 
daz her wart al gemeine vrd. 
die burc zuo Lasen man gewan. 
der Kören wönic icht entran, 
ir wart geslagen maniger t6t, 
sumellcher sich gevangen böt. 
öf der bürge nicht beleih, 
wtb unde kint man dannen treib, 
daz her nam roubes vol die hant. 
diu burc wart in den grünt gebrant. 
daz her wart algemeine vrö. 
ein ander burc sie suochten dö 
gewaldecliche mit ir her. 
dö vunden sie vil gröze wer. 

90 a Merkes diu burc hiez: 

sturmes man sie nicht erliez, 
man schöz der Kören manigen töt 
ze jungest vorchten sie die nöt, 
die zuo Lasen was geschehen, 
daz was in allez wol verjehen, 
des wart ir herze gar unvrö. 
umb einen vride böten si dö. 
der wart mit röte in gegeben: 
man liez den Kören dö daz leben, 
die burc sie muosten lözen slen , 
man hiez sie alle dar uz gön, 
ir gesinde und ouch ir guot. 
die bruoder wurden wol behuot , 
daz ez vor dem her genas, 
der an des meisters stat dö was 
der hiez die burc verbrennen gar. 

dar näch körten si mit der schar 
vür eine burc, die hiez Grubin. 
do enmochtez anders nicht gesln, 
si enmüesten mit gedinge leben 
und sich von der bürge geben: 
dar zuo twanc sie der bruoder craft. 
man liez sie dä nicht wonehaft. 
diu burc wart verbrennet blöz, 
der arbeit niemen dä verdröz. 
sus wären die drl bürge verbrant 
mit der reise in Kürlant. 
die mit gedinge wären körnen 
zen bruodern , als ir habt vernomen , 
die wurden brächt in kurzer stunt 
zuo Goldingen alle wol gesunt. 

90 b die liez man dä beliben 
mit kinden und mit wiben. 

Do gote diu üre was geschehen, 
als iu itzunt ist verjehen, 
der bruoder her gemeine üf brach; 
wol geordent man ez sach 
gewaldeclich durch Kürlant 
riten wider üf den stranl. 
sie quämen zuo Rige wol gesunt. 
dä wurden in andriu ma?re kunt. 
die wile si wären uz gewesen 
in Kürlant, als ich hän gelesen, 
und haten bürge dä verbrant, 
sö was von Littowen laut 
hin zuo Niflande körnen 
ein her, als ich hän vernomen: 
daz brächte Traniäte dar. 
er kürte hin mit maniger schar 
bcese wege und smalen stic, 
biz er quam in die Wie. 
er herte in dem lande 
mit roube und mit brande. 

er mochte vrillchen hem: 
die im sin reisen solden wern, 
die wären hin zuo Kürlant 
mit der bruoder her gesant. 

DEr meister, der ze Rlge was 
des llbes kranc, als ich las, 
wä er sich helfe versach , 
dä sante er sine boten näch. 
zuo Sigewalde wart gesant: 
die bruoder quämen im zehant 
91 a willeclichen mit ir wer. 

die wlle was Traniäten her 
von der Wie her wider körnen , 
dö daz der meister hate vernomen , 
er sante sin her gegen in. 
die burger durch der söle gewin 
quämen zuo der bruoder schar 
mit manigem helde, daz ist wär. 
des wären die bruoder alle vrö: 
sie körten von der Rige dö. 
daz her zuo Dünemende quam, 
die legerstat iz dä bl nam: 
ein clöster ist alsö genant 
und lit üf des meres strant. 

6 danne ez wurde mitter nacht, 
Traniäte quam mit slner macht 
geriten üf der bruoder her: 
sie satzten sich gein im ze wer. 
der bruoder her gemeine üf brach, 
zuo strlte man nicht wol gesach, 
ie doch muoste ez daz selbe sin: 
sie striten bl des mänes schin. 
der beiden wart ein teil geslagen. 
wer kan dä von die wärheit sagen, 
ob ein vriunt den andern stach? 
der strlt in der nacht geschach. 
diu walstat wart von bluote röt, 

dä lägen niun bruoder t6t, 
der burger wart ein teil geslagen. . 
man hörte die helde söre clagen. 
die veigen lägen dö dar nider. 
Traniäten her körte sider 
91 b wider zuo Littouwen. 

dä wart er von Mindouwen 
harte wol enpfangen dö. 
des was Traniäte vrö 
und sagte Mindowen maere, 
wie ez ergangen waere. 

Ich wil iu sagen von Kürlant, 
wie ez den bruodern gienc enhant. 
mit urliuge was ir arbeit gröz, 
durch got sie deine des verdröz. 
die Küren hatte bürge gnuoc, 
bl wilen man sie dar üz sluoc, 
daz in der köpf zebrochen wart, 
man vuor manige hervart 
von der Düne ze Kürlant. 
ez gienc in dicke wol enhant. 
der kurzewlle man pflac 
in Kürlande manigen tac. 
diu Mimele was ze verre gelegen, 
got der muoste ir selbe pflegen, 
in quam nicht helfe von Eistlant. 
spise wart dä hin gesant, 
bruoder, wäpen unde pfert. 
sie kosten maniger marke wert, 
mit vinden wären sie verladen, 
die brächten in vil dicke schaden: 
sie guldenz in vil dicke wider, 
sus gienc ez üf unde nider , 
als daz urliuge tuot. 
gelücke ist zallen dingen guot: 
des hatten sie vil dicke ein teil , 
got gab in schaden unde heil. 

92 * In was ein burc gelegen bi . 

über guoter milen drl, 6985 

Kretöne was daz hüs genant. 

vil dicke quAmen sie gerant 

zer Mimele vür daz bürgetor. 

spcrwechsel hielden sie dA vor. 

die bruoder söre des verdröz, 6990 

daz ir höchvart was sö gröz. 

einer reise wart von in gedAcht , 

diu wart mit rAte vollenbrAcht. 

gein Kretenen stuont ir sin. 

der kummentiur selbe vuor dA hin 6995 

mit bruodern ein gcvüege schar 

und rische knechte, daz ist wAr, 

sie quAmen vür die burc gerant , 

diu Kretöne was genant. 

ez was den von der bürge leit, 7000 

daz man sö nAhen zuo in reit. 

nicht lenger wart von in gebiten, 

beide ze vuoz unde geriten 

quAmen sie kreftic dar 

mit zorne üf der bruoder schar. 7005 

die bruoder satzten sich ze wer. 
in was ze starc der heiden her. 
waz sol ich möre dA von sagen? 
dA wart ein vromer heit geslagen, 

Veitemus der selbe hiez, 7010 

in manheit er sich vinden liez. 

zwön bruoder lAgen bl im töt, 

die andern liten gröze nöt. 

doch half in got von himele, 

daz si quAmen zer Mimele. 7015 

92 b si verluren guoter knechte ein teil: 
got der gebe ir söle heil! 
zwöne bruoder viengen sie, 
ich wil sagen, wie ez den ergie. 

der kummentiur der einer was. 7020 

durch ir haz er nicht genas, 
sie satzten in üf einen röst. 
der ander, der wart stt gelöst: 
bruoder Kuonrät Wirschinc 
hiez der selbe jungelinc. 

Do diu reise was ergän, 
als ich nu gesaget hän , 
die von Kretönen wären stolz, 
sie sprächen: „nu ist dem starken holz 
die wurzele unden üz gegraben, 
wir mugen unsern willen haben 
mit den andern deste baz.“ 
die bruoder wol vernämen daz, 
sie wurden grimmes muotes gar 
und machten eine reise dar 
beide arme unde rieh, 
durch got sie vuoren willeclich. 
ir macht was alle üz geweget. 
mit räte ein läge wart geleget, 
ir jegere schuofen sie hin vor: 
die quämen vür daz bürge tor, 
diu Kretöne was genant, 
dö daz den vinden wart bekant, 
sie wären der bruoder kümfte vrö. 
sie jageten algemeine dö 
biz si in die läge ranten. 
die bruoder dö sprancten. 

93 a dö sie quämen sö nähen, 
daz sie die läge sähen, 
in was gegen der bürge gäch. 
die bruoder jageten in näch 
zuo Kretönen in die veste. 
die ernsthaften geste 
ir wirte sluogen si alle töt, 
wlb unde kinder Uten nöt , 
die giengen mit den andern hin. 
sus gülden sie den gewin , 

den sie hetten vernomen. 

in wären solche geste körnen, 

der sie genuzzen deine. 

ir guot algemeine 

vuorte man zer Mimele d6. 

die kristen wären alle vr6, 

sie hatte got dä hin gesant. 

daz hüs wart in den grünt gebrant. 

Bin burc lac in nähen bl, 
die enwären ouch nucht sorgen vrt , 
Ampille was sie genant, 
sie vluhen dä von al zehant 
hin gegen Littouwen. 
slt mochte man sie schouwen 
dicke vor der Mimele hern. 
die bruodern muosten vaste wem 
sich an allen siten; 
sperwechseln unde strlten 
des wart vil von in getän. 
sie sint des selten noch erlän, 
sie sitzent vor der heidenschafl. 
entaete got mit slner craft, 

93 b si enmöchten nicht beliben. 
der ez solde schrlben 
waz dä Wunders ist geschehen, 
der möchte sich wol nmbe sehen 
näch den kalbes hinten, 
sold ich ez rechte diuten, 
sö müeste ich gedanken hän. 
sie habent Wunders vil getän 
zuo Schalowe in dem lande 
mit roube und mit brande; * 
sie habent den Littouwen 
vil dicke abe gehouwen 
eteliche stolze schar, 
der man ze hüse unsamfte enbar. 
diu Mimele ist lange zit gehert 

unde hät sich doch ernert 
mit gotes helfe in maniger 'nöt. 
manic heit ist dö gelegen töt. 


Nu lege wir die rede nider 
unde grlfen aber wider, 
wie der meister von Niflant 
(bruoder Wernher was er genant), 
quam in michel ungemach. 
von ungelücke daz geschach, 
ein tobende bruoder wundete in. 
der was leider sunder sin, 
er was üz den witzen körnen: 
got selbe hate si im genomen. 
ez was den bruodern leit genuoc, 
der meister doch den schaden truoc. 
er mochte den lip noch lenger sparn , 
zuo diutschen landen wolde er varn; 

94* mit röte der bruoder daz geschach. 
er clagete nicht sin ungemach, 
vroelich vuor er in diutschiu lant, 
da er den höhen meister vant. 
dö bat er sich des amtes lös, 
daz er in Ntflande verkös 
der meisterschefte , daz ist wör. 
er hate geraten zwei jör. 
dar nöch wart er des amtes lös. 
mit röte man einen andern kös. 
bruoder Kuonröt was stn name, 
er was rechter züchte ein schäme, 
von Mandern was er geborn. 
do er zuo meister wart erkorn, 
swes man von züchten pflegen sol , 
daz künde sin reiniu tugent wol. 


von 

der 


JVflndowe der gecrcenet was 
meister Andrös, als ich las, 
hate gelebet an dise zit. 

ein ander Liltowe der truoc nit 
üf in heimeltche; 
der was ouch alsö riche 
und der vriunde alsö gröz, 
daz es Mindowe nicht genöz. 
der mordete Mindouwen 
den künic von Littouwen 
und wolde besitzen 
daz künicrtche mit witzen. 
dö Mindowe gemordet wart, 
zehant dö huop sich üf die vart 
ein Littouwe dräte 
von der besten räte 

94 b und rante hin gein Riuzen lant, 

Mindowen sune tet erz bekant. 
dö er diu maere vernam 
vil schiere er gerant quam 
zuo Littowen in daz lant 
unde suochte zehant 
die sinem vater wären wider, 
an den meister sante er sider 
und bat in, daz er brachte 
im helfe unde gedaechte , 
daz er ouch ein kristen waere. 
zehant quämen diu maere 
dem meister von Nlflant. 
do im diu masre wurden bekant, 
er wart des von herzen vrö. 
zehant er besante dö 
die kummentiure und vogete gar. 
die bat er, daz sie mit ir schar 
quaemen im üf einen tac, 
als man noch pfltt unde pflac. 
sie besanten al ir lant, 
die reise täten sie bekant. 

In den ziten ez geschach , 
daz man Mindowen sun sach 

Livl. Reimchronik. (3 

läzen al die kristen lös, 
ze miete er nicht dar umbe kös, 
wan gotes hulde alleine, 
der liez sie algemeine 
vrcelich üz ir bande. 
sie huoben sich ze lande, 
dä sie wären vor gewesen, 
als ich iu hän nu gelesen. 

95 a daz was Mindowen sune ein lugent, 
die er begienc in slner jugent, 
daz er sö grözer barmekeit 
an die kristen hate geleit, 
als ich iu nu hän verjehen. 
daz was zuo Littowen geschehen, 
der meister hate die wile besant 
vil manigen heit in Niflant. 
der quam im ein michel schar 
mit maniger brünjen liecht var; 
ir helme wären rtche. 
ouch quämen willecllche 
alle die bruoder, die gewalt 
haten, beide junc und alt, 
ich meine die kummentiure: 
die brächten im ze stiure 
manigen heit üz erlesen , 
die wol bi vinden künden wesen, 
dö daz her zuo Rige quam, 
in den ziten man vernam 
von Littowen boten körnen, 
als ich diu msere hän vernomen. 
sie würben an den meister sö: 
Mindowen sun waere vrö, 
daz im diu saelde was geschehen , 
daz er die triuwe haete gesehen , 
die der meister haete ze im. 
sie sprächen : „herre , nu vernim , 
er saget dir sö grözen danc, 
daz er immer äne wanc 

wil ganze vriuntschaft mit dir haben. 

er hÄt harte wol ensaben , 

daz ir in mit trinwen meinet. 

nu hÄt er »ich vereinet 

mit »inen liuten , daz ist wAr; 

sie hAnt im gehuldet gar 

und ist ein suone worden 

ganz nÄch der heiden orden. 

dA von muget ir hüben wol: 

der kiinic iu gerne danken sol.“ 

Do daz der mcister hate vernometi , 
war umb die boten wären körnen, 
der samenunge wolt er nicht lAn 
sunder reise dü vergAn. 
die boten schickte er drAtc 
mit stner bruoder rÄte 
wider zuo Littowen lant. 
dar nAch sante er zehant 
vümfthalb hundert man geriten; 
von den wart nicht gebiten , 
sie riten hin zuo Kürlant 
vaste bl des meres stranl 
biz si zuo Goldingen quAmen. 
üz dem konvente si nAmen 
bruoder unde knechte, 
die in quAmen rechte, 
unde Küren ouch dA mite; 
die wisten wol des landes site 
und die wege gein Gresen wart, 
sus huoben sie sich üf die vart. 
sie wären algemeine vr6 
und ir inuot der stuont alsö, 
daz ez in solde wol orgAn. 
in viel vil dicke wol ir spAn, 
ir vogel in vil wol sanc: 
sö prüeveten sie, daz in gelanc. - 
dü sie dA wären üf der vart 

vaste hin gein Gresen wart, 
sie vunden bceser wege genuoc, 
dä küme ein pfert sich eine truoc, 
durch bruoch und manige bcese bach; 
vil deine hatten sie gemach, 
dö quämen si eines morgens vruo 
mit ir here zuo Gresen zuo , 
daz ez in der veste 
nie kein man enwesle. 

Die üf der bürge wären d6 , 
die hatten sich bereitet sö , 
daz si zuo Goldingen wolden hern. 
si enwesten nicht, daz man in wern 
alsö dräte wolde daz. 
der bruoder her baz unde baz 
trat der bürge vaste zuo. 
ez was dannoch harte vruo. 
daz her in die burc trat , 
nieman ez zuo gasle bat, 
bereitet alze mäle wol, 
als ich vür wär sprechen sol. 
dö wart in sneller Ile 
in vil kurzer wile 
der wirte vil geslagen töt 
und ouch gebrächt in solche nöt, 
daz sie dar nider säzen 
und Goldingen gar vergäzen , 
daz sie wolden hän gehert: 
daz wart in bitterlich gewert. 

96 b welch wirt von der bürge quam, 
den wec er hin ze pusche nam, 
als im der tiuvel jagete näch: 
zuo loufenne was im gäch. 
die bruoder nämen zehant 
al den roub zuo ir hant, 

der üf der bürge was gewesen . . 

(was mac ich mör dä von gelesen?). 

und branten in der selben stunt 
die vesten in den tiefen grünt, 
nicht lenger sümten sie dar näch: 
mit ir roube was in gäch 
vaste hin zuo lande, 
sie hatten vol ir hande 
roubes üf der burc genomen 
zuo Gresen, dar sie wären körnen. 

Die bruoder von Goldingen 
mit ir jungelingen, 
die sie hatten dä vil stolz , 
körten durch ein michel holz, 
die von Rlge körten sider 
vaste gein dem mere wider, 
do si üf daz mer quämen, 
ir ruowe sie dä nämen 
mit aller leie getregede; 
man, wlb unde megede, 
kinder unde pferde 
vuorten sie vil werde 
gebunden unde gevangen. 
wol was ez in ergangen, 
dö liez sich der bruoder her 
nider bl daz wilde mer. 

97 a dö ditz her zuo Kürlant 
aller örste wart gesant, 
dö huob sich mit den slnen 
bruodern und pilgerinen, 
meister Kuonrät üf die vart 
hin gein Semegallen wart, 
er hatte lantvolkes vil, 

t 

die wären willic äne zil. 
dö daz her quam in daz lant , 
er roubte unde sluoc zehant 
swaz er mochte begrlfen. 
doch sach man entsllfen 
manigen Semegallen cluoc, 
der ein bitter herze truoc 

rtf die bruoder und üf ir her. 
stt satzten sie sich zuo der wer: 
sie verhageten die wege 
gröz und deine in staeter pflege, 
die hagene machten sie sö gröz. 
daz manigen kristen sit verdrdz. 
dö der meister hate gehert 
die Semegallen ungewert, 
dö solde er ze lande wider 
mit sinem here kören sider. 
er quam geriten vür den hagen , 
der in ze schaden was geslagen. 
dö wart er starke angerant 
von sinen vienden zehant. 
der meister und die pilgerin 
und dar zuo die bruoder sin, 
die knechte und daz lantvolc gar 
machten eine starke schar 
07 b und satzten vaste sich ze wei- 
gern der Semegallen her. 
doch wurden in der selben stunl 
der bruoder liule vil gewunt : 
grimmecliche in der not 
sechs hundert man dö lögen töt 
und zweinzic bruoder dö bi. 
wie ouch ir aller name si, 
sö miieze sie got tropsten dort, 
nu wil ich aber sagen vort. 
wer von der noete dö enlquain , 
den wec er ze lande nam 
an manigen enden durch den wall, 
doch quam manic heit halt 
mit menlichen Sachen dan. 
die Semegallen manigen man 
liezen dö ze pfände wider, 
der bruoder liute körten sider 
vaste hin zuo Kige wart; 
der wec wönic wart gespart. 

Do der meister dö quam 
zuo Rlge wider, man nam 
einen boten dräte 
mit der bruoder räte. 

der selbe bote al zehant 7360 

körte gegen des meres strant, 

vil balde rante er unde reit 

vaste bl dem mere breit , 

biz er quam üf den strant, 

da er der bruoder her vant. 7365 

dö die bruoder sähen 
den boten zuo in nähen , 

98 a ein teil ir ranten im engegen 
unde enfiengen den degen. 

sie vrägeten umbe maere, 7370 

wie ez ergangen waere 

dä ze Semegallen. 

er sprach : „ich sage iu allen , 

wir hän verlorn dä den strlt. 

nu machet iuch üf, ez ist zlt: 7375 

hie ist der Semegallen her 

gerennet gein iu üf daz mer.“ 

zehant daz her bereite sich 

unde zogete algellch 

bi des meres strande, 7380 

biz ez quam ze lande. 

daz her gar unbestriten reit 

üf die Düne sunder leit 

mit allem slnem roube dö. 

des wart daz her gemeine vrö. 7385 

slt riten sie zuo Rlge wider; 

alle ir sorge diu lac nider. 

man, wib unde kinder, 

pferde unde rinder 

teilten sie geliche 7390 

alle vreuden riche 

unde riten an ir gemach. 

harte liebe d6 geschach 
al der armen kristenheit. 
gestillet wart ein teil ir leit 
und lobeten geltche 
got von himelrlche. 

In dein andern järe 
der meister aber zwäre 
98 b mit einem grözen here reit , 
daz was lanc unde breit, 
hin gein Semegallen wart, 
er hatte zuo der selben varl 
lange sich bereitet wol, 
als ich iu nu sagen sol. 
er liez vier mile näch 
üf der Semegallen ach 
vor Semegallen büwen dd 
ein hüs, des wurden unvrö 
alle die Semegallen; 
sie liezen dö ir schallen, 
daz hüs Mitowe ist genant 
und 11t vor Semegallen lanl. 
den Semegallen den wart sän 
leides vil dar abe getän. 
der meister liez dä bruoder vil 
unde knechte, die daz spil 
vrlllchen torsten trlben, 
die liez er dä beliben 
unde reit zuo Rige wider, 
die Semegallen alle sider 
vluhen üf ir vesten 
vor den vremden gesten; 
daz wären die bruoder mit ir schar, 
die brächten in vil dicke dar 
von der Mitowe schaden zuo 
beide späte unde vruo. 

MEister Kuonrät von Mandern 
der wolde aber wandern 

in der Semegallen lant ; 
den bruodern tet erz bekanl. 

99 a die qudmen im vil dröte. 
dö reit er mit ir röte 
unde mit ir helfe hin: 
zuo Semegallen stuont sin sin. 
do er mit sfnem here quam 
zuo Semegallen , er nam 
roubes mit sinem volke vil. 
er tet ouch schaden äne zil 
in dem selben lande 
mit ungeviiegem brande, 
man brante ir dorf und alle ir körn, 
daz was den Semegallen zorn. 
meister Kuonröt körte dö 
gein Nlflande harte vrö 
mit sinem here, daz was guot. 
dem meister quam in slnen muot , 
daz er wolde beslten 
vor dem here rlten 
unde bezzern die wege 
beide brücken unde Stege, 
er sprach einem bruoder zuo: 

„ich wil hinnen rlten nuo 
mit iuwerm willen, ich wil nemen 
die mir ze helfe wol gezemen, . 
unde machen wider die brücken, 
die zebrochen sint ze stücken, 
kumet der Semegallen her 
üf iu, sö setzet iuch ze wer 
unde bläset sön min horn, 
daz zuo dem Zeichen ist erkorn, 
sö kum ich mit mlnen roten, 
ir endürfet anders keiner boten 
99 b dan als ich nu hön gesaget: 
ritet samfte, nicht enjaget.“ 

Dßr meister dö von dannen reit 
über eine heide breit. 

im was zuo der arbeil gäch, 

sin her im zogete vaste näch. 

d6 er von den slnen quam, 

die Semegallen er vernam 

mit zorne körnen durch den walt. 

sie brächten manigen heit balt 

zwischen den meister und sin her, 

die bruoder satzten sich ze wer. 

er enmochte in nicht ze helfe koinen. 

der wec was im undemomen. 

daz was im von herzen leit. 

mit siner rote er dö reit. 

die bi im wären an der stunt, 

die rieten im, daz er gesunt 

gegen der Milowe rite 

und sines heres aldä bite 

unde nicht enkörte wider. 

des volgle er in, ez rou in sider. 

in grözem smerzen reit er dö 

gegen der Mitowe unvrö. 

nu wil ich machen iu bekant, 

wiez den bruodern gienc enhant, 

die in dem walde bliben dort , 

als ir vor habet gehört. 

ir nöt kan ich nicht vollen sagen: 

vil pferde wart in erslagen. 

dö träten sie ze vuoze nider, 

die wer begriffen sie dä wider; 

100 a der beiden craft was in ze gröz. 
daz lantvolc söre des verdröz 
und vluhen durch den walt von in. 
die bruoder hatten doch den sin , 
daz sie manigem diutschen man 
hülfen ritterlichen dan. 
doch lägen dä dri diutsche tot. 
die bruoder bliben in der nöt 
unde salzten sich ze wer 
vaste gein der heiden her. 

waz mac ich mör dä von sagen? 
zehen bruoder wurden dä geslagen, 
si verluren manigen heit halt, 
sie muosten wichen in den walt. 
die veigen lägen dö dar nider , 
die andern die quämen sider 
dar näch in vil kurzer stunt 
zer Mitowe alle wol gesunt. 
meister Kuonrät was des vrö. 
gein der Rlge körte er dö ; 
dä wart er wol enpfangen. 
sus was diu reise ergangen, 
wer in der reise leit den töt , 
des söle helfe got üz ndt. 
ich wil iu ein cleinez dinc sagen , 
daz enmac ich nicht verdagen: 
b! sinen ziten ez geschach, 
daz man ein hüs büwen sach, 
daz ist geheizen Wlzenstein 
und ist der besten bürge ein, 
diu in Niflande liget: 
vil deine ir ieman an gesiget. 

100 b die burc ist rieh von guote 
und stöt in grözer huote. 
sie ist gebüwet vür daz lant, 
daz dä Jerwen ist genant, 
sie spiset andere bürge vil. 
nicht mer ich dä von sprechen wil. 

ÜEr meister von Ntflant, 
der iu dicke ist genant, 
mit der bruoder räte 
sante er boten dräte, 
dä man den höhen meister vant. 
mit brieven tet er im bekant 
allez lieb und allez guot, 
als ein vriunt dem andern tuot , 
und liez in vlizecltehen biten, 

daz er nAch bruoderllchen silen 
in des amtes erlieze 

und einen andern hieze 7545 

meister in dem lande wesen. 

dö die brieve wurden gelesen, 

nAch der bruoder räte 

sante er vil drAle 

boten gegen Niflant: 7550 

mit brieven tet er in bekant, 

daz sie einen meister dar 

küren nAch ir willen gar. 

dö in diu botschaft körnen was 

und man die brieve gelas, 7555 

mit rAte man einen andern kös. 
meister KuonrAt wart dö lös. 
er hate gerAten, daz ist wAr, 
in Niflande driu jAr. 

101 a er vuor ze diutschen landen wider. 7560 

ein vromer heit der riet sider, 
meister Otte was er genant, 
man wart sin vrö in Niflant. 
er was vil maniger lugende rieh , 

dömüeteclichen hielt er sich, 7565 

er was getriuwe unde guot 

und achte nicht üf übermuot. 

er was ein vil süene man, 

doch hielt er herteclichen an, 

wA man bi vinden solde wesen. 7570 

er was ein heit üz erlesen, 
des wiste er in dem lande vil: 
sin lob stuont gar Ane zil. 

Bi sinen ziten ez geschach, 
daz man die Riuzen riten sach 7575 

stolzlich in des küniges lant. 
sie vrumten roub unde brant 
mit eime kreftigen her. 
sie prüevelen selben sich zer wer 


205 


wo! üf drizec tüsent man: 
nicht vürder man sie zelen kan. 
swer si sach , dem wärn ir gnuoc , 
got selbe ir vil dar nider sluoc 
durch ir vil grüze höchvart. 
sie quämen zuo vil starc geschart 
mit maniger banier liecht gevar. 
ouch was von Darbete körnen dar 
der bischof Alexander, 
mit im vil manic ander 
der kristenheite gar ze vromen , 
als ich diu maere hän vernomen. 

101 b waz mac ich sprechen müre? 
diu rote muote süre 
alle die Riuzen, daz ist wär, 
daz wisten sie sit offenbar, 
von Velin wären bruoder dd 
nicht vil , der meister anderswä 
mit here gegen den vinden lac: 
daz wante den Riuzen manigen slac , 
der in wol möchte worden sin. 
daz wart dä offenbaere schin. 
von Lüal quämen bruoder dar, 
doch nicht ein alze gröziu schar, 
von Wizenstein ouch mäzen vil. 
wer rechte ir zal wizzen wil : 
vier unde drizec über al 
sach man an der bruoder zal. 
lantvolkes haten die bruoder gnuoc , 
daz allez guoten willen truoc 
ze stritene mit der Riuzen schar. 

Do daz volc was körnen dar, 
daz bi den bruodern solde wesen , 
zehant begunde man üz lesen 
daz lantvolc üf die linken sit: 
die solden halden dä den strit. 
von diutscher art die grcezern schar 

des küniges man brächten dar: 
die bielden dä zer rechten hant. 
dö wart mit Ören an gerant. 
die bruoder unde ouch ir man 
allenthalben hiuwen an. 
dö beleip in der nöt 
bischof Alexander töb 
102* zwei teil der Riuzen quam gein in, 
die sluogen sie gar vlöchtic hin 
üf dem velde her unde dar. 
die Riuzen wichen mit ir schar 
daz velt üf unde nider; 
sie körten sich dicke wider, 
doch was ir vrome deine dar an: 
sie liezen dä vil manigen man. 
der bruoder hant mit Ören rach 
swaz in leides ie geschach 
von den Riuzen lange zit. 
daz velt was breit unde wlt, 
der Riuzen val der was gröz, 
des strltes söre sie verdröz. 
der Riuzen wart dä vil geslagen: 
man sach sie vliehen unde jagen, 
dä was gotes helfe zit: 
ein diutscher muoste geben strit 
wol sechzic Riuzen, daz ist wär, 
daz wil ich sprechen offenbar, 
der kiinic Dunctve was ein heit: 
vümf tüsent Riuzen üz erwelt 
mit den begreif er dö die wer, 
entriten was sin ander her. 


Nu muget ir hceren, wie ez gienc. 
der bruoder vane die wer gevienc 
gegen in üf eine bcese bach. 
da er der bruoder her besach. 
der bruoder Volkes was alsö vil, 
als ich iu nu sagen wil: 

sechzic unde hundert man , 

dä muoste in genüegen an. 7655 

102 b dä wären vuozgenger mite, 

die träten wol näch heldes site 
hin vür an eine brücken stän; 
ez wart vil guot von in getän. 

der was b! näch achzic man; 7660 

sie pflichten mit den bruodern an 

» 

und hiwen sich von den Riuzen dö , 
des manic Riuze wart unvrö. 
alsö quämen die bruoder wider 

mit grözen ören ze lande sider. 7665 

den achzic mannen sage ich danc, 
daz ir swert sö wol clanc 
in den selben ziten 
bi der bruoder slten. 

nu wil ich läzen von der n6t. * 7670 

vümf tüsent Riuzen lägen t6t 

öf der selben walstat. 

die andern vlüchtic unde mal 

jageten hin ze lande. 

in tet vil wö diu schände. T 7675 

slt clagete manic riuzisch wlb 

ires lieben mannes lib, 

der in dem strite sin ende nam 

und nimmer mör ze lande quam. 

sus was ergangen der strlt. 7680 

des tragen noch die Riuzen nlt 
tif die bruoder, daz ist wär: 
der hät gewert vil manic jär. 

ÜEr meister dö des landes nöl 
den besten einen tac enböt, 7685 

mit den er ze räte wart 
zuo Riuzen eine hervart. 

103 a des küniges man des wären vrö. 
dar zuo bereite man sich dö 
volleclich über al daz lant. 

tlaz volc gemeine wart besant, 

Letten, Ltven, Eisten gnuoc: 
ir aller wille sie dar truoc. 
der meister brächte bruoder dar 
waz er mochte an stner schar 
wol achzic unde hundert d6. 
des was daz volc gemeine vr6. 
daz her man d6 schetzen began 
üf achzehen tüsent man , 
die mit pferden wären dä. 
vil manige kovertiure grä 
sach man dä näch ritters site. 
dä wären schifliute mite 
vil näch niun tüsent man: 
alsus man prüeven die began. 
dö sie quämen vür daz lant, 
daz dä Riuzen ist genant, 
man rotte daz her vil gar 
an manige stolze schar, 
dä mite reit er al zehant 
menlich in der Riuzen lant. 
man herte her unde dar 
mit vil maniger rischen schar. 

Iseburc dä wart verbrant 
aber von der bruoder hant. 
diu burc hörte den Riuzen zuo, 
diu iu ist genennet nuo. 

Dßr bruoder her daz körte hin, 
zuo Plezcowe stuont sin sin. 

103 b dar quam ez menlichen zuo. 

daz dächte die Riuzen alze vruo. 
die bruoder träten üf daz lant, 
zehant die Riuzen mit ir hant 
ir stat branten in den grünt 
und träten in der selben stunt 
üf ir burc, diu was guot 
und von den Riuzen wol behuot. 

diu burc ist Plezcowe genant, 
dar umbe llt ein schoenez lant. 
die bruoder legeten sich dA vor. 
die Riuzen machten wol ir tor, 
wan ir burc diu ist sö guot: 
die wtle sie habent einen muot, 
daz sie nicht zweien! under sich , 
sö ist diu burc ungewinlich. 
den selben Riuzen was körnen 
helfe, harte deinen vromen 
mochten sie von den gehAn, 
si entorsten der bruoder nicht besten, 
diu helfe, die ich hAn genant, 
diu was von Nogarten in gesanl 
und hülfen in ir vesten 
weren vor den gesten. 
sie hatten rischer liute vil, 
dä von ich nicht mör sprechen wil. 
daz weter was naz unde kalt, 
daz kein stürmen nicht enstalt. 
dö vuor daz her mit rAte dan, 
ze schiffe gienc vil manic man. 
der bruoder her vuor über dö, 
des wurden al die Riuzen vrö. 

104* ein riuzisch vürste quam gerant, 
der was Juries genant; 
er was an des küniges stat , 
den meister er vil tiure bat, 
daz er zuo im quaeme 
und sine rede vernaeme. 
der meister der was nicht laz, 
in ein schif zehant er saz 
mit sumelichen slnen, 
bruodern und pilgerinen, 
er hatte bf im schützen guot: 
mit den liez er sich über die vluof. 
dö er über daz wazzer quam, 
her Juries den meister nam 

Livl. Rftimchronik. 

und machte einen vride guot. 
des vreute sich der Riuzen muot. 
dö der vride was volgän, 
der meister und die sinen sän 
giengen hin ze schiffe wider. . 
der meister kündete sider 
den vride sinen mannen, 
zehant sie riten dannen , 
ie der man ze lande wart, 
sus ante sich diu hervart. 

Dar näch über daz ander jÄr , 
d6 warb der meister offenbar 
zuo sinen vriunden allen 
ein her gön Semegallen. 
dä mite quam er vür daz lant. 
im wurden andriu maere bekant 
von den Littouwen. 
die liezen sich schouwen 
104 b mit einem schoenen here breit 
än der bruoder wizzenheit. 
sie hatten brächt in einen walt 
von Littowen manigen heit balt: 
sie wolten heren Niflant; 
daz wart dem meister bekant. 
des nachtes quam ein man geriten , 
er tet näch vriuntlichen siten , 
der gab dem meister dö den rät, 
er sprach : „meister , nu lät 
iuwer her kören wider , 
ez geliebet iu sider: 
die Littowen an diser nacht 
sint hie bl mit grözer macht 
und wellent suochen iuwer lant.“ 
dö daz dem meister wart bekant, 
der warnunge was er vrö. 
mit dem here körte er dö 
näch slner bruoder räte wider. 

an dem dritten tage sider 
quam der Littowen her 
geweldecllchen üf daz mer: 
gegen ösele stuont ir sin. 
kurzüchen quAmen sie dA hin. 
die wlle si herten ösellant, 
meister Otte hate gesant 
sine boten über al: 
gegen Darbet und Lüal, 
und wA er helfe sich versach, 
dA sante er sinen boten nAch. 

M Eisler Otte nicht enliez, 
sin her er sich bereiten hiez, 

105 a daz mit im geküret was 

zuo Kige, als ich itzunt las. 
mit dem here kArle er hin: 
nAch den heiden stuont sin sin. 
dA sie geriten wAren vor, 
dA volgete er üf ir spor. 
daz lantvolc quam vaste zuo 
beide spAte unde vruo. 
alsus reit er vil manigen stic , 

6 dan er quam in die Wie. 
alle die er hate besant 
die quAmen zuo im in daz lant. 
diu Wie ist bi dem mere gelegen, 
daz wizzent, die dA wonens pflegen, 
des küniges man quAmen ouch dar 
mit maniger ürliehen schar, 
von Darbet bischof Widerich 

i 

der quam wol einem helde glich 
mit allen, die er mochte hAn. 
der legete sinen vliz dar an : 
er quam mit sinen liuten gar 
willeclichen an die schar, 
der meister br Achte ein michel her 
mit sinen üf daz wilde mer 

14 * 

der winter der was alsö kalt, 
des maniger muoter kint enkalt. 
der heiden her was wider komen 
von ösele, als ich hän vernomen, 
unde hatten vol ir hant 
und ein teil daz lant verbrant. 
diu her lägen sö nähen, 
daz sie einander sähen 
105 b ze beider slten üf dem mer. 
zehant der Littowen her 
mit slnen sliten willich 
vaste zingelten umb sich. 

• sie prüeveten beider slten, 
daz sie müesten strlten. 
daz 1s, daz üf dem mere lac 
der grözen bürden nicht erschrac, 
die ez ze beiden slten truoc: 
ez was in allen vaste gnuoc. 

Von Darbet unde von Löal, 
meister Otte an der zal, 
ouch dar zuo des kiiniges man, 
die ich nicht alle genennen kan, 
(sunder einen ritter guot, 
der halte eines lewen muot, 
der was Sivrit genant, 
und was über des küniges lant 
ze Revele ein houbelman: 
in allen ich wol guotes gan), 
dise herren dräte 
mit eime snellen räte 
manten al gellche dö 
ir volc , daz sichz stelte sö , 
ez solde strlten sunder wanc. 
daz her gemeine dö üf dranc. 
die bischove üf der linken sit 
solden halden dö den strit. 
den tet man rischer bruoder gnuoc , 

als ze nceten was gevuoc. 
von Revele her Slvrit 
der solde halden den strlt 
106 a mit slnen zuo der rechten hant. 
sie wären alle des gemant, 
daz sie ze beiden siten 
daz her solden bestrlten. 
die bruoder spranclen zuo 
an die heiden alze vruo. 
dö sie quämen zuo gerant, 
die heiden träten al zehant 
in die sliten mit ir schar: 
die bruoder gähten näch in dar. 
dö si an sie quämen gerant, 
die örsten bruoder al zehant 
mit ir baniere stürzten dö 
in die sliten; des wurden vrö 
die heiden und stächen ir orse töt. 
der bruoder ein teil in der nöt 
lägen dä geslagen nider; 
die andern bruoder dar wider 
satzten sich mit mannes hant. 
al die wlle quam gerant 
daz gröze her der kristen : 
ez enmochte nicht lenger vristen. 
dä mochte man wol schouwen 
ein ungevüegez houwen 
von den heren beiden, 
von kristen und von heiden. 
der strit was slarc unde gröz, 
daz bluot üf dem Ise vlöz 
von ir beider stten. 
dö gienc ez an ein striten, 
dö sach man manigen rischen man 
ellenthaften houwen an. 

106 b dä wart geslagen in der nöt 
der guote meister Otte töt 
und zwöne und vümfzic bruoder guol: 

die guzzen dA durch got ir bluot. 

dA viel ouch manic vromer heit 

von beiden siten dz erwelt. 

lantvolkes viel ein teil; 

got der gebe ir söle heil! 

die lebenden bruoder liten nöt, 

ir ors beliben meislic töt, 

des muosten sie dA stAn ze vuoz: 

daz tet den beiden sorgen buoz. 

waz ir doch ze orse bliben, 

von den wart heldes werc getriben 

fif dem !se her unde dar ; 

sie hiuwen sich durch manige schar. 

der bischof von Darbete quam, 

die sine er alle zuo im nam. 

der bischof ouch von Löal 

quam an der bruoder zal. 

alsus erkoberte daz her 

der bruoder aber zuo der wer ; 

die rittcr quAmen zehant 

von Revele ouch zuo gerant. 

die bruoder muosten striten 

zuo den selben zlten 

under einem wApenkleide. 

sie tAten dA vil leide 

den helden uf des meres 1s; 

die jageten durch einen pris 

üf dem mer her unde dar 

mit vil maniger rischen schar. 

107 a der heiden wart vil geslagen: 
die durch pris solden jagen, 
der lAgen sechzen hundert töt. 
diu walstat was von bluote röt. 
dö wart zuo der selben stunt 
von Löal der bischof wunt. 
sechs hundert der kristen her 
wurden geslagen uf dem mer. 
der bruoder her von dannen reit, 

daz was den heiden nicht leit, 
wan sie behielden daz is 

und dar zuo des siges pris. 7955 

die heiden vuoren ze lande : 

sie hatten vol ir hande 

bejaget in dem striten 

zuo den selben zlten. 

meister Otte, daz ist wär, 7960 

der hate geräten driu jär, 

sechs inände möre, 

wol mit guoter löre 

in Niflant bl slner zit. 

sin lob was breit unde wlt 7965 

d6 der heit was geslagen 

man hörte in vlizeelichen clagen 

über alle Niflant. 

bruoder Andrös zehant 

von der bruoder röte 7970 

wart gesetzet dröte, 

daz er des amtes wielde 

und an siner pflege hielde, 

wan in ein ander würde gesant 

ze meister wider in daz lant. 7975 

107 b al die wile daz geschach, 
daz man die Littowen sach 
heren in der bruoder lant. 
dö in daz wart bekant, 

er jagete in menllchen nöch, 7980 

tif die heiden was im göch. 

sin her was deine genuoc, 

der guote wille in doch truoc. 

der bruoder her von müedekeit 

hatte sich dar zuo bereit, 7985 

daz ez wolde ruowe pflegen : 
an gemach was ez gelegen, 
den heiden wart daz rasch beka»!, 
üf die bruoder zehant 
quämen sie gerant dö ; 


7990 


« 


216 

des wart der bruoder her unvrö. 

waz sol ich möre dä von sagen? 

bruoder Andres wart geslagen 

und zweinzic bruoder dar zuo. 

sie stürben leider alze vruo. 

d6 wart aber diu riuwe 

und diu clage niuwe: 

über alle Niflant 

wart der selbe val bekant. 

sit wart daz lant getrcestet wol, 

als ich iu vil w'ol sagen sol. 

Ein vromer heit der wart gesaut 
ze meister hin zuo Niflant. 
er hatte sinneclichen rät, 
daz sult ir hceren an der tät, 
die er tet bi siner zit. 
sin name was gröz unde wit 
108* über alliu diu lant: 

bruoder Walther was er genant 

von Nortecken geborn. 

den Semegallen tet er zorn, 

als ich nu wol sagen mac. 

im quämen üf einen tac 

sine kummentiure gar 

mit maniger Erlichen schar. 

den hatte er boten vor gesant 

über alliu siniu lant. 

von Revele brächte er eine schar 

harte ritterlichen dar. 

d6 daz her ze samne quam, 

des meisters willen man vernam. 

dä mite vuoren sic zehant 

in der Semegallen lant. 

dö er vor Terweten quam 

mit dem here, er vernam 

und trat selbe an daz wal ; 

daz her im volgle äne zal. 

Terweten man dö gewan , 

dar üfTe sie sluogen manigen man, 

daz er des lebenes vergaz. 

der bruoder crafl daz hüs besaz. 

daz wart dö gesplset wol, 

als man die bürge sptsen sol. 

der meister reit ze Rlge wider 

mit slnem her. er dächte sider 

umb eine andere hervart 

hin gegen Mezoten wart. 

Ze östern dar näch zehant 
besante er aber slniu lant. 

108 b dö quämen im die bruoder sin, 
daz lantvolc und die pilgertn. 
mit schiffen vuor er üf die varl 
hin zuo Mezoten wart, 
dö er quam in daz lant, 
diu burc diu gab sich zehant 
üf des meisters gnäde dö ; 
des wart daz her gemeine vrö. 
der bruoder her vuorte von dan 
wtb, kinder unde man 
und swaz sie guotes vunden, 
daz wart in zuo den stunden, 
und vuoren vrcellchen wider, 
ez stuont unlange sider, 
ein her wart aber üz gesant 
in der Semegallen lant. 
daz her zuo Terweten quam, 
von der bürge ez nam 
rasche Semegallen dö 
unde ranten alsö 
' vaste hin zuo Ratten wart, 
daz hüs wart gwunnen mit der vart, 
daz verbranten sie vil gar 
unde nämen in ir schar 
allez , daz sie vunden 

dar inne zuo den stunden, 
dö daz hüs was verbrant, 
dö reit daz her zuo Ntflant. 
den Semegallen wart gäch 
in kurzer wile dar näch 
wider zuo der kristenheit. 
ez was in von herzen leit, 

109 a waz sie hatten vor getän. 

umb einen zins sie bäten sän, 
daz sie den müesten geben 
* und in der bruoder vride leben, 
der meister der gab in sider 
umb den zins den vride wider; 
des wären sie alle vrö. 

Ein gröziu suche den meister dö 
bevienc an sinem libe. 
die dächte er sö vertriben 
und vuor ze diutschen landen wart, 
der wec von im wart ungespart. 
ez hatte in Niflande 
gegän im wol ze hande : 
er was gewesen, daz ist wär, 
meister dä drithalbez jär. 
do er ze diutschen landen quam 
und der meister in vernam, 
des amtes er in erliez , 
zuo Marcburc er in varen hiez. 
dä vuor er mit willen hin; 
in den konvent stuont sin sin. 
ein ander bruoder wart gekorn. 
under des wären verlorn 
zuo Niflande bruoder guot. 
zuo Littowen stuont ir muot: 
vümfzehen was ir an der zal , 
alsus nämen sie den val. 
die bruoder wolden schouwcn 
daz Iant zuo Littouwen, 

dA wolden sie gewinnen guot. 
die Littowen ouch den muot 

109 b hatten in der bruoder lant. 
die wege wurden in bekant, 
die die bruoder riten dar. 
sie jageten nAch mit starker schar, 
die bruoder wAren dö gelegen 
durch ruowe ein teil gemaches pflegen: 
die sluogen si ungewarnet töt. 
ein teil quam ir abe mit nöt, 
doch wart ir ein gevangen. 
sus was der strtt ergangen, 
ein vromer heit wart ouch geslagen , 
den noch die kristen müezen clagen : 
Suxe was er genant, 
er quam in der bruoder lant, 
da enpfienc er den kristentuom 
durch got unde nicht durch ruom. 
er hatte manige hervart 
geriten gein Littouwen wart, 
er was von Littowen geborn, 
ein heit köene und üz erkorn. 
muoter, maget Marie 
edele unde vrle 
hilf slner sölc üz aller nöt, 
er bleib in dlme dienste töt! 

Die Littowen wurden vrö. 
zehant dar nAch sie suochten dö 
des sumers der bruoder lant. 
daz wart den bruodern bekant. 
sie jageten ernestlichen nAch 
tag unde nacht; in was vil gAch, 
biz daz sie sie quAmen an. 
strltes man mit in began. 

1 1 0 a dA bliben sechs hundert töt; 
die Littowen durch die nöt 
vluhen hin ze lande. 

sie liezen da ze pfände 
von ir henden manigen man , 
der ich nicht genennen kan. 
sie liezen ouch diu pferde da 
- (der strit was üf der Dubena: 
ich wil iu allen tuon bekant, 
ein wazzer ist alsö genant) 
und liefen ze lande wider, 
der bruoder her daz teilte sider 
den roub, den sie da namen. 
dar nach sie alle quamen 
mit ir roube zuö Rlge vr6. 
sie sageten gote von himele dd 
aller slner gnaden danc. 
er ist wert, daz man ane wanc 
im sage lob und öre 
nu und immer möre. 

Dl'r höhe meister mit rate nam 
einen bruoder lobesam 
und sante in hin zuo Niflaut. 
daz amt er an sine hant 
bevalch nach des ordens site : 
da schieden sie sich mite, 
der meister von Ntflant 
gein Samelande reit zehant. 
dö er dö zuo Rlge quam, 
ze meister man in gerne nam, 
wan er was in wol bekant: 
bruoder Ernst was er genant. 

1 10 b er geviel den liuten wol, 
er was aller tugende vol ; 
daz wart dicke von im schln. 
er was ein tröst den vriunden sin, 
dömüetic unde wol gezogen, 
daz lant was gar unbetrogen 
die wlle er da meister hiez: 
an warheit er sich vinden liez. 

MEister Ernste an den muot 
quam ein gedanke, der was guot, 
den liez er harte wol verstAn 
stne kummentiure sAn. 
die kummentiure quAmen, 
d6 sie die rede vernAmen, 
zuo Rtge mit ir liuten dö. 
des was meister Ernest vrö. 
dö daz her ze samne quam, 
zehant meister Ernest nam 
und vuor vaste die Düne hin : 
zuo Diincburc stuont sin sin. 
er was an rAte sö cluoc, 
daz er vuorte spise gnuoc. 
dö daz her dö allez quam 
umb den berc, der meister nam 
mit sinen bruodern den rAt: 

„min muot zuo disem berge stAt , 
dar üf sol man büwen 
eine burc, daz sol berüwen 
her nAch vil manigen heiden 
und ouch den künic Thoreiden.“ 
diu burc wart vil drAte 
nAch der bruoder rAte 
111* üf den berc gebüwet guot; 

des vreute sich ir aller muot. 
armbruste unde pfile 
in vil kurzer wllc 
unde spise genuoc, 
alsö der bürge was gevuoc, 
brAchte man üf die vesten. 
man satzte dar üf die besten, 
die man vant in deme her 
und ouch lochten zuo der wer , 
an bruodern und an knechten, 
welch lantman künde vechten, 
der wart üf die burc gelAn. 

der meister mit dem here sän 
körte gegen Rtge wider. 

In vil kurzer wile sider 
quam der künic Thoreiden, 
mit im vil manic heiden, 
vür Düneburc gerennet; 
er wolde si hän verbrennet, 
do er die burc sö vaste vant, 
er liez büwen zehant 
vier bilden harte gröz. 
die üf der bürge des verdröz. 
Riuzen schützen wären körnen 
künige Thoreiden ze vromen. 
sie wunten manigen mit ir bogen , 
doch wurden sie dar an betrogen: 
wer üf der bürge wart gewunt 
der wart schiere gesunt. 
die von der bürge schuzzen wider, 
manigen heiden sie dar nider 
1 1 1 b valten in vil kurzer slunt, 

der wenic keiner wart gesunt. 
die bilden alle viere 
begunden werfen schiere; 
die würfen tac unde nacht 
gröze steine mit ir macht, 
die heiden vuorten steine zuo 
beide späte unde vruo. 
vür wär ich daz sprechen wil, 
sie würfen abe der blanken vil 
al umbe die burc her unde dar. 
die bruoder nämen des war 
unde butzten vaste vür, 
daz man die burc icht verliir. 
der sturm werte endellche 

0 

tac unde nacht geliche 

ganzer vier wochen. 

vil manic houbet zebrochen 

sach man in der heiden her, 
daz quam von der bruoder wer. 
wunder was, daz genas 
wer vor in üf der bürge was, 
von der macht, diu dar umbe lac 
beide nacht unde tac. 

Do künic Thoreiden wart gewar, 

daz er mit slner grözen schar 
der burc nicht mochte gewinnen 
mit alle slnen sinnen, 
er sprach: „nu muoz ich smerzen 
tragen an minem herzeti. 
ir heiden mir getrüwet, 
ditz hüs ist gebüwet 
112* mitten üf daz herze min. 

nu muoz ich immer liden pln 
die wlle ich lebe, sunder wanc; 
m!n vreude diu ist worden kranc. 
waz hilfet, daz ich lenger ligen? 
der heiden hant wil min verzigen 
unde sint ze lande wider, 
houwet nu die bilden nider, 
ich wil ze lande kören, 
min sorge muoz sich rnören.“ 
die Littowen wurden vrö, 
sie träten an die bilden dö 
und zehiuwen schiere 
die bilden alle viere 
und vuoren ze lande 
mit jämer maniger hande. 

Die bruoder alle wurden vr6, 
die üf der bürge wären dö, 
und sagten gote der gnäden danc, 
daz den heiden nicht gelanc. 
ir burc die bezzerten sie wider 
unde santen boten sider, 

den meister liezen sie verstän, 
wiez den heiden was ergän. 
der meister was der rede vr6, 
er sprach zuo sinen bruodern s6: 
„ditz stürmen wirt vergolden wol; 
ist, daz ich leben sol, 
ich stifte eine hervart 
her näch zuo Littowen wart.“ 
der meister sit besante 
die kummentiure und mante, 

112 b daz sie im helfe brachten 
und dar an gedachten, 
waz die heiden haßten getän 
der kristenheit. die boten sän 
riten in der bruoder lant: 
diu maere täten sie behant. 

DEr meister vllzecllchen bat, 
der bete er nicht abe trat, 
von Revele hern Eilhart, 
daz er in die hervart 
mit sinen liuten quaeme 
unde zuo im naeme, 
swer zuo der reise töchte, 
und sö er beste möchte 
sinen vllz legte dar an. 
her Eilhart der tet als ein man, - 
er sprach: „meister, ich wil körnen, 
ez gö ze schaden oder ze vromen, 
mit iu in die hervart: 
lib unde guot ist ungespart.“ 
dÄ wäm ouch ander ritter guot, 
die hatten den selben muot, 
von Thisenhüsen her Johan, 
ein vil tugenthafter man; 
von Frangen her Heinrich 
was ein ritter hovelich; 
die wären der reise vr6. 

umb einen tac sie sprächen dö, 
wan sie solden sin bereit. 

der tac wart in dö geleit. 8325 

die rede läze wir bestän 
und sagen von der reise sän. 

113* Von Höhere her Eilhart 
machte ‘sich tif die vart. 

er was zuo Revele houbetman. 8330 

eine schcene schar er gewan, 

zuo Rige quam er zuo geriten. 

die andern ouch nicht enbiten, 

von Thisenhüsen her Johan 

quam dar mite als ein man, 8335 

der der reise was vil vrö. 

der bruoder her gemeine dö 

was zuo Rige vür in körnen , 

als ich die rede hän vernoinen. 

der meistcr was ir aller vrö. 8340 

mit dem here reit er dö 

vaste gegen Littouwen 

in dienste unser vrouwen. 

der Küren quam ein michel schar, 

die Semegallen ouch aldar * 8345 

quämen ouch mit vlize. 

dö sach man helme glizen, 

brünjen blinken sam ein glas; 

daz her gröz unde michel was. 

die ritter ritterlichen dä 8350 

von Revele wären isgrä 

gewäpnet wol mit Ören. 

daz her sach man kören 

stolz zuo Kernouwen. 

daz was leit den Littouwen. 8355 

dö wart künig Thoreiden lant 
beroubet vil unde verbrant. 

Volke sluoc der bruoder her 
harte vil sunder wer 

Lirl. Rcimchronik. t5 

in slnen landen, 
ez gienc in wol ze handen. 
daz her herte her unde dar 
mit vil maniger stolzen schar, 
ze samne sie dö quämen, 
den roub sie mit in nämen ; 
der was michel unde gröz, 
die Littowen des verdröz. 
der meister und die sine, 
bruoder und pilgerine, 
her Eilhart der houbetman , 
die riten ritterlichen dan 
wider üz dem lande, 
sie hatten vol ir hande. 

0 

daz lantvolc zogete vaste hin, 
zuo hüse stuont ir aller sin. 

Dßr Littowen her ze samne quam, 
einen snellen rät ez nam. 
ez was michel unde starc , 
zuo reisen wären sie karc. 
der heiden here dem was gäch , 
sie zogeten den kristen näch , 
in wuochs grobelichen zuo 
beide späte unde vruo. 
der bruoder her daz hatte sich 
gelegert harte reiselich. 
ez wart in vor bekant, 
daz der heiden her gerant, 
quaeme vaste näch in dar. 
dö was von der bruoder schar 
lantvolkes vil zuo hüs geriten, 
mit deme wart nicht gestriten. 

Def heiden her gerennet quam 
al enzeln zuo , als ich vernam ; 
die solde man hän bestriten, 
dö wart ze lange gebiten: 

sie sümten sich ze beider sU. 
d6 die heiden düchte zlt 
und ir grözez her zuo quam, 
den trucht iz üf die bruoder nam. 
d6 gienc ez an ein striten 
von ir beider silen : 
die wunden hieb man dA sö gröz, 
daz ir bluot durch den snö vlöz. 
des sach man von in beiden 
von kristen und von heiden 
manigen unverzagten heit, 
beide rasch und üz erwelt, 
stürzen in den grimmen töt; 
der snö was dA von bluote röt. 
doch sluoc dA der bruoder her 
die heiden ganz üz irre wer. 
her Eilhart ein degen guot 
der hatte örnhaften muot 
gelich üf die heidenschaft : 
er jagte in nAch mit siner craft 
unde sluoc ir vile töt. 
die heiden lilen von im nöt. 

In disen dingen wart gestriten 
wol mit menlichen siten 
von den bruodern, daz ist wAr; 
alleine wart ez in ze swAr. 
der heiden her daz hatte sich 
gekobert und was Volkes rieh. 

114 b dö gienc ez an ein houwen 

von kristen und von Littouwen. 
man hieb söre unde stach, 
daz bluot vlöz als ein bach 
durch die stadine ringe röt. 
die bruoder die liten nöt. 
unser vrouwen vane wart 
gehouwen nider ungespart; 
den halte ein ritter an der hant, 

her Johan was er genant , 
der beleih dar under töt. 
got helf im üz aller nöt. 
von Thisenhüsen was der degen, 
slner söle müezen pflegen 
die engel in himelriche, 
wan er was tugentriche. 
dö sie alle wären geslagen, 
dannoch sach man nicht verzagen 
den meister und die bruoder sin, 
sie liten ungevüegen pin , 
der was in alze vil, 
sie hielden ein vil stirez spil, 
die bruoder liten ungemach. 
al die wile man sach y 

die Semegallen wichen dan , 
si enliezen dä nicht einen man 
von allen iren liuten dö ; 
des wart der kristen her unvrö. 
diu heidenschaft wart des gewar , 
sie träten zuo mit irre schar; 
der bruoder vane dar nider lac , 
daz was der kristenheit ein slac. , 

115* dä lac meister Ernest töt, 
bi im bliben in der nöt 
ein und sibenzic bruoder guot ; 
durch got guzzen sie ir bluot. 

Do her Eilhart hate geslagen 
die beiden , als ir mich hörtet sagen , 
do er in was gerennet näch, 
im was zuo den bruodern gäch. 
dö er bi die walstat quam 
und er diu maere vernam, 
daz der strit was verlorn , 
im wart leit unde zorn , 
und daz der meister was geslagen , 
er begunde in söre clagen. 

ein rote gröz der heiden 8470 

hielt zuo den siten beiden, 

dft er solde rlten hin : 

daz wart des heldes ungewin. 

er sprach sän den rittem zuo: 

„ir sult durch mlnen willen nuo 8475 

bl mir vllzeclichen wesen, 
mit mir sterben oder genesen : 
ich hän mich vermüedet gar.“ 
bruoder ein teil an slner schar 
wären vaste mit im gerant, 
dä mite sprengete er zehant 
wider uf der heiden her. 
die heiden griffen zuo der wer. 
hern Eilhart üf der wider vart 
sin ors im erschozzen wart, 
er wart gewundet in den t6t. 
die andern mit grözer n6t 
115 b hiuwen sich von dannen 

von den heidenischen mannen, 
her Eilhart wart dä töt geslagen, 
daz mac man wserllchen clagen: 
er hate getän wol sine tät. 
slner säle müeze werden rät 
in immer wernder vreude dort! 

Nu wil ich aber sagen vort. 8495 

der winter der was als6 kalt, 
daz es manic mensche enkalt 
von kristen und von heiden. 
da ervrös von in beiden 

manic unverzageter heit, 8500 

kiiene und dä bl üz erwelt. 

ditz buoch vür wär mac künden 

vinden unde vründen, 

daz diser strlt gestriten wart 

ernestlich und ungespart 8505 

tüsent und zwei hundert jär 

näch gotes gebürte , daz ist wär, 

und achte sibenzic jär dar zuo 

zuo mittevaste, nicht vruo, 

ez was verre äffen tac. 

nicht mö dä von ich sagen mac, 

wan got der gebe in allen guot, 

die dä guzzen ir bluot 

durch in und ouch die muoter sin. 

ir töt stö vor ir helle pln , 

des wünschet in gotes namen 

und sprechet alle ämen ! 

MEister Emest, daz ist wär, 
der hate geraten sechs jär. 

1 1 6 a nicht lang dar näch wart er erslagen , 
als ir daz buoch hoeret sagen, 
daz meister Emest töt gelac, 
daz was dem lande ein grözer slac; 
in clagete vrouwen unde man. 
doch was an siner stat verlän 
bruoder Gärhart in der zSt. 
zuo Niflant was sin lop vil wll. 
er hiez von Katzenellenbogen 
und was hiibesch und gezogen , 
ein vromer heit zuo der nöt; 
in allen dingen er sich erböt 
ze tugenden gar in rechtekeit. 
im was des landes schade leit. 
mit der bruoder räte 
sante er boten dräte 
gein diutschen landen an der stunt. 
er tet dem höhen meister kunt, 
daz meister Ernest was geslagen 
mit sibenzic bruodern. in begundc clagen 
der meister und vil manic man , 
wem der schade wart kunt gelän. 
die kummentiure wären besant 
gemein über alliu diutschiu lant. 

die wären zuo Marburc komen , 
dö sie hatten vernomen 
von Ntflant diu maire, 
wie ez ergangen waere. 
von Priuzen was ouch dar komen 
der marschalc, als ich hän vernomen, 
ouch von des landes nöt, 
wan ir meister der was töt 
1 16 b meister Hartman von Heldrungen, 
die alden und die jungen 
bruoder er ze samne nam, 
als im von rechte wol gezam. 
d6 sie ze samne wären komen , 
als ir wol habt vernomen , 
der bruoder stuont üf zehanl , 
der von Niflande was gesant, 
und kündete siniu wort 
von dem ende biz üf daz ort. 
der von Priuzen tet alsam 
getriulich, als ez im gezam. 
sumeliche bruoder begunden sagen, 
ez solde über ein tragen 
Priuzen unde Niflant, 
die vlnde solden zehant 
sich vürchten deste sörer. 
ouch würde ir helfe mörer: 
sprächen si algemeine dö. 
der meister wart des rätes vrö. 
dem meister quam daz in sin danc, 
daz bruoder Ruonrät von Viuchtewanc 
solde von dem röte gän. 
sie rieten algemeine sän 
daz man bevelhe in sine hant 
Priuzen unde Niflant. 
dö rief man im wider In, 

» wie nöte erz tet, ez muoste sin. 

dö er daz amt an sich nam 
vil manic bruoder zuo im quam 

und b6t sich mit im in daz lant. 
sin herze vreute sich zehant, 

117* ir guotes willen was er vr6. 
er bat den höhen meister dö 
umb bruoder mit im in daz lant. 
der höhe meister sprach zehant: 

„ir dürfet kein sorge haben nuo, 
ich wil iu vüegen bruoder zuo 
und enpfähet selbe swen ir weit: 
ir vindet manigen rischen heit.“ 
iedoch der meister nicht enliez, 
sumelichen bruoder er dö hiez 
zuo Priuzen varen in daz lant. 
er wiste wol wä er sie vant, 
die willeclichen vuoren dar. 
ir wart ein hovelichiu schar, 
sie vuoren ze Priuzen in daz lant. 
meister Kuonrät vuor zehant 
und enpfienc manigen man , 
mit den er reit selbe von dan 
zuo Priuzen in vil kurzer stunt. 
dö in diu maere wurden kunt, 
sie wären algemeine vrö 
und enpfiengen in lieblichen dö 
die bruoder al in Priuzen lant: 
wenn in daz ma?re wart bekant, 
daz ir meister quam geriten, 
wol näch tugentlichen siten 
was daz ir gewonheit , 
daz man schöne gein im reit. 

Do er daz lant vil wol besach, 
umb ein capitel er dö sprach 
und hiez die kummentiure komen 
zem Elwinge, als ich hän vernomen. 

1 1 7 b die vogete wurden ouch besant 
von Natangen und Samelant. 
der bruoder was ein michel zal 

von dem lande über al. 
ein bruoder was von Nlflant 
an einer botschaft dar gesant. 
daz zuo Semegallen was geschehen 
des wil ich iu ein teil verjehen. 
dö meister Ernest töt gelac 
und manic man von swertes slac 
der Semegallen wart nicht geslagen, 
man sach sie von dem strlte jagen, 
in einer vaste daz geschach. 
zuo dem nächsten grase dar nAch 
die Semegallen quAmen über ein, 
daz sie verrieten Terwetein. 
diu burc in ir lande lac. 
ez geschach üf einen tac, 
der dA zuo bescheiden was. 
in dem vorburge nicht genas, 
ez wurde gevangen oder geslagen 
waz kristen namen wolde tragen. 
dA was ein schale, der hiez Berchtolt, 
dem wAren die Semegallen holt, 
wan er was ein schütze; 
er wart in sint vil nütze, 
deme liezen sie daz leben , 
ob er sich wolde zuo in geben, 
er tete daz und was vrö. 
die Semegallen vunden dö 
in einer kurzen wlle 
armbrusle unde pflle 
1 18 a in dem vorburge gnuoc; 

vil snelle man sie ze samne truoc. 
sie wAren der armbruste vrö. 
der bcese kristen der nam dö, 
sö manigen schützen er üs las. 
als vil der armbruste was. 
wer dA nicht enkunde, 
lören er den begunde 
spannen unde schiezen. 

des liezen si in geniezen. 
al die wile die bruoder guot 
haten die inren burc behuot 

mit menlichen Sachen; 8660 

die wolden sie bewachen 
und behalden in ir wer. 
al die wlle quam ein her 

vaste al umbe zuo gerant. 

Nameise hatte sie besaut, 8665 

der was ir aller houbetman. 

nicht vollen ich gesagen kan, 

waz Ören linde wirdekeit 

von bruodern was an in geleit. 

er dankte ez in mit valsche sö , 8670 

des sin gesiechte wart unvrö 

dar näch in vil kurzem zil. 

ir selbes bösheit was sö vil: 

sumelicher daz erwarb 

daz er von rechten schulden starb. 8675 

Nameise rümte ouch daz lant, 

als iu her näch wol wirt bekant. 

nu lege wir die rede nider 

unde grifen aber wider. 

118 b Dö die Semegallen körnen 8680 

wären , als ich hän vernomen , 
sie nämen Schilde unde sper, 
üf die burc was ir ger. 
vümfzön was der bruoder zal 

in dem kovente über al; " 8685 

der hatten sie geslagen ein teil. 

ir muot was üf die andern geil , 

die üf der bürge wären. 

die konden wol gebären 

den vromen helden gelich. 8690 

wie wönec ir was, sie werten sich: 
mit schiezen und mit steinen 
begunden sie die meinen, 

wer in quam ze mäzen. 

von in nicht wart geläzen , 8695 

sie träten üf die wer enpor t 
sie werten graben unde tor. 

Nameise dö nicht enliez, 
sine schützen er schiezen hiez. 

daz was den bruodem unkunt, 8700 

daz der ungetriuwe hunt 

was den kristen abe gestän; 

sie haten dar üf keinen wän , 

daz ieman solde schiezen , 

des wolden sie geniezen. 8705 

sie blosten sich deste baz. 

Berchtolt was nicht ze laz, 
er machte in vil kurzer stunl 
mit schiezen sumelichen wunt, 

daz er der were gar vergaz. 8710 

die andern huoten sich dest baz 
119 ' und würfen unde schuzzen, 
daz sie ir were genuzzen 
wol biz üf den vierden tac. 

vür wär man daz wol sagen mac , 8715 

ir menje was ein teil ze klein. 

iedoch sie quämen über ein, 

sie wolden wägen daz leben 

und der bürge sich begeben. 

ein vromer heit genante, 8720 

daz er die mülen brante, 

diu lac von deme hüse ein teil. 

die bruoder liezen üf ein heil 

und truogen vaste viur an. 

dö diu burc wol enpran 8725 

näch ir aller willen gar, 
ein vrowe diu wart des gewar. 
diu was ein swestir begeben 
und wolde vristen ir leben, 
sie wolde dem töde entwanken. 
vil snel über die planken 

wolde sie gevallen sin : 
zwischen zwäne holen !n 
viel sie. dä verbrant sie tdl. 
got helfe ir säle üz aller nöt. 

Die bruoder täten üf ir tor, 
dä vunden sie ir vlnde vor 
in grimme vor der bürge stän. 
dä was vil manic man 
bi den bruodern an der schar, 
dö ir Nameise wart gewar, 
er sprach den sinen vaste zuo: 
„stolzen helde, tretet nuo 
i 1 9 b vrilichen üf der bruoder schar.“ 
ez was sin ernest, daz ist wär. 
die Semegallen wären vrö , 
daz ez in was gevallen sö, 
daz diu burc vor in bran ; 
ouch sähen sie die bruoder an, 
die stuonden an vil kleiner schar, 
sie wurden underdrungen gar. 
die bruoder werten sich genuoc, 
ze jungest man sie nider sluoc; 
sumelicher wart gevangen. 
sus was der strit ergangen, 
der Semegallen wille geschach. 
in kurzen stunden dar näch 
hielden sie ein teidinc, 
sie machten einen witen rinr, 
dä muoste ein bruoder in gön, 
man sach sie al umbe sten, 
dä wart er zehouwen. 
ein teil gein Liltouwen 
wart der bruoder hin gesanl. 
daz hüs sie büweten zehant, 
daz der bruoder was gewesen , 
als ich vor hän gelesen, 
und triben daz urliuge als e. 

waz sol ich dA von sagen mö? 
d6 man daz ze Rlge vernam, 
vil snelle bruoder Görhart quam , 
der an des meisters stat was, 
die bruoder er ze samne las. 
nAch ir aller rAte 
einen bruoder drAte 
1 20 a sante er hin gein Priuzen lant. 

zem Elbinge er den meister vant , 
dA was ein capitel gr6z. 
die botsehaft warb bruoder Clöz , 
der ich vor ein teil began 
und nu mit rede geendet hAn: 
daz ze Semegallen was geschehen, 
des hörte man offenbAr in jehen. 
do er die rede hate getAn, 
er huob ein ander botsehaft an 
und luot den meister in daz lant. 
mit Worten tet er im bekant: 
wolde man daz lant erwern, 
daz ez die heiden icht verhern, 
man solde bruoder senden dar, 
sie würden anders wol gewar 
andriu maere in kurzer stunt. 
alsö tet er in allen kunt. 
der meister was ein saelic man , 
vil wol der rede er sich versan. 
bruoder KuonrAt von Viuchtewanc : 
in gote was al sin gedanc, 
er sprach: „ich wil sie treesten sö, 
daz sie des alle werden vrö, 
die zuo Nlflande sint. 
ez lebet doch maniger muoter kint, 
die alle varen gerne dar.“ 
zehant nam er die bruoder gar, 
die von diutschen landen körnen 
wAren, als ir habt vernomen. 
die sante er hin vil drAte 

mit der bruoder räte. 

120 b ouch wurden bruoder üz gelesen, 
die zuo Priuzen wären gewesen; 
sie wurden gegen Nlflant 
mit jenen bruodem gesant, 
die mit dem meister wären körnen 
niulich, als ir habt vernomen. 
sie vuoren vroelich üf den slrant 
gein Rige hin durch Kdrlant. 
dö sie zuo Rige quämen, 
die bruoder daz vernämen, 
die enpfiengen liebliche 
beide arm unde rlche. 

Der des meisters stat dö wielt 
lieblich er die bruoder hielt, 
dö ir müede was gelegen 
und ir pferde wol gepflegen, 
zehant dö er geböt, 
dö riten sie , dä ir was nöt. 
meister Kuonrät dannoch was 
zuo Priuzen, als ich vor las, » 
in dem lande wol ein jär; 
daz ich iu sage, daz ist wär. 
er solde der zweier lande pflegen 
und begunde an sinem herzen wegen, 
er möchte ir beider nicht bewarn , 
und dächte gein diutschen landen varn. 
näch den kummentiuren w r art gesant 
von im. die quämen al zehant. 
er sagte in sines herzen grünt, 
dö in diu maere wurden kunt, 
sie wider redeten ez genuoc. 
meister Kuonrät was sö cluoc, 

121 a er böt in alsö siieziu wort, 
daz sie gäben volbort. 
mit räte er einen bruoder nam, 
der dem lande eben quam, 

und Iiez den an slner stat. 
al die kummentiure er bat, 
daz sie dem bruoder hülfen sö, 
daz sie des lönes würden vrö 
an deme jungesten tage, 
er schiet von dan mit grözer clage 
und machte sich üf die vart 
hin gein diutschen landen wart, 
do er zuo dem höhen meister quam 
und er siniu wort vernam , 
meister Hartman nicht enliez, 
sSnen boten er ilen hiez 
näch den kummentiuren über al. 
ir quam zehant ein michel zal. 
dar näch in vil kurzer stunt 
meister Kuonrät tet in kunl , 
daz zuo Niflant was geschehen, 
dö in des alles was verjehen 
und von den Semegallen, 
dö sprach vor in allen 
bruoder Kuonrät von Viuchtewanc: 
„ich bin den landen alze kranc, 
ich enmac ir beider nicht bewarn; 
läzet einen viir mich varn.“ 
doch wolde man in senden wider, 
si enkunden in nicht wenden wider, 

er enwolde des amtes werden lös. 

0 

mit röte man einen bruoder kös 
121 b hin zuo Priuzen al zehant 
er wart gein Niflant gesant 
mit bruodern in einer stolzen schar 
vier und drlzec, daz ist wär. 


Er huob sich hin zuo Rige dö. 
sie wären algemeine vrö, 
die sine geverten wären: 
er künde wol gebären 
lieblich zuo in allen. 

ez was alsö gevallen, 
daz sie quAmen sunder clage 
an sente Margareten tage 
vröltche in Düneschar 
mit zwein kocken, daz ist wAr. 
diu Düne ein wazzer ist genant 
und ist manigem wol bekant, 
dA ist diu Rige bi gelegen, 
daz wizzent die dA wonens ptlegen. 
dar quam ein bote hin gerant 
und tet den bruodern bekant, 
daz ir meister körnen was. 
ir pferde wären tif dem gras, 
schiere wart nAch den gesant; . 
den bürgern wart ez ouch bekant: 
die wurden siner kümfte vrö 
und riten mit den bruodern dö 
gein dem meister üf den sant. 
daz velt ist manigem bekant. 
si enpfiengen in lieblichen, 
den armen und den riehen 
dankte er, als im gezam, 
wer mit gruoze zuo im quam. 

122 a sus reit mit im maniger man 
hin zuo sente Jurian: 
der hof ist in der stat gelegen, 
dA die bruoder wonens pflegen. 

ÜEr meister dö nicht eniiez , 
die bruoder er sitzen hiez. 
man schankte in win unde mete: 
mit grözen gunsten man daz tete. 
dar nAch sie riten an gemach, 
in kurzen tagen ez geschach, 
daz im die bruoder rieten daz, 
er solde daz lant besehen baz. 
d6 reit er gein Ntflant. 
vil guote bürge er dA vant 


8885 


8890 


8895 


8900 


8905 


8910 


8915 


241 


mit bruodern rechte wol behuot. 
dar umbe was vil vrö sin muol, 
daz er daz lant sö Irlich vant. 
nu wil ich machen iu bekant, 
waz in Kürlant geschach. 
meister Kuonrät quam dar nöch , 
er was dannoch in diutschem lant , 
der name was im doch benant, 
daz er Niflandes meister hiez. 
nu hceret, war ich die rede liez, 
dö ich von den dingen sprach , 
daz in Niflande geschach. 

Küren unde Nlflant 
die sint über ein genant 
in vremden landen , daz ist wär. 
wer möchte daz geschriben gar, 
wie iegllch gegende ist genant? 
man heizet ez allez Nlflant. 

122 b Von eime helde ich sagen wil. 
und waere der rede nicht ze vil, 
sö möchte ich langiu maere sagen, 
waz er manheit bl sinen tagen 
in Niflande hät begän: 
dä von muoz ich die rede lön, 
wan slner manheit was sö vil, 
des namen ich nu nennen wil. 
in Littowen und in Riuzen lant 
was sin lob vil wol bekant» 
bruoder Johan von Ochtenhüsen er hiez, 
in tagenden er sich vinden liez; 
kiusch unde züchtec was sin leben, 
do er Zem örsten wart begeben, 
dö wart er zuo Kürlant 
von slner meisterschaft gesant. 
er tet dü manige vromekeit, 
dä wart sin lob zem örsten breit, 
ez ist hier nöch ein teil beschriben , 

waz er zuo Niflant hat getriben, 
dar er doch nicht bi namen stAt. 
ein maere von im nu ane gAt. 

Zuo Goldingen was der heit, 
er wart ze vogete dA erwelt, 
da er der Küren solde pflegen, 
er was von manheit ein degen, 
er tet den heiden dicke schaden, 
sie wAren mit im über laden, 
die wege wAren im wol kunt : 
er ranle in vil maniger stunt 
zuo Semegallen in daz lant 
und stifte roub unde brant 
vor Doblön und vor Terwetein. 
des quam er dicke über ein, 
daz er die vinde wackle vruo ; 
er satzte in endelichen zuo. 
ze einem mAle ez geschach, 
daz er umb eine reise sprach, 
mit der bruoder rAte 
besante er die Küren drAte. 
dö sie daz vernAmen , 
vil schiere si zuo im quAmen. 
er nam bruoder ein deine zal: 
viere wAren ir über al. 
dö huob er sich üf die vart 
hin gein Doblöne wart, 
bcese wege und dickeq wall 
vuorte er manigen degen ball 
ze pferde und ouch ze vuoze. 
sie hatten ouch unmuoze 
mit sumellcher brücke. 
dA truoc üfme rücke 
manic man sine spise. 
ir voget der was sö wise: 
dö sie quAmen durch den hagen, 
der viir daz lant was geslagen, 

er hiez die spise läzen ligen, 
daz sie ir genzlich verzigen. 
er nam der liute ein deine schar 
und einen bruoder, daz ist wär. 

im was gein Doblünen gäch, 8995 

sin her im vaste zogete näch. 
er quam gerant vür ir tor: 
dä vant er rasche helde vor, 

123 b sie träten gein im üf daz velt, 

er brächte in daz widergelt 9000 

gar vermezzenllchen. 

si enwolden im nicht entwichen, 

ir menje diu was in ze gr6z: . 

den voget des vil süre verdröz. 

er hatte bi im vümfzic man 9005 

und reit sie doch vrilichen an, 
daz sie den wich nämen 

i 

und in ir pforten quämen. 
in vertruoc sin manheit , 

vil dicke er in die pforten reit 9010 

sö verre vor der Küren schar. 

die Semegallen wurden sin gewar 

des tages vil dicke in ir tür. 

zuo lest lief ein heit her vür 

und warf den voget an den heim, 9015 

daz er viel in den melm. 

ein bruoder dannoch bi im was, 

der erbeizte an daz gras 

von dem orse zuo der stunt: 

er tet dem vogete helfe kunt. 9020 

al die wile quam daz her 

und jeteten ir voget mit wer. 

dar näch sie träten vür daz tor, 

dä Melden sie sperwechsel vor 

wol biz üf den mitten tac. 9025 

sumelich dar under töt gelac, 
an beider sit was grüziu wer, 
iedoch genas des vogetes her. 

ein teil der Küren wurden wunt , 
die bruoder beliben gesunt, 

124® die mit dem vögele wären körnen 
zuo Doblen, als ich hän vernomen. 
die bruoder mit irre schar 
träten vor der bürge gar 
üf einen wünneclichen plän. 
die burc sie liezen aldä stän. 
man machte rossebäre 
den gewunlen zwäre. 
dem vogete was ein wönic baz , 
iedoch üf ein ros er saz. 
sin her wart ordenlich geschart, 
mit afterhuote wo! bewart. 
sie kürten wider in ir lant. 


IV Ameise quam dar näch gerant 
und brächte manigen rischen man; 
ir zal ich iu nicht gesagen kan. 
er was ir houbet zuo Terwetein. 
er quam des schiere über ein, 
er wolde den bruodern jagen näch. 


1CV 


im was üf den wec vil gäch. 
die besten liute er zuo sich las, 
swaz ir zuo Doblönen w'as. 
der wec wart nicht gespart, 
näch den bruodern üf die varl 
ranten si unde liefen, 
vil wünic sie dö sliefen. 
sie quämen die afterhuote an. 
daz wart dem vogete kunt getän. 
er was dannoch söre kranc, 
des was trüric s!n gedanc. 
got der gab im sinen tröst, 
daz er von sürde wart erlöst. 

124 b daz er die craft an im vernam, 
stn herze in gröze vreude quam, 
zehant er ordenle sin her 

gein den vlenden ze wer. 
ze vuoze wurden sie geschart, 
ir pferde wären wol bewart, 
si enwolden vliehen nicht von dan. 
Nameise unde manic man 
quämen gerant al durch ein holz ; 
sie wären grim und dä b! stolz, 
al die mit im wären körnen, 
dö sie hatten wol vernomen , 
daz der voget mit stme her 
satzte sich gein in ze wer, 
swaz ir dä geriten was 
die erheizten an daz gras, 
ir her was snelle körnen näch. 
dö wart in üf die bruoder gäch. 
der voget was vor slner schar, 
do er der vlnde wart gewar, 
er lief üf einen und stach: 
dä mite daz her ze samne brach, 
waz sol ich dä von sagen mör? 
den Semegallen wart vil sör, 
ir her gar durchschröten. 
sie liezen vümfzic töten 
ligen üf der walstat. 
die andern wären strltes sat 
und vluhen gein ir lande, 
sie liezen dä ze pfände 
wol zwei hundert Schilde, 
recht als sie waeren wilde 
1 25 a die Semegallen vluhen hin. 
die bruoder teilten ir gewin 
mit den Küren über al, 
swaz ir was an der zal. 

Baboten was ein burc genant, 
diu was in alter z!l verbrant. 
bl dem wale was der strlt, 
walt und velt dä bl schöne llt. 
die bruoder und die Küren dö 

huoben sich ze lande vrd. 
dä wurden si wol enpfangen. 
sus was der strlt ergangen, 
man lobele dar uinbe Jösum Krist, 
der alles lobes wirdic ist. 


9105 

i. 


ÖAr näch nicht lange ez geschach, 
daz man umb eine reise sprach, 
der kummentiur unde der voget. 
nicht lenger wart dar näch gezoget, 
die bruoder wurden dö besant. 
sie rieten dar üf al zehant 
man solde der Semegallen nicht sparn 
und hin zuo Doblönen varn. 
zuo Goldingen was der rät, 
diu burc in Kürlande stät. 
dö wurden boten üz gesant 
näch den Küren sän zehant; 
in wart diu reise kunt getän. 
sie brächten manigen rischen man 
vür ein holz üf ein gras, 
dä in hin bescheiden was. 
der kummentiur und der voget 
mit bruodern quämen näch gezoget 
125 b zuo den Küren üf daz gras, 
dä ir samenunge was. 
der knappen was ein michel schar, 
die mit den bruodern quämen dar. 
dö daz her was allez körnen, 
leitsagen wurden dö genomen 
und machten sich üf die vart 
hin gein Doblönen wart, 
sie vunden bceser wege vil, 
bruoch und weide äne zil. 
sie quämen durch den lesten wall: 
ez was dannoch sö gestalt, 
daz ez dem tage nähe was. 
ein teil man rascher liute üz las, 

die mit dem here wären körnen, 
ouch wurden bruoder mit genomen; 
man hiez sie mit dem vogete gön. 
ir pferde Iiezen sie dä stön, 

. in was gein Doblönen gäch. 
ir pferde quämen in dar näch. 
der voget gienc mit siner schar, 
daz man ir nicht 6 wart gewar, 

6 dan sie quämen an den berc 
und stigen in daz hachelwerc. 
sie wackten manigen, der dä slief, 
daz er dä näch nicht lüte enrief , 
und viengen unde sluogen töt 
wol drihundert in der nöt 
beide vrouwen unde man. 
waz üf die burc nicht entran , 
daz quam in der kristen hant. 
ir hachelwerc wart ouch verbrant. 

126 a dä wart roubes vil genomen. 

nu was der kummentiur ouch komen 
zuo Dobian mit siner macht, 
ir pferde wurden dä brächt 
den, die ze vuoze wären komen 
zuo Dobian, als ir habt vernomen. 
dö ie def man sin pfert genam 
und der roub ze samne quam , 
daz her wart ordenlich geschart; 
gein Goldingen üf die vart 
kürten sich die bruoder dö 
mit ir her und wären vrö. 
man treib vrouwen unde kint, 
dar zuo pferde und manic rint 
von Doblün zuo Kürlant. 
sie hatten roubes vol ir hant 
in dem hachelwerke genomen. 
dö sie ze lande wären komen , 
den teilten sie gellche: 
der arme und der riche, 

waz ir was an der zal, 
die nämen biutunge über al. 
durch got sie gäben ouch ein teil 
und lobten säre umb daz heil. 
d6 sie ze lande wären komen 
von Doblän, als ir habt vernomen, 
daz lantvolc kärte an gemach, 
die bruoder man d6 rtten sach 
gein Goldingen mit ir schar, 
dö man ir kümfte wart gewar, 
die ze hüse wären bliben, 
der sorge was ein teil vertriben : 

126 b sie lobeten alle geltche 
got von himelriche. 
den Semegallen was vil leit, 

t 

daz man sö dicke zuo in reit 
von Ktirlant zuo Doblän. 
si enmochtenz doch nicht umbe gen: 
man brächte in maniger hande schäch, 
daz was in allen ungemach. 

]V Ameise quam des über ein, 
der houbet was zuo Terwetein, 
re wolde der Semegallen leit 
rechen, gein der Düne er reit, 
er nam rasche helde mite, 
gewäpent näch der lande site. 
diu reise wart zer Mitowe kunt: 
sie santen boten an der stunt 
zuo Rlge und liezen verstän: 
dem marschalc wart ez kunt getän. 
bruoder Gärhart was sin name, 
vür wär er truoc in sunder schäme, 
und hiez von Katzenellebogen; 
er was küene und wol gezogen, 
er hate die wärheit wol vernomen 
wenn Nameise solde komen. 
er was der warnunge vrd. 

näch den bruodern sante er dö 
und hiez sie snelle sin bereit, 
ir wäpen wurden an geleit 
in kurzen stunden, dö man siz hiez. 
die bruoder man dö rlten liez 
üf daz velt mit irre schar, 
der marschalc quam ouch selbe dar. 

127 a ez wart den pilgerinen kunt; 
die quämen in vil kurzer stunt. 

Von Wenden was zuo Rige körnen 
zer lantwer, als ich hän vernomen, 
ein bruoder und wol hundert man: 
den w r art daz maere kunt getän. 
die quämen hovelichen dar 
mit einer banier röt gevar, 
daz was mit wize durch gesniten 
hiute näch wendischen siten. 

Wenden ist ein burc genant , 

von den diu banier wart bekant, 

und ist in Letten lant gelegen , 

dä die vrowen ritens pflegen ' 

näch den siten, als die man: 

vtir wär ich iu daz sagen kan, 

diu banier der Letten ist. 

der was in der selben vrist 

hundert hin zuo Rige körnen 

zer lantwer, als ir hät vernomen. 

ein bruoder was ir houbetman. 

sie wären im gerne undertän. 

der was mit siner schar ouch körnen 

ze dem marschalc, als ir hät vernomen. 

der marschalc kös tm eine stat, 

sin her er dä hin riten bat. 

dä was ein hof bl gelegen , 

dä wönic liute wonens pflegen , 

er lac nicht verre von der stat. 

daz her tet allez, daz er bat: 

sie lägen dä , biz sie verdröz. 
daz velt was kalt unde blöz. 

1 27 b wartliute wurden üz gesant: 

Nameise quam üf die gerant, 
der einer wart gevangen. 
ez waere im übele ergangen, 
waer er Nameisen unbekant 
gewesen, der vrägete zehant 
und bat in sagen maere, 
wiez umb die bruoder waere. 
er loukente sere durch die nöt, 
wan er vorchte den harten töt. 

Ez was des tages nicht alze vruo. 
sie Uten gein der Rtge zuo. 

Nameise mit siner schar 
wart der banier wol gewar 
und der bruoder Schilde 
über daz gevilde. 
in was ze vliehene alsö gäch, 
daz ir kein den wartman stach : 
sie kürten gein ir lande wider, 
sumelfche würfen ir Schilde nider, 
sie künden sich nicht baz bewarn, 
und vluhen hin an zwein scharn. 

Nameise der vlöch über lant, 
sin ander her quam gerant 
üf ein wazzer , daz heizt diu A. 
nu was der wartman sö nä, 
daz er der bruoder banier sach 
im was zuo sinen herren gäch, 
er rief und winkte mit der hant. 
der marschalc quam zuo im gerant 
und vrägete in der maere, 
wiez im ergangen waere, 

1 28 a ob er die vinde haete gesehen: 
des bat er im der wärheit jehen. 
er sprach: „ich hän sie wol vernomen, 

ich bin mit noeten von in körnen: 

sie hatten mich gevangen. 

ez waer mir übel ergangen, 

haet mich Nameise nicht emert. 

der wolde haben hie gehert 

mit der Semegallen schar. 

do er der banier wart gewar , 

dö vrägete er mich der maere, 

wie gröz daz her waere. 

ich sprach: hier ist der bruoder macht 

von Eistlant und von Letten brächt. 

daz begunde in missehagen, 

sie wolden haben mich geslagen : 

Nameise dä wider sprach. 

in was ze vliehene alsö gäch, 

daz sie mich liezen rlten.“ 

„wir suln nicht lenger blten,“ 
sprach daz her gemeine dö: 

„der guoten maere sl wir vrö.“ 

SNelle wart daz her geschart 
näch den heiden üf die vart. 
der marschalc rante vaste vor 
und quam üf der heiden spor, 
die üf die Ä wären gerant. 
die banier volgten im zehant: 
sie jageten al gellche 
sö unbescheidenllche , 
daz vil manic pfert erlac. 
ö dan ez quam üf mitten tac , 

128 h als ich diu maere hän vernomen, 

der marschalc was sö nähen körnen , 

daz er der vinde wart gewar. 

er jagete zuo mit siner schar. 

dö wart in ze lande gäch. 

ein gelücke in doch geschach: 

ir vieln wol drlzec in daz Is. 

sie wären der sinne doch sö wls, 

daz sie ir pferde gar verzigen 
und liezens in dem !se ligen 
und vluhen trüric gein dem stade: 
nieman volgete ir pfade. 
ich sage iu , wä von daz geschach. 
der in daz 1s nicht enbrach, 
dem was gein dem lande gäch, 
den volgete der marschalc näch : 
er körte sich nicht an den roub. 
sumellche wärn der sinne toub, 
daz sie der bruoder verzigen. 
d6 sie pferde sähen ligen 
in dem wazzer vliezen, 
der wolden sie geniezen. 
der marschalc wart nicht gewar, 
daz s6 gevüege was sin schar, 
vümf bruoder was an siner zal, 
niune was ir über al, 
drl knechte und ein ritter guot, 
der hatte tugenthaften muot 
zuo gote und gein den Iiuten. 
ein wort wil ich bediuten, 
daz er vor der Rlge sprach, 
dö man den vfnden jagete näch: 
129 a „ich wil noch hiute ze nöne 
vor dem himeltröne 
b! unser vrowen nähen 
mine splse enpfähen.“ 
der pilgertn voget was er genant 
und was von Westvälen lanl. 
des ors beleih vor müede stän, 
er muoste den bruodern abe gän. 
Nameise der vlöch über lant 
und quam üf daz Is gerant. 
do er des ritters wart gewar, 
er jagete ze im mit siner schar , 
der ritter wart von im geslagen: 
man hörte den heit sider clagen. 

Nameise was ze lande gäch. 
do er die achte vor im sach 
und der bruoder wart gewar, 
er jagete zuo mit siner schar, 
er hate b! im wol drizec man, 
die achte rante er vrtlich an. 
die bruoder wurden nicht gewar, 
daz näch im quam der vinde schar. 

Nameise mit zorne öf sie stach, 
dä von geschach in ungemach. 
dri bruoder wurden töt geslagen, 
die zwöne muosten mite jagen , 
die vuorten sie gein Terwetein: 
des landes marschalc was der ein. 
die mit der banier jageten näch, 
näch den vlnden was in gäch. 
dö sie quämen sö nähen , 
daz sie diu pferde sähen , 

129 b diu üz dem ise wären genomen, 

sie vräglen : „wä ist der marschalc körnen ?“ 

die liute sprächen : „er jaget näch. 

helde lät iu wesen gäch: 

mit deiner macht er ist geriten.“ 

dö wart lenger nicht gebiten, 

manc ros wart mit den sporn genomen. 

sie wären snelle dä hin körnen , 

dä der ritter lac geslagen : 

daz begunde in missehagen. 

des jagens sie nicht 6 verzigen, 

ö sie die töten sähen ligen 

und der marschalc was verlorn. 

daz was in leit unde zorn, 

sie ha?tcn gerne dä gestriten, 

haeten ir die heiden dä gebiten. 

sie jageten eine wile sider 

und kerten gein der Rige wider. 

des landes marschalc der wart sider 

in daz lant hin nider 

gein künic Thoreiden gesant, 
der herre in Littowen was genant, 
dä vacht er einen kampf durch nöt, 
die kempfen hüben beide töt. 
bruoder Görhart starb alsö, 
got. mache stne söle vrö 
dort in himelrtche : 
des wünschet im al gell che. 

Nu habet ir hie vor vernomen 
wie meister Kuonrät was komen 
mit bruodern zuo Niflant: 
nu wil ich machen iu bekant, v 
130* wie er die zit dä vertreib, 
die wile er meister beleih, 
dö er daz lant wol besach, 
mit den bischoven er sprach, 
die in dem lande wären, 
er künde wol gebären;, 
daz si im alle wären holt: 
viir wär ir daz gelouben solt. 
do er des küniges man gesach 
und mit dem houbtman gesprach , 
dö böt er in so süeziu wort, 
daz sie gäben volbort: 
swes er von in gerte, 
vil gerne man in gewerte. 
ich wil langer rede dagen 
und wil kiirzlfchen sagen, 
do er die vriuntschaft vernam, 
sin herze in gröze vreude quam, 
mit der bruoder räte 
besante er vil dräte 
boten über al daz lant. 
ein tac wart in genant , 
wenn sie zuo Rige solden komen. 
dö sie hatten daz vernomen , 
iecllch voget mit siner schar 

quämen willeclichen dar. 

Yriderich ein bischof hiez, 
den sin tugent nicht enliez, 
er vüere selber an die schar 
mit sinen rittern, daz ist wär. 
von Haseldorf was er geborn 
und was in daz stift gekorn, 

130 b daz Darbete ist genant: 

diu stat ist manigem wol bekanl. 

der houbetman sante dar 

des küniges man ein Irlich schar. 

dd sie zuo Rige wären körnen, 

als der tac was genomen , 

dä wurden sie enpfangen wol , 

als man liebe geste sol. 

swes man zen Ören solde pflegen , 

des beleih nicht underwegen. 

dar näch wart daz her geschart 

näch maniger banier üf die vart 

und quämen ze Semegallen in daz laut. 

Doblön was ein burc genant; 

die wurden dö mit in verladen, 

sie täten in vil grözen schaden. 

swaz in dem hachelwerke was 

vil wönic des icht genas. 

daz üf die burc nicht entran, 

daz muoste den lip ze pfände län. 

ein bilde diu wart üf gehaben 

und wart gesatzt vor den graben. 

Do quämen andriu maere, 
daz ein her waere 
von Littowen körnen dar. 
dö man der wärheit wart gewar, 

Doblön sie liezen stän, 
diu burc wart sturmes erlän. , 

die bilden hiwen sie dar nider 
unde scharten ir her wider 

gegen den Littowen zer wer. 
dö quam der heiden her 

1 31 Ä üf eine gegende gerant 

Slackenkappen ist si genant. 

der bruoder her was wol geschart 

und huob sich gein in tif die vart. 

dö sie quämen sö nähen, 

daz sie ein ander sähen 

die heiden wurden des gewar, 

daz creftic was der kristen schar: 

dö wart in ze lande gäch. 

der marschale sprancte und jagte in näch. 

daz her quam an ein bcese grünt, 

dä was in der selben stunt 

daz bruoch dannoch ungevrorn. 

dem her was leit unde zorn, 

daz in der vinde her entreit. 

daz was bischof Yridrichen leit, 

daz man ir künde nicht abe jagen. 

waz sol ich lange rede sagen? 

sie körten gein der Rige wider; 

dar quämen sie gesunt sider. 

dö man diu majre vernam, 

daz daz her wider quam, 

dö wart gelobet Jesus Krist, 

der alles lobes wirdic ist, 

und diu liebe muoter sin, 

Mariä diu vrowe min. 

der meister und der bischof 

quämen üf der bruoder hof. 

pilgrinen und des küniges man ' 

wart dä liebes vil getän. 

der meister und bischof Yriderich 

dar näch mit liebe schieden sich. 

131 b wanne ie der man was körnen dar, 
der vuor ze huse, daz ist wär. 

In dem winter ditz geschach. 
des andern järes dar näch 

der meister dö ze räte wart 

aber umb eine hervart 

zuo Semegallen in daz lant. 

der meister selbe reit zehant 

ze den bischoven und des küniges man; 

mit bete er die an sieh gewan. 

sie lobeten im ze helfen gar, 

sie hieldenz ime, daz ist wär, 

von Darbet unde von Löal, 

von Rige was des dritten zal. 

ein tac wart in geleit, 

wenn sie solden sin bereit. 

boten wurden dö gesant 

über al der bruoder lant. 

lantvolc und des hüses man 

wart man die zlt wizzen län, 

, wenn sie ze Rige solden körnen, 
diu samenunge wart dar genomen. 
dö diu zit was volant, 
als iu hie vor ist bekant , 
der houbetman brächte dar 
des küniges man ein örllch schar: 
her Odewart was er genant, 
manigiu banier wart bekant: 
von dem lande über al 
quam ir zuo Rige ein michel zal. 
bruoder was ouch körnen dar 
von dem lande ein örllch schar; 

132 a burger von Rige wären mite: 
daz von alder was ir site. 
swaz pilgerin zuo Rige was körnen , . 
die wurden gerne mite genomen. 
der herre von Rüwen quam aldar 
mit einer hovelichen schar. 

Do daz her was bereit 
alsö diu zit was üf geleit, 
von Rige vuoren sie zehant 

Llvl. Rflimchronik. |7 

mit schiffen und ouch über laut 
und quämen zer Mitouwen 
üf ein schcene ouwen. 
üf eine wise , diu was breit , 
wart daz her wol geleit, 
dä wurden sie enpfangen wol, 
als man liebe vriunde sol. 
die nacht haten sie guot gemach, 
des morgens , dö der tac üf brach , 
in dem her man messe sanc. 
meister Kuonrät von Viuchtewanc 
was des heres houbetman , 
der legete slnen vliz dar an. 
dö daz her was wol geschart 
näch maniger banier üf die vart , 
daz her quam viir Terwetein. 
die heiden wurden des enein , 
sie liefen gein in üf daz velt. 
dö wart in daz wider gelt: 
sie wurden wider ln getriben ; 
ein Semegal was töt beliben. 
dä wart geslagen manic gezelt 
vür Terwetein üf ein schcenez velt. 

1 32 b sie herten um sich mit gewalt. 
ez was diu zit alsö gestalt , 
daz ir körn zitic was: 
daz sluoc man nider als daz gras; 
daz körn wart in daz her brächt, 
dö ez quam näch mitter nacht, 
die heiden täten dö ein werc, 
sie branten selbe ir hachelwerc 
um die rechte burc gar blöz. 
daz her was michel unde gröz, 
daz hate sich um daz hüs geleit, 
des andern tages wart bereit 
ein ebenhcehe und üf gehaben 
und wart getriben an den graben, 
der meister hatte vor gesant 

näch dem here von Kürlant. 
die wären zuo Dobläne körnen; 
sie wurden ungerne dä vernomen , 
wan sie täten ungemach 
den Semegailen w£ und ach. 
ir hachelwerc sie branten nider 
und kärten von der bürge wider, 
die quämen zuo des meisters her 
wol bereit mit irre wer. 
d6 was des heres an der zal 
vierzän tüsent über al. 
nu was diu ebenhoehe körnen, 
als ir hie vor habt vernomen, 
mit manigem ribalde üf den graben. 
d6 wart ein harter sturm erhaben, 
dö was holzes zuo der tracht 
manic hundert vuoder brächt: 
man büste al umbe viur an. 
diu burc an manigen enden bran , 
daz laschten sie mit heldes hant. 

E der sturm wart volant, 
die Semegailen bäten d6, 
daz der ineister taete alsö 
und lieze ir künic zuo im körnen 
durch der kristenheite vromen: 
sie wolden gerne zins geben 
und halden vrideltchez leben 
mit dem kristentuom als 6. 
dem meister tet diu rede w6, 
wan er sich des wol versan, 
daz nicht triuwe was dar an. 
sie hatten dicke vor gelogen 
und den kristentuom betrogen, 
nu was ein ärltch ritter dar. 
dö sie wurden des gewar 
(der herre von Rüwen was er genant), 
an den riefen sie zehant, 

daz er sü wol taete 
und den meister baete , 
daz er in vride wolde geben, 
sie wolden halden rechtez leben, 
der probest von Rige was ouch dar 
und prediger bruoder, daz ist wär. 
der von Rüwen die zuo sich nam, 
mit in er zuo dem meister quam, 
vür die Semegallen er bat. 
die bruoder sprächen üf der stat: 
„uns geschieht dä von ein leit, 
sie gerent zuo der kristenheit.“ 

I33 b der herre von Rüwen sprach alsü : 
„des sult ir wesen gerne vrö 
und beweget iuwern muot: 
daz dunket uns alle guot.“ 
swaz ieman dä wider sprach, 
der Semegallen wille geschach: 
in wart vride dö gegeben, 
daz sie solden zins geben 
unde gegen der kristenheit 
nimmer getuon kein leit. 
der vride wart bestaetiget wol, 
als man mit gelübde sol. 
nicht lange sümte man dar näch, 
daz her gemeine üf brach, 
man hieb die ebenheehe nider 
und kürten gegen lande wider. 

' dü daz her zuo Rige quam , 
der meister die geste nam 
und sagte in lieblichen danc. 
meister Kuonrät von Viuchtewanc 
der was üre und tugende vol, 
daz sach vil manic ritter wol: 
liebliche er die ze gaste bat. 
der erzebischof von der stat 
der muoste mit den gesten sin 
und manic ürlich pilgerin. 

hem Odewart und des küniges man 
den wart Ören vil getän. 
dd ir müede was gelegen 
und in vriuntschaft was gepflegen, 
wer üz der reise komen was 
von Semegallen , als ich 6 las , 

134* die quämen kürzlichen sider 
vrcelichen ze lande wider. 

In dem oweste ditz geschach. 
des naihsten herbestes dar näch 
d6 wart ein her gein Priuzenlant 
von Littouwen gesant. 
kiinic Thoreiden der sante ez dar ; 
Nameise was an der schar. 

Birsburc ist ein hüs genant 

und lit noch in Priuzenlant. 

man hörte in dä unde sach, 

dö mite er den vride brach, 

den er machte zuo Terwetein. 

sin gelübde daz was unrein. 

er quam nicht mör in daz lant, 

daz Semegallen ist genant. 

der vride wart gebrochen dö 

mit den Semegallen sö. 

ez was dö vor nicht alze lanc, 

daz meister Kuonrät von Viuchtewanc 

erwarb daz mit siner bete , 

daz man slnen willen tete: 

daz Priuzen unde Niflant 

quam in eines meisters hant, 

der hiez bruoder Manegolt. 

man was im von rechte holt, 

wan er was ein geistlich man. 

im was gerne undertän 

der meister von Niflant. 

nu wil ich machen iu bekant, 

wie wol sie truogen über ein, 

als an irre liebe schein: 

134 b swes ir ein den andern bat 
daz geschach üf der stat; 

des wären sie beide vrö. 9705 

sinen boten sante dö 

der meister von Ntflant : 

mit brieven tet er bekant, 

daz meister Manegolt solde körnen 

zuo im durch des landes vromen. 9710 

do im daz msere wart geseit, 

willecllch wart er bereit; 

mit siner bruoder räte 

huob er sich vil dräte, 

bi daz mer üf den strant 9715 

vuor er hin durch Rürlant. 
dö man zuo Rige vernam, 
daz meister Manegolt quam, 
dö wart er enpfangen wol, 

als man einen meister sol. 9720 

swar er in diu hiuser quam , 

die vriuntschaft er gerne nam. 

dö er daz lant wol besach 

und mit den bruodern gesprach, 

die in dem lande wären , 9725 

er künde sö wol gebären, 

daz sie sin wären vrö. 

meister Kuonrät bat in dö, 

lieblich er die bete began, 

er wolde des amtes sin erlän. 8730 

swaz ieman dä wider sprach, 
von siner bete daz geschach, 

Niflandes man in erliez, 

daz er nicht mör dä meister hiez. 

1 35 er hate geräten, daz ist wär, 9735 

in dem lande drithalb jär. 
alsö wart er des amtes lös. 
einen bruoder man dö kös 
zuo meister über Niflant: 


Digitteed by Google 


' 


263 

bruoder Willekin was er genant. 9740 

der selbe tugenthafte heit 

wart zuo Velin erwelt. 

d6 diu welunge geschach , 

meister Manegolt vuor dar näch 

mit sinen bruodern sider 9745 

vroelich zuo Priuzen wider. 

Boten wurden dö gesant 
von Afcers hin zuo Priuzen lant , 
die seiten im des ordens nöt: 

der höhe meister wiere töt 9750 

und hiez in zuo Akers körnen. 

dö er daz häte vernomen, 

snel er brieve schriben hiez, 

zuo Niflanl er die vüeren liez, 

des landes meister er enböt 9755 

dise vor genante nöt 

und hiez im bruoder senden dar, 

die wol viiegeten an die schar, 

daz sie zuo Akers solden körnen. 

dri bruoder wurden dö genomen 9760 

und wurden willeclich gesant 

mit brieven hin ze Priuzen lant. 

dö der meister hate vernomen , 

daz die von Nlflant wären körnen , 

kurzelich wart er bereit. 9765 

alsö der tac was üf geleit, 

1 35 b mit bruodern , die er mit sich nam , 
vroelich er zuo Akers quam, 
von manigem lande wären dar 

wlse bruoder, daz ist wär, 9770 

zuo der welunge körnen. 

dö wart ein vromer heit genomen 

und wart ze höchmeister erwelt. 

der selbe örltche heit 

bruoder Burkhart was er genant: 9775 

im wart vroelich in die hant 

ein ingesigel und ein vingerlin 
bevalch man üf die triuwe sin. 
dd diu wele was volant, 

meister Manegolt bat zehant, 9780 

daz man Nlflandes in erliez. 

zuo Priuzen man in varen hiez. 

der dä vor gekoren was 

zuo Velin , als ich hie vor las , 

mit brieven der bestätiget wart. 9785 

dar näch huob sich üf die vart 

zuo Akers manic erlich man; 

sumelicher nicht ze hüse quam. 

meister Manegolt lac töt 

üf dem mere, als got gebüt. 9790 

drl bruoder wärn von Niflant 

mit im über mer gesant, 

der lügen zwene t6t , 

der dritte quam von der not 

und brächte die brieve in daz lauf , 9795 

von danne si wären üz gesant. 
dö man zuo Niflande vernam, 
daz der boten einer quam , 

136* und die brieve man gelas, 

daz meister Willekin was 9800 

bestätiget in daz lant , 

des vreute man sich zehant. 

er lebete vridelichen 

mit armen und mit riehen 

in dem lande manigen tac , 9805 

an gotes dienste er arbeit pflac. 

Bi siner zit ez geschach , 

daz man die Littouwen sach 

*• * 

heren des bischoves lant; 

sie stiften roub unde brant. 9810 

diu mapre wurden wol vernoinen, 
sie wären zuo Aschräten körnen , 
diu burc* ist bl der Düne gelegen , 

dar üfle die bruoder wonens pflegen. 

der kumraentiure snel enböt 

zuo Kockenhüsen dise nöt. 

diu burc des bischoves ist. 

dä was in der selben vrist 

ein bruoder üfle, sin houbetnian: 

der legete sinen vllz dar an, 

daz er den vlnden taete ein leit. 

kurzelich wart er bereit, 

daz er manigen raschen man 

von der stat zuo sich gewan. 

daz lantvolc was willic gar, 

er gewan ein Erliche schar. 

die Littowen hatten wol vernomen. 

daz man wolde zuo in körnen 

unde weren daz lant. 

do in daz maere wart bekant, 

1 36 b dö wart in ze lande gäch, 
wan sie vorchten ungemach. 
iren roub sie nämen dö 
und körten über die Düne vrö 
und wolden wider in ir lant. 
al die wile hate besant 
der kummentiur, dä ich von las, 
der zuo Aschräten was, 
sine boten itf daz lant. 
sie quämen willeclich zehant 
wem diu maere wurden kunt 
zuo Aschräten in kurzer stunt; 
des wart er von herzen vrö. 
nicht lange sümete er dö, 
die bruoder er sich wäpen hiez. 
sie täten gerne waz er hiez. 
dö sin her was bereit , 
dem kummentiure wart geseit, 
die heiden waeren hine körnen, 
dö er daz hate vernomen, 
im was üf die vlnde zorn. 

diu Düne was dö hart gevrorn; 
dA quam er üf mit slner schar, 
von Kockenhüsen quam ouch dar 
der bruoder, dA ich ö von las, 
und waz rascher liute was: 
im was üf die heiden gAch, 
den wec sie Uten dö in nAch. 
ir wartliute wAren vor, 
sie quAmen üf der heiden spor. 
die Littowen wurden ouch gewar, 
daz nAch in quam der bruoder schar. 

137 Ä sie wAren ir gemüetes stolz 
und legerten sich in ein holz, 
sie sprAchen sö: „die bruoder körnen, 
wir hAn in doch nicht genomen, 
sie bringen uns dA her ir guot: 
des sul wir wesen höch gemuot,“ 
sprAchen die Littouwen. 
sie haten um sich gehouwen 
und um diu pfert einen hagen, 
sus hoere wir daz buoch sagen, 
die bruoder quAmen mit ir schar; 
der wurden sie gewar, 
des wurden sie von herzen vrö. 
sie trAten von den pferden dö, 
die heiden liefen gegen in; 
ez wart vil inaniges ungewin 
an beider sit von swertes nöt. 
diu walstat wart von bluote röt. 
die bruoder drungen in den hagen, 
der heiden sechzic wart geslagen , 
ir houbetman lac einer töt, 
die andern wichen von der nöt. 
sie liezen dA vil manic pfert, 
beidiu schilt, sper unde swerl. 
ez düchte in ein guot gewin, 
wer ze vuoze mochte hin 
kören gein Littowen lant. 

Schoriät bleib vür ein pfant 
üf der walstat geslagen : 
sine vriunt mochten in clagen. 
die bruoder mit der kristen schar 
den roub sie mit in nämen gar. 

137 *’ zwöne bruoder wären geslagen, 
die endorfte man nicht clagen. 
die andern quämen wol gesunt 
ze hüs. dar näch in kurzer stunt 
dem meister man diu maere enbdt, 
er lobete dar umbe söre got 
und die liebe muoter sin 
die himelische königin , 
die man von rechte Ören sol, 
wan sie sint beide lobes vol. 

Mßister Willekin dächte dö, 
wie er die Semegallen unvrd 
machte unde brachte in schaden, 
daz man wurde von in entladen, 
er suochte slner bruoder rät, 
wie er gewurbe mit der tät. 
die bruoder rieten im zehant, 
er solde büwen in daz lant, 
daz quaeme der kristenheit ze vromen. 
do er diu maere hate vernomen, 
des wart er von herzen vr6. 
er enhatte keine ruowe dd, 
biz er allez daz gewan, 
daz man ze rechte solde hän 
von cleidern und von spise. 
der meister was sö wise , 
daz er des guotes nicht enliez, 
zer Mitowen er ez vüeren hiez. 
dö sin wille dar an geschach, 
des naehsten winters dar näch 
er warb umb eine hervart. 
kein arbeit wart von im gespart. 

138 a gein bischoven und des küniges man, 
von den er manigen heit gewan 
der bruoder Volkes manige schar. 
d6 daz her was komen dar 
ze Rtge, des wart der meister vrö. 
üf einen sö brächt er sie dö, 
der ist der Balat genant, 
manigiu banier wart dä bekant, 
daz her was lang unde breit, 
gein der Mitowe man dd reit, 
manic slite wart dö geladen: 
üf der Semegallen schaden 
quam daz her von Terwetein. 
der meister wart dö des enein , 
er wolde büwen üf einen berc. 
dö wart getän ein örlich werc: 
mit räte der bruoder ditz geschach , 
daz man eine burc büwen sach. 
der Heiligeberc wart sie genant, 
ir name wart slnt wol bekant. 
daz hüs wart gesplset wol: 
swaz man ze nötdurft haben sol , 
daz was in allen wol bedächt. 
zwö bilden wären dar gebrächt, 
dö bereitet was der graben, 
und eine bilde üf gehaben, 
vil wol daz hüs gesplset wart, 
man huob sich üf die widervart 
und liez dä wol dri hundert man. 
die andern riten al dä van: 
der meister und die bruoder sin, 
die ritter und die pilgerin, 

138 b swer von dem hüse körte wider, 
die quämen hin zuo Rige sider. 
des meisters wille was ergän , 
ze hüse reit ein ieclich man 
und dankten gote von himele dö. 
in slme lobe wären sie vrö, 

139 « 


daz diu arbeit was volbrächt, 
als ir von örste was gedacht. 

Diu berc , die ich genennet hän , 
dä wurden helde äffe gelän , 
armbruste unde pfile. 
dö quam näch einer wlle 
von Sameiten ein her gerant, 
die sint ouch Littowen genant 
und ist ein bcesiu heidenschaft: 
die quämen dar mit grözer craft. 
des nsehsten tages sie quämen dar, 
d6 die bruoder mit ir schar 
körten gein der Rige wider, 
daz her legerte sich nider 
al umb daz hüs üf ein velt. 
diu heidenschaft hät kein gezelt: 
von holze und von strüchen 
der künnent sie gebrächen, 
ez sl warm oder kalt: 
ir hüten sint dar näch gestalt, 
der machten sie vil manige dar 
vür daz häs , diu rede ist wär. 
vome Heiligenberge und Terwetein 
die truogen nicht wol überein, 
die äf der bürge wären dö: 
ir krieges wart vil manic unvrö. 
dä zwischen was ein deiner grünt , 
des quämen si in vil kurzer stunt 
von den bürgen in den tal 
ze samen gieng ir beider wal. 
dö der Littowen her was körnen, 
als ir hie vor habt vernomen, 
des wären die Semegallen vrö. 
nicht lenger sümten sie sich dö: 
die Semegallen mit den gesten 
Ilten vür die vesten, 
diu iu hie vor ist genant. 

den bruodern wart daz schiere bekant, 
sie quämen snelle vür daz tor: 
dä vunden sie ir vlnde vor, 
von Littowen ein gewaldic her. 
die bruoder satzten sich ze wer. 
sie hatten bi in manigen heit 
von knechten küene und dz erwelt: 
die sach man menlich bi in stän, 
ir keiner wolde ze rucke gän. 
dä sach man vliegen manic spcr 
der kristen hin, der heiden her. 
mit armbrusten man dö schöz. 
die Littowen söre des verdröz , 
sie begunden dannen gän , 
die bruoder liezen sie dä stän. 
d6 bleib in der selben n6t 
ein bruoder vor dem hdse töt. 
der heiden kan ich nicht gesagen: 
sumelichen sach man dannen tragen, 
daz er der bruoder gar vergaz; 
ez mörte der Sameiten haz. 

139 b man sach sie gän an einen rät, 
den sie volbrächten mit der tät. 
df die burc stuont al ir sin : 
daz wart dar näch ir ungewin. 
sie liezen manigen heiden balt 
näch holze varen in den walt, 
sie brächten holz und dilen wider 
und legeten df dem velde nider. 
sie bdweten ribalde gröz. 
daz velt was lanc unde bldz, 
daz man al ir tuon wol sach. 
die bruoder richten sich dar näch , 
vil deiner ruowe ir keiner pflac 
beide nacht und ouch den tac: 
sie machten bolwerc unde graben, 
ein ebenhcehe wart df gehaben. 

» der bruoder arbeil diu was gröz , 

des doch ir keinen nicht verdröz. 10040 

die knechte wären willic gar, 

daz lantvolc allez , daz ist wär , 

kein arbeit wart von in gespart. 

dö daz hüs bereitet wart, 

daz volc wart gordnet üf die wer 10045 

näch rechte gein der heiden her. 

ÜEr heiden arbeit lät iu sagen: 
sie hatten in zehen tagen 
gemachet manigen ribalt grdz, 

vil deine der arbeit sie verdröz , 10050 

sie hatten holzes zuo der tracht 

vil manic tüsent vuoder brächt. 

an dem eilften tage 

vil manic quam in clage, 

140 a wan er des libes hie was töt, 10055 

sin sele quam in gröze nöt. 
ez wart ein harter sturm gehaben, 
vil manic ribalt gein dem graben 
von den heiden wart getriben. 

sumeliche dar umbe töt beliben , 10060 

ö sie quämen üf den berc. 

die bruoder worchten heldes werc, 

sie schuzzen manigen heiden töt. 

die Littowen durch die selbe not 

nicht wolden von dem sturme gän, 10065 

man sach sie sam ein müre stän. 

die heiden man holz werfen sach. 

vil manigem doch alsö geschach, 

wan er sich wolde bücken nider, 

daz im entwichen gar diu Uder, 10070 

daz er üf die erden saz 

und des Werfens gar vergaz: 

daz quam von der pflle nöt; 

vil manigem quam alsö der töt. 

die Littowen liezen doch nicht abe ; 10075 

sie hatten der bruoder habe 

gedöcht mit in ze vüerene hin: 
daz wart vil maniges ungewin. 
man sach der Sameiten 
vil manigen man hin leiten , 
als man die diutschen briute tuot. 
der wize snö wart als ein bluot 
und daz velt al bluot gevar. 
die bruoder wurden schiere gewar 
die ribalde üf dem graben slän: 
ir bilden liezen sie d6 gän. 

140 b die heiden wurden d6 verladen, 
sie nämen alsö grözen schaden , 
daz si der ribalde gar verzigen. 
vil töten liezen sie dä ligen 
und nämen von dem wale die vlucht. 
vil maniger tet dä sin unzucht , 
daz er nider viel durch nöt 
und gein der burc sin bein üf böt, 
wan im der töt sin herze brach, 
vil manigem ouch alsö geschach, 
sö man in bl dem vuoze zöch, 
daz sin geselle von im vlöch. 
ez werte genzlich al den tac. 
nicht vollen ich gesagen mac , 
wie gröz der kristen vreude was, 
dö man die töten vor in las 
ze samne und üf die sliten luot. 
betrüebet was der heiden muot, 
daz ir sö vil getcetet was 
mit geschozze, als ich itzunt las. 
dö ez üf den Äbent quam 
und der sturm ein ende nam, 
ir töten wurden schiere gebrant. 
dar nöch sie körten sön zehant 
ze lande mit den wunten wider; 
der starb vil maniger dar nöch sider. 
sie clageten söre ir ungemach, 
daz in zem Heiligenberge geschach. 

jenen was diu reise zorn , 
die ir vriunde dA verlorn 
hatten in des sturmes nöt. 
der was vierdehalb hundert töt 

141 a und manic heiden s6 gewunt, 
daz er nicht mör wart gesunt. 
die bruoder wAren unvertriben, 
zem Heiligenberge sie beliben 
An der Semegallen danc: 
der heiden vreude was dA von kranc. 
dö der sturm geschach, 
an dem dritten tage dar nAch 
die Semegallen berieten sich; 
sie wAren grimmes muotes rieh, 
iedoch sie quAmen über ein, 
daz sie verbranten Terwetein. 
gein Racken vuoren sie zehant: 
ein burc ist alsö genant, 
diu von dem Heiligenberge d6 
dankten gote und wAren vrö. 

ÖEr bruoder d6 nicht enliez, 
der kummentiur üf der bürge hiez, 
diu dA vor gestürmet was 
und in der nöt vil wol genas, 
der enböt dem meisler allez guot, 
als noch ein vriunt dem andern tuot : 
waz zuo Semegallen was geschehen , 
des liez er im die wArheit jehen, 
und wie Terwetein waere verbrant. 
dö daz dem meister wart bekant, 
er wart der maere von herzen vrö 
und lobete got von himele dö. 
diu burc stuont ze wünsche wol, 
die man sö dicke nennen sol, 
ir name ist iu wol bekant: 
sie wart der Heiligeberc genant, 

141 b die üf der bürge wAren, 

man sach sie s6 gebären, 
daz ez ir vtnden übel quam, 
in maniger stunt man sie vernam 
zuo Racken unde vor Doblön. 
die enmochten des nicht umbe gön, 
die bruoder quaemen mit ir schar 
üf ir schaden dicke dar. 
ez was den Semegallen leit, 
daz man sö dicke zuo in reit, 
sie wären von der burc verladen : 
in quam dä von sö manic schaden 
an guote und an liuten , 
solde manz allez diuten, 
sö waere diu rede gar ze lanc. 
sie sungen manigen jämersanc 
näch vriunden und näch mägen. 
sie begunden lägen , 
wie sie mit nöt vergulden daz. 
sie quämen dicke durch ir haz 
vür die burc üf daz velt. 
man brächte in daz widergelt 
genendecltchen vür daz tor: 
dä vunden sie die bruoder vor 
mit küenen knechten üz erwelt, 
lantvolkes manigen raschen heit, 
wenne die Semegallen dar 
quämen gein der bruoder schar, 
sie liefen sö ein ander an: 
haet ez her Ecke hie vor getän, 
und von Berne her Dieterich, 
sie waeren von rechte lobes rieh. 

142* dö wart vü manic gereisc gröz: 
wan man mit armbrusten schöz, 
sö körten sie ze lande wider; 
sus lac vil maniger töt dä nider. 
solcher kurzewile man pflac 
üf der bürge manigen tac. 
der bruoder arbeit diu was gröz, 

der doch ir keinen nie verdröz. 
mit wachen houwen unde graben 
sach man sie kurzewile haben; 
von balken heben unde tragen 
h6rt man die bruoder seiden clagen 
und vor keiner hande nöt. 
ieclich dem andern öre böt; 
sie wären der vinde widersaz. 
die Semegallen muote daz; 
ze jungest sie des spils verdröz , 
daz man ir dä sö manigen schöz, 
und quämen deste minner dar. 
maniger wege sie nämen war, 
die zuo dem hüse giengen: 
wen sie dar üffe geviengen, 
der muoste näch ir willen leben , 
sterben oder guot geben. 

In einer vasten ez geschach, 
daz man die Semegallen sach 
gein der Rige kören hin: 
sie wolden heren durch gewin. 
zem Heiligenberge wart ez bekant, 
die santen boten al zehant. 
diu wamunge zuo Rige quam, 
des landes marschalc ez vernam, 

142 b daz man zuo Rige wolde hern. 

er sprach: „wir suln daz wol bewern.“ 
die bruoder er sich wäpen liez, 
sie täten gerne swaz er hiez. 
er wart mit in vil schiere bereit, 
dar näch vür die stat man reit, 
der burger quam ein teil ouch dar 
und pilgerin ein gevöegiu schar, 
swaz Letten was zuo Rige körnen, 
die wurden alle mite genomen. 
der Liven was ein teil ouch dar, 
die quämen gerne zuo der schar. 

dö was des heres an der zal 
vümfthalb hundert über al. 
sie lAgen dA vil nAch den tac, 
maniger kurzewile man pflac 
mit rennen und mit springen , 
mit loufen und mit ringen. 
d6 ez tif den Abent quam, 
der vtnde her man nicht vernam. 
die burger riten in die stat. 
der marschalc sine bruoder bat , 
sie solden kören in den stal : 
daz lantvolc quam dar über al. 
alsö was ein hof genant 
und ist zuo Rige wol bekant , 
daz er der bruoder marstal hiez. 
des landes marschalc nicht enliez, 
er hiez die pforten offen lAn. 
er sprach: „wir suln sie bestAn, 
gibt got, daz sie uns komen her. 
menclich bereite s6 sin sper , 

143 a daz wir die Arsten immer sin: 
wellen sie zuo uns her in, 
s6 sullen wir komen 6 hin vor.“ 
offen bliben dö diu tor. 
der marschalc aber nicht enliez ; 
wartliute er dö riten hiez, 
bruoder unde knechte guot. 
er dAchte, ez solde wol behuot 
bliben sö von manigem man. 
dö wart er sint betrogen an , 
wan alliu huote ist ein wicht, 
wil uns got behüeten nicht. 

| Daz schein an den dingen wol , 

dö von ich iu sagen sol. 
wartliute wurden üz gesant, 
als iu hie vor ist bekant. 
ez was diu zlt alsö gestalt, 

diu nacht was vinster unde kalt, 
daz sie des heres ensöhen nicht, 
ir aller huole was ein wicht, 
der vinde her zuo Rlge quam , 
daz ir nie kein man vernam, 
biz sie quömen in den stal. 
die bruoder sliefen über al : , 
daz lantvolc slief gemeine gar. 
ein knecht der vinde wart gewar, 
mit lüter stimme er: „vinde!“ rief, 
er wakte manigen, der dö slief. 
waer gotes huote nicht gewesen , 
ir solde dekeiner nicht genesen, 
daz mac man dö bl merken wol, 
der stal was aller vinde vol. 

143 b si entölen niemande ungemach, 
ö man die Liven vliehen sach : . 
die vluhen üz dem slöfe hin; 
daz wart der bruoder ungewin. 
die bruoder quömen an ir wer 
snelle gein der beiden her. 
mit manigem sper man üf sie schöz, 
der heiden her was in ze gröz: 
achtzönc was der bruoder schar, 
daz lantvolc vldch gemeine gar. 
die bruoder bliben in der nöt 
mit wer, vümfe ir lögen töt , 
die andern wurden söre wunt, 
ir bleib nicht dan drl gesunt. 
der knechte wart ein teil geslagen , 
man hörte die helde sider clagen. 
der marschalc wart zehant verbrant 
von der Semegallen hant. 
mit ir her sie körten dö 
vür die stat und wören vrö. 
die burger töten zuo ir tor, 
die vinde liezen sie dö vor. 
in einer kurzen stunt dar nöch 

den liechten tac man schtnen sach. 
sie körten hin ze lande wider, 
die veigen lägen dö dar nider , 
die töten wurden üf gehaben, 
mit gotes dienste schöne begraben, 
swaz man der töten solde pflegen , 
des liez man nicht under wegen, 
boten wurden üz gesant, 
dem meister wart ez wol bekant. 

144* der meister Willektn sprach: 

„gotes wille ie geschach 
und sol an uns vil gar geschehen, 
wir suln im immer lobes jehen, 
ez sl schade oder vrome. 
swaz uns von sinen gnäden kome, 
daz sulle wir nemen gar verguot, 
wan er nicht äne sache tuot. 
gieng ez uns allen enden recht, 
daz waere unser söle unslecht. 
got der weiz sö rechte wol, 
wie er mit uns werben sol: 
ez sol näch stnem willen wesen, 
wir s!n ouch der nöt mö genesen, 
man hät ouch dicke wol gesehen 
daz uns vil heiles ist geschehen, 
wan uns noch heil geschehen sol, 
daz weiz der aller güete ist vol: 
daz ist der himelische got, 
der helfe uns, daz wir sin gebot 
in aller nöt behalden wol.“ 
sus sprach der meister tugende vol. 
wir läzen dise rede stän, 
man sol ein ander heben an. 

In der zit wären gesant 
bruoder hin zuo Nlflant: 
der ein hiez bruoder Yolmär. 
in hatte der höchmeisler dar 

an einer botschaft gesant, 
von Bernhüsen was er genant 
und was ein reiner priester guot, 
der was mit zöchten wol behuot. 

144 b der ander bruoder Swert hiez : 
in wärheit er sich vinden liez. 
mit in wären ouch gesant 
von Priuzen bruoder in daz lant. 
man enpfiene sie lieplich unde wol : 
als man werde geste sol. 
ir botschaft täten sie bekant, 
dar umb sie wären üz gesant, 
in dem lande gemeine gar 
» an den bruodern , daz ist wär. 
d6 ir botschaft wart volbrächt, 
als ir von örsten wart gedächt, 
ein capitel wart genomen: 
sie hiezen hin zuo Rtge körnen 
die kummentiure über al, 
swaz ir was an der zal. 
meist er Willektn quam ouch dar, 
die vogete al gemeine gar. 
an dem zwelften tage dar näch, 
dö der schade zuo Rtge geschach, 
als ir hie vor hät vernomen, 
dö wären sie zuo Rtge körnen, 
bruoder Volmär quam ouch dar 
mit sinen kumpanten gar. 
die bruoder al geltche 
enpfiengen in liepltche. 
ein wönic ich iu nu sagen mac. 
dö ez quam tif den tac, 
daz daz capitel solde wesen, 
als ich hie vor hän gelesen, 
swes man ze rechte solde pflegen , 
des liez man nicht under wegen: 

145 a man sanc messe unde las. 

Des andern tages dö gezzen was, 
snel ein bote quam gerant , 
dem meister tet er daz bekant, 
daz der Semegallen macht 
haete an der selben nacht 
dä ze Ickeskulle gehert; 
diu burc wsere doch erwerl. 
schade waer dä genuoc geschehen: 
sus hörte man den boten jehen. 
daz hachelwerc waere verbrant 
von der Semegallen hant 
und haeten grözen roub genomen. 
sie waeren ze vuoze al meistic körnen, 
man solde sie kürzlich abe jagen: 
sö hörte man den boten sagen, 
dö daz dem meister wart bekant, 
er liez bereiten sich zehant. 
swaz bruoder was zuo Rige dö, 
die wären des von herzen vrö. 
welche reisen mochten 
und zuo der arbeit lochten, 
der wart keiner gespart: 
sie vuoren vrcelich iif die vart. 
von Velin und von Wizenstein 
der kummentiur bleib und anders kein: 
die andern vuoren alle gar 
an meister Willeklnes schar, 
der meister einen bruoder bat, 
daz er blibe an siner stat. 
mit snellem röte daz geschach. 
nicht lenger sümte er dar näch. 

1 45 b ein bischof der Rigeholme hiez, 
sin her er dä hin riten liez, 
der lac nicht verre von der stat. 
meister Willekin söre bat, 
swer näch im wolde an die schar 
daz er zuo im quaeme dar. 

näch sinem willen ez geschach; 
inanigen raschen heit man sach 
von knechten bi der bruoder schar, 
ir brünjen wären liecht gevar, 
ir helme lüchten als ein glas, 
swaz Letten, Liven dö dä was, 
die wurden alle mite genomen: 
man sach ir zwei hundert körnen, 
burger unde pilgerin 
sach man wol sechzic dä sin, 
rasche beide und willic gar, 
die quämen an der bruoder schar, 
man ordenierte dö daz her: 
wie sie solden zuo der wer 
sich stellen, daz wart in gesaget. 
dä was ein heit unverzaget 
von Schowenburc bruoder Berchtolt, 
im wären alle die bruoder holt: 
dem bevalch man den vanen. 
man dorfte in keiner tugende manen , 
er was ouch manheit alsö vol: 
daz wiste er in der reise- wol. 
dö sie hatten vernomen, 
daz ir her was allez körnen , 
nicht lenger sümten sie dar näch, 
daz her snelle üf brach. 

146 a Do sie quämen üf die vart, 
der wec wart von in ungespart, 
biz si ze Ickeskulle quämen. 
die wärheit sie vernämen 
und waz dä schade was geschehen, 
der meister bat im dö verjehen, 
ob des icht lange waere ergän, 
daz die heiden körten dan. 
ein ritter üf der bürge was, 
der name ich hie vore las: 

Ickeskulle was sie genant , 

der tet dem meister bekant, 
wa er den vtnden solde nAch, 
welche zlt ez geschach 
und wenne die vlnde kerten dan. 
daz viur dannoch sAre bran: 
dar an mochte man wol sehen, 
daz ez des morgens was geschehen, 
alsö wart ouch dem meister kunt. 
er sümte dA unlange stunt: 
dA die vlnde wAren vor , 
er quam nAch üf ir spor. 
den heiden was ze lande gAch , 
der bruoder her daz zogete in nAch. 
des was nicht mAre an der zal 
wan vümfhundert über al. 
der Semegallen was vil mAr: 
sie hatten Volkes zuo der wer 
vierzAn hundert an der schar: 
des wart man sider wol gewar. 
die bruoder wAren sö üz körnen, 
ez gienge an schaden oder an vromen, 
146 b swA sie die vlnde qusemen an, 
sie wolden die zehant bestAn 
durch got und vür die kristenheit. 
in was der schade ouch dA bl leit, 
der in dem stalle ze Rtge geschach. 
meister Willekln alsö sprach: 

„ich bringe die Semegallen in nöt 
oder wir bliben alle töt M 
ez was der bruoder wille gar, 
die mit dem meister wAren dar, 
daz er sö eilenhaften sprach: 
in was nAch den vinden gAch. 
sie vunden manigen bcesen wec, 
dA weder brücke noch stec 
nie kein zlt gemachet wart, 
drl tage si wAren üf der vart 
und Uten michel ungemach. 

sie wurden naz in maniger bach. 

des dritten tages der Abent quam, 

daz her ein legerstat im nam 

in ein holz bi eine bach: 

sie wolden haben dA gemach. 

der walt was enge und dicke, 

si endorften keiner ricke, 

dA sie diu pfert bunden an: 

sie liezen si in dem holze stAn. 

dö daz her ze samne quam 

unde die herberge nam , 

sie hiuwen daz der walt erschal 

und machten viur über al. 

daz volc was müede und ouch ir pfert , 

ie der man gemaches gert. 

147 a maniger legete sich dA nider, 

der nimmer quam ze lande wider. 

Die heiden hatten wol vernomen, 
daz ein her was nAch in körnen. 
d6 daz her was gelegen 
und wolden ir gemaches pflegen, 
sie wAren dA gar sorgen vri. 
die Semegallen in wAren bi 
vil nAhen an der selben stunt: 
daz was dem andern her unkunt. 
die heiden nicht enliezen, 
rasche helde sie hiezen 
der bruoder her vil wol verspehen 
unde ir legerstat besehen, 
den boten was dar zuo vil gAch: 
des heres viur man wol sach. 
sie quAmen alsö nAhen , 
daz sie daz her besAhen, 
und quAmen wider in der nacht. 

• sie sprAchen: „uns ist ein deine macht 
von der Düne körnen nAch.“ 
der Semegallen einer sprach: 

„wir hän alle wol vernomen, 
daz uns schaden vil ist komen 
dicke von der bruoder her: 
dä von bereitet iuch zer wer 
und lät uns strlten, ez ist zit, 
stnt uns daz her sö nähen 11t. 
gesige wir den bruodern an, 
der Heiligeberc muoz vergän , 
sie rtimen uns die burc zehant: 
sö stöt mit vrlde unser lant. 

1 47 b wir müezen von den landen gön, 
bllbet in diu burc stön: 
so ist bezzer, daz wir sterben, 
dan wir alsö verterben, 
und wägen hie nu daz leben, 
wellen uns die gote saelde geben, 
unser macht ist hie sö gröz, 
wir tuon dem here wol widerst öz , 
daz von der Düne ist näch uns komen.“ 
„der rät sol uns allen vromen,“ 
sprach daz her gemeine dö: 

„wir sin des rätes alle vrö.“ 
der roub wart von in gesant 
gein Semegallen zehant. 
dö wart lenger nicht gespart, 
ir her wart ebene gnuoc geschart, 
sie gähten gein der bruoder her 
ordenliche mit ir wer. 

In der zit der tac üf brach, 
der meister ze einem boten sprach: 

„ir sullet die bruoder heizen komen.“ 
dö sin botschaft wart vernomen, 
sie quämen zuo dem meister gar, 
swaz ir was an der schar, 
er saz mit in an einen rät. 
der meister einen bruoder bat, 
daz er die warte lieze besehen, 

man solde ouch vil wol verspehen, 
ob ieman yunde ein vremdez pfat : 
der meister daz besehen bat. 
wartliute wurden tiz gesant, 
die quämen wider al zehant: 

1 48 a sie sprächen sö: „die vinde körnen, 
wir haben sie hie bl vernomen 
wol geschart mit ir wer: 
sie sint vil nä bl unserm her.“ 

ÖEr meister an eime röte saz. 
die bruoder alle hörten daz, 
daz der wartman sö sprach, 
zehant dö diu rede geschach, 
dö ensümten sie nicht mör, 
sie Ilten snelle zuo der wer. 
bruoder Berchtolt ein heit, 
der zuo dem vane was erwelt, 
er nam den vanen in die hant , 
öf einen plän quam er zehant. 
man dorfte der bruoder keinen manen , 
sie quämen snelle zuo dem vanen. 
die burger und die pilgerin 
wolden bl der banier sin. 
daz lantvolc was noch unbereit, 
ez hate sich in den walt geleit, 
ein teil ir quam zuo der wer, 
die andern vluhen von dem her. 
manigem dö alsö geschach, 
daz er der vinde nie gesach 
und vluhen gegen lande wert; 
sie liezen in dem walde ir pfert. 
dä was vil manic vromer knecht, 
sie hielden wol der tugende recht, 
man sach sie bl ir herren stän. 
dö quam mit Schilde manic man 
hovellchen durch den weit, 
von Bernhüsen ein heit 

148 b bruoder VolmAr er hiez, 

sin inanheit in des nicht erliez , 
do er der vinde wart gewar, 
er rante vrilich in ir schar: 
im was üf die vinde gAch. 
daz banier dranc im vaste nÄch. 
er was alleine geriten , 
die andern dA ze vuoze striten. 
dA sach man slac unde stich, 
die heiden nAmen d6 den wich: 
ir lac dA mAr dan zwAnzic töt , 
die andern vluhen von der n6t. 
der knechte lac ein teil dar nider. 
bruoder VolmAr der quam wider 
als ein heit zuo sinem vanen, 
sin ros begunde er aber manen 
und rante an die vinde wider: 
dö wart der heit geslagen nider. 
er starb als ein vromer man , 
slner sAle ich guotes gan. 
der meister rief die bruoder an , 
sie solden kAren üf den plAn. 
er was in doch ein teil ze smal, 
daz sie vor dränge üf dem wal 
mochten sich nicht wol gescharn. 
man sach ein grüze rote her varn : 
des mochten sie nicht umbe gAn, 
sie muosten die zehant bestAn. 
die bruoder dorfte man nicht manen , 
sie striten wol bi iren vanen; 
die knechte wAren willic gar. 

• nu quam dort her ein ander schar 

149 a zwischen bruoder unde pfert, 
den was zuo dem roube wert, 
die bruoder wurden der gewar: 
sie kArten mit ir banier dar. 
diu pfert wurden nicht erwert 
noch vor den Semegallen ernert, 

wan ir macht was in ze gröz. 
daz lantvolc söre des verdröz, 
maniger sich ze vliehene b6t. 
die bruoder bliben in der nöt. 
wol vierzic was ir an der zal 
und vümfzic diutschen über al: 
die wurden umberinget gar 
von der Semegallen schar, 
der andern vlöch ein teil enwec, 
sie suochten brücke noch den stec. 
ir wart ein teil gevangen sider, 
sumelicher wart geslagen nider.. 
manic puneiz dort geschach, 
dä man den meister strtten sach. 
die bruoder dä ze vuoze striten. 
der Semegallen was nicht geriten. 
in wart beider slten heiz: 
man sach manigen röten sweiz 
durch die brünjen dringen, 
man hörte swert dä dingen , 
man sach helme schröten. 
an beider sit die töten 
vielen nider üf daz wal. 
maniger neigte sich ze tal, 
daz er der sinne gar vergaz 
und nider üf die erde saz 
149 b von siegen und von Stichen, 
die heiden dicke wichen 
von den bruodern in den walt, 
sie verluren manigen heit balt 
an beider slt von strttes nöt. 
dri und drizec bruoder töt 
bliben üf der selben stat, 
die andern wurden strites mat. 
sechsen ez alsö ergienc: 
sie wären wunt, dö man sie vienc. 
ein bruoder hieb sich durch die schar, 
manic Semegalle wart ez gewar. 

der daz mit sinen ougen sach, 

der stnt die wArheit dA von sprach. 

einen man er in abe sluoc, 

des pfert in hin ze lande truoc. 

mit würfen ez gesöret was, 

der wunden er vil wol genas. 

meister Willektn wart d6 geslagen. 

man mochte in wol von schulden clagen. 

er hate geraten , daz ist wAr , 

in dem lande vümf jAr 

und vümf mAnde möre. 

er starb an gotes öre 

bl slner lieben muoter vanen. 

nu sulle wir unser vrowe manen , 

daz sie in allen genaedic sl, 

wan ir ist sö vil tugende bi , 

daz sie ez willeclichen tuot: 

sie guzzen durch ir kint ir bluot. 

diu walstat was von bluote röt. 

wer von dem strlte quam mit nöt, 

150 a dem was gein der Rige gAch. 
die Semegallen in jageten nAch. 
sie vunden ir vil manigen sider 
und vuorten sie gevangen wider, 
die renner wider quAmen. 
dd sie daz vernAmen, 
daz ir s6 vil was geslagen, 
si begunden söre ir vriunt clagen, 
die in dem strlte wAren töt. 
ouch was der Semegallen nöt, 
daz ir houbtman was verlorn. 
in wart üf die bruoder zorn , 
die man in dem strite vienc. 
einem ez alsö ergienc: 
er wart zuo den stunden 
tif ein ros gebunden; 
sulche marter man im böt, 
mit klüpfeln würfen sie in töt. 

do er gestarb, dar näch zehant 
ein ander bruoder wart gebrant: 
sie satzten in üf einen röst; 
des lebens wart er sö erlöst, 
dä wärn ir vümf und drlzec töt, 
viere genäsen dä mit nöt, 
sie wären doch gevangen. 
sus was der strit ergangen. 

Die Semegallen wären vrö, 
daz ez in was ergangen sö: 
sie sageten ir goten danc, 
daz in der strit sö wol gelanc. 
sie nämen wäpen unde pfert 
dä vil maniger marke wert 

I50 b und körten wider al zehant 
mit ir gevangen in ir lant. 
sie gäben sie ze lcesen sider: 
wer nicht enstarb, der quam wider, 
daz er wart sseliclich getröst 
und von der heidenschaft gelöst, 
man hörte in dem lande clagen, 
daz meister Willekin was geslagen , 
vogete und kummentiure gar, 
wer mit im was an der schar, 
vierzic was der bruoder zal 
in der reise über al: 
der wären vümf und drlzic töt; 
viere genäsen mit nöt, 
dö man sie in dem strite vienc. 
dem vümften ez alsö ergienc: 
er quam abe mit wernder hant, 
als iu hie vor ist bekant. 
swaz im leides dö geschach, 
mit gotes helfe er daz wol rach : 
er tet in sider manic leit, 
mit here er dicke üf sie reit 
und half verwüesten ir lant, 
als iu hier näch wirt bekant. 

Livl. Reimchronik. 

Nu lege wir die rede nider 
und grtfen an die fersten wider, 
wie der kummentiur gewarb, 
dö meister Willekln gestarb , 
den er an siner stat geliez 
und die wtle meister hiez, 
fer ein ander wart gesant 
von diutschen landen in daz lant. 

151 a er was die wile zuo Rlge bliben 
und hate die zlt dfe vertriben, 
biz er die wferheit wol vernam, 
wer von deme strlte quam, 
do im daz allez wart gesaget, 
er sprach: „wir sin noch unverzaget. 
solde man die bruoder alle clagen , 
die zuo Ntflant sint geslagen, 
vür wfer sö taete man unrecht, 
manc vromer heit wirt gotes knecht, 
der. die sfele dfe genert 
und zuo dem himelriche vert 
von der martir cröne , 
diu manigem wirt ze löne.“ 
dö sprach ein bruoder, der was cluoc, 
er künde wlser rede gnuoc: 

„wir lfen die veigen ligen dä 
und nemen bruoder anderswfe , 
daz wir besetzen wol daz lant.“ 
daz geschach dar näch zehant. 
als manic amt was worden lös, 
zehant man dar ln ander kös , 
vogete und kummentiure gar 
wurden ouch gekoren dar. 
al zehant dö daz geschach, 
nicht lenger beiten sie dar nfech, 
sie santen bruoder dräte 
mit gemeinem räte 
dö man den höhen meister vant. 

mit brieven täten sie bekant , 
daz meister Willekin was geslagen. 
die bruoder künden wol sagen, 

151 b waz da schaden was geschehen: 
sie haten ez selbe wol gesehen, 
die bruoder, die von Nlflant 
dem höhen meister waren gesant, 
die würben, daz manz im enböt 
und dar zuo des landes nöt. 
der bruoder botschaft was alsö, 
die von Nlflant waeren vrö, 
daz man einen meister dar 
und bruoder sente, daz ist wär. 
wolde man daz lant bewarn , 
man solde da mite nicht lenger spar». 

Do meister Burkhart daz vernain, 
er tet, als im wol gezam, 
er sprach: „ich wil sie trcesten sö , 
daz sie des alle werden vrö. 
sol ich keine wile leben, 
ich wil in sulche helfe geben, 
daz sie die töten wol verclagen.“ 
sus hörte man den meister sagen. 

„irre sorge wirt guot rät: 
diutsche lant vil bruoder hat. u 
sine boten wurden üz gesant 
hin und her in diutschiu lant 
den kummentiuren über al. 
ir quam zuo im ein michel zal. 
dö sie ze samne quämen 
und diu maere vernamen, 
waz zuo Nlflant was geschehen, 
dö in daz allez was verjehen, 
der meister des ze räte wart , 
er wolde selbe üf die vart 
152* und wolde Nlflant besehen, 
dö der rat was geschehen , 

der höhe meister nicht enliez, 
sumellchen kummentiur er hiez, 
rasche beide enpfähen, 
sie solden dä mit gähen 
sö sie schierste möchten, 
welche zuo reisen töchten 
die bat er im senden, 
im wart von manigen enden 
junger bruoder vil gesant: 
von Swäben und von Vrankenlant 
quämen bruoder zuo im dar , 
daz ir wart ein michel schar 
wol bereiter helde guot. 
dö vreute sich des meisters muot. 
er körte hin gein Priuzen lant. 
sine boten wären vor gesant, 
daz man sine kumft vernam; 
mit siner schar er dar näch quam, 
dö enpfienc man in sö wol, 
als man rechte den meister sol. 
in den landen über al, 
swä daz maere hin erschal, 
daz meister Burkhart quam geriten, 
dö wart lenger nicht gebiten, 
man reit gein im unde gienc, 
hovelichen man in enpfienc. 
do er diu hiuser wol besach, 
al zehant dö daz geschach , 
ein capitel wart genomen. 
er hiez mit brieven zuo im körnen 
152 b vogete und kummentiure gar. 
die quämen willecllchen dar. 
er was zem Elwinge in der zit, 
diu stat in Priuzen lande lit, 
dä die bruoder wären komen 
zuo im, als ir habt vernomen. 
ich muoz langer rede dagen 
und wil iu kurzeltchen sagen , 

wie bruoder Kuone ein vromer hell 
mit räte der bruoder wart erwelt , 
daz er von des ordens wegen 
solde der meisterschefte pflegen , 
ich meine dä zuo Niflant. 
der name ist iu wol bekant. 
diu meisterschaft wart im gegeben, 
man sach in söre dä wider streben, 
swaz er ie dä wider sprach, 
des höhen meisters wille geschach: 
er wart im gehörsam. 
do er daz amt an sich genain, 
meister Burkhart sprach im zuo: 

„lieber vriunt, ir sullet nuo 
von mir haben, des ir gert: 
des slt ir von mir gewert. 
ir sult zuo Niflande varn, 
mit triuwen wol daz lant bewarn , 
sö wirt iu ze löne 
des gehorsames cröne.“ 

MEister Kuone sprach alsö : 

„die von Niflant sint unvrö, 
ir wisen bruoder sint geslagen : 
suln sie die mit uns verclagen , 

153 a sö sult ir bruoder senden dar 
und varet selben an der schar.“ 

„des mac nun leider nicht geschehen,“ 
sus hörte man den meister jehen. 

„lät iu hinnen wesen gäch: 
mac ez sin , ich kome näch , 
sö ich aller örste mac.“ 
dä mite diu rede nider lac. 
bruoder wurden dö genomen, 

. die mit dem meister wären körnen 
in der ztt zuo Priuzen lant. 
vierzic wurden der gesant 
meister Kuone an sine schar, 

wol geriten, daz ist wär. 
sie wären der reise alle vrö. 
von Priuzen lant sie körten d6 
bi daz mer an den strant 
und quämen hin zuo Kürlant. 
die von Goldingen d6 
enpfiengen sie und wären vrö; 
man schuof in allen guot gemach: 
mit guotem willen daz geschach. * 
nicht lenger wart d6 gespart 
der meister huob sich an die vart, 
gein der Rige stuont sin sin. 
mit siner schar quam er wol hin 
über die Düne üf daz lant. 
dö daz ze Rlge wart bekant , 
die burger mit der bruoder schar 
quämen willeclichen dar 
vür die stat üf den sant; 
ein velt ze Rlge ist sö genant. 

1 53 b sie riten eine wile 

nicht vollen eine mile. 
mit kurzewlle wart gebiten, 
biz der meister quam geriten 
ordenlich mit siner schar, 
dö man sin selbes wart ge war, 
man enpfienc in liebliche, 
er dankte in allen gliche, 
man enpfienc die bruoder wol; 
swaz man dä wider sprechen sol , 
der burger keiner daz vermeit: 
mit in durch die stat man reit, 
dä die bruoder wonens pflegen; 
der hof ist in der stat gelegen, 
al zehant dö daz geschach, 
die burger riten an gemach, 
waz sol ich lenger dä von sagen? 
ez quam dar näch in kurzen tagen, 
die bruoder wurden dö genomen, 

die mit dem meister wären körnen, 
mit räte wurden sie gesant 
uf die hiuser in daz lant. 

Nicht lange dar näch ez geschach, 
daz meister Kuone wol besach 
die bürgen al in Niflant. 
swä sin kumft wart bekant, 
man tet näch gewonheit: 
üf daz velt man zuo im reit 
und brächte in lieblich an gemach, 
meister Kuonen des vil geschach. 
der bürge hatte er nicht gesehen , 
ir name iu dicke ist verjehen: 

1 54 a der Heiligeberc was er genant 
und lac in der vinde lant. 
ein her man haben solde, 
ob man mit vride wolde 
spise und cleider bringen dar: 
daz tet man mör dan ein jär, 

6r meister Willekin töt gelac. 
dö meister Kuone der lande pflac, 
des naehsten winters al zehant 
daz maere wart im wol bekant, 

' daz sie bedürften spise. 

der meister was sö wise, 
in kurzer zit was im bekant, 
wie man in Semegallen lant 
mit here des winters solde körnen, 
do er daz hatte wol vernomen, 
mit der bruoder räte 
besante er vil dräte 
manigen man von Eistlant. 
die Letten wurden ouch besant: 
von Darbet unde von Läal 
quam vromer helde ein michel zal: 
zuo Rige was ir niderläz. 
man tet daz dicke umbe daz, 

daz sich daz her bereite dä 
ein wünic baz dan anderswä 
mit vuoter und mit spise. 
die burger sint s6 wlse: 
swes man bedarf üf die wege, 
daz habent sie in staeter pflege. 
d6 der genante tac was körnen, 
als in der meister hate genomen, 
154 b der bruoder her was körnen dar 
in der zlt mit ir schar, 
daz her was snelle gnuoc bereit, 
zehant man von Rige reit 
üf dem ise und über lant, 

- ' biz man die Mitowe vant. 

in dem sumer was dar brächt 
malzes und meles michele macht, 
vleisch und ander spise gnuoc, 
als manic schif von Rige truoe. 
daz was dä behalden wol: 
man luot dä manigen sliten vol 
mit cleidern und mit spise. 
daz her Hfclt üf dem ise. 
d6 man sie wol geladen sach, 
nicht lenger sümten sie dar näch, 
die sliten wurden wol geschart 
mit dem here üf die vart 
gein der Semegalien lant. 
des heres wart ein teil gesant 
sechs hundert man gein Doblün: 
die solden dä ze sturme gün. 
sie wären willic unde vr6, 
gein Doblän sie kärten dö. 
man sach sie eines morgens vruo 
der bürge vaste rinnen zuo. 
d6 sie quämen viir daz tor, 
ir vinde vunden sie dä vor: 
die begriffen d6 die wer 
snelle gein der bruoder her. 

sie werten guot unde lfp 
und brächten kint unde wip 
155* in die burc üf den berc. 

ouch werten sie ir hachelwerc. 
die bruoder stigen zuo in in : 
dö mochtez anders nicht gesin , 
si enmiiesten wichen durch die nöt. 
ein teil wart ir geschozzen töt , 
iedoch sie quämen in ir tor. 
der bruoder her beleih dä vor 
in dem hachelwerke stän. 
die stiezen vaste viur an , 
sie täten schaden dä genuoc. 
vil manic rint man nider sluoc 
und liezens in dem viure ligen. 
Doblöne sie dö verzigen , 
sie träten abe mit ir wer, 
sie riten zuo des meisters her, 
daz dö was mit der splse komen, 
diu zer Mitowe was genomen. 
zem Heiligenberge man sie liez. 
der meister dö die bruoder hiez, 
daz sie slüegen üf ir gezelt: 
vür die burc üf daz velt 
wart diu legerstat genomen. 

Do daz her was allez komen, 
sechs tüsent über al 
prüevete man des heres zal 
die nacht sie hatten guot gemach, 
des morgens dö der tac üf brach, 
in dem here man messe sanc. 
ez was dar näch nicht al zelanc, 
dö gezzen was, daz her üf brach: 
wol geordent man ez sach 
1 55 b vür die burc ze Racketen komen. 
daz gröze her wart nicht vernomen 
ör sie quämen vür daz tor. 

sie vunden deine wer dA vor ; 

in daz hachelwerc man brach, 

gein der burc man vliehen sach 

man, wib unde kinder; 

vil pfert unde rinder 

und ir guotes sie verzigen , 

sie liezens in den biusern ligen 

und Uten gein der bürge tor. 

die wer begriffen sie dA vor , 

ir brücken würfen sie dA nider. 

daz wart ir gelücke sider , 

dö man mit sturme zuo in trat: 

ir berc was isec unde glat, 

man mochte dar an nicht besten 

noch üf daz wal zuo in gön: 

ez wart versuochet wol genuoc. 

in dem hachelwerke man sluoc 

waz üf die burc nicht mochte körnen. 

dA wart roubes vil genomen 

an pferden und an guote. 

dem her was wol ze muote. 

ez was üf den Abent körnen , 

diu legerstat wart dA genomen; 

bl daz hüs üf ein velt 

sluoc man dö manic gezelt. 

der bruoder her vor Racketen lac 

wol biz an den dritten tac. 

dar under schöz man manigen man , 

der zal ich nicht genennen kan. 

156 a man brante ouch in der selben stunt 
daz hachelwerc in den grünt; 
ez was michel unde gröz. 
die Semegallen des verdröz, 
daz sie ir schaden sAhen. 
ez gienc ir herzen nAhen, 
daz in geschach solch ungemach. 
dar nAch der bruoder her üf brach 
und körten gein der Rige wider. 

dar quämen sie gesunt sider 
und lobeten got von himele dö, 
daz ez in was ergangen sö , 
daz sie gesunt wären komen 
zuo Rlge, als ir hät vernomen. 
nicht lenger wart dö gebiten, 
die geste hin ze hüse riten. 

Ez quam dar näch in kurzer stunt, 
in Littowen wart daz maere kunt , 
daz der meister was gewesen 
zuo Semegallen , als ich hän gelesen , 
und hsete daz hüs gesplset woi: 
des wart ir herze Zornes vol. 
mit einem gemeinem röte 
besamete sich dräte 
ein her von Sameiten lant, 
die ouch Littowen sint genant: 
die wolden heren durch gewin, 
gein Semegallen stuont ir sin. 
die wären ir kümfte vrö. 
nicht lenger sümeten sie dö, 
dö die Littowen wären komen: 
von Semegallen wart genomen 
155 b swaz reisen mochte in daz her. 
die quämen alle mit ir wer 
an der Littouwen schar; 
sie wären dar zuo willic gar. 
dö daz her wart bereit, 
gein Niflande ez dö reit, 
sie vuorten manigen heiden balt 
über die Düne mit gewalt. 
ir her was michel unde gröz. 
den erzebischof des verdröz , 
wan sie körten in sin lant 
und stiften roub unde brant. 
der meister was zuo Rige dö; 
er was der msere mäzen vrö. 

sine boten wurden gesant 
gein Darbeten und gein Eistlant ; 
zuo Revele unde gein Lüal 
sante er boten über al. 
ineister Kuone oueb nicht enliez, 
gein Goldingen er rlten hiez 
und clagete in des landes nöt. 
dem kummentiure er enböt, 
er solde snelle zuo im körnen, 
dö er daz hatte vernomen, 
er quam willecllqhen dar 
zuo Rlge mit einer stolzen schar, 
von bruodern manigen raschen heit, 
zwelf hundert Küren üz erwelt 
sach man zuo dem meister körnen, 
von Kürlant, als ir hät vernomen, 
des bischoves liute quämen dar, 
sechs hundert man zuo der schar. 

157° ouch wart nicht vergezzen 
der helde gar vermezzen: 
den wurden boten ouch gesant. 
ir burc iu dicke ist genant: 
der Heiligeberc was ir name. 
die quämen ouch sunder schäme 
mit einer wol bereiten schar, 
von der Mitowe quam ouch dar 
der kummentiur als ein heit 
mit manigem helde üz erwelt. 
mit staellnen brünjen guot 
wären die vil wol behuot, 
die er mit im hate genomen. 
er was ouch hin zuo Rige körnen 
mit einer schar, diu was guot 
des vreute sich des meisters muot. 
dä was gesamnet manic heit 
und bruoder küene und üz erwelt. 
der meister nam ir aller rät , 
junc und alt er sagen bat, 

ob man strlten solde 

oder man ez läzen wolde. 

ir aller rät geviel dar an , 

man solde die yinde niergen län 

unbestriten kören hin. 

alsö was ouch des meisters sin. 

dö der rät was ergän, 

daz lantvolc liez man ez verstän, 

wer bl dem strlte wolde sin, 

burger unde pilgerin , 

die solden körnen an die stat, 

dar sie der meister rlten bat. 

157 b näch sinem willen ez geschaeh; 
des heres macht man besach, 
dä mite man solde den strlt bestän. 
ez was wol drilhalb tilsent man. 
von Eistlant was nieman körnen, 
als ir hier wol habt vernomen. 

Dö diu herschowunge geschaeh, 
sie riten wider an gemach, 
boten quämen dö gerant, 
dem meister täten sie bekant, 
wie vil der heiden waere. 
alsö gienc daz maere : 
siben tüsent an der zal 
was des heres über al. 
sie haßten ouch daz wol vernomen, 
die Semegallen waeren körnen, 
mit aller macht in daz her, 
man vunde ze hüse deine wer. 
der meister nam der bruoder rät , 
wie man ge würbe mit der tät, 

• daz ez dem lande waere guot 
und ouch der kristentuom behuot 
blibe zuo Niflande. 
sie sprächen : „ez ist ein schände , 
daz wir sie läzen riten 
heren sunder strlten, 44 

sprächen die bruoder üf der stat. 

„wir engeben dar zuo keinen rät , 
daz wir siben tüsent man 
mit unser macht nu bestän. 
waeren die von Eistlant komen, 
daz möchte uns an dem strtte vromen.“ 
158® nu habt ir vil wol gehört 

des meisters und der bruoder wort. 

der meister wolde nicht län 

die samenunge sö zergän, 

ez enmüeste gote ein lob geschehen , 

als ich iu nu wil verjehen. 

mit der bruoder räte 

ordenierte er dräte 

zwei her üz vil wol bereit. 

daz eine gein Sydobren reit; 

daz ander her wart genomen : 

wer von Kürlant was komen 

die riten mit der bruoder schar 

gein Semegallen , daz ist wär, 

viir die burc zuo Doblön. 

die sach man ze brüsche gön. 

in waere dä gelücke geschehen , 

wan daz sie wären vür besehen : 

daz volc in üf die burc entran. 

sie sluogen doch wol vier man 

und nämen roubes vol ir hant. 

daz hachelwerc wart ouch verbrant 

des tages umb daz hüs vil blöz. 

keiner arbeit sie verdröz , 

sie täten si willecliche 

durch got von himelriche. 

diu reise wart dä wol bewant , 

sie körten hin gein Kürlant. 

die bruoder quämen wol gesunt 

zuo Goldingen in vil kurzer stunt; 

dä wurden si wol enpfangen. 

sus was diu reise ergangen. 

158 b Das ander her, dä ich von sprach, 
lät iu sagen, waz dem geschach. 
Sydobrön, daz ich hän genant, 
lac in Semegallen lant. 
gein der bürge stuont ir sin. 
dä wart ez gevüeret hin 
durch bruoch und manigen boesen walt; 
die wege wären sö gestalt, 
von bruodern was dä manic heit; 
ir einer wart dar zuo erwelt, 
dem der vane bevolhen was. 
iz was , dä ich iu 6 von las , 
der menlfch in dem strlte streit 
und örlichen von dannen reit, 
d6 meister Willekln wart geslagen , 
als ir mich hie vor hörtet sagen, 
der quam gerant mit slner schar, 
do er der bürge wart gewar, 
er rante menlich vür daz tor. 
si erbeizten algemeine dä vor 
und drungen mit einander tn. 
waz möchte grcezer vreude sin? 
daz volc sie vunden sunder wer. 
dö sluoc und stach der bruoder her. 
zwönzic vrowen unde man 
mit nceten üf die burc entran ; 
ein teil beleih ir bi dem tor. 
die bruoder mochten nicht hin vor 
von liuten zuo der pforten körnen, 
man muoste si er dar nider dromen. 
der bruoder, der den vanen truoc, 
mit einer hant er nider sluoc 
159* waz vor im üf dem wege was: 

swaz er erreichte, des nicht genas, 
sin ander hant diu truc den vanen. 
man dorfte der bruoder keinen manen, 
ir aller arbeit was genuoc 

ö man daz volc dä nider sluoc. 
b! in was manic vromer knecht , 

^ der vil wol begienc sin recht 

mit stechen und mit houwen. 
man wolde die bedrouwcn’, 
die üf die burc wären körnen. 

i 

ze vuoze ein puneiz wart genomen 

mit der banier in daz tor. 

dä wären rasche helde vor. 

der vinde wart dä sere wunt. 

man brächte die bruoder in der stunt 

mit starken würfen von dem tor. 

ir rigele stiezen sie dä vor. 

die bruoder träten abe durch ndt. 

vor ir vüezen lägen tdt 

üf einem hüfen liute geslagen, 

si enmöchte ein wagen nicht getragen. 

man rief daz her gemeine an 

und hiez sie vaste ze sturme gän. 

al zehant dö daz geschach, 

daz hachelwerc man brennen sach; 

daz was den bruoderu allen leit. 

iedoch man von dannen reit: 

swaz in dem hachelwerke was, 

vor dem here des nicht genas 

an vihe und ouch an liuten. 

nu lat iu bediuten, 

159 b waz dä schaden was geschehen, 
des wil ich die wärheit jehen ; 
gein guot was üf di burc körnen, 
dä von wart roubes vil genomen. 
dä wart geslagen in der nöt 
drithalb hundert mensche tdt 
und sechzic was gevangen. 
sus was diu reise ergangen, 
man kürte von der bürge dö. 

, sie lobeten got und wären vrö 

an aller siner hantgetät, 

wan er daz lob von rechte hät. 
swaz er mit slnen vriunden tuot , 
daz so! sie allez danken guot 
und sullen got dar umbe loben, 
wer daz nicht tuot, der mac wol toben, 
daz her gesunt zuo Rlge quam, 
swelch kristen mensche daz vernam, 
daz lobete dar umbe Jösum Krist: 
von rechte er lobes wirdic ist. 

In der zSt dö daz geschach, 
an dem dritten tage dar näch 
dö reit der Littouwen her 
gewaldeclich mit slner wer 
und körte gein ir lande dö. 
manic Semegalle wart unvrö. 
dö sie quämen in ir lant 
und in der schade wart bekant, 
daz ir gesinde was verlorn, 
sie hseten wol dar zuo gekorn, 
daz sie von hüse nie wseren körnen, 
manigem was sin guot genomen, 

160 daz er ez nimmer mör verwant. 
ez gienc in sider wirs enhant. 
der Littowen her ze lande reit: 
in was doch von herzen leit 
um der Semegallen schaden, 
mit dem sie wären überladen, 
sie sungen dä den jämersanc. 
ez was dä näch nicht ze lanc , 
ir hachelwerc sie büweten wider, 
die bruoder quämen aber sider 
dar näch in vil kurzer stunt 
und brantenz aber in den grünt, 
daz tet den Semegallen wö, 
sie büweten anderweit als ö. 

Dßr Heiligeberc lac dä bi, 
dä von sie wurden nimmer vri. 

wan sie pflüegen wolden 
oder sspjen solden 
ir nächgebüre quämen dar, 
man unde pfert sie nämen gar. 
wenne ir angest was vergän, 
s6 samenten sich die bruoder sän 
und riten aber in ir lant: 
sie täten roub unde brant. 
an manigen stunden ez geschach, 
daz man mit zwein heren sach 
verbrennen beide hachelwerc. 
man tet dicke heldes werc 
zuo Rakel unde zuo Doblßn. 
die mochten vor in nicht besten, 
ez wajre späte oder vruo: 
wan die bruoder träten zuo, 

160 b diu hachelwerc sie liezen stän. 
wer üf die burc nicht entran 
der muoste Verliesen daz leben 
oder sich gevangen geben, 
man nam in rinder unde guot. 
betrüebct was vil säre ir muot. 

• wan ir körn zltec was, 

man sluoc ez nider alsö gras. 

sulchen d'enest man in böt, 

dä von wart in hungers nöt. 

wan sie dan gebüweten 

und aller minnest trüweten, 

die bruoder schiere wurden bereit, 

mit here man aber üf sie reit. 

sie suochten ander wege dar, 

daz man ir hers nicht wurde gewar, 

bl daz mer üf den strant; 

dä bl man ander wege vant 

gein der bürge zuo Doblän: 

die enmochten des nicht umbe gän, 

man taete in dicke grözen schaden , 

sie wurden manige wls verladen. 

man siuoc und schöz vil manigen töt. 
dä bl twanc sie ein ander nöt, 
daz die vome Heiligenberge dar 
quämen sö dicke mit ir schar 
und nämen grözen roub dä vor. 
swaz sie begriffen vor dem tor, 
daz was gevangen oder geslagen. 
sie mochten dicke dä von clagen: 
sie wurden arm unde blöz. 
ze jungest sie der ztt verdröz 
und vielen dö üf einen rät, 
den sie volbrächten mit der tät. 

Doblöne sie liezen stön, 

man sach sie varen unde gön 

von dannen jaemerltchen : 

daz wizzet sicherlichen. 

sie mochten wol von schulden clagen: 

in geschach bl manigen tagen 

nie sö gröz ungemach, 

als in an der zlt geschach. 

zuo Racken quam ir dö ein teil, 

die andern vuoren üf ein heil 

zuo Littouwen in daz lant. 

Doblön wart verbrant 

dar näch in vil kurzer stunt: 

daz nämen sie vür hundert pfunt. 

Diu burc zuo Racketen greif man an, 
als man Doblönen hate getän. 
sie satzten sich ein wile ze wer. 
man reit sö dicke dar mit her 
und brante dar umb sö blöz, 
daz sie des lebens dä verdröz. 
dar zuo twanc sie des hungers nöt, 
ouch wart ir vil geslagen töt. 
der bürge sie vil gar verzigen 
und liezen ouch ir erbe ligen 
dem diutschen hüse vür ein pfant, 

und vuoren in ein ander lant. 

ich envrägete nie dar näch, 

waz in leides dä geschach. 

ein kummentiur von des meisters wegen 

des Heiligenberges solde pflegen. 

161 b er wart der maere harte vrö: 

der bruoder pfant verbrante er dö. 
d6 die burc verbrant was, 

Racken , als ich itzunt las , 

Sydobre ein burc was genant 
und lac zuo Semegallen lant: 
dä wären üfle helde balt. 
man muoste durch manigen grdzen walt 
zuo in rlten unde gän. 
sie hatten leides vil getän 
an der reinen kristenheit: 
daz was den gotes rittem leit. 
der bürge salzten sie dö zuo 
beide späte unde vruo. 
keiner arbeit sie verdröz , 
diu vluot wart nimmer sö gröz, 
ez waere warm oder kalt, 
swie daz weter was gestalt, 
dö die bruoder wolden varn, 
nieman dorfte sich sparn , 
die under in säzen, 
noch von rechte läzen, 
ez waere löhenman oder knecht, 
sie vüeren, daz was ir recht, 
von Rlge der bischof nicht enliez , 
sin volc er dicke varen hiez, 
die Küren ouch mit ir schar: 
dö man ez hiez, sie quämen dar, 
wan die bruoder wolden, 
als sie von rechte solden. 
alsö wart manic her bereit, 
man gienc zuo Sydobre und reit 
162* und tet in michel ungemach. 

ir haehelwerc man brennen sach 

dicker dan in liep was. * 114ß5 

waz öf der bürge nicht genas, 
der wart gevangen oder geslagen. 

n hörte die Semegallen clagen 
und singen ouch den jämersanc , 
den Doblön und Racken sanc. 
betrüebet was vil söre ir muot, 
daz man sö dicke nam ir guot. 
manigen ouch der hunger twanc, 
daz zwivelhaft wart ir gedanc. 
ein teil viel ir üf den rät, 
den sie volbrächten mit der tät. 
die täten ir dinge rechte: 
sie nämen ir gesiechte 
und liezenz uf die burc gön, 
daz haehelwerc sie liezen stön. 
ir gesinde unde ir guot 
wart mit wisheit wol behuot: 
iz was öf die burc körnen, 
daz ez nieman hate vernomen; 
sie giengen selbe dä hin näch. 
al zehant dö daz geschach, 
sie machten ein geruofte dö 
und sprächen zuo den andern so: 

„wer mit den bruodern welle sin, 
der ge mit vride nu her in.“ 
sie hatten sneüe vernomen, 
wer dä zuo in wolde körnen, 
die in dem hachelwerke bliben , 
ir zit mit jämer sie vertriben. 

162 b sie wären doch unlange dä, 11495 

sie muosten wichen anderswä: 
sie twanc söre des hungers nöi. 
sumellche vorchlen den löt , 
ob die bruoder quaemen dar, 

daz man sie erslüege gar. 11500 

von Sydobre was in gäch, 

dar an in vil gröz leit geschach, 

daz sie daz muosten läzen stön 

und dä von varen unde gön. 

gein Littowen sie körten hin. 

daz was vil gar ir ungewin , 

daz sie ein vremde lant erkurn : 

ir erbe sie dä mite verlurn. 

die an dem röte gewesen 

wären , als ich hän gelesen , 

ez wären helde vermezzen. 

die hatten dö besezzen 

Sydobre, die ich hän genant. 

ir boten quämen dö gerant 

durch walt und manige ouwe 

gegen der Mitouwe. 

den kummentiur liezen sie verstan, 

wie ir wille was getän 

und waz zuo Sydobre was geschehen. 

dö im des alles was verjehen, 

sie gerten siner helfe gar; 

er solde ouch selbe körnen dar, 

daz er mit in taete, 

swes er willen haete. 

ÖEr kummentiur wart der vrö. 
näch ir willen tet er dö: 

163 a snelle er des ze räte wart, 
er wolde bruoder üf die vart 
mit in senden üf ein heil, 
der Semegallen er ein teil 
behielt die wile vür ein pfant. 
die bruoder wurden dö gesant. 
sie westen wol des landes site 

i 

ir armbrust sie nämen mite, 
al zehant dö daz geschach , 
nicht lange sümete dar näch 
der kummentiur dräte: 

mit stner bruoder räte 
schuof er, daz ez wart bekant. 
der in der zit zuo Nlflant 
an des meisters stat was dä , 
meister Kuone, was anderswä 
umb des landes nöt geriten. 
die wile die bruoder sin dd biten, 
so halte er einen wisen man 
an siner stat dö verlän. 
dem selben quam daz maere , 
wie ez ergangen waere 
zuo Sydobre an der stunt : 
diu sache wart im alle kunt, 
daz sie wolden gtsele geben 
und halden kristenlichez leben, 
der bruoder , der dä meister hiez , 
sin wisheil in des nicht erliez , 
er enwaere der guotcn maere vrö. 
die wisen bruoder nam er dö, 
die bi im wären zuo der zit; 
diu sache warl in vür geleit, 

163 b er bat sie geben dar zuo rät, 
wie er gewürbe mit der tät, 
daz ez dem orden waere guot. 
sie vielen alle tif den muot , 
man solde sie enpfähen. 
sie liezen dä mite gähen, 
daz man in vil kurzer stunt 
Sydobre brente in den grunt. 
zehanl näch dem räte 
hiez man bruoder dräte 
zer Mitouwe riten. 
sie gähten sunder biten , 
kleine ruowe sie nämen, 
biz sie dä hine quämen , 
dar sie wären hin gesant. 
dem kummenliur täten sie bekant, 
wie er dä mite solde varn. 

er künde sich vil wol bewarn. 
do er die botschaft vernam, 
sin bruoder, als ez wol gezain, 
hiez er snelle sin bereit : 
gein Semegallen er dö reit, 
er brächte manigen heit halt 
bl Sydobre in den walt. 
daz her nam dä ein legerstat. 
beiten die bruoder er dö bat, 
er wolde die wärheit wol besehen 
unde alle tät verspehen. 
mit einem bruoder reit er hin 
gein der bürge üf den sin, 
daz er besa»he die wärheit. 
ein teil knechte mit im reit, 
i 64 a slner kümffte man nicht vernam, 
wan dö er viir die pforte quam: 
si enpfiengen in liepliehen dö 
und wären siner kiimfte vro. 
umb den vride er mit in sprach; 
näch slnem willen ez geschach, 
sie machten eine suone dö. 
des wären die Semegallen vrö. 
näch den bruodern wart gesant: 
daz her quam willeclich zehant. 
die burc sie muosten läzen stön , 
man hiez sie dä von alle gön. 
daz vihe man dar tiz allez treib , 
ir guotes nicht dar inne bleib, 
die bruoder der arbeit nicht verdröz 
biz man die burc gebrante blöz. 
von dem wal sie körten dö, 
sie lobeten got und wären vrö. 
sie nämen liute unde guot 
und brächten die vil wol behuot 
dar näch in vil kurzer stunt 
zer Mitouwe alle gesunt. . 
dö Sydobre wart verbrant , * 

dö was verwüestet wol daz lant: 
ez hörte nie kein man gejehen, 
daz ez dö vor ie waere geschehen. 

Wraiet ir mir ein wönic dagen, 
sö wil ich iu die wörheit sagen, 
in welchen zlten ez geschach, 
daz man diu lant verwüesten sach. 
dö man gote getrüwete 
unde ein hüs gebüwete 
1 64 b zuo Semegallen in daz lant, 

der Heiligeberc wart ez genant, 
dö diu büwunge geschach , 
an dem zwelften tage dar nöch 
quämen die von Terwetein 
irs grözen schaden über ein , 
daz sie ir burc brartten nider. 
daz mochte sie wol riuwen sider. 
do in der örste val geschach , 
an dem vierden jöre dar nöch 
die bürge wurden dö verbrant, 
die iu hie vor sint genant, 
und wil sie aber nennen, 
daz ir sie müget erkennen: 

Racken unde Doblön 

Sydobre mochte nicht bestön. 

ich hän sie alle drl genant. 

die wurden in der zlt verbrant 

von gotes gebürte tüsent jör 

und drithalb hundert, daz ist wör, 

vierzic jör mere. 

dö riet nöch guoter lere 

ein meister, was dö wol bekant, 

bruoder Kuone was er genant. 

er was geborn von Hazigenstein 

und was der hiibeschten bruoder ein. 

den man mit ougen mochte sehen. 

nu hön ich iu der zlt verjehen 


11615 


11620 


11625 


11630 


11635 


1 1 640 


1 1 645 


J 1650 


314 


und ouch bi weme ez geschach, 
daz man Semegallen wüesten sach. 
[wer mör gelcbe, der schrlbe nAch.) 
bruoder Kuone , den ich hAn genant , 

165 a der meister was zuo Niflant, 
der hate gerÄten, daz ist wAr, 
zuo Niflant zwei j^r. 
dar näch wart er des amtes lös. 
einen bruoder man dö kös 
zuo meister über Niflant: 
bruoder Holte was er genant, 
der wart zuo Mergentheim erwelt. 
er was des libes ein heit 
unde rechter züchte ein starn. 
dö man zuo Niflant vernam 
unde die brieve gelas , 
daz er des landes meister was, 
des wart vil manic herze vrö. 
daz lantvolc und die bruoder dö 
wArn im willic unde holt , 
vür wAr ir des gelouben solt. 
er was wise unde kluoc 
‘ und hatte tugende genuoc. 

nicht mör ich dA von sprechen wil, 
wan langiu rede ist zuo vil. 

Bi sinen ziten was ein heit , 
der wart zuo Goldingen erwelt: 
daz er der bruoder solde pflegen, 
des libes was er gar ein degen. 
der selbe dö ze rAte wart 
gein Littowen um eine hervart 
mit sinen bruodern, daz ist wAr. 
der rät was nicht gar oflenbAr. 
dö sin wille dar an geschach, 
nicht lange sümte er dar nAch , 
die Küren wurden dö besant. 

1 65 b sie quAmen willeclich zehant 

zuo Goldingen, d6 man in enböt. 
sie vorchten keiner hande nöt, 
si envüeren willeollchcn dar. 
vierdehalbhundert was ir gar, 
die zuo der reise wären komen. 
zwelf bruoder wurden mite genomen 
unde rascher knechte ein teil, 
daz her huob sich üf ein heil 
war die bruoder wolden hin : 
gein Littowen stuont ir aller sin. 
daz her wart ordenlich geschart 
näch der banier üf die vart. 
sie santen leitsagen vor 
und volgten näch üf deme spor 
bruoch und manigen bcesen walt. 
diu lant sint alsö gestalt, 
sie vunden manigen boesen wec, 
dä weder brücke noch stec 
nie kein zlt gemachet wart, 
sie wären vroelich üf der vart. 
dö sie quämen vür ein lant, 
daz Littouwen ist genant, 
daz her ein legerstat dü nam. 
nu lät iu sagen , wie ez quam, 
der kummentiur hate gesant 
rasche knechte in daz lant, 
daz sie die wege solden sehen 
und daz lant wol verspehen , 
dä die bruoder solden hem , 
üf daz ieman wolde wem. 
nu wären die Littouwen komen 
166 a ze samne , als ich hän vernomen: 
sie dächten weren ouch ir lant. 
daz maere wart in wol bekant , 
daz die bruoder wären komen 
aldar üf iren unvromen. 
von in wart lenger nicht gebiten : 
die aller beste wären geriten . 

der nam sich üz ein michel schar; 
sie jageten grimmeltchen dar 
und quämen üf daz selbe spor, 
daz der bruoder her was vor. 
des wären sie von herzen vrd. 
sie gähten deste balder dö, 
biz sie dä hin quämen, 
dä sie daz her vernämcn. 
swafc der Liltouwen was geriten , 
die täten näch des landes siten: 
sie träten von den pferden nider. 
nicht lange sümten sie sich sider, 
sie liefen üf der bruoder her. 
die vunden sie mit irre wer 
genendecllchen gein in komen. 
ze vuoze ein behurt wart genomen 
von bruodern und von knechten, 
die wol torsten vechten: 
menlich üf der heiden schar 
mit der banier, daz ist wär, 
ief man zuo in an den walt. 
man sach dä manigen heit ball 
verschiezen dä vil manic sper, 
die kristen hin, die heiden her: 
nieman dorfte den andern inanen. 

1 66 b die Küren wären bi dem vanen 
als rasche helde, daz ist wär. 
die bruoder träten mit ir schar 
üf die heiden vromelieh; 
got half in dö genaedeclich. 
man sach dä slac unde stich , 
die heiden nämen manigen wich, 
dar under lägen in der nöt 
beider wegen helde töt. 
die heiden nämen die vlucht. 
dö geschach ein Unzucht 
den Littowen, daz sie vluhen hin. 
ez düchte manigen guot gewin, 

daz er ze vuoze dannen quam, 
den bruodern ez diu nacht benain, 
daz in der vlnde s6 vil entlief, 
der walt was vinster unde tief, 
dä von des jagens sie verzigen. 
sie vunden in dem walde ligen 
Schilde , cleider unde swert. 
sechzic unde hundert pfert 
nämen in die bruoder dö. 
sie lobten got und wären vrö, 
daz gote diu öre aldä geschach. 
dar näch sie körten an gemach 
mit dem her ze lande wider, 
sie legeten sich vil deine nider, 
biz sie dä hin quämen, 
da si eine burc vernämen , 
diu Amboten ist genant: 
sie liget ouch in Kürlant. 
die bruoder nämen den gewin 
167“ dä näch, als ich bewiset bin, 
und teilten den gellche. 
gote von himelriche 
wart bescheiden ouch sin teil , 
der in gegeben hatte heil, 
dö diu biutunge geschach , 
nicht lange sümten sie dar näch: 
swie der man was genant 
der reit gein hüse in Kürlant. 
d6 man zuo Goldingen vernam, 
daz daz her gesunt quam, 
dö wart gelobet Jösus Krist, 
der wol der Ören wirdec ist, 
und diu liebe muoter sin, 
diu himelische künigtn, 
die man ze rechte loben sol, 
wan sie sint beide güete vol. 

Dö in der genäden tagen , 
als ir hie vor hörtet sagen. 

die Semegallen wären vertriben , 
der bürge keiniu was beliben , 
wan der Heiligeberc alleine, 
die andern algemeine 
wären vertilget und verbrant , 
als iu hie vor ist bekant. 
der meister wart ze räte dö 
mit den bruodern alsö, 
daz er den Heiligenberc zebrach. 
durch bezzerunge daz geschach, 
daz man wolde vürbaz varn 
und den kristentuom bewarn 
vor der boesen heidenschaft. 

167 b dar zuo half diu gotes craft 

dem kristentuom in maniger stunt. 
nu wil ich iu machen kunt, 
wie ein her kein Kürlant 
von Littouwen quam gerant. 
sie jageten grimmellchen dar, 
daz man ir wurde nicht gewar. 
Talsen ist ein burc genant, 
diu lit noch in Kürlant, 
dar quämen si eines morgens vruo. 
sie träten ernestllchen zuo: 
daz hachelwerc wart küme erwert, 
diu burc wart ouch von in genert. 
swaz vor dem hachelwerke was, 
vil wünic des icht genas, 
ez wurde gevangen oder geslagen. 
man sach sie vüeren unde tragen 
einen grözen roub von dan. 
iedoch die burc sie liezen stän. 
sie wolden gegen lande wider: 
daz wart in gewert sider 
mit gotes helfe vil wol, 
als ich iu nu sagen sol. 
zer Mitowe wart daz bekant, 
daz ein her zuo Kürlant 

von Littouwen was geriten. 
dö enwart nicht lenger gebiten, 
der kummentiur dräte 
mit der bruoder räte 
snelle brieve schrtben hiez , 
dem meister er ez künden hiez , ' 
der in der zit ze Rtge was. 

168 ; * dö man die brieve gelas, 

der meister sümte nicht dar an , 

die bruoder. liez er ditz verstän , 

junge und aide er des bat, 

daz sie gaeben dar zuo rät, 

ob man strlten solde 

oder man ez läzen wolde. 

der bruoder wille lac dar an, 

man solde die vlnde niergen län 

von dem lande riten, 

man solde sie bestriten: 

daz was ir aller wille gar. 

ouch wären vremde bruoder dar 

von Velin und von Wizenstein; 

des quam der meister über ein, 

boten wurden dö gesant 

gein Segewalde al zehant. 

do in diu maere wurden kunt, 

sie quamen ze Rige in kurzer stunt. 

die burgaere santen dar 

rasche helde an die schar 

pilgerine vuoren mite, 

daz was von alder ir gesite. 

dö daz her ze samne quam , 

vil deine ruowe ieman nam, 

biz sie dar hin quämen, 

da si eine burc vernämcn; 

diu Mitowe ist sie genant 

und liget vor Semegallen lant. 

sie wären irre kümfle vrö, 

wan ir gemüete stuont alsö, 

ob sie nicht wahren komen, 

168 b sie wolden got haben genomen 
ze helfe durch des siges wän 
und wolden selbe gestriten hän. 
sie wären in doch willckomen 
und wurden gerne mite genomen. 
daz her wart ordenlich geschart 
näch der banier üf die vart 
gein Semegallen in daz lant. 

Scheuen ein wazzer ist genant, 
des vluot was in der zit vil breit: 
dä wart daz her bl geleit, 
nicht verre under einen wall 
nam der bruoder her behalt, 
boten wurden dö gesant 
näch dem here gein Kürlant, 
den die wege wären kunt. 
sie quämen in vil kurzer stunt 
den Littowen alsö nähen, 
daz sie ir her besähen, 
des wurden sie von herzen vrö. 
nicht Ienger sümten sie sich dö, 
sie körten wider al zehant. 
den bruodern täten sie bekant, 
sie sprächen sö: „die heiden komen 
und haben vil grözen roub genomen. 
sie sint vil nähe bl uns hie. M 
ich wil iu sagen rechte, wie 
ir einer zuo dem andern sprach: 
„wir suln brücken über die bach.“ 
die bruoder hörten selbe den schal 
von den Littowen über al. 
mit vreuden büweten sie die nacht, 

1 69 a biz diu brücke wart volbrächt. 

des morgens dö der tac üf brach 
die kristen richten sich dar näch, 
ze vuoze wart ir her geschart, 
ir pferde wurden wol bewart 

mit bruodern , die man dä bl liez. 

* zuo pferden man ouch helde hiez 
daz sie die Ersten renten an. 
den wart gegeben ein houblman , 
bruoder Merkeltn was er genant, 
er wart der heidensehaft bekant 
des selben tages mit siner schar; 
der vreude wart er wol gewar. 
sie zogeten vrillch üf die vluot, 
wan sie hatten keinen muot, 
daz ieman solde sie besten : 
man sach sie riten unde gän. 
bruoder Merkeltn genante, 
mit stner schar er sprancte. 
die heiden wurden des gewar, 
daz zuo in quam der kristen schar, 
sie wolden zuo dem roube wider : 
dö brach in diu brücke nider. 
dö wart des küniges sun geslagen ; . 
sin vater mochte in wol clagen. 
die heiden lägen bi im töt. 
ein gräwer münich wart in der nöt 
aldä vil snellich getröst 
und von der heidensehaft erlöst, 
den hatte der Littouwen hant 
gevangen dort in Kürlanl: 
bruoder Wicbolt Dosel was er genant. 

169 b der heiden brücke lac dä nider. 
die bruoder wolden büwen wider 
ein ander brücke üf die bach. 
sie täten nieman ungemach , 
biz diu brücke was volkomen. 
von gote wart ein sanc genomen : 
„hilf uns Sant Marjä ze vromen!“ 
al zehant dö daz geschach, 
mit drin banieren man sach 
dringen üf der heiden schar, 
dö sie wurden des gewar, 

Livl. Reimclironik. 

snelle quämen sie zer wer, 
sie liefen üf der bruoder her, 
die träten menlich gegen in ; 
daz wart vil maniges ungewin. 
man sach dö slac unde stich, 

6 ieman genaeme den wich, 
dä beliben in der nöt 
ein bruoder und drl diutsche töt; 
der heiden wart vil mär geslagen, 
sie muosten von dem strite jagen : 
dar zuo twanc sic diu n6t, 
die in der kristen hant dä böt. 

Maseke ir künic hiez, 
den roub er genzlich dä liez; 
helme, schilde unde swert 
und wol drithalbhundert pfert 
bliben bi dem roube stän. 

170 a wer ze vuoze danne entran, 

daz dächte in guot gelücke wesen 

und von aller nöt genesen. 

sumellchen wart ouch der gewin, 

daz er quam zuo pferde hin: 

den was gein ir lande gäch. 

der kristen her in jagete näch 

äf dem velde her unde dar. 

swä man eines wart gewar, 

dem was vil schiere der lip genomen. 

ir künic was von dem strite körnen, 

er vlöch trüric in sin lant. 

den sun liez er viir ein pfant 

ligen üf der walstat. 

sus wären die heiden strites mal. 


Do ditz was ergangen sö, 
die kristen wurden alle vrö. 
die der Littouwen hant 
gevangen hatte in Kürlant, 
die wurden vroelich getröst 

und von der heidenschaft erlöst, 
dö nam man der heiden pfert, 
helrne, Schilde unde swert 
und teilten daz geliche. 

gote von himelrlche 11915 

wart bescheiden ouch sin teil, 

der in gegeben hatte heil. 

wer von Kürlant was körnen 

gevangen , als ir habt vernomen , 

die wurden vrcelich gesant 11920 

wider hin gein Ktirlant ; 

des wurden ir möge vrö. 

der kristen her huob sich dö 

über velt und durch wall 

gegen der Mitowe halt. 11925 

dö wurden sie enpfangen wol , 

als man liebe vriunde sol. ä 

wer von Rige körnen was 
mit dem her, als ich ö las, 

die quömen kurzeltchen wider 11930 

vrcelich hin zuo Rige sider. 

der wären dri töt beliben, 

die gewunten bliben ungeschriben. 

dö man diu maere vernam, 

daz daz her mit vreuden quam, 12935 

dö wart gelobet Jösus Krist , 
der alles lobes wirdic ist , 
und diu liebe muoter sin, 

Mariä diu vrowe min. 

858. vorgysen II. 861. werdet B. 900. wart bedacht II. 
924. imme h. B , in h. H. 948. ieflant II. 956. daz] is H. 
968. er fehlt H. 971. duczczen H. 975. ire macht H. 
997. Ja zwar B, Dis war ist H. * / 

1017. im B. 1018. in fehlt H. 1028. di b. H. 1029. 
die das w. H. 1037. zam H. 1051. Czu ritther harte 
nahen H. 1070. zogen H. 1073. htis fehlt H. 1097. 
er sper H 1101. tifil grünt H. 1106. wiczeren H. 

1109. das was H. 1110. di sie//. 1115. hat H. 1129. 
beswur H. 1132. iz] ist H; missehaite (: vrzait) H. 1134. 
bliben H. 1137. di stek H. 1138. vlogen H . 1146. 

Das zweite ir fehlt H. 1149. streite uft iait H. 1151. Das 
H; in fehlt H. 1160. uz not H. 1169. Do dy p. H. 
1180. di a. H. 1184. da mite B. 1188. irine B, eime H. 
1193. di merc H. 1195. of di sla H. 1199. sie] sich H. 
1204. Der Osiller lac II. 1212. der fehlt H. 1215. in] 
ere BH. 1245. in fehlt H. 1248. vorkebischen H. 1253. 
dyr wie daz w. H. 1255. der] dez H. 1270. die fehlt H. 
1272 von H. 1279. armannis H. 1280. duster H. 1288. 

im fehlt H. 1297. lebens H; gan H. 1300. an fehlt H; 

houb H. 1304. verwaset B. 1310. si daz genas H. 
1318. Di mere quamin H. 1319. Daz w. H. 1326. man 
fehlt H. . 1328. 6 fehlt H. 1331. der br. H. 1333. 
ouch fehlt H. 1358. In h. H. 1360. die t. H. 1365- 
ie fehlt H. 1366. herre fehlt H. 1371. dem guoten fehlt H. 
1394. strite H. 1396. zeenden B , senden H. 1397. Ir 
w. H. 1402. sis is 1. s. II. 1414. Biz daz her H. 1421. 
Daz worden H. 1431. vorgessen nie H. 1432. Daz sol H. 
1435. Das ist P. H. 1444. striten H . 1453. lerte H. 

1455. entphurten H. 1465. Di H. 1482. en es ein t. H. 
1487. kindere B. 1494. En wast H. 1503. Lupprecht B. 
1512. vv. wü bi H. 1513. ruwene BH. 1520. suhlen H. 

1524. der n. II. 1525. alle H. 1537. gar nedir //. 1539. 

grossen BH; uneren H. 1541. die m. B : fehlt H ; hin H. 
1542. dor um gewin H. 1554. missesanfte //. 1555. das 

BH. 1562. vüsthe //. 1565. of H, us B. 1566. Das 

H; si man H. 1575. gäbe H. 1584. man von dannen j. H. 
1600. wrden H. 1601. Ougenhusen BH; vgl. Monumenta 
Livonice antlquce 3,110. 1603. leis] leist BH. 1604. wenn 

s. II. 1613. ie] in H. 1621. und fehlt H. 1624. ez] 
ist H. 1629 quemin H. 1632. vrore H. 1634. zwu BH. 
1636. v. strvmm H. 1657. was fehlt H. 1662. bruk gew. 

si H. 1668. selb* H. 1674. Ich weiz wol fehlt H , 1694. 

Her w. H. 1698. ze hus fehlt H; her do v. H. 1701. 
daz w. H. 1704. dem //. 1726. sint H. 1728. Den — wart 

Ir breit H. 1739. Das zweite nÄch fehlt H. 1742. uz 
der n. H. 1751. irloste — der h. H. 1756. Das zweite 
imver fehlt H. 1760. vnlasen H < 1785. daz H. 1787. 

alle lobeten II. 1798. 1. hymmil ufl gote do H. 1803. Nalsen 
H. 1820. konft H. 1822. strite H. 1823. hungereit H. 
1825. eyflande H. 1826. Littaw H. 1830. strit B. 1838. 
sich fehlt H. 1841. eisten B. 1851. werde H. 1852. 

Da B, do H. 1854. Daz — dez b. H. 1867. unde H. H. 
1868 willen H. 1880. ouch fehlt H. 1889. vil fehlt H. 
1907. wart dyndacht H. 1909. die fehlt H. 1910. man 
sach H. 1914. Alz H. 1915. do nu neder H. 1922. 
wold lan H. 1923. mit] bi H . 1924. als] allis H. 1934. 

do //. 1935. zugen H. 1952. hat genaden H. 1968. 

ober H , über B. 1990. zen vore H. 1994. hatte fehlt H. 
1996. Bruder H. BH. 1997. dar aldo H. 

2005. wirdecKchen B. 2006. und die riehen B. 2011. wo den 
ducscen H. 2025. Vierlant BH. 2038. wie umme H. 

2040. Dorch nicht //. 2041. taten pabeste H. 2042. des] iz H. 

2052. gab fehlt H. 2056. ist] iz H. 2069. Czeyzen H. 2073. 
tatis 1. ü. 2074. lange daz II. 2077. brachte manichin II. 
2090. keinen H. 2097. Pelcowe H. 2098. der m. H. 2106. 
brunnege dar H. 2108. suczze H; da mite w. B. 2132. Na 
in BH, 2135. Pelzowe H. 2144. sich ber. H. 2154. 
do man H. 2161. ir fehlt H. 2163. Da B. 2165. üfj 
do //. 2188. vögelte B, vogate H. 2194. w. nu dem BH. 

2198. besaezt H; hat BH. 2199. hAt fehlt H. 2203. 2205. 

ist] iz //. 2207. ir] ein H. 2228. stichtes H. 2241. vor B. 

2243. suczczen II. 2268. nu] nie H. 2273. Daz ist H. 
2275. haben in ouch II; mit fehlt H. 2283. urlouge BII. 
2291. Der in. H; reit (: scheit) H. 2292. sinin H. 2303 
vorbenumete BH. 2322. War B. 2329. landis I. H. 
2330. do man II. 2338. uch B , ich H ; reden II. 2369. 
hovelichen H. 2370. schonen sch. H. 2387. nöt fehlt H. 
2388. vlouch H. 2391. o'rdeL H. 2397. silizen H. 2400. I 

vreden H. 2413. do BH. 2415. Die — yn t. H. 2447. in fehlt H. 

Livl. Rcimchronik. • 22 

2451. sich fehlt B. 2459. vil wol] wile H. 2474. rinnen BH. 
2482. zu str. // ; dar //. 2488. Bernec B. 2524. eyme H, 

eine B. 2526. die fehlt H; en d. b. //, 2529. Bernec B. 

2530. ez fehlt H. 2547. Da B. 2549- Bernec B. 2550. 
manen B. 2552. Ys //, Es B. 2559 — 3838 ( eine Lage von iO 
Blättern) fehlen B. 2567. dA] dor. 2578. clagen. 2586. ich 
ouch vil war. 2587. im. 2598. Er w. 2617. kein andir. 
2622. h. si abe. 2639. Ein in fehlt. 2697. scherf? in der Hand- 
schrift undeutlich. 2705. wol bekant. 2718. Dy ouch ich e. 
2725. was fehlt; im. 2735. di rischzen br. 2738. Tüsche] 
ducze, vgl. 4222. 2743. Dindecke vgl. 4226. 2745. silen. 

2750. Lengewin. 2757. manic] man. 2761. ersten. 2762. 

in] um. 2764. sin fehlt. 2766. sin. 2774. wir] wil. 2789- 

gotis na. 2820. gebel] got. 2832. daz beste. 2837. iu fehlt. 
2846. dö sAn] dan. 2851. Den. 2852. warne fehlt. 2853. Dun- 
decke unde Duczcze. 2861. gevurt. 2864. Sul h. 2865. er 
fehlt. 2866. bruder her rif. 2867. einen. 2884. Tulsche. 
2887. raschs. 2889. antwortem um. 2891. wart. 2900. Do 
man d. 2901. lisendo. 2002.sA]vro. 2913. Daz h.w. Lengewin. 
2921. sachzczet. 2924. rithen. 2941. v. sy do. 2943. do. 
2944. Daz d. 2951. olzuhant. 2955. sifte. 2966. in do. 2971. 
seten (: meten). 2973. Tutsche. 2974. si t. 2984. gewun- 
nyn. 2985. alme irme. 2992. alz. 

3059. reizen. 3065. Daz si fehlt. 3081. gesicht. 3083. zu 
holfe. 3084. houb. 3087. wol herten. 3094. wol] wan? 
3096. daz her daz g. 3097. meistig. 3120. steten. 3167. 

Daz man. 3171. Andris. 3192. Liplichin. 3198. gesen. 
3203. ist alliz war. 3212. trösten wol di. 3218. Secht. 3219. 
czwenuge. 3222. vridellche? in der Handschrift undeutlich. 
3228. grose p. 3233. diz ist waz ist unz g. 3245. enrithe. 3251. 
kumenliur. 3276. Daz. 3281 blecke die Hs., lies blinken vgl. 8348. 
3283. D‘ her; was fehlt. 3301. in] an. 3307. untkl. 3334. 
wol] worö. 3335. die] do. 3346. köre ; allir w. 3347. hin] nut. 
3353. Of dy Littowen dy Sameyte s. 3354. groze p. 3385. 
hatte; vol] wol. 3399 unsern. 3419. reisen. 3431. treib daz 
her her u. d. 3433. phant. 3438. volgen. 3449. vergen. 3461. 
es] daz. 3476. vow’t. 3480. pflege. 3491. Wordust ein kr. i 
3499. ensterbe. 3512. wart fehlt. 3536. Inz m. 3547. hin fehlt. 

3576. kranthe. 3577. was dem hogen. 3579. von synym br. 
3601.truwelich. 3602. togundir. 36 1 6. in fehlt. 3653. den fehlt. 
3661. bekranket. 3664. Iz. 3707. draten (: spaten). 3725. 
vesten. 3754. kreyn — zwaren. 3756. rücken. 3770. tet. 
3801.Sammen. 3804.vlysche. 3805. bevragen gan. 3818, vart. 
3848. Gestellet H ; si fehlt BH ; • dy br. H. — Von hier 
geheeren die Lesarten nur der Handschrift B an. 3871. brenten 
(: senten). 3876. gel. sie. 3879. hör. 3886. Dar. 3894. Das. 
3904. darin. 3986. ordentlichen. 

4005. hoeste. 4053. selbes. 4181. keinen. 4210. stete fehlt. 
4243. burnen. 4377. Von dem künde. 4393. geen wol. 4394. 
in. den heidenscheften. 4415. sä fehlt 4457. im envergulde. 
4464. sie is. 4503. keine. 4510. Dar. 4512. zwaren. 4540. 
d6 fehlt . 4561. dochte. 4621. er fehlt. 4635. Geschee.. 4650- 
an wider. 4703. burnen. 4754. vlizen. 4779. zwaren. 4826. 
nu genossen. 4836. ze der w. 4857. enwolden. 4873. diut- 
sche. 4901. waren sie. 4957. Die kein rue. 

5001. cristen stat. 5011. daz daz. 5054 eine. 5059. da ges. 
5151. sie fehlt 5160. nimmer me. 5184. er fehlt 5186. 

her] er. 5215. her] er. 5260. do. 5332. vru zu. 5371. mit 
fehlt 5373. die fehlt. 5376. d 4 rischen. 5381. »r tor. 5404. 
rasche. 5413. im w. g. es. 5425. bevalen a. d. 5464. hör. 
5540. da. 5572. wen. 5663. vergossen, vgl. 5689. 5686. 

clage. 5696. do fehlt 5717. wagenhaft, vgl. 1042, lies wägehaft 
5724. gewallen. 5735. zu den er. 5751. vgt 5933. Sinteles, 
5987. Sintels. 5832. Daz ieman d 4 den w. n. 5856. nicht bek. 
6050. menschlichen. 6056. nicht fehlt 6080. von] und. 6084. 
Betruwet. 6102. zu der tur. 6108. Das sie die. 6116. Das 
sie die. 6117. halten. 6123. iu] in. 6158. sehe besl. 6168. 
manch 4 schar. 6350. Tramalen, so öfter. 6373. siner. 6420. 
des] das. 6440. Sieuert. 6473. stunt. 6531. ich gerne a. in. 
6532. Gerne fehlt; dis heren w. erg. 6578. versmeit. 6588. 
wil volgen ich. 6678. den landen. 6718. in] ir. 6721. Do. 
6770. leit. 6781. d 4 1. 6815. da. 6823. sie fehlt 6832. 

Vorlasen. 6834. do. 6841. burnen. 

7042. Kretenen. 7043. was. 7052. vesten (: gesten)^ 7058. 
vorgenomen? 7178. erbarmekeit. 7205. nimer. 7243. hin fehlt 
7252. die b. 7406. na (: a). 7409. des] den. 7481. riten 

um das her g. 7516. Do. 7524. Wisenstein. 7538. Do. 
7562.0t(o. 7568. sunem. 7587. Darbeit. 76 19. Da. 7636. valt. 
7639. sie fehlt. 7676. rusisch. 7698. schätzen. 7761. brudere. 
7765. Er J. 7828. D. w. die ist. 7855. bürgen. 7864. Siverith. 
7884. sprencten. 7889. nahin dar. 7948. Da. 7969. Anders. 
7984. her fehlt. 7985. halten. 7988. was. 

8074. musten den. 8118. Do. 8163. Sune lande. 8179. Sinen; 
Lies büsten, vgl. 9607. Frisch 1,91 a . 8251. quam] man. 8304. 
ern Eilart. % 8311. Er Eilart. 8318. er J. 8320. Franken? 
8328. er Eilart. 8348. blenken. 8356. kuniges. 8364. da. 
8368. sinen. 8369. brudern und pilgerinen. 8370. er Eilart. 
8399. druchl. 8404. Daz. 8413. ernsthaften? 8421. im. 
8472. Do. 8493. werden fehlt. 8494. vreude werden dort. 
8497. es fehlt 8520. er fehlt. 8556. sie fehlt. 8561. ende] 
begin? 8584. Ires guten. 8659. inren] in iren. 8713. irre werre. 
8825. do ir. 8867. ein andern ? 8904. manche. 8907. Do. 

8916. Da. 8917. do. 8943. numen wil. 8954.Er. 8979.ir]in. 
9011. vor den. 9114. riten. 9132. da. 9161. Doblenen. 9245. 
sin wer. 9326. sine. 9333. keim I. 9336. sinnö. 9403. gein 
fehlt. 9450. etlich. 9530. man fehlt. 9557. Do. 9580. Da. 
9591. körnen fehlt. 9665. Her. 9677. Thoreide. 9742. Welin. 
9767. er fehlt. 9781. verlies. 9818. Do. 9837. do. 9964. 
sime] sune. 9994. giengö ir b. war. 

10007. bi fehlt 10029. delen. 10052. under. 10120. wart fehlt. 
10241. marschalc, vgl 10269 und 10295, wo ebenfalls marstal 
zu lesen ist. 10246. menlich. 10276. sol. 10307. der] den. 
10376. da. 10388. waren. 10495. Daz sie. 10549. da. 
10616. da. 10649. poneis. 10712. klüpfel warfen.- 10787. Do. 
10867. Do. 10906. sie fehlt. 10909. da. 10976. wänic fehlt. 
11008. rennen? 11160. Das zweite und fehlt 11197. bliben. 
11198. keine sch. 11222. pruse. 11252. etlichen. 11282. 
poneis. 11286. d‘br. 11296. bumen. 11352. sehen. 11391. von 
dem. 11414. vonh. 11417. zurw. 11454. vuren. 11458. sie fehlt. 
11464. bumen. 11545. er fehlt 11614. Da. 11653. Ich habe 
diese Zeile in Klammern geschlossen, da sie wol zu tilgen ist 1 1675. 
is, 11700. Die. 11839. zur K. 11850. Jungen und atden. 

